
Întoarcerea. 

Rehanne era entuziasmată şi nerăbdătoare să-l 
întâlnească pe Gray. Vacanţa de vară se sfârşise şi un nou an 
şcolar urma să înceapă. Ultimul ei an de şcoală, unul bun pentru 
ea - cel puţin aşa se aştepta. Şi spera că va fi la fel de bun şi 


pentru Gray. Anul trecut el fusese atât de capricios, adesea 
deprimat, dar acum Rehanne era hotărâtă să facă tot ce-i va sta 
în puteri pentru a-1 ajuta să-şi regăsească obişnuita sa fire 
veselă - şi va începe prin a-1 saluta bucuroasă imediat ce îl va 
vedea coborând din autobuz, în mai puţin de o oră. 

Ea venise cu o zi mai devreme ca să-şi aranjeze camera, 
să-şi întâlnească prietenii şi să schimbe noutăţi cu ei şi mai ales 
pentru a se relaxa puţin înainte de a intra în rutina cursurilor. 
Noua ei colegă de cameră, Chantal Navarese, sosise în această 
dimineaţă. Rehanne se aşteptase să împartă camera cu Petra 
Stratigeas, aşa cum făcuse anul trecut. Cu Petra se înţelesese 
bine, dar pe Chantal abia dacă o cunoştea. Aflase însă că fiecare 
elevă din anul al treilea fusese repartizată în cameră cu una din 
anul al doilea. 

Rehanne îşi văzuse noua colegă doar în treacăt. Când 
aceasta sosise, o lăsase să-şi despacheteze şi să-şi aşeze 
lucrurile, iar ea se dusese la Petra, să petreacă puţin timp 
împreună. 

Se apropia însă ora la care urma să vină autobuzul lui 
Gray, şi Rehanne se întoarse în camera ei pentru a se aranja 
puţin înainte de a-1 întâlni. Când intră, noua ei colegă stătea în 
patru labe, cu fundul în sus şi cu faţa aproape lipită de podea. 

— Ce faci acolo, Chantal? 

Fata se răsuci şi o privi printre buclele lungi şi blonde care 
i se revărsaseră pe obraji. 

— Mi-am pierdut un cercel cu diamant. Trebuie să mă ajuţi 
să-l găsesc. 

— Îmi pare rău, dar n-am timp. Vine Gray şi trebuie să-l 
aştept la autobuz. 

Spunând aceasta, Rehanne se apropie de măsuţa de 
toaletă şi îşi luă pieptănul. Chantal se ridică şi îşi dădu la o parte 
părul de pe ochi. 

— Fii atentă pe unde păşeşti! se răţoi ea. Poţi să calci pe 
el şi să-l spargi. Trebuie neapărat să-l găsesc. E foarte 
valoros... şi nu-i al meu. 

— Al cui e? întrebă Rehanne, care nu era curioasă deloc, 
dar voia să se arate cât de cât interesată aşa, din politeţe; 
gândurile nu-i stăteau la necazurile colegei de cameră, ci la 
Gray. 


— E al mamei, o moştenire de familie. Şi ea... ea nu ştie 
că l-am luat. 

Lacrimi începură să se prelingă din ochii chihlim-barii ai lui 
Chantal. Genele ei lungi tremurară ca aripile unui fluture. 

— Te rog, te rog să mă ajuţi! insistă ea. 

Dacă aiurita asta de fată furase cerceii de preţ ai mamei 
ei, atunci merita să sufere. Plânsul ei avu însă darul de a-i stârni 
simpatia; părea că e cu adevărat îndurerată. Rehanne aruncă 
rapid o privire spre ceas; autobuzul trebuia să sosească peste 
cinci minute, dar nu venea niciodată la timp. Putea deci să mai 
piardă câteva minute ajutându-şi colega de cameră. La urma 
urmei, nu voia ca anul pe care aveau să-l petreacă împreună să 
înceapă sub auspicii rele. 

— Cât de mare e cercelul? Şi cum arată? întrebă ea în 
vreme ce se aşeza în genunchi pe jos, începând să caute în jurul 
biroului şi al măsuţei. 

— E ca o semilună mică şi argintie, filigranată, cu un 
diamant în mijloc. Uite, să ţi-l arăt pe celălalt. 

Şi Chantal se ridică, scotoci în comoda ei, luă un obiect 
mic dintr-o tăviţă de argint şi i-1 întinse. Rehanne îşi stăpâni cu 
greu un sughiţ de surprindere. Descrierea fusese corectă, însă 
nu izbutise să redea pe deplin delicata frumuseţe a cercelului. 
Atinse mica semilună cu vârful degetului, privind admirativ 
dantelăria de argint care învăluia diamantul strălucitor. Da, 
cercelul lipsă trebuia găsit, însă s-ar fi putut rostogoli oriunde; 
lumina era slabă şi pe podea zăcea un strat gros de praf depus 
peste vară. La naiba cu Chantal! Cum a putut fi atât de 
neatentă?! 

Scotociră amândouă fiecare centimetru de podea, 
scoaseră aşternuturile de pe ambele paturi, căutară în comodă 
şi pe măsuţa de toaletă, goliră toate sertarele. De fiecare dată 
când Rehanne protesta că trebuie să plece să-1 întâmpine pe 
Gray, plânsul celeilalte o convingea să mai rămână puţin. Se 
murdărise pe mâini, faţa îi era, probabil, la fel de prăfuită ca a 
lui Chantal, fusta i se şifonase de la ghemuitul pe podea, iar 
bluza ei albă şi curată îşi pierduse strălucirea. Era dezgustată de 
noua ei colegă de cameră, dar şi de ea însăşi, fiindcă se lăsase 
astfel manipulată. 

— Eşti sigură că l-ai pierdut aici, în cameră? Chantal bâţâi 
energic din cap în semn că da. 


— Spune-mi cum s-a întâmplat. 

— Am purtat cerceii la masa de prânz. Voiam să 
impresionez pe... cineva. 

Remarca ar fi amuzat-o pe Rehanne, dacă s-ar fi aflat într- 
o stare de spirit mai bună. Neîmpărtăşita pasiune a fetei pentru 
frumosul Kress Klemmer era bine cunoscutA. Incruntată, 
încercând să-şi amintească fiecare detaliu, Chantal continuă: 

— După prânz am venit aici, ca să le scriu părinţilor mei că 
am ajuns cu bine; seara trecută n-am avut timp. Mi-am scos 
ambii cercei, i-am pus în tăviţa lor pe comodă şi m-am aşezat la 
birou. Terminasem o pagină şi o începusem pe a doua, când am 
vărsat cerneala. N-am găsit sugativa, aşa că am dat fuga la baie 
să iau un burete, m-am întors, am şters cerneala şi a trebuit să 
rescriu a doua pagină. Când am terminat, am vrut să mă duc s-o 
expediez, dar mai întâi m-am gândit să-mi pun cerceii. Şi n-am 
mai găsit decât unul. 

Chantal se apropie din nou de comodă şi privi lung 
cercelul rămas pe tăviţa de argint. 

— Celălalt nu e aici, în cameră, conchise ea. Cineva a 
intrat când eu am fost la baie şi 1-a furat. 

— Dar e ridicol! Cine ar fura un singur cercel? Dacă erau în 
acelaşi loc, hoţul i-ar fi furat pe amândoi! 

— Nu se poate să fi dispărut pur şi simplu. Dacă nu 1-a 
luat nimeni, înseamnă că trebuie să fie pe undeva. Trebuie doar 
să mai căutăm. 

— Am căutat peste tot, replică Rehanne, privind spre 
ceas. Gray trebuie să fi ajuns deja; probabil că se întreabă unde 
sunt. 

Şi ieşi în fugă din cameră, furioasă pe colega ei fiindcă o 
reţinuse şi pe ea însăşi pentru că pierduse atâta vreme. 

Gray încercase să adopte un ton vesel în scrisorile pe care 
i le trimisese în cursul verii, dar se simţea că este încă deprimat, 
că nu-şi găseşte rostul. lar Rehanne ştia cât de greu îi este să 
mai aibă încredere în oameni după tot ce se întâmplasE. In ea 
avea însă încredere şi uite că tocmai ea avea să-l 
dezamăgească. Nu era deloc un început bun pentru ultimul lor 
an de şcoală la Simonton. 

Gray trecu de uşile duble, păşi în hol şi lăsă valiza din 
mână. Trase adânc aerul în piept, inhalând familiarul miros de 
stătut şi uscăciunea prăfoasă din atmosferă. Podeaua de lemn 


era murdară şi tocită, iar becul chior ce atârna din tavan abia 
dacă reuşea să alunge întunericul. Şcoala Simonton nu se 
schimbase deloc. 

Se aşteptase ca Rehanne să-l întâmpine în staţia de 
autobuz, dar poate că ea nu ştiuse ora la care avea să sosească. 
Ridică valiza şi intră în salon. Polițistul în uniformă care stătea 
rezemat de zid, imediat lângă uşă, era ceva neaşteptat; de 
obicei, autorităţile din Millville ignorau şcoala. 

Polițistul îi aruncă o privire şi apoi se uită în altă parte; nu 
părea interesat de noul sosit, însă Gray găsi că prezenţa lui e 
neliniştitoare. Veronica, îngrijitoarea şcolii - o femeie micuță şi 
durdulie, cu ochii ca stafidele - trecu în grabă pe lângă el. 

— Ignoră-1, spuse ea fără să se oprească. 

Încercând să-i urmeze sfatul, Gray privi chipurile celor 
câţiva elevi ce şedeau la taclale în salon. Trei fete şi trei băieţi, 
toţi necunoscuţi. Probabil că sunt în anul întâi, mici şi cam 
speriaţi, îşi spuse Gray. Ar trebui să vorbească puţin cu ei, să-i 
încurajeze; el unul ştia cât de dificile pot fi primele zile la 
Simonton. 

Dar nu vorbi cu niciunul dintre ei. Privirea îi zbură spre 
portretul ce trona deasupra şemineului - un tânăr înveşmântat 
în haine din secolul trecut. Totdeauna i se păruse deprimant 
acel tablou, cu rama lui neagră, cu părul roşcat al tânărului pe 
fondul întunecat şi cu faţa parţial în umbră. | se părea ciudat că 
pictorul alesese să-1 înfăţişeze în tonuri atât de sumbre, fără 
nimic luminos. 

Gray simţea o oarecare apropiere de acel tânăr al cărui 
nume era purtat azi de Şcoala Lesley Simonton pentru cei cu 
talente magice; probabil că fusese pictat în nuanţe atât de 
întunecate pentru a-i sublinia astfel negura din suflet. La fel l-ar 
putea imortaliza şi pe el un pictor în ziua de azi. 

Gray îşi dădu seama că trage de timp în speranţa că 
Rehanne îşi va face apariţia. Poate că directoarea ştie unde e şi 
de ce nu şi-a respectat promisiunea pe care i-a făcut-o. Sau 
poate că ar fi mai bine doar să-şi anunţe sosirea şi apoi să vadă 
în ce cameră va fi repartizat. 

Nu că ar fi fost nerăbdător s-o facă! Deja regreta că se 
întorsese. Nu, Şcoala Simonton nu se schimbase defel. El unul 
însă, da. 

Amintiri. 


Pe drumul spre scările ce duceau la biroul directoarei, 
Gray aproape că se ciocni de Kress. 

— Uită-te pe unde mergi! îi strigă blondul şi-i dădu un 
brânci, împingându-l peste cel care venea din urmă. 

La rândul lui, acesta mârâi şi-1 răsuci spre el, astfel că 
Gray se pomeni faţă în faţă cu Jerrol, unul dintre conspiratorii de 
anul trecut. Cu faţa sa îngustă, nasul acvilin şi ochii apropiaţi, 
Jerrol Fyf e, elevul din anul al treilea, îi amintise întotdeauna de 
un viezure, iar acum, cu trăsăturile schimonosite de furie, 
asemănarea părea mai evidentă ca niciodată. Ţinându-1 strâns 
de braţ, Jerrol îşi luă avânt şi strânse pumnul, gata să lovească. 
Gray dădu drumul valizei şi luă poziţia de luptă, pregătit să 
respingă atacul. Avea să-i facă bine să-l bată măr pe Jerrol, să- 
şi elibereze astfel tensiunea şi mânia acumulate. 

Dar înainte ca vreunul dintre ei să poată schiţa un alt gest, 
Veronica îşi făcu din nou apariţia şi se postă între ei, 
despărţindu-i cu o forţă surprinzătoare pentru o femeie atât de 
micuță. 

— Domnilor, domnilor, spuse ea, ați ales un mod teribil de 
neplăcut de a vă începe noul an şcolar. Doar nu vreți să atrageţi 
atenţia polițistului, care nu speră altceva decât să vadă o 
încăierare ca aceasta pe care era cât pe-aci să o porniţi voi doi. 

Gray îşi lăsă braţele în jos şi aruncă o privire rapidă spre 
omul legii. Acesta nu părea a se uita la el, dar nu putea fi sigur. 

— lar tu, ai grijă! se întoarse Veronica spre Jerrol. Ar fi 
trebuit să înveţi deja că nu e cazul să te amesteci în lucruri care 
nu te privesc. 

Pufnind, băiatul îi dădu drumul lui Gray şi se trase un pas 
înapol. Îngrijitoarea îşi întoarse privirea spre Gray: 

— Directoarea te aşteaptă, domnule Becq. Te rog să te 
prezinţi imediat în biroul ei. 

— Exact acolo mă duceam când Kress şi Jerrol m-au 
împins, replică el tremurând de furie. 

— Bine. Poţi să-i vorbeşti despre acest incident. Gray 
încuviinţă şi îşi luă valiza. Nu, nu-i va spune ce se întâmplase. La 
ce bun? Dar dacă Jerrol, Kress sau oricare altul se va mai lua de 
el, o să intre bine în ei şi la naiba cu urmările! Veronica nu va fi 
mereu lângă ei pentru a-l împiedica, iar anul acesta nici Wilce 
nu mai era prin preajmă pentru a interveni. 


Fostul lui coleg de cameră îşi folosise adesea darul de a 
aduce pacea pentru a-i calma furia şi pentru a-1 face să asculte 
vocea raţiunii. Obişnuia să-i amintească adesea că şi el trecuse 
prin aceleaşi suferinţe şi avusese puterea să ierte. Toţi cei 
vinovaţi regretau cele întâmplate. Directoarea îi pedepsise 
reducându-le considerabil puterile. lar Oryon, cel care pusese 
totul la cale, se schimbase complet, fiind acum o cu totul altă 
persoană. 

Dar Kress, susținătorul fidel al lui Oryon, nu se schimbase; 
iar acum se părea că nici Jerrol n-o făcuse. Faptul că li se 
diminuaseră puterile însemna prea puţin pentru Gray; la urma 
urmei, propria lui putere se limitase întotdeauna la crearea unor 
opere de artă minunate, însă efemere, din te miri ce materiale - 
un talent care nu-i folosea la nimic în confruntarea cu puterile, 
chiar reduse, ale celorlalţi. 

lar Wilce nu mai era aici; absolvise anul trecut, deşi lipsise 
mult de la cursuri. Şi el ar fi trebuit să-şi încheie studiile, dar din 
cauza chinului acela teribil care-i întunecase viaţa şi-i răpise 
orice bucurie, ratase aproape tot anul al doilea şi fusese nevoit 
să-l repete. Faptul că Oryon şi Kress se aflau în aceeaşi situaţie 
nu era pentru el o consolare; de fapt, nu însemna altceva decât 
că în acest al treilea şi ultim an de şcoală va fi nevoit să-i vadă 
zi de zi, la ore, la masă şi la toate celelalte activităţi pe cei ale 
căror acţiuni îl condamnaseră, cu doi ani în urmă, la săptămâni 
de oroare nespusă. 

Pe lângă Wilce, anul trecut o avusese alături şi pe Tria, 
cea care îl salvase de pe Tărâmul Teribil şi de care ceilalţi se 
temeau ca urmare a talentelor ei excepţionale. Graţie acestor 
talente, Tria absolvise cu un an mai devreme. 

Aşa că anul acesta n-o mai avea decât pe Rehanne. Ea îl 
convinsese să revină atunci când avusese intenţia să renunţe la 
şcoală. „Nu-i poţi lăsa să te înfrângă! Nu poţi învinge într-o luptă 
dacă fugi de ea. lar eu voi fi aici”, îi promisese ea. „Când 
lucrurile se vor înrăutăţi, vom fi alături şi vom putea vorbi.” 

Lucrurile deja se înrăutăţiseră. Ea de ce nu era aici? 

Urcă scările, se opri la etajul al doilea şi lăsă valiza din 
mână, apoi ciocăni la uşă. Din interior se auzi glasul directoarei: 

— Intră, domnule Becq. 

Deschise uşa şi înaintă până în faţa unui birou ticsit de 
hârtii şi cărţi. Femeia care stătea la birou era neobişnuit de 


înaltă şi, cu toate că trăsăturile îi erau învăluite în penumbră, 
Gray le cunoştea bine: ochi întunecaţi şi pătrunzători, nas lung 
şi drept, buze subţiri care zâmbeau arareori, bărbie ascuţită, 
pomeţi înalţi şi o privire ce amintea de familiile de pe coasta de 
vest. Majoritatea elevilor o considerau inabordabilă; lui însă îi 
plăcea. 

— Bine ai revenit, domnule Becq. Sper că ai avut o vară 
plăcută. 

— Am petrecut-o muncind în magazinul părinţilor mei, 
replică el plat, fără a se mai sinchisi să explice că, pentru el, 
nimic nu mai putea fi plăcut acum; oricum, probabil că ea ştia 
asta. 

— Ştiu că aştepţi repartizarea în cameră, continuă 
directoarea. O vei avea pe cea de anul trecut, iar coleg îţi va fi 
Reece O'Shannon. 

— Reece! S-a întors? 

— Da, după un an de chibzuială, domnul O'Shannon a 
hotărât să revină. Acum este în anul al doilea, în perioada de 
probă. 

Gray se simţea lovit în moalele capului. Reece renunţase 
după primul trimestru petrecut la Simonton; plecase fiindcă se 
lăsase implicat în drama care îi schimbase lui viaţa. El avusese 
însă un rol minor în tot ce se petrecuse şi nu înţelesese cu 
adevărat care fusese miza jocului. Gray nu avea resentimente 
faţă de el - cel puţin nu unele conştiente. Dar să împartă 
camera cu el, să-l vadă zi de zi şi astfel să-şi amintească mereu 
ceea ce voia cu disperare să uite... 

Prin urmare, erau cu toţii aici, toţi cei care conspiraseră, 
care le invocaseră pe Femeile Teribile şi le lăsaseră pe creaturile 
acelea abominabile să-i răpească pe el şi pe Wilce, să-i ducă pe 
tărâmul lor infernal şi să-i transforme în nişte fiare. Toţi: Oryon, 
Kress, Jerrol, Britnor, Davy, Fenton şi Reece. Aici. Liberi şi 
nevătămaţi. Şi Lina la fel - Lina, ale cărei acţiuni puseseră totul 
în mişcare, cea care zădărnicise unica lui ocazie de a scăpa. 
Oare cum îşi închipuiau cu toţii că el se va putea purta ca şi cum 
nimic nu s-ar fi întâmplat, că va putea reînnoda relaţiile de 
prietenie cu vechii colegi?! 

— lată cheia de la camera ta. 

Vocea directoarei îi întrerupse gândurile întunecate. Piatra 
mare şi portocalie de la inelul ei sclipi când femeia îi întinse 


cheia. Cu de la sine putere, degetele o apucară şi, parcă fără 
voia lui, Gray se pomeni întor-cându-se spre uşă, luându-şi 
valiza şi pornind pe culoar spre camera lui. Ajunse la uşă, 
descuie şi abia atunci îşi aminti că n-o întrebase pe directoare 
despre Rehanne. 

Reece nu se afla în cameră, dar dovezile sosirii lui acolo 
erau evidente: haine împrăştiate pe un pat şi azvârlite în 
sertarele deschise ale comodei, ambalaje de bomboane şi alte 
gunoaie risipite pe podea în jurul coşului de gunoi, un pantof 
aruncat pe o parte în spaţiul dintre cele două paturi. Un miros 
neplăcut se ridica dintr-un prosop umed uitat sub un birou. 
Reece sosise abia de o zi, dar în cameră era deja ca într-o 
cocină. 

Gray îşi azvârli valiza pe pat şi o deschise, apoi rămase 
nemişcat, privindu-şi hainele frumos împăturite, încercarea de a 
le scoate şi a le aşeza în dulap şi în comodă necesita o energie 
mai mare decât cea pe care o avea el acum. Simţea că locul 
ăsta nu-i aparţinea. Reece îşi marcase teritoriul; să şi-l 
păstreze! El unul nu voia decât s-o găsească pe Rehanne. Ea ÎI 
va putea înveseli puţiN. Închise valiza la loc şi ieşi din cameră. 

Cobori din nou în salon, unde nu-i găsi decât pe aceiaşi 
elevi din anul întâi. Polițistul plecase. Gray se duse apoi afară, 
pentru a fi sigur că Rehanne nu-l aştepta încă, crezând poate că 
autobuzul întârziase. Dezamăgit, se îndreptă spre bibliotecă. 
Deşi programul nu începuse, Coral şi Petra erau înăuntru, 
ştergând praful de pe rafturi şi aranjând cărţile pentru primul 
semestru. Când deschise uşa, Coral privi spre el şi-i făcu semn 
cu mâna. 

— Bună, Gray! Bine ai venit! Unde-i Rehanne? 

— Nu ştiu. O caut şi eu. Credeam că mă va aştepta la 
autobuz, dar n-a fost acolo când am sosit. Tu n-ai idee unde e? 

Petra se ridică din spatele unui raft şi îşi trecu un braţ 
peste frunte, ştergându-şi sudoarea. Pe faţa ei lată se întinsese 
o expresie nedumerită. 

— E ciudat! spuse ea. Ştiu că avea de gând să te 
întâmpine; ne-a spus asta la masa de prânz. Nu pot să-mi 
imaginez de ce n-a venit. 

Britnor apăru şi el din micul atelier alăturat, cu un teanc 
de cărţi în braţe. 


— Pe astea le-am lipit, anunţă el, dar la vederea lui Gray 
se opri în mijlocul sălii. Oh, bună, Gray! Ştiai că Reece s-a 
întors? Am auzit că vei sta în cameră cu el. L-ai întâlnit deja? 

— Nu. O caut pe Rehanne. 

Cu acest răspuns scurt, Gray se răsuci în loc şi ieşi. 

— N-am văzut-o, îmi pare rău! strigă Britnor în urma lui, 
pe un ton amărât. 

Şi lui Gray îi părea rău. Fiindcă îl întâlnise pe Britnor şi 
fiindcă se purta atât de necivilizat. Chiar dacă nu avea chef de 
pălăvrăgeală, ar fi trebuit să-i răspundă politicos; băiatul 
încercase să se arate prietenos. Dar încă era furios după 
încăierarea cu Jerrol şi Kress şi, în plus, îl neliniştea lipsa lui 
Rehanne. 

În bucătărie şi în sala de mese nu era nimeni; echipa de 
lucru terminase curăţenia după masa de prânz, iar pregătirile 
pentru cină încă nu începuseră. Gray străbătu aripa sălilor de 
clasă, ieşind apoi în curtea interioară. Trandafirii înfloriseră deja. 
Parfumul lor i-ar mai fi luminat poate starea de spirit, dacă nu i- 
ar fi văzut pe Lina şi Oryon vorbind lângă fântână, ea spriji- 
nindu-şi o mână pe braţul lui. Nu avea încredere în ei, chiar dacă 
îşi pierduseră cea mai mare parte a puterilor în confruntarea cu 
Femeile Teribile şi directoarea hotărâse că nu şi le vor recăpăta 
decât atunci când vor dovedi că merită. 

Cei doi erau singuri în curte. După ce se convinse de acest 
lucru, Gray intră din nou în clădirea şcolii, pradă unui nou val de 
furie care îi întunecă vederea. Aşa începuse totul - Lina flirtase 
cu Oryon, îl tachinase pe Kress şi se crease astfel o stare de 
tensiune care îi aruncase în luptă unul împotriva altuia. Apoi 
Kress şi Oryon îşi uniseră forţele, căutând să acumuleze puteri 
tot mai mari, şi le invocaseră pe Femeile Teribile, iar totul se 
soldase cu capturarea lui şi a lui Wilce. 

Trecu pe lângă clasele goale şi se îndreptă spre scări. Doi 
elevi din anul întâi se apropiară, îl priviră şi se tra-seră rapid la o 
parte din calea lul. Înainte era cunoscut pentru firea lui 
prietenoasă şi amabilă; acum căpătase o reputaţie contrară. 
Ajunse la scări şi puse piciorul pe prima treaptă. 

— Gray! 

La auzul acelui strigăt vesel, se opri şi ridică ochii. 

— Gray! 


Rehanne se repezi pe scări în jos şi i se aruncă la piept. 
Braţele lui o cuprinseră şi o strânseră cu putere, simțind cum 
trupul ei, căldura şi dulceaţa lui îi absorb gândurile negre ca 
pansamentul pus pe o rană purulentă. Părul ei îi mângâia 
obrazul şi trase adânc în piept parfumul lui curat, lipindu-şi 
buzele de moliciunea sa ca de mătase. Când izbuti să se 
desprindă de ea, cu mâinile în mâinile ei, şi s-o privească, să se 
piardă în albastrul acela minunat al ochilor ei, simţi cum 
lucrurile încep să revină la normal şi să se aşeze în jurul lui, ca o 
haină veche şi comodă. Inspiră adânc şi surâse. La urma urmei, 
era bine că se întorsese. 

— Te-am căutat, spuse el când îşi regăsi glasul. Credeam 
că ai să mă aştepţi la autobuz. 

— Am vrut să te aştept. Chantal a fost de vină. Anul ăsta 
stau cu ea în cameră, ştiai? 

Gray clătină din cap, încercând să-şi amintească figura 
fetei. 

— Era boboc anul trecut? întrebă el în vreme ce o imagine 
vagă începu să i se contureze în minte. Mică şi mereu agitată, 
nu-i aşa? Ea e? 

Rehanne suspină. 

— Ea e. Se amestecă în treburile tuturor, dar pe ale ei le 
ţine secrete. Nu înţeleg de ce ne-a repartizat directoarea 
împreună. 

— Probabil că a avut ea un motiv. Şi de cea fost vina lui 
Chantal? 

— Şi-a pierdut un cercel. Un cercel cu diamant, preţios, al 
mamei ei. M-a implorat s-o ajut să-l caute. 

Explicaţia îl încremeni. 

— N-ai venit să mă întâmpini fiindcă ai căutat un cercel?! 

— Oh, Gray, te rog nu fii supărat! spuse ea, punân-du-şi 
mâinile pe umerii lui. Plângea şi tot insista, pradă isteriei. N-o 
puteam lăsa aşa, pur şi simplu. A jurat că 1-a pierdut în cameră 
şi mi-am tot spus că-l vom găsi. Nu m-am aşteptat să dureze 
atât de mult. 

— Şi l-aţi găsit? 

Vorbise pe un ton plat, care încerca să mascheze durerea 
de a şti că un lucru atât de insignifiant o împiedicase să-l 
întâmpine. Rehanne nu se lăsă însă păcălită. Riduri de 


îngrijorare îi apărură pe frunte şi îşi puse uşor o mână pe 
obrazul lui. 

— Ştiu că ar fi trebuit să ies din cameră şi gata. Dar n-am 
putut. Pur şi simplu n-am putut. Nu ştiu de ce... Şi... 

Se opri însă, muşcându-şi buzelE. Îşi lăsă braţele în jos. 

— Bine, e-n regulă, spuse el pe un ton scăzut. Nu-i nimic 
important. Nu mai contează. 

Ea nu răspunse, iar el se trase cu un pas înapoi. 

— Trebuie să mă duc să despachetez. In cameră e vraişte. 
Ne vedem la cină. 

Rehanne dădu din cap, cu ochii plecaţi, fără a se clinti 
când el trecu pe lângă ea şi începu să urce scările. 

Ajuns în cameră, îşi scoase hainele din valiză şi aşeză 
lenjeria în sertarele comodei, iar cămăşile şi pantalonii în dulap, 
mutând mai într-o parte lucrurile lui Reece ca să facă loc şi 
pentru ale lui. Făcea totul mecanic, în vreme ce gândurile îi 
zăboveau la Rehanne. Ştia că n-ar trebui să fie supărat pe ea; ar 
trebui să coboare, s-o caute şi să-şi ceară scuze. Nu făcuse 
decât să-şi ajute colega şi nu era nimic rău în asta. Dimpotrivă, 
era o nouă dovadă a sufletului ei bun şi generos. 

Dar pentru un cercel! îşi încălcase promisiunea dintr-un 
motiv atât de lipsit de importanţă. Oricât de valoros ar fi fost, nu 
era al ei şi nu purta ea responsabilitatea pentru pierderea lui. 

Un cercel! Dintr-un alt motiv, mai întunecat, scuza pe care 
o găsise Rehanne îl enervase şi mai tare. Cu doi ani în urmă o 
însoţise la Balul de larnă - cel mai important eveniment social al 
anului şcolar. Tradiţia cerea ca băiatul să-i ofere fetei un dar 
atunci când, înaintea ultimului dans al serii, erau încoronați 
Regele şi Regina lernil. În buzunarul lui Gray se aflase un mic 
pacheţel, împachetat delicat. După fiecare dans îl pipăise, 
pentru a se asigura că nu 1-a pierduT. lnăuntru era o pereche de 
cercei - unii scumpi, dar Gray avea fondurile lui, bani strânşi din 
munca în magazinul de fierărie al părinţilor. Şi voise să-i ofere 
prietenei lui ceva deosebit. 

Oryon şi Kress veniseră târziu la bal, însoţiţi de două femei 
mascate. După un singur dans, partenerele lor îşi scoseseră 
măştile, dându-şi la iveală craniile goale, de hârci. Femeile 
Teribile! în panica generală care se instalase, fioroasele creaturi 
îi înhăţaseră pe el şi pe Wilce, îi duseseră pe tărâmul lor infernal 


şi-i transformaseră în nişte bestii greţoase. lar acolo, în locul 
acela cumplit, cerceii se pierduseră. 

Gray îşi încleştă pumnii. Izbi cu putere în tăblia comodei, 
trase un picior patului, îşi aruncă valiza goală pe podea şi 
rămase apoi în mijlocul camerei tremurând, până ce furia 
violentă i se transformă într-un resentiment îngheţat. 

Ridică valiza, o închise şi o puse deoparte, pentru a o duce 
mai târziu în pod. Mizeria pe care o lăsase Reece pe podea îl 
călca pe nervi. Azvârli pantoful sub pat cu o lovitură de picior, 
aruncă prosopul ud pe culoar şi luă de pe jos o mână de gunoi în 
care se aflau şi trei ambalaje de bomboane, roşu cu argintiu. 
Aşezân-du-se pe scaunul de la birou, le rupse metodic în mici 
fărâme, pe care le azvârli apoi în aer. Concentrându-şi puterea, 
le dădu forma unei semiluni din argint filigranat, de mărimea 
unui pumn. Un pumnal ca un ac străpunse o inimă minusculă, 
roşie, care pulsa în centrul semilunii şi un fir de sânge începu să 
se scurgă pe dantelăria argintie. 

Sculptura macabră pluti în aer ca o întruchipare a frustrării 
lui. Abia respirând, Gray numără secundele: 

— Şase, şapte, opt, nouă, zece... 

Ajunsese la treizeci şi două când uşa se deschise, 
întrerupându-i concentrarea. Reece intră în cameră, se opri 
brusc şi se holbă la mica operă de artă, cu gura căscată. 
Semiluna însângerată tremură şi se fărâmiţă în mici fuioare care 
căzură pe podea. 

Mai mult de treizeci şi două de secunde. Niciuna dintre 
creaţiile lui nu mai durase atât de mult până acum. Gray se 
aplecă şi culese bucăţelele în vreme ce Reece trecu pe lângă el. 

— Oh, Doamne, îmi pare rău că am lăsat aşa o dezordine. 
Am vrut să mă întorc şi să strâng totul înainte să vii tu, dar... 

Vocea i se stinse, neştiind ce să mai spună. Gray ridică din 
umeri. 

— Se pare că bunele intenţii ale tuturor se pierd în vânt. 
Dar nu contează. N-am de gând să petrec aici mai mult timp 
decât e strict necesar. 

Aruncă apoi bucăţelele de hârtie în coşul de gunoi şi ieşi 
din cameră. 

Probleme. 

Rehanne se refugie în bibliotecă. Se trânti într-un scaun, 
îşi puse coatele pe masă şi îşi propti bărbia în pumni. 


— Te căuta Gray, spuse Petra, apropiindu-se de ea. Era 
îngrijorat. 

— A găsit-o! strigă Coral de lângă birou, scutind-o pe 
Rehanne de explicaţii. 

Petra clătină din cap cu compasiune şi se aşeză alături de 
ea. 

— Biata Coral a fost aproape copleşită de furia şi 
deprimarea pe care le emana Gray. Probabil că timpul petrecut 
acasă nu 1-a ajutat deloc. 

Rehanne făcu semn că nu. 

— lar acum îşi varsă tot veninul asupra ta, spuse Coral 
aşezându-se şi ea la masă şi punându-şi o mână pe braţul ei. Nu 
trebuie să-l laşi să facă asta. Tu nu-l poţi tămădui, dar el te 
poate molipsi. Simt de la tine aceleaşi vibrații negative pe care 
le-am receptat de la el, dar ceva mai slabe. Vor deveni însă mai 
puternice, dacă îţi va face asta ori de câte ori vă întâlniți. 

Rehanne privi spre cele două fete, dornică să le facă să 
înţeleagă. Erau cele mai bune prietene ale ei la Simonton şi, în 
acelaşi timp, n-ar fi putut fi mai diferite una de cealaltă. Coral 
avea trăsăturile delicate ale unei statuete de porțelan, cu părul 
scurt, drept şi negru tuns impecabil, astfel încât să-i scoată în 
evidenţă fruntea înaltă şi gâtul subţire. Petra era solidă, osoasă, 
cu faţa lată şi obrajii roşii ca ai fetelor de la ţară, deşi provenea 
din Kannia, un oraş mare din provincia Delta, unde tatăl ei avea 
o înaltă funcţie guvernamentală. Pe cât erau însă de diferite ca 
înfăţişare, pe atât de apropiate erau în modul de a gândi. 
Amândouă o susţinuseră anul trecut în eforturile ei de a-1 ajuta 
pe Gray, dar acum păreau că s-au întors complet împotriva lui. 

— Era supărat că nu l-am întâmpinat la autobuz, le spuse 
Rehanne. Şi avea dreptate; ar fi trebuit să fiu acolo. Am încercat 
să-i explic, dar scuza este, într-adevăr, prostească. 

Şi le povesti despre cercelul pierdut de Chantal. 

— Chestia asta e ciudată, murmură Petra încruntân-du-se, 
dar nu mai continuă. 

— Care chestie e ciudată? 

— Faptul că cerceii erau ai mamei ei, răspunse Petra şi 
ezită din nou. N-ar trebui să-ţi spun asta, fiindcă nici eu n-ar 
trebui s-o ştiu: Chantal provine dintr-o familie foarte săracă; a 
venit aici cu o bursă. Nu-mi pot imagina că mama ei ar avea 
nişte cercei de preţ. 


— Zicea că sunt moştenire de familie. 

— Cred că asta e posibil. Dar dacă aşa stă situaţia... Petra 
se întrerupse şi clătină din cap. Nu pot să spun nimic mai mult. 
Dar nu-mi vine să cred că mama ei a moştenit bijuterii de 
valoare. 

Rehanne nu mai insistă; nici nu-i păsa de unde are 
Chantal cerceii. Cert era că unul se pierduse, iar ea îl căutase 
când ar fi trebuit să-l întâmpine pe Gray, iar absenţa ei îl rănise 
şi motivul invocat îl înfuriase. Trebuia să găsească o modalitate 
de a repara lucrurile. Doar asta conta acum. 

— Nu cred că situaţia se va schimba, dar cred că te pot 
ajuta să-l convingi pe Gray că nu trebuie să te învinovăţească 
fiindcă ai întârziat, spuse Coral. 

Recunoscătoare că prietena ei era dispusă să se 
concentreze asupra adevăratei probleme, Rehanne îi ascultă 
atentă explicaţia: 

— Poate ai observat că eu fac tot posibilul ca s-o evit pe 
Chantal. Fiind empată, nu suport să fiu în preajma ei. Ea e 
empată inversă. 

— Empată inversă? Coral încuviinţă. 

— Empaţii percep emoţiile celorlalţi. În ultima vreme am 
reuşit să le blochez mult mai bine decât înainte, dar nu mă pot 
feri de nimic din ceea ce emite Chantal. Ea proiectează totul în 
afară, şi nu numai spre mine. Dacă stai aproape de ea, nu se 
poate să nu simţi ce face; cu cât emoția e mai puternică, cu atât 
o proiectează mai intens în exterior. De aceea, dacă era într- 
adevăr necăjită şi obsedată de ideea de a găsi cercelul, ţi-a 
transmis şi ţie aceeaşi emoție. De asta n-ai putut pleca din 
cameră, fiindcă i-ai resimţit panica. Te-a copleşit nevoia de a 
găsi cercelul, la fel ca pe ea... sau poate chiar mai mult. 

Uşurarea pe care o resimţise Rehanne aflând că-şi poate 
justifica purtarea faţă de Gray se spulberă când îşi dădu seama 
de implicaţiile dezvăluirilor făcute de Coral. 

— Deci tot anul, stând în aceeaşi cameră cu Chantal, va 
trebui să simt tot ceea ce simte ea! 

— Ba nu va trebui, interveni Petra. Tu ai capacitatea de a 
reprima emoţiile atunci când scapă de sub control. Probabil că 
de aceea te-a pus directoarea în cameră cu ea. 

Rehanne se gândi la sugestia prietenei sale în timp ce-şi 
rodea o unghie. 


— Ştii doar că nu-mi folosesc niciodată talentul ăsta, 
replică ea. 

— Ei, cred că va trebui s-o faci. E cea mai bună apărare a 
ta. 

— Dar nu e drept! 

De atâta ros, Rehanne îşi reteză vârful unghiei. Coral se 
strâmbă şi o întrebă: 

— Ce ţi se pare că e mai rezonabil - s-o pună în cameră cu 
cineva care are puterea de a se apăra, dar nu vrea s-o 
folosească sau s-o repartizeze cu o persoană lipsită de apărare? 

Avea dreptate, deşi lui Rehanne nu-i plăcea să recunoască 
acest lucru. Sosirea lui Britnor, care venea din atelierul alăturat, 
o scuti de alte comentarii. Se apropie de ele scărpinându-se în 
cap, cu părul zbârlit în toate părţile. Moţăi rapid un salut spre 
Rehanne şi apoi se întoarse spre Petra. 

— E o carte în lista celor de lipit pe care n-o găsesc. Pe 
toate celelalte le-am identificat, dar pe asta nu-mi amintesc s-o 
fi văzut vreodată. Am căutat prin tot atelierul, am verificat 
rafturile şi masa de cărţi, dar n-o găsesc. 

— Despre ce carte e vorba? 

— Una despre care n-am auzit niciodată, deşi cred că pe 
mine se va da vina dacă lipseşte. Se numeşte Transformări, 
transmutări şi metamorfoze. 

— Nu ştiu nimic despre ea, spuse Petra. Elevii nu pot 
împrumuta cărţi înainte de începerea cursurilor şi, dacă e pe 
lista celor de lipit, trebuie să fi fost aici la sfârşitul anului trecut. 
Probabil că a luat-o vreun profesor. Trebuie să lase un bileţel 
când împrumută o carte, dar unii dintre ei sunt mai neglijenţi. Eu 
nu mi-aş face griji pentru ea. 

Britnor continua să aibă însă o mină necăjită. 

— A trebuit să mă rog de directoare să mă numească în 
echipa de la bibliotecă anul ăsta, fiindcă nu credea că merit 
acest privilegiu. Dar Nevii a refuzat locul şi toţi cei din anul al 
treilea... îşi sfârşi fraza cu o ridicare din umeri, dar Rehanne 
înţelese ce voise să spună. Toţi băieţii din anul al treilea, cu 
excepţia lui Nevii Santomayor, fuseseră implicaţi în complotul 
care dusese la capturarea şi transformarea lui Gray. 

Transformare... Titlul cărţii care lipsea! Ar fi oare posibil să 
aibă vreo legătură cu...? Ba nu, asta era o prostie! Complotul 
acela avusese loc cu doi ani în urmă, iar cartea dispăruse acum. 


Aşa cum spusese Petra, probabil că o împrumutase un profesor 
care uitase să lase bileţelul impus. Devenea şi ea paranoică, la 
fel ca Gray. Coral avea dreptate: se molipsea de la el. 

Fiindcă nu voia să se întoarcă în cameră imediat după 
masa de seară, Gray rătăci prin sălile de la etajul întâi, evitându- 
i pe ceilalţi, care rămăseseră la parter. Se aşezase lângă 
Rehanne la masă şi ea îi povestise în şoaptă că Chantal era o 
empată inversă - de parcă asta ar fi explicat totul. Dar poate că 
explica. Deja nu se mai simţea furios şi îi spusese şi ei acest 
lucru. Dar răceala faţă de ea nu dispăruse. Rehanne o simţea, 
fiindcă el n-o putea ascunde. Zăboviseră în salon doar câteva 
minute, până ce ea se scuzase şi plecase. El o îndepărta; ştia 
acest lucru şi totuşi nu se putea înfrâna să n-o facă. 

Uşa bibliotecii era încuiată, iar pe coridor domnea 
întunericul. Se aşeză pe podea şi rămase acolo o vreme, 
încercând să-şi pună ordine în gânduri. Poate ar trebui să 
admită că greşise întorcându-se la şcoală, să-şi facă din nou 
bagajele şi să plece acasă. Dar nici acolo situaţia n-ar fi mai 
bună. Părinţii l-ar lăsa probabil să lucreze în magazin. Il iubeau, 
erau îngrijoraţi pentru el şi le-ar fi plăcut să-1 poată avea mereu 
sub ochi. Dar prezenţa lui nu era bună pentru afaceri; vara asta, 
atitudinea lui morocănoasă îndepărtase clienţil. Incercase să fie 
plăcut şi amabil, dar negura din suflet îşi itea capul urât în cele 
mai nepotrivite momente. 

Aerul pe culoarul acesta fără ferestre era fierbinte şi 
înăbuşitor. Deşi nu hotărâse încă nimic, se ridică şi porni să 
rătăcească aiurea pe coridoare. Puţinii elevi care rămăseseră jos 
erau în salon, aşa că avu grijă să nu se apropie. Se duse spre 
uşile ce dădeau în curtea interioară, dar erau încuiate. 

— Locul ăsta e ca o închisoare, bombăni pentru sine. 

încercă apoi uşile câtorva săli de clasă. Majoritatea erau 
încuiate, dar una cedă când o împinse. Intră, închise uşa în urma 
lui, aprinse lumina şi începu să cerceteze încăperea fără a căuta 
ceva anume, ci încercând doar să-şi ocupe mintea cu ceva 
banal. Adună câteva bucăţi de cretă - pregătite pentru noul an 
şcolar. Se duse cu ele la o bancă, se aşeză, le întinse în faţa lui 
şi le răzui metodic până ce le transformă într-o pulbere fină. 

O movilă de praf de cretă se formase deja pe bancă. Suflă 
asupra ei şi îşi folosi puterea pentru a o modela, creând o copie 
a figurii lui Rehanne cu ochii închişi şi buzele întredeschise; 


albeaţa cretei îi conferea un aspect cadaveriC. Îşi retuşă apoi 
creaţia, scobindu-i obrajii, afundându-i ochii în orbite şi lăsându-i 
bărbia să atârne. Chipul alb ca de mort plutea în aer în faţa lui, 
bătându-şi parcă joc de el. Prea uluit de ceea ce făcuse pentru a 
mai număra secundele, se holbă oripilat la sculptura care nu 
voia să piară. Cu găvanele ochilor goale, se zgâia la el plină de 
reproş. Habar nu avea cât timp trecuse, dar chipul nu se 
destrămă de la sine, aşa cum se întâmplase cu toate celelalte 
creaţii ale salE. In fine, o izbi cu pumnul şi sculptura explodă 
într-un nor de praf de cretă. Se ridică, strănută şi îşi scutură 
pulberea de pe haine. 

— Ei bine, mare mizerie ai făcut, domnule Becq. 

Se răsuci spre uşă. Veronica stătea în prag cu mâinile în 
şolduri şi o expresie consternată pe chip. O clipă mai târziu, 
intră în clasă. 

— Credeai cumva că nu avem destule de făcut acum, la 
începerea noului an? Ori ţi s-a părut că noua mea asistentă are 
nevoie de o mică iniţiere? 

In spatele îngrijitoarei se zărea o siluetă subţire într-o 
rochie cu picăţele şi cu un şorţ alb pe deasupra. Părul îi era 
ascuns sub un batic. Figura îi părea oarecum familiară, dar nu 
avu timp s-o privească mai îndeaproape. Veronica se apropie de 
el, bâţâind un deget în faţa lui. 

— Nu, domnule, n-o să faci tu murdar aici ca să curețe alţii 
după tine! Respectul faţă de ceilalţi este una dintre lecţiile de 
bază la Şcoala Simonton şi ar trebui s-o înveţi şi tu. Mai sunt şi 
alţii pe lume în afara ta, mulţi care au suferit şi au fost trataţi 
nedrept, dar experienţa i-a întărit, nu i-a determinat să-şi verse 
necazul pe toţi ceilalţi. 

Cu aceste cuvinte, îngrijitoarea scoase un prosop ud de la 
brâu şi-l aruncă pe bancă. 

— Ai grijă să ştergi fiece firicel de praf înainte să pleci. N-o 
să curăţăm noi după tine; nici acum, nici altădată. 

Copleşit de ruşine, îşi plecă fruntea. Fusese într-adevăr 
lipsit de respect. Cu ochii în podea, bâigui o scuză. Când în cele 
din urmă ridică privirea, Veronica şi asistenta ei dispăruseră. 
Puse mâna pe prosop şi trecu la treabă. 

Lina se ridică în picioare, se întinse, se duse la fereastră, 
trase perdelele verzi şi privi cerul înstelat. La adunarea de 
mâine, noul an şcolar - ultimul ei an la Simonton - avea să 


înceapă în mod oficial. Nu se îndoia deloc de faptul că avea să 
absolve la vară. Deja îşi recăpătase suficiente puteri pentru a fi 
încrezătoare că va atinge nivelul al treilea. Dar voia mai mult 
decât atât. O rodea faptul că fosta ei colegă de cameră ajunsese 
la cel mai înalt nivel. O Expertă! Şi totuşi, când sătuseră 
împreună, ea fusese cea care o învățase pe Tria să vadă dincolo 
de iluzia ce ascundea adevărata înfăţişare a şcolii. 

Da, fără îndoială că Tria vedea acum mult mai bine; era 
greu să nu fii invidioasă. Cel puţin ea - singura dintre elevi - ştia 
ce devenise Tria între timp şi unde se afla în prezent. Zâmbi şi 
lăsă perdeaua să cadă la loc. 

Fără astâmpăr, se fâţâi de colo-colo prin cameră o 
încăpere spațioasă, aproape luxoasă, după părerea ei. Mâine, 
când va sosi, Giselle - noua ei colegă de cameră - o va percepe 
cu totul altfel. Ei i se va părea mică şi înghesuită, cu mobilier 
ieftin şi uzat. lar Lina nu-şi va da osteneala s-o lumineze la 
minte. Giselle atinsese deja nivelul al doilea şi tindea, la fel ca 
ea, spre al treilea. Capacitatea de a sesiza realitatea era o parte 
integrantă a acestui progres. Linei nu-i părea rău că o ajutase pe 
Tria; la urma urmei, şi ea o ajutase. Lui Giselle nu-i datora însă 
nimic; să înveţe singură, pe propria-i piele! 

Era plăcut să aibă camera numai pentru ea în seara asta. 
Lipsa intimităţii era lucrul pe care-1 suporta cel mai greu la 
şcoală. Desigur, cu Tria se obişnuise şi îi plăcuse să se ia la 
întrecere cu ea; însă Giselle nu va fi, desigur, o provocare 
similară. Nici acum nu înţelegea Lina de ce fusese repartizată în 
cameră cu ea; nu vedea ce ar putea avea ele două în comun. 

Poate că un pahar cu lapte i-ar mai potoli starea de 
agitaţie. Ar fi distractiv să se furişeze la bucătărie şi să dea o 
raită pe la frigider. Era târziu, luminile fuseseră probabil stinse la 
etajul întâi şi scările erau păzite, dar ea putea vedea pe 
întuneric şi talismanul o va ajuta să treacă de pază. 

Deschise un sertar al comodei şi pipăi în colţ după 
cerculeţul de aur cu cele patru pietre preţioase. Dar nu era 
acolO. Începu să caute în tot sertarul. Nimic. Verifică şi celelalte 
sertare, pe măsuţa de toaletă, în şifonier. Talismanul dispăruse. 

Nu erau mulţi cei care ştiau despre existenţa lui. Kress 
ştia; lui i-1 împrumutase odată şi-i fusese de folos. Dacă ar mai 
avea nevoie de el, n-ar ezita să-l fure. Probabil că el îl luase. 


Lina mârâi şi îşi chirci degetele de parcă ar fi fost nişte 
gheare. Dacă ar avea puteri depline, l-ar înfrunta chiar acum. 
Dar şi ea, aidoma lui Kress, putea extrage putere de la alţii, deşi 
n-o mai făcuse de multă vreme. De azi înainte însă, nu va mai 
avea asemenea scrupule. Kress trebuia să-şi înveţe lecţia; 
devenise prea înfumurat. Poate că va dura două sau trei zile, 
dar îşi va recupera talismanul şi o va face într-un fel pe care 
Kress să nu-l poată uita vreodată. 

Semnul fiarei. 

Rehanne avea o stare de spirit pe măsura dimineţii de 
afară: însorită, caldă şi aurie. Lumea ei revenise pe calea cea 
dreaptă. Se întâlnise cu Gray la micul dejun şi constatase că 
starea i s-a îmbunătăţit atât de mult, încât părea că e din nou 
băiatul vesel pe care-l cunoscuse ea iniţial. Vorbiseră, 
glumiseră şi râseseră pe toată durata mesei şi se întâlniseră din 
nou mai târziu pentru a merge la adunarea inaugurală. 
Discursurile fuseseră cele de fiecare an şi elevii izbutiseră să 
îndure plictiseala schimbând priviri sugestive şi comentarii în 
şoaptă. Când crezuseră că toţi vorbitorii încheiaseră şi că vor fi 
liberi să plece, directoarea urcă şi ea pe podium. 

— Cu toate că mă aştept la un an şcolar bun, aşa cum 
sunt sigură că vă aşteptaţi şi voi, şi în ciuda faptului că îmi 
displace să aduc o notă solemnă acestei ocazii fericite, există o 
problemă asupra căreia trebuie să vă avertizez. 

Directoarea se întrerupse şi expresia ei austeră atrase 
chiar şi privirile celor mai puţin interesaţi dintre participanţi. 

— Sunt sigură, continuă ea, că mulţi dintre voi aţi 
observat, când aţi sosit la şcoală, prezenţa inspectorului-şef 
Ardrey de la poliţia din Millville. Trebuie să vă amintesc că el şi 
mulţi dintre subalternii săi au anumite prejudecăţi împotriva 
celor dotați şi în special împotriva acestei şcoli. Din fericire, 
poliţia nu dispune de forţe suficiente pentru a posta un om aici 
permanent. Fiţi siguri însă că nu vor rata nici un prilej de a pune 
şcoala într-o lumină proastă. De aceea, va trebui să fiţi foarte 
atenţi ori de câte ori vă veţi duce în Millville şi să nu faceţi nimic, 
absolut nimic din ceea ce ar putea atrage atenţia poliţiei. 

Rehanne aruncă o privire spre Chantal, care şedea două 
rânduri mai în spate şi avea o mutră plictisită. Spera că fata 
ascultase spusele directoarei. Anul trecut, împreună cu două 
prietene din anul al doilea puseseră la cale o farsă în Millville, 


folosindu-şi puterile şi atrăgând mânia poliţiştilor. Elevele din 
anul doi primiseră interdicţie de a mai participa la cursuri anul 
acesta; Chantal scăpase de pedeapsă deoarece, în anul întâi 
fiind, se considerase că e mai puţin vinovată, fiind influenţată de 
elevele mai mari. 

— Eu şi cadrele didactice vom depune toate eforturile 
pentru a ne asigura că în şcoală nu se va întâmpla nimic care să 
determine întoarcerea poliţiei aici. Dacă fiecare dintre voi va 
studia cu atenţie Manualul drepturilor şi responsabilităţilor ce le 
revin elevilor şi dacă veţi respecta cu scrupulozitate regulile 
menţionate acolo, nu vom avea nici un fel de probleme. Vreau 
să vă atrag din nou atenţia asupra seriozităţii acestui 
avertisment. Conduita voastră se va reflecta nu doar asupra 
Şcolii Simonton, ci şi asupra întregii comunităţi de dotați din 
provincia Castlemount. Vă rog să nu uitaţi acest lucru, oriunde 
veţi fi şi orice veţi face în cursul acestui an. 

Acestea fiind zise, adunarea se încheie şi elevii ieşiră în 
curte, aşezându-se la rând pentru a-şi primi orarul. 

Avertismentul de la sfârşit aruncase un nor asupra bunei 
dispoziţii a lui Rehanne. Cunoscând bine tragicele evenimente 
care aduseseră, acum doi ani, şcoala în atenţia autorităţilor 
locale, se întoarse spre Gray pentru a vedea cum reacţionează 
la spusele directoarei. Spre imensa ei uşurare, el zâmbi şi-i 
strânse mâna. 

— E-n regulă, n-am de gând să-mi expun talentele în 
Millville, o tachină el. 

Râzând, îl lăsă şi se duse la rândul în care aşteptau cei al 
căror nume începea cu o literă din a doua jumătate a 
alfabetului; Gray se aşeză la celălalt. După ce îşi primiră orarele, 
se întâlniră la fântână ca să le compare. Aveau două cursuri 
împreună: Formule alchimice şi elixire tămăduitoare” predat de 
magistrul Hawke, şi Istorii de caz în etică, susţinut de magistrul 
San MartE. În plus, Rehanne avea să urmeze şi cursul de 
Traducere şi utilizare a limbilor oculte, predat de doamna Dova. 
Limbile folosite de magi deţineau un interes aparte pentru 
Rehanne. Cunoştea foarte bine una dintre cele mai des utilizate 
în domeniul vrăjilor şi ştia câteva expresii din alta, mai 
misterioasă; pe ambele le învățase de la bunica ei. 

În general, era încântată de orarul ei, deşi i-ar fi plăcut ca 
altcineva, nu magistrul Tumberilis, să susţină cursul de Istorie a 


vrăjilor şi farmecelor. Moşu* Tumbă tindea să devieze de la 
subiect şi nu o dată aţipise în mijlocul plictisitoarei sale 
prelegeri. Chiar şi aşa însă, talentul ei de a face vrăji nu putea 
decât să beneficieze de pe urma acestui curs. 

Şi Gray era mulţumit, nu doar de materiile la care fusese 
repartizat împreună cu Rehanne. Descoperirea, dezvoltarea şi 
extinderea talentelor, curs predat de doamna Blake, îi va fi de 
ajutor, dar surpriza cea mare consta în faptul că avea în orar şi 
un curs aparte, susţinut de însăşi directoarea Miryam Vedreaux: 
Comunitatea celor dotați - studiu special 

— Rareori se întâmplă ca directoarea să predea un curs, 
spuse Gray studiindu-şi orarul. Cum crezi că am avut norocul să 
fiu înscris la acesta? 

Rehanne îşi aruncă o privire ascuţită, dar expresia lui 
uimită o asigură că întrebarea lui nu fusese una sarcastică. 

— Totdeauna te-a plăcut, răspunse ea. 

— Poate că mă consideră un fel de provocare personală, 
râse Gray. 

Rehanne era încântată de schimbarea lui. Deprimarea şi 
furia de ieri trebuie să fi fost cauzate de oboseala celor două zile 
de drum de la Mercanton. Le zări pe Petra şi Coral şi flutură din 
mână până ce prinse privirea uneia dintre ele. Fetele se 
apropiară, înaintând cu greu printr-o mulţime de elevi din anul 
întâi. Coral îl studie pe Gray îngrijorată şi Rehanne simţi un val 
de mulţumire văzând că prietena ei se relaxează. 

— Orarele noastre sunt excelente! anunţă ea. Cum sunt 
ale voastre? 

— Destul de bune, răspunse Petra. Eu am un curs avansat 
cu Aletheia, dar am fost repartizată iar la orele plictisitoare de 
etică. 

— Şi noi! râse Rehanne. Dar la istorii de caz? Petra 
încuviinţă amărâtă. 

— Ei bine, vom suferi toţi trei împreună. Coral, tu ai scăpat 
de ele? 

— Eu am avut noroc. Am două cursuri cu doamna Blake şi 
unul cu magistrul HawkE. În locul celei de-a patra materii, voi 
lucra la bibliotecă, iar doamna Dova îmi va preda metodele de 
cercetare şi de gestionare a bibliotecilor. 

Şi Coral îi întinse lui Rehanne orarul ei, ca să-1 studieze. 


— Şi noi doi, eu şi Gray, avem primul curs cu magistrul 
Hawke. 

Gray o prinse pe Rehanne de braţ, oprindu-i comentariile 
entuziaste. Coral îşi lăsă mâna să cadă şi degetele ei moi 
scăpară orarul pe jos. Pe chip i se citea durere şi furie. 

— Ce s-a întâmplat? întrebă Rehanne privind când la ea, 
când la Gray. 

El arătă cu degetul: Lina şi Oryon se plimbau braţ la braţ 
printre trandafiri. 

— Şi ieri i-am văzut împreună aici, murmură Gray printre 
dinţii încleştaţi. Oare o iau din nou de la capăt? 

— Nu, Gray, n-o iau! replică Petra pe un ton ferm, vecin cu 
mânia. Nu e cazul să vezi conspirații acolo unde nu există 
niciuna. Ceea ce s-a întâmplat în trecut s-a întâmplat şi gata. S- 
a sfârşit. Oryon este cu totul alt om. Ai şti asta dacă ai încerca 
să vorbeşti cu el. 

— Şi, în plus, te face să te simţi mizerabil. Te roade pe 
dinăuntru. Te provoc să te duci chiar acum să vorbeşti cu Lina şi 
Oryon. 

— Nu! 

— Ţi-e frică. 

Replica seacă a lui Coral căzu între ei ca o mânuşă 
aruncată în obrazul adversarului. Rehanne îşi ţinu o clipă 
respiraţia, fără a-1 scăpa pe Gray din ochi. Prietenele ei forţau 
situaţia, dar o făceau în cel mai potrivit moment. Gray dădu 
drumul braţului ei şi făcu un pas spre cei doi. Du-tey Gray! îl 
îndemnă ea mental. 

El mai făcu un pas, şi încă unul. Se strecură printre 
grupurile de elevi din anul întâi şi doi. Petra şi Coral rămăseseră 
alături de Rehanne; le simţea susţinerea tăcută în vreme ce 
ochii ei nu se dezlipeau de Gray. 

Aproape că ajunsese lângă Lina şi Oryon, când Reece veni 
în grabă spre el, îl opri şi începu să-i vorbească, gesticulând 
agitat. Fără a putea auzi ce-i spune, Rehanne îşi rodea unghiile 
de frustrare, văzând cum Reece îl reţine în vreme ce Lina şi 
Oryon se îndepărtează, se întâlnesc cu Jerrol şi Davy şi se 
opresc să discute împreună. Alţi doi conspiratori. Gray nu se va 
apropia niciodată de toţi patru. 

— A fost atât de aproape! murmură Petra, dând glas 
gândurilor lui Rehanne. 


— Va trebui să căutăm o altă ocazie, decise Coral. Ca şi 
cum uitase ce avusese de gând, Gray intră cu Reece în clădirea 
şcolii. Şi totodată a uitat de mine, îşi spuse Rehanne stăpânindu- 
şi cu greu lacrimile. 

Gray se simţea prins în cursă, manipulat. Nu voia să 
vorbească cu Oryon. Şi nici cu Lina. Şi totuşi, Petra avea 
dreptate: mânia îi învenina viaţa. Nu credea că, vorbind, 
lucrurile se vor rezolva, dar poate că merita să facă o încercare. 
Paşii i se răriră în vreme ce se apropia de ei; trebuia să facă 
efort să-şi poată continua drumul. Deodată, Reece apăru în faţa 
lui şi Gray se dădu înapoi, speriat; nu-1 văzuse venind. 

— Ai mai fost în cameră de dimineaţă, de când ai coborât 
la micul dejun? 

Avu nevoie de câteva clipe până să înţeleagă şuvoiul de 
cuvinte al colegului său. 

— Nu. Am rămas cu Rehanne jos şi am vorbit până când a 
început adunarea. Ce s-a întâmplat? 

— Eu am urcat acum câteva minutE. În camera noastră a 
fost cineva. Totul e întors pe dos. Birourile sunt răsturnate, 
sertarele deschise sau aruncate pe podea, iar hainele sunt 
împrăştiate peste tot. S-a umblat şi în dulap. Nu ştiu dacă a 
dispărut ceva sau a fost doar un act de vandalism. 

— Şi ai crezut că eu am făcut asta?! 

— Păi... Nu... N-am ştiut... 

— Nu contează. Vreau să văd şi eu. 

Reece se răsuci şi porni spre clădire. Aripa camerelor era 
pustie şi tăcută. Toţi elevii erau afară, discutând despre orare şi 
bucurându-se de razele soarelul. lnăuntru, puteai crede că a 
venit noaptea. Becurile chioare de la capetele culoarului nu 
reuşeau să alunge umbrele, care pentru un moment părură să 
lunece şi să se răsucească aidoma unor stafii. 

Iluzia pieri când Reece deschise uşa camerei, lăsând 
lumina să se reverse pe culoar. Soarele pătrundea prin 
ferestrele lipsite de perdele, învăluind harababura într-o boare 
aurie. Cuvintele colegului său nu izbutiseră să-l pregătească pe 
Gray pentru priveliştea din interior. Sertarele din lemn zăceau 
pe podea, zdrobite. Sticlele fuseseră spartE. In încăpere duhnea 
a loţiune după ras. Pe lângă faptul că erau împrăştiate în toată 
camera, hainele lor fuseseră rupte şi sfâşiate, de parcă un tigru 
dăduse iama printre ele. 


Sau o panteră. Lina. Colegele ei spuseseră că nu se mai 
transformă, dar poate că greşeau; poate că învățase să fie mai 
discretă în privinţa asta. 

Gray intră în cameră, ridică o cămaşă zdrenţuită, studie o 
serie de zgârieturi lungi pe scaunul de la birou şi pipăi tăieturile 
paralele din saltea, devenind tot mai convins că numai fata- 
felină putea fi responsabilă pentru asemenea distrugeri. 

— Ar trebui s-o anunţăm pe directoare, nu-i aşa? spuse 
Reece, care îl urmase în cameră şi strângea, cu piciorul, 
cioburile unei ceşti de cafea. 

— Aşa cred. Va trebui să ne grăbim. Din clipă în clipă, va 
cobori în sala de mese pentru prânz. 

— Mă duc să văd dacă mai e în birou. 

Reece ieşi în grabă şi paşii lui răsunară pe culoarul pustiu. 
Gray însă spera să n-o găsească. Rațiunea îi spunea că 
directoarea trebuie să afle ce s-a întâmplat, dar o altă voce din 
interiorul lui îi şoptea: Caut-o pe Lina şi rezolvă singur chestia 
asta. 

Dacă ar putea! Chiar dacă îşi pierduse o bună parte din 
puterea iniţială, Lina avea încă mai multă decât el. Şi cu ce s-o 
atace, la urma urmei? Să creeze o sculptură şi să i-o arunce în 
faţă? Cioburile de ceaşcă şi de sticlă se ridicară în aer şi formară 
capul unui animal încornorat, o creatură ca un ţap, numai că nu 
exista în lume vreun tap care să emane o aură malefică atât de 
intensă. Rânjetul ei ticălos părea că-şi bate joc de el. Se 
concentră pentru a face sculptura să dispară, dar aceasta 
rămase locului până ce la uşă îşi făcu apariţia directoarea. 

In clipa aceea creatura se răsuci lent, cu faţa spre ea, şi 
explodă într-o arteziană de cioburi. Directoarea ridică mâna, cu 
piatra inelului orientată în afară. Nici-unul dintre proiectilele 
ascuţite n-o atinse nici pe ea, nici pe Reece, care stătea în 
spatele ei; cioburile căzură cuminţi pe podea. 

Gray nu avu însă acelaşi noroc. Ace de sticlă i se în-fipseră 
în faţă şi în mâini. O durere incredibilă îi străpunse ochiul. 
Şiroaie de sânge începură să i se scurgă pe obraji. Directoarea 
se apropie de el, călcând peste mormanele de sticlă spartă. 

— Stai liniştit! îi ceru ea, luându-i capul în mâini. 

— Ochiul meu! urlă Gray şi gura i se umplu de sânge. 

Se zvârcoli în strânsoarea ei, încercând să domolească 
durerea ce-i sfredelea capul. 


— Stai liniştit! repetă directoarea, prinzându-l mai bine. 
Domnule O'Shannon, vino aici şi ajută-mă să-l ţin. 

Gray simţi cum alte două mâini îl înhaţă de umeri. Se 
zbătu în continuare. Fiara încornorată... îl înjunghiase... Trebuia 
să fugă. 

— Sunt aici. 

O voce blândă. O atingere uşoară. Gray se linişti şi rămase 
nemişcat, abia respirând. Degetele directoarei se mişcau pe faţa 
lui şi ajunseră la ochi. 

— Gata, gata acum. 

Ceva ca lama unui cuţit îi ieşi din ochi. O ceaţă roşcată îi 
întunecă vederea. Ochiul îi palpita. O uşoară presiune pe globul 
ocular îi alungă durerea. Clipi de câteva ori. Deja vedea mai 
bine. Directoarea se aplecă asupra lui, degetele ei trecându-i 
peste obraji. Veronica se afla lângă ea, cu o mână pe braţul lui. 

— Acum îi poţi da drumul, domnule O'Shannon. Şi adu-mi 
un prosop ud din baie. 

Strânsoarea de pe umerii lui pieri. Din spate, Reece trecu 
pe lângă cele două femei. Când el ieşi din cameră, directoarea 
întrebă: 

— A fost opera ta, fiara aceea? 

— Aşa cred, dar n-am intenţionat s-o creez... sau s-o 
sparg. 

Gray îşi trecu palma peste obraz. Tăieturile erau deja 
vindecate, dar amintirea lor încă îl mai durea. 

— Niciodată nu mi s-a mai întâmplat aşa ceva. Arta mea a 
fost totdeauna inofensivă. Nu înţeleg ce se petrece. Mai întâi, 
harababura asta - şi Gray arătă cu braţul lucrurile împrăştiate 
prin cameră - şi apoi sculptura. Adică, nu-i nici o legătură între 
ele, dar... 

— Nu fii chiar atât de sigur, îl întrerupse Veronica, 
întorcându-se apoi spre directoare: De mine nu mai aveţi nevoie 
şi e aproape ora mesei. Duceţi-vă împreună cu Gray, iar eu 
rămân să curăţ mizeria de aici. 

— Foarte bine. Haide atunci, domnule Becq! 

— Mulţumesc, Veronica, îşi aminti el să spună în clipa în 
care ieşeau din cameră. 

În prag se întâlniră cu Reece, care aducea prosopul ud şi i- 
1 întinse directoarei. Aceasta la rândul ei i-1 dădu lui Gray. 


— Şterge-ţi sângele de pe mâini şi de pe faţă. Apoi, 
întorcându-se spre Reece, adăugă: Clopoţelul a sunat ora mesei. 
Du-te jos. Venim şi noi imediat. Veronica va face curat în 
cameră. Nu vorbi cu nimeni despre ceea ce s-a întâmplat aici. 

Reece dispăru pe scări, iar Gray îşi şterse faţa şi mâinile. 
Directoarea îl inspectă şi spuse: 

— Bun. S-a dus totul. Cum îţi simţi ochiul? Ai probleme cu 
vederea? 

— Nu simt nimic. Durerea a dispărut. 

Inchise ochiul care nu fusese rănit şi privi cu celălalt. 
Părea să fie perfect normal. Directoarea înclină din cap, 
aprobator. 

— Excelent! Şi acum, domnule Becq, trebuie să te rog şi 
pe tine să nu discuţi cu nimeni despre cele întâmplate. Eu voi 
începe o investigaţie. Tu nu trebuie să faci absolut nimic în 
privinţa camerei; de asemenea, te vei abţine de la realizarea 
altor sculpturi. Ţin să subliniez acest lucru. Nu încerca să-ţi mai 
foloseşti puterile. Eclar? 

— Foarte clar. Dar nici înainte n-am intenţionat să le 
folosesc. Chestia aceea s-a format singură. 

— Aşa deci! înseamnă că trebuie să discutăm mai în 
amănunt. Vino în biroul meu după masa de prânz. Se întâmplă 
ceva ciudat şi trebuie să descoperim ce anume. 

Discujii. 

Gray intră în sala de mese în urma directoarei. Văzu 
scaunul gol de lângă Rehanne, dar pretinse că nu 1-a observat. 
Ştia că fata se aştepta să se aşeze lângă ea, dar dacă o făcea, 
va trebui să-i explice de ce plecase aşa brusc cu ReecE. li va 
povesti la un moment dat despre dezastrul din cameră; 
Rehanne ştia să păstreze un secret. Dar nu acum, nu în faţa 
tuturor celorlalţi de la masă - Petra, Coral şi Britnor. Chiar dacă 
directoarea nu le-ar fi cerut, lui şi lui Reece, să păstreze 
secretul, tot n-ar fi vrut să afle toată lumea ce se întâmplase. 

Zări un loc liber la o masă de lângă uşă şi se duse spre el, 
deşi cei care stăteau acolo erau elevi în anul întâi. Rareori se 
amestecau cei din anul al treilea cu bobocii şi chipurile celor trei 
se întoarseră spre el cu uimire când Gray se aşeză. 

— Nu muşc, le spuse el zâmbind, deşi poate că aţi auzit 
despre mine cu totul altceva. 


Tăcerea stânjenitoare care urmă îi confirmă faptul că 
bobocii aflaseră despre toanele lui şi că li se spusese, probabil, 
să-1 evitE. Îşi aminti jenat cum cu doi ani în urmă, pe când el 
era în anul al doilea de şcoală, bobocii apelau la el pentru a-i 
sfătui şi a-i încuraja; venise vremea să-şi refacă reputaţia 
zdruncinată. 

— Eu sunt Gray Becq, le spuse el. E al patrulea an pe care 
îl petrec aici şi încă n-am ajuns la nivelul al treilea. S-ar putea 
spune deci că nu sunt un elev silitor. 

Voise să glumească, dar nimeni nu râse. Un puştan slăbuţ, 
cu faţa plină de coşuri, înghiţi cu greu nodul din gât şi mărul lui 
Adam, ieşit în afară, îi jucă aidoma unui dop pe valuri. 

— Eu sunt Todrick, domnule, murmură el. lar acesta e 
Dwayne, adăugă el arătând spre colegul lui scund şi blonziu 
care părea prea copleşit pentru a vorbi singur. 

Copii, îşi spuse Gray. Sunt doar nişte copii. 

Cel de-al treilea băiat, un tânăr cu tenul măsliniu, păr 
negru tuns scurt şi urechi mari, se aplecă în faţă şi întrebă: 

— Talentul tău este arta, nu-i aşa? Al meu e muzica. Mă 
numesc Viad. 

— Muzica? se arătă Gray interesat. Adică îţi foloseşti 
puterile pentru a face muzică? 

Băiatul încuviinţă şi adăugă: 

— Aşa. 

Lină ca o şoaptă, o melodie plăcută, cântată parcă la oboi, 
începu să răsune în mintea lui Gray. Acordurile armonioase ale 
unei viori i se alăturară, urmate de notele pure ale unui trombon 
şi de ritmul sincopat de tobă. Combinația neobişnuită alcătuia o 
muzică cum Gray nu mai auzise vreodată, tulburătoare, puţin 
înspăimântătoare şi totuşi atât de frumoasă, încât când se sfârşi 
rămase cu o senzaţie de tristeţe şi goliciune sufletească. Privi 
spre Todrick şi Dwayne pentru a vedea dacă şi ei erau la fel de 
mişcaţi; ambii erau însă ocupați cu sosul din farfurie. 

— Mâncarea e întotdeauna atât de scârboasă? întrebă 
Dwayne înghițind o bucată de peşte. 

Ignorând întrebarea, Gray se întoarse spre Viad, care îl 
privi drept în ochi. 

— Ţi-am trimis-o numai ţie, îi spuse el, confirmân-du-i 
bănuielile. 

— A fost minunată. 


— Dar deloc practică. La fel ca arta ta. 

— Dar de unde ai ştiut...? 

Renunţă să mai continue. Băieţii îi cunoşteau reputaţia; 
ştiau probabil toată povestea. Todrick împinse un bol spre el. 

— Nu mâncaţi, domnule? 

Domnule! Modul în care i se adresau îl făceau să se simtă 
atât de bătrân! Bolul era plin cu orez aburind. Gray îşi puse 
puţin pe farfurie, acceptă platoul pe care i-1 oferi Dwayne şi luă 
o bucată de peşte. Nu-i era foame, dar mâncarea avea să-i dea 
o ocupaţie, scutin-du-l să mai vorbească; nu mai avea chef de 
discuţii despre talente inutile, lipsite de orice valoare practică. 

Colegii săi de masă îi respectară brusca schimbare de 
dispoziţie. Continuară să pălăvrăgească, fără a încerca vreo 
clipă să-1 implice şi pe el. Gray termină de mâncat repede şi ieşi 
din sala de mese, hotărât s-o aştepte pe Rehanne şi s-o ia 
deoparte pentru a vorbi cu ea în linişte înainte de a se duce în 
biroul directoarei. 

Lina îşi făcu apariţia singură. Nu putea rata ocazia, aşa că 
făcu un pas spre ea. _ 

— Vreau să vorbesc cu tine, îi spusE. Intre patru ochi. 

Intrigată şi nedumerită, Lina îl urmă spre sălile de clasă şi 
aşteptă până ce el găsi o uşă descuiată. Clasa nu era tocmai 
locul pe care l-ar fi ales ea pentru o discuţie confidențială. 
Profesorii se pregăteau pentru prima zi de şcoală; uşa descuiată 
putea însemna că unul dintre ei putea să intre în orice moment 
cu manuale sau cu alte materiale didactice. Sala era însă cea în 
care preda magistrul Hawke, iar el uita adesea - şi Lina ştia asta 
- să încuie uşile. 

Odată ajunşi înăuntru, Gray se răsuci spre ea cu faţa 
schimonosită de furie şi ochii sălbatici. 

— Ţi-ai lăsat urmele de gheare peste tot în cameră, o 
acuză el. Chiar crezi că sunt prost? 

Toată lumea ştia cât de bizar devenise Gray; probabil că 
acum îşi pierduse controlul. 

— Nu înţeleg despre ce vorbeşti, Gray. 

— Despre vandalism. Să nu încerci să negi! Numai tu 
puteai fi! Vreau să ştiu de ce ai făcut-o. 

— Ce vandalism? Unde? Şi de ce crezi că eu am făcut-o? 

Vorbind, Lina se depărtă de el, îndreptându-se încet spre 


> 


uşă. 


— Vandalismul din camera mea, ce altceva?! Lasă aerele 
astea inocente! Nevinovată n-ai fost niciodată. 

— Nu-mi dau nici un fel de aere. N-am făcut nimic nici ţie, 
nici camerei tale şi nu pricep de ce crezi că aş fi vinovată. 

Lina era din ce în ce mai furioasă şi mai neliniştită, dar 
încercă să păstreze un ton rezonabil, să dea impresia că e 
calmă. Eforturile ei eşuară însă. Gray izbi cu pumnul în banca 
lângă care se opriseră. 

— Cine altcineva decât tine îşi poate schimba forma? Cine 
altcineva mi-ar sfâşia hainele făcându-le mici fâşii cu colții? 

— Nu ştiu. Dar eu nu m-am mai transformat de un an, de 
când Tria... 

Nu-şi mai termină fraza. Gray ştia că îşi pierduse puterile. 
Nu putea bănui în ce măsură şi le recăpătase şi ea n-avea de 
gând să-1 lumineze în acest sens. 

— Cine altcineva ar fi avut motive s-o facă? insistă el. 

— Dar ce te face să crezi că eu aş avea motive? 

— Tu ai fost implicată... Te-am văzut flirtând acum cu 
Oryon. Chestia aceea nu s-a terminat încă. Nu vrei tu să se 
termine! 

— Tu eşti cel care n-o laşi să se termine, Gray, tu singur! 
Toţi regretă cele întâmplate. Oryon nu mai e acelaşi ca înainte, 
dar tu nu vrei să crezi asta. 

— Şi ceea ce s-a petrecut azi demonstrează că am 
dreptate, replică Gray strângând în mâini spătarul unui scaun, 
de parcă ar fi fost gata să-1 înhaţe şi să-1 azvârle spre ea. 

— Singurul lucru pe care îl demonstrează e că eşti un 
fraier! izbucni Lina, pierzându-şi stăpânirea de sine. Tragi 
concluzii pripite pe baza unor lucruri care s-au întâmplat acum 
doi ani şi nu mai au nici o importanţă pentru nimeni, cu excepţia 
ta. 

— Atunci explică-mi tu ce s-a întâmplat în camera mea. 

— N-am idee ce s-a întâmplat, răspunse ea fără a-i scăpa 
din ochi mâinile încleştate pe spătarul scaunului. Ştiu doar ce 
mi-ai spus tu, adică foarte puţiN. Înţeleg că în camera ta a intrat 
cineva care a întors-o cu susul în jos. Ai un coleg care stă cu 
tine, nu-i aşa? Au fost distruse şi lucrurile lui, sau numai ale 
tale? Şi când s-a petrecut asta? 

Pentru prima dată, umbra unei îndoieli flutură pe faţa lui. 


— Dimineaţă. Cândva, între micul dejun şi prânz. Reece a 
urcat în cameră şi a văzut, spuse el şi apoi îşi încruntă fruntea, 
încercând să-şi amintească. Hainele lui... patul lui... biroul lui. 
Da, şi lucrurile lui erau rupte şi sfâşiate. Totul. Camera întreagă. 
Ca şi cum o felină... o panteră... s-a dezlănţuit înăuntru. 

— Intre micul dejun şi masa de prânz eu am stat de vorbă 
cu prietenii mei, am fost la adunare, mi-am luat orarul şi am 
rămas în curte până la ora mesei, vorbind cu Oryon. Ne-ai văzut 
şi tu. Gray se înfurie iar. 

— Da, v-am văzut. Probabil vă felicitaţi reciproc pentru 
reuşita voastră. Te-am văzut cu el şi ieri, tot în curte. 
Complotând. Luând totul de la capăt. Vreţi mai multă putere, 
mereu vreţi mai multă putere. 

— Dacă aş vrea mai multă putere, nu la tine aş căuta-o. 

Gray tresări. Aici, Lina lovise la ţintă. Şi parcă pentru a 
spori şocul, îşi concentră puterile asupra scaunului pe care îl 
strângea el în mâini. Scaunul se micşoră atât de rapid, încât 
Gray se dezechilibră şi aproape căzu. Îi dădu drumul şi dădu din 
mâini pentru a-şi regăsi echilibrul. Lina îşi folosi puterea pentru 
a trage scaunul departe de el şi-l readuse la dimensiunile lui 
fireşti. Gray se repezi spre ea. 

— Ticăloaso! O să... 

— Ce se întâmplă aici? 

Vocea enervată a magistrului Hawke răsună chiar în 
spatele Linei. Ea se trase într-o parte şi se ascunse în spatele 
profesorului, silindu-1 pe Gray să se oprească brusc. Magistrul 
ridică bastonul în aer, ţinându-1 ca pe un scut. 

— Miss Mueller, de ce te urmăreşte domnul Becq? Nu te-a 
rănit, nu-i aşa? 

— Nu, domnule profesor. Aţi venit chiar la timp, răspunse 
Lina pe un ton recunoscător şi în acelaşi timp uşurat. 

Gray pufni. 

— Cum aş putea răni o felină? 

— Domnul Becq crede că îl persecut, continuă ea, 
începând să se retragă spre uşă. Am impresia că şi-a ieşit din 
minţi. Nu-l pot convinge că nu am nimic cu el. Poate că reuşiţi 
dumneavoastră să vorbiţi cu el. 

— Voi vorbi în mod cert. 


— Trebuie să mă duc la o întrevedere cu directoarea, 
domnule, spuse Gray în grabă. N-am putea discuta în biroul 
dumneaei? 

Lina nu mai aşteptă răspunsul profesorului. leşi din clasă 
şi o luă la fugă pe coridor. Magistrul Hawke privi în urma ei 
înţelegător; îl va putea convinge ea mai târziu că frica de Gray o 
determinase să plece într-o asemenea grabă. La urma urmei, 
ultimul lucru de care avea nevoie acum era o întâlnire cu 
directoarea. Trebuia să-l găsească pe Oryon şi să-l prevină cu 
privire la suspiciunile nebuneşti ale lui Gray. Poate că el avea 
idee cine era vandalul. Oricine ar fi fost acesta însă, momentul 
pe care şi-l alesese era foarte prost. La urma urmei, nimeni nu 
avea de unde să ştie că ea intenţionase ca într-una dintre zilele 
următoare să se transforme în panteră pentru a-i da o lecţie lui 
Kress. Acum însă, dacă ar face-o şi cineva ar afla, toată lumea 
ar acuza-o că ea a vandalizat camera lui Gray. Va trebui deci să- 
şi schimbe planurile, să găsească o altă modalitate de a-l 
pedepsi pe Kress. 

Dar nu trebuie să iau chip de panteră pentru asta, 
domnule Klemmer! îmi voi pune puterile la încercare cu ale tale. 
Sunt mai puternică acum decât eram înainte; mult mai 
puternică decât îţi închipui tu. Vei vedea asta, destul de curând. 

În salon era foarte cald, dar Rehanne răbdă fiindcă din 
locul în care stătea putea vedea foarte bine scările. Gray nu 
urcase în cameră după masa de prânz; când ieşise ea de la 
masă, îl văzuse dispărând pe culoar spre sălile de clasă - însoţit 
de Lina! îi trecuse prin minte că Gray o evitase la prânz fiindcă 
nu reuşise mai devreme să discute cu Oryon şi Lina şi fiindcă 
voia să remedieze acest neajuns înainte de a da ochii cu ea. De 
aceea, Rehanne hotărâse să aştepte în salon, pândind 
întoarcerea lui. 

La scurt timp după ce se aşezase pe scaunul bine ales, 
directoarea urcă spre biroul ei. Neliniştea îi crescu văzând-o 
puţin mai târziu coborând iar, intrând în salon şi oprindu-se în 
faţa ei. 

— Miss Zalos, l-ai văzut pe domnul Becq după prânz? 

— Păi... cred că discută cu cineva. Il aştept. Directoarea o 
aţinti cu o privire încruntată, care o făcu să se simtă de parcă ar 
fi fost un ţânc prins cu o năzbâtie. 


— Dacă trece pe aici, te rog să-i aminteşti că trebuia să 
vină în biroul meu după masa de prânz. Spune-i că îl aştept. 

Cu asta se întoarse şi urcă scările, iar Rehanne rămase 
locului curioasă şi totodată neliniştită. Dar îl place pe Gray, îşi 
reaminti ea. Probabil că vrea să-i vorbească doar despre cursul 
pe care îl predă. 

Şi totuşi, nu putea scăpa de senzaţia că era vorba despre 
altceva, despre ceva mai grav. Când Lina ieşi singură de pe 
culoar, fugind, şi urcă scările două câte două, neliniştea ei se 
transformă în îngrijorare. Un minut mai târziu îl văzu şi pe Gray 
ieşind, urmat de magistrul Hawke, care îşi agita bastonul ca pe 
o sabie în luptă. Rehanne sări în picioare, dar expresia de pe 
chipurile celor doi o azvârli la loc pe scaun. Se făcu mică, 
ghemuindu-se, ca Gray să n-o poată vedea spionându-l. 

El nu aruncă însă nici o privire în direcţia ei, ci urcă spre 
etaj, cu profesorul pe urmele lui. Rehanne se ridică şi se duse 
mai aproape: cei doi intrară în biroul directoarei. 

Deci Gray avea probleme! îl putea aştepta până ce ieşea, 
pentru a-l ruga să se retragă undeva singuri, astfel încât el să-i 
poată povesti ce se întâmplase. Dar dacă era iar într-una dintre 
pasele lui negre, probabil că va refuza să discute cu ea. lar dacă 
intrase într-un necaz serios, poate că nu i se va permite să-i 
vorbească. Şi totuşi, avea nevoie de ajutorul ei; Rehanne era 
sigură de asta. 

Dar exista o modalitate de a afla ce se întâmplă. Nu era 
una etică şi putea intra într-un necaz serios dacă afla cineva, 
însă îngrijorarea pentru Gray îi alungă orice reţinere. Urcă 
repede în cameră, intrarea ei precipitată luând-o pe Chantal prin 
surprindere. Fără a-i da însă atenţie, Rehanne deschise un 
sertar şi luă din el o lumânare şi o cutie cu chibrituri. Din alt 
sertar scoase o fotografie a lui Gray şi eşarfa primită de la el 
anul trecut, de ziua el. În cele din urmă, înhăţă de pe comodă o 
pilă de unghii şi o zbughi imediat pe coridor, trântind uşa în 
urma ei. 

La etajul fetelor exista în acest an o cameră liberă. Era 
încuiată, dar lacătul avea să cedeze rapid în faţa pilei de unghii. 
Mâinile îi tremurau în vreme ce manevra pila; pierduse deja 
câteva minute preţioase şi era posibil să ajungă prea târziu 
pentru a mai auzi ceea ce voia să audă. 


_ Lacătul se deschise şi Rehanne intră, închizând apoi uşa. 
Inăuntru era înăbugşitor, dar nu mai pierdu vremea să deschidă 
geamul. Luă oglinda rotundă de pe uşă, o aşeză pe podea, 
aprinse lumânarea şi picură puţină ceară pe sticlă, astfel încât 
lumânarea să stea în picioare pe faţa oglinzii. Mototolind eşarfa, 
o puse în faţa lumânării şi propti fotografia de ea. Cu ochii 
aţintiţi asupra figurii în alb şi negru a lui Gray, recită în 
străvechea limbă a magilor incantaţia graţie căreia va putea 
auzi tot ce auzea şi prietenul ei. 

Vraja ar fi funcţionat mai bine pe întuneric; în lumina ce 
pătrundea prin fereastra prăfuită, flacăra lumânării abia dacă 
era vizibilA. In plus, căldura îi distrăgea atenţia; pe faţă şi pe 
braţe i se scurgeau picături de sudoare. Nu renunţă însă şi, în 
scurt timp, voci slabe şi îndepărtate începură să răsune din 
flacăra lumânării. Se strădui să audă, să distingă glasurile şi să 
înţeleagă despre ce era vorba. Primele cuvinte pe care izbuti să 
le distingă erau ale directoarei: 

—... faptă pripită şi nebunească poate avea repercusiuni 
serioase. 

Vocea lui Gray răsună mai clară, dat fiind că asupra lui se 
concentrase incantaţia: 

— Dar n-am speriat-o cu adevărat. S-a prefăcut de ochii 
magistrului Hawke; ştie că nu am puterea de a-i face rău. 

— Inţeleg că magistrul s-ar putea să fi perceput situaţia 
într-un mod oarecum eronat. Acest lucru nu este însă important. 
Fiindcă a văzut ce a văzut, a trebuit să-i povestesc despre 
vandalism şi despre natura lui bizară. Nu i-am putut cere să 
plece fără a-i da o explicaţie. Deşi i-am dezvăluit cât de puţin 
am putut, sunt sigură că i-am trezit unele suspiciuni. 

— Pe Lina n-o va bănui. Ea 1-a zăpăcit şi n-ar putea 
accepta... 

Glasul directoarei îi întrerupse replica: 

— Nu, tu nu poţi accepta posibilitatea ca miss Mueller să fi 
spus adevărul când a negat că ar şti ceva despre vandalism. 

— Dovezile sunt clare. 

Vocea lui Gray căpătase un ton morocănos şi încăpățânat. 

— Mie dovezile îmi spun altceva, replică directoarea 
surprinzător de blând şi de încet, astfel că Rehanne abia reuşi s- 
o audă. Te rog să-ţi aminteşti de sculptura despre care ai spus 
că s-a format singură. Oare n-ai recunoscut-o? 


— Nu! N-am mai văzut niciodată aşa ceva. 

— Serios? Eu cred că ai mai văzut, când... malefic. 
Rehanne pierdu câteva cuvinte, dar nu-i fu greu să înţeleagă la 
ce se referise directoarea - la perioada în care Gray fusese 
prizonierul Femeilor Teribile. Protestul lui pe un ton scăzut îi 
confirmă bănuielile. 

— A fost un demon slobozit de Femeile Teribile. Mi-e 
teamă că... 

Din nou glasul directoarei scăzu într-atât încât Rehanne nu 
mai auzi nimic, deşi se apropie de lumânare până ce îşi fripse 
urechea. 

— Nu! 

Strigătul lui Gray o făcu să sară înapoi. 

— Nu! Nu se poate... Eu n-am... Credeţi că eu însumi am 
făcut-o? Cum aş fi putut? Nici nu m-am întors la mine în cameră! 
Am fost cu Rehanne dinainte de micul dejun şi până când a 
venit Reece să-mi spună ce s-a întâmplat. 

Impietrită, Rehanne încercă disperată să audă răspunsul 
directoarei, dar vraja începu să se destrame, tulburând vocile. 
Degeaba se strădui s-o refacă; dezamăgirea îi distrusese 
puterea de concentrare. 

— Gray, gemu ea. Gray, de ce minţi? Oare ce ai făcut? 

Un sunet în spatele ei o luă prin surprindere. Suflă rapid în 
lumânare şi se întoarse. Clanţa se mişcă. Uşa se deschise încet. 

Întâlniri. 

Gray şedea încremenit şi mut, încercând să înţeleagă ce-i 
spusese directoarea: că un demon se folosea probabil de el - şi 
de arta lui - pentru a pătrunde în şcoală şi a se răzbuna pe cei 
care le luaseră Femeilor Teribile prada de sub nas. Dar nu era 
posibil! Nu-i aşa? 

Nu putea uita însă modul straniu în care ultima lui 
sculptură se formase de la sine. Directoarea sugerase că Gray 
văzuse probabil demonul cât timp fusese prizonierul Femeilor 
Teribile. El unul nu ţinea minte aşa ceva, dar amintirile lui din 
acea perioadă erau şterse şi vagi. Directoarea credea că el şi le 
reprimase până ce, sub stresul stârnit de vandalizarea camerei, 
ele izbucniseră, iar subconştientul lui fusese cel care crease 
sculptura. 

Asta nu ar explica însă de ce se spărsese apoi. Cu niciuna 
dintre creaţiile lui anterioare nu se mai întâmplase aşa ceva; 


toate căzuseră pur şi simplu la pământ, sub forţa gravitaţiei. 
Capul acela hidos de ţap explodase însă din interior, ca şi cum o 
forţă malefică ţâşnise din el. 

— Am bănuit de ceva vreme că, fără să ştii, ai adus cu tine 
ceva rău de pe acel tărâm blestemat, spuse directoarea, 
întrerupând tăcerea îndelungată care se aşternuse între ei. Am 
sperat că voi reuşi să te protejez până ce creatura aceea se va 
manifesta şi va putea fi exorcizată. Din nefericire, o simplă 
exorcizare nu va da nici un rezultat. 

— De ce? 

Efortul de a înţelege aduse cu sine o sâcâitoare durere de 
cap. 

— Când sculptura a explodat, demonul a fost eliberat şi 
astfel s-a deschis calea pentru alţii de teapa lui. Demonii pot lua 
înfăţişări diferite şi probabil că va fi imposibil să-i găsim şi să-i 
exorcizăm pe toţi. 

— Dar eu sunt liber acum...? Demonul m-a părăsit? 
Directoarea oftă şi îşi împreună mâinile. 

— E posibil să te fi părăsit, dar mi-e teamă că... ciobul 
care ţi-a străpuns ochiul i-a permis să intre din nou în tine - lui 
sau altuia ca el. Eu ţi-am vindecat rana, dar n-am putut 
identifica şi elimina răul care s-a răspândit din ea. 

Capul îi vuia de durere, de parcă în el se zbătea o fiară 
turbată. 

— Dar ştiţi că...? 

— Bănuiesc. E o bănuială fundamentată. Sigură însă nu 
sunt. Tu trebuie să ştii asta mai bine decât mine. 

Dar nu ştia. Se ridică, încercând să-şi dezmorţească 
picioarele, dar în biroul acela înghesuit nu avea loc. Ocoli 
scaunul pe care stătuse şi se aplecă peste spătarul lui. 

— Şi dacă am în mine creatura aceea... una dintre acele 
creaturi... o puteţi scoate? 

— AŞ putea, dar asta nu le-ar afecta pe celelalte, care se 
vor întoarce, probabil, în tine. Nu, trebuie să găsim o modalitate 
de a scăpa de toate. 

— Cum? 

Gray strângea în mâini spătarul scaunului şi privea fix 
dincolo de birou, încercând să distingă, în lumina slabă, expresia 
de pe chipul directoarei. 


— Am folosit deja o incantaţie divinatorie pentru a afla 
numele demonului pe care l-ai sculptaT. Îl cheamă Gruefell. Voi 
încerca să aflu şi numele celorlalţi; asta îmi va permite să 
dispun de o oarecare putere asupra lor. Apoi voi căuta o 
modalitate de a-i trimite înapoi, pe Tărâmul Teribil. Dat fiind că 
tu ai fost calea prin care au venit aici, e posibil ca tot tu să fii 
cea prin care vor fi expediaţi. Vom încerca să-i adunăm pe toţi şi 
să-i dirijăm, prin tine, spre tărâmul din care au venit, închizând 
apoi poarta în urma lor. 

Gray gemu şi îşi îngropă faţa în palme. Deci el va trebui să 
fie calea prin care va trece o întreagă turmă de demoni... Dar nu 
era posibil! Trecuse prin prea multe! Acum era rândul altcuiva 
să... 

— Nimeni altul nu poate face asta, Gray, spuse ea pe un 
ton blând. 

Trebuia să se aşeze; simţea că i se face rău. lar capul... 
Directoarea veni alături de el, ajutându-l să se aşeze pe scaun. 
li puse palma pe frunte şi aşa îi mai ostoi durerea. 

— Nu pot, spuse el. Nu pot s-o fac. Ştiţi ce puţină putere 
mi-a rămas. 

— Am cunoscut odată pe cineva care credea nu are nici o 
putere. Tu îmi aminteşti de el. Şi, la fel ca el, dispui de mult mai 
multă putere decât bănuieşti. Dar n-am să te oblig să accepţi. 
Decizia trebuie să-ţi aparţină. 

Tristeţea din vocea ei îi atinse o coardă sensibilă şi Gray 
ridică ochii spre ea. | se scurgeau lacrimi pe obraji. 

— Du-te acum, îi spuse ea. Să nu vorbeşti cu nimeni 
despre asta. Dar dacă hotărăşti să-mi urmezi planul, întoarce-te. 

Îl ajută se se ridice în picioare, îl conduse spre ieşire şi 
închise uşa în urma lui. Zdruncinat şi năuc, porni spre camera 
SA. lnăuntru era curat, nu se mai vedea nici o urmă a 
dezastrului. Dârele lăsate de gheare dispăruseră de pe mobilier, 
iar pătura, aşternuturile şi salteaua erau din nou întregi. 
Deschise şifonierul şi privi înăuntru: hainele lui, intacte, atârnau 
pe umeraşE. În sertarele comodei, batistele erau frumos 
aranjate, alături de fulare şi de lenjeria de corp. Lucrurile lui 
Reece fuseseră şi ele reparate. Doar sticluţele cu loţiuni şi 
ceaşca lipseau, absenţa lor confirmându-i că totul nu fusese 
doar un simplu coşmar. 


Rehanne rămăsese cu ochii aţintiţi la uşa care se 
deschidea încet. Nu avea unde să se ascundă, nu putea face 
nimic altceva decât să aştepte şi să vadă cine era. Uşa se căscă 
mai mult, dând la iveală dincolo de ea culoarul gol, pustiu. Şi 
totuşi, certitudinea că nu era singură în cameră devenise mai 
puternică decât oricând. Fiori de gheaţă îi urcau pe braţe şi pe 
spinare. 

— Cine-i acolo? 

Nimeni nu răspunse la întrebarea ei şoptită, dar simţea 
clar cum cineva - sau ceva - o urmăreşte. Sări în picioare, gata 
să fugă, dar convingerea că prezenţa nevăzută se postase între 
ea şi uşă o încremeni locului. 

— Pleacă! spuse ea, însoţind cuvântul cu o fermă 
comandă mentală. 

Un şoc o străbătu - dovadă incontestabilă că puterea ei se 
confrunta cu o altă minte omeneascA. Işi dirijă întreaga forţă de 
convingere şi constrângere în următoarea comandă mentală: 
Pleacă din această încăpere! Uită că ai venit vreodată aici! Uită 
că m-ai văzut! 

Prezenţa se retrase. Rehanne se relaxă; era din nou 
singură. Întotdeauna se simţea vinovată când îşi folosea talentul 
de constrângere, considerând că e mult mai prețioasă cealaltă 
abilitate a sa, de a face vrăji şi farmece. Dar de această dată o 
folosise în mod greşit, pentru a trage cu urechea. Cineva o 
prinsese şi se văzuse nevoită să-şi folosească forţa de 
constrângere mentală toate astea fiindcă era îngrijorată cu 
privire la Gray. lar acum îngrijorarea îi era mai mare ca 
niciodată. 

Adună de pe jos obiectele folosite, curăţă ceara de pe 
oglindă, pe care o puse la loc pe uşă, şi ieşi fără zgomot pe 
culoar, pornind în grabă spre camera ei. 

Chantal şedea la birou, desenând linii pe o bucată de 
hârtie. Nu privi spre ea şi Rehanne nu spuse nimic când aşeză la 
loc eşarfa, lumânarea şi fotografia, uşurată că nu era luată la 
întrebări. După aceea ieşi, tot fără un cuvânt, şi cobori la parter 
în speranţa că-l va găsi pe Gray. 

Poate că mai era încă în biroul directoarei. Cel puţin, ea 
aşa spera; avea să pândească la uşă pentru a-l prinde când 
iese. Nu-i va povesti ce făcuse, dar îl va convinge într-un fel să-i 
spună ce anume discutase cu directoarea. lar dacă va refuza, îşi 


va folosi puterea de constrângere. Trebuia să ştie totul; altfel, 
cum ar putea să-l ajute? 

Uşa de la biroul directoarei era închisă; de aici nu putea 
deduce nimic şi nu-i rămânea decât să spere că Gray nu ieşise 
deja. Din salon nu putea vedea uşa biroului, aşa că şterse de 
praf o treaptă pe la jumătatea scării şi se aşeză, lipindu-se de 
zid pentru a le permite celorlalţi să treacă. Nu erau mulţi însă 
prin preajmă; majoritatea elevilor se retrăseseră în camerele lor 
sau ieşiseră în curte pentru a se bucura de ultima zi liberă 
înainte de începerea cursurilor. De aceea, când o elevă din 
primul an trecu pe lângă ea plângând în hohote, Rehanne se 
simţi obligată să se ridice şi să încerce s-o consoleze. 

Fata intră în salon şi se prăbuşi pe canapea. Rehanne se 
aşeză alături şi îşi puse un braţ în jurul umerilor ei, alungându-şi 
gândul că de acolo nu putea vedea scările. 

— Ce s-a întâmplat? Te pot ajuta cu ceva? Dându-şi la o 
parte părul lung şi drept care îi acoperea faţa, fata ridică spre ea 
ochii roşii şi înlăcrimaţi. 

— Eu sunt Rehanne Zalos. Sunt în anul al treilea. Dacă 
dorul de casă te face să plângi... 

Fata clătină din cap şi părul îi căzu din nou pe obraji. 
Rehanne aşteptă până când fata o privi cu o expresie incertă 
printre şuviţele de păr. Hai odată! o îndemnă ea în gând, 
străduindu-se să nu-şi arate nerăbdarea. O să-l ratez pe Gray 
din cauza ta. 

Dar fata nu se grăbea deloc; noi şiroaie de lacrimi 
începură să-i curgă pe obraji. Şi le îndepărtă cu părul, îşi şterse 
nasul cu dosul palmei şi în cele din urmă spuse, ca şi cum asta 
explica totul: 

— Eu sunt Maridel. 

— Şi? 

— Îmi pare rău, se smiorcăi fata. E... Rază de Lună. 

— Rază de Lună? 

Rehanne se întrebă dacă nu cumva fetei îi lipsea o doagă. 

— Pisoiul meu. 

Această explicaţie deloc lămuritoare fu urmată de alte 
hohote de plâns. Rehanne privi disperată spre uşa salonului; n- 
ar fi trebuit să se lase astfel prinsă în capcană. 

— Ce-i cu pisoiul tău? întrebă ea. 


— A dispărut. L-am adus cu mine. L-am strecurat pe furiş 
în camera mea, ascuns în bagaje. Trebuie să-l am cu mine, 
înţelegi? Magia mea nu funcţionează fără el. Şi e un pisoi 
cuminte, sincer! Nu face gălăgie, nu murdăreşte podeaua, nu 
zgârie mobilele şi nu supără pe nimenl. Îi ţin cutia cu nisip sub 
pat şi o schimb de două ori pe zi. Debra, colega mea, aziscăn- 
are nimic împotrivă, că nu va spune nimănui şi a avut grijă să 
nu-i dea drumul din cameră. Dar Rază de Lună a dispărut şi nu-l 
mai găsesc pe nicăieri! 

Pe cele şapte niveluri! Nătânga asta de fată chiar o fi 
crezut că poate ţine secretă prezenţa unei pisici într-o şcoală 
pentru cei cu talente magice?! Dacă motanul scăpa, n-avea să-l 
ţină în loc iluzia care conferea şcolii aspectul ei aparent. Fiindcă 
ajunsese deja la nivelul al treilea, Rehanne zărea uneori saloane 
şi coridoare lungi care duceau spre alte dimensiuni. Pisica le 
putea găsi şi ea, pornind apoi în explorarea lor; poate că fugise 
după un şoarece şi ajunsese într-un alt univers! Dar lui Maridel 
nu avea de gând să-i spună aşa ceva. 

— Va trebui să-i povesteşti directoarei despre motanul tău 
şi s-o rogi să te ajute să-l găseşti, o sfătui ea. Vino! Te duc eu la 
biroul ei şi îi voi explica, alături de tine. 

Având astfel o scuză pentru a bate la uşa directoarei, 
putea afla dacă Gray se mai afla încă acolo sau nu. 

— Directoarea! 

Expresia îngrozită din ochii lui Maridel ilustra clar ce 
credea fata despre sugestia ei. Dar Rehanne nu se dădu bătută. 
— Să nu-ţi închipui că nu a aflat deja despre Rază de 
Lună. Ea ştie tot ce se întâmplă în şcoală. E imposibil să ţii aici o 
pisică fără ştirea ei, aşa că e mai bine să mărturiseşti adevărul. 
Crede-mă, ea îţi poate găsi motanul mai uşor decât oricine 

altcineva. 

Rehanne o ridică apoi în picioare şi o conduse, mai de 
voie, mai de nevoie, până la uşa directoarei, unde ciocăni în 
vreme ce Maridel stătea alături cu o privire îngrozită. Uşa se 
deschise şi Rehanne aruncă o privire în birou. Gray nu era 
înăuntru. Îl ratase. 

— Doamnă directoare, Maridel are o problemă pe care 
cred că e bine s-o discute cu dumneavoastră, spuse ea înhăţând 
mâna fetei de teamă să nu fugă. O puteţi primi acum? 


De la înălţimea ei, directoarea privi în jos spre ea, cu un 
zâmbet amuzat pe buzele subţiri şi parcă străpun-gându-i 
sufletul cu ochii. 

— M-aş bucura s-o primesc, dar n-o pot ajuta să-şi 
găsească pisica. Dacă nu mi-ar fi ascuns prezenţa ei aici, i-aş fi 
oferit o modalitate de a o păstra în siguranţă. Acum, soarta 
motanului e în mâinile ei. 

Maridel se cocoşă la auzul acestui răspuns şi dădu să 
plece, dar Rehanne o tinu bine de mână. 

— Du-te! îi spuse ea şi o împinse înăuntru. Directoarea se 
trase într-o parte pentru a-i face loc să intre. Ca un animal 
încolţit, Maridel o zbughi în birou. Adunându-şi curajul, Rehanne 
întrebă repede: 

— Voiam să vă mai întreb dacă l-aţi văzut pe Gray; 
spusese că trebuie să discute cu dumneavoastră şi mă întrebam 
dacă ştiţi unde s-a dus după aceea. 

— Nu-ţi pot spune unde s-a dus când a plecat de aici. Ţi-aş 
sugera să nici nu-l cauţi. Are nevoie să fie singur, să se poate 
gândi bine. Nu poţi lua tu hotărâri în locul lui, miss Zalos. Grija 
ta e lăudabilă, dar nu deţii toate datele necesare; s-ar putea să 
te confrunţi cu forţe mult prea puternice pentru tine. 

— Păi, dacă sunt prea puternice pentru mine, cum ar 
putea spera Gray să le facă faţă? El e aproape neputincios. 

— Dacă ar fi neputincios, nu s-ar afla aici, la Şcoala 
Simonton, replică directoarea. Tu nu ai abilitatea necesară 
pentru a evalua nivelurile de puterE. Îţi sugerez să nu încerci să 
rezolvi probleme a căror natură n-o înţelegi. Ai procedat corect 
când ai adus-o la mine pe Maridel Denham. Ai avut dreptate 
când ai recunoscut că nu-i poţi rezolva tu problema. Încearcă să 
recunoşti însă că şi problema domnului Becq, care este mult mai 
serioasă decât aceasta, trebuie lăsată pe mâini mai pricepute 
decât ale tale. 

Cu acestea, directoarea intră în birou şi închise uşa în 
urma ei, iar Rehanne rămase consternată în mijlocul coridorului. 

Lina aştepta în întuneric, pe culoarul de lângă bibliotecă, 
unde Oryon acceptase s-o întâlnească după masa de seară. 
Biblioteca era închisă; urma să se deschidă mâine, după 
începerea cursurilor. Astăzi nimeni nu avea vreun motiv să 
treacă pe aici. Lina făcuse totuşi în aşa fel încât toţi cei care se 
abăteau prin zonă să fie cuprinşi de un sentiment de groază şi s- 


o ia la fugă, fără a observa cele două siluete înveşmântate în 
negru şi ascunse în semiobscuritate. 

Adoptase şi ea obiceiul lui Oryon de a se îmbrăca din cap 
până-n picioare în negru. În seara asta purta o fustă neagră din 
bumbac, lungă până aproape de glezne, şi o bluză de mătase 
neagră care i se mula pe sâni. La urechi îi atârnau cercei, de 
asemenea negri. 

Oryon veni cu întârziere şi, chiar înainte ca el să spună 
ceva, Lina simţi că era furios. 

— S-a întâmplat ceva? întrebă ea punându-şi o mână pe 
braţul lui. 

— Nu-mi găsesc bagheta. Nu este acolo unde am lăsat-o. 
Nu e pe nicăieri în cameră şi Troy jură că n-a văzut-o. 

— La fel ca talismanul meu. Doar că talismanul poate fi 
folosit de oricine, pe când bagheta - nu văd cine ar putea-o 
utiliza. Kress oare? 

— Nu cred. Ea e armonizată cu puterea mea. Cel care a 
furat-o ar trebui să poată şterge amprenta mea şi s-o 
impregneze cu a lui. Nu cred că el ştie să facă asta. Şi n-am 
habar cine ar putea şti. 

— Oryon, se întâmplă lucruri foarte ciudate. N-am avut 
ocazia să-ţi povestesc până acum despre Gray. 

— Ce-i cu Gray? ripostă el făcând un pas în spate şi 
trăgându-şi braţul de sub mâna ei. 

În mod clar nu avea chef să discute despre altceva decât 
chestiunea pentru care se întâlniseră. Probabil că nu remarcase 
nici bluza ei de mătase, nici cerceii strălucitori şi nici parfumul 
scump cu care se dăduse. Renunţând la atitudinea ei cochetă, 
Lina îi povesti despre întâlnirea cu Gray şi despre conversaţia 
lor. Când sfârşi, se apropie din nou de el şi-i cuprinse mijlocul cu 
braţele. 

— Chiar m-a speriat, adăugă ea rezemându-şi fruntea de 
pieptul lui. Nu din punct de vedere fizic. Ştiam că mă pot proteja 
dacă devine violent, dar nu sunt obişnuită să am de-a face cu 
nebunii şi el exact aşa se comporta. Mi-a fost teamă că aş putea 
face sau spune ceva care să-l întărâte şi mai mult. Şi n-am vrut 
să fiu eu responsabilă... 

— Lina! Oryon îi ridică faţa spre ea şi clătină din cap. Nu 
face una ca asta! Nu ţi-a fost teamă. De ce nu-mi spui drept ce 
vrei de la mine, ca să terminăm odată? 


Se trase departe de el, cu un râs uşor ruşinat. 

— Eşti prea încăpățânat, Oryon Brew. De ce nu te mai pot 
prinde oare deloc cu garda jos? 

— Fiindcă te cunosc mult prea bine, Lina Mueller, râse şi 


el. 
Deci nu avea rost să fie evazivă. 
— Ai de gând să mă ajuţi să fac ceva în privinţa lui Kress? 
— Da, dacă aş şti sigur că vinovatul e Kress. 
— Cine altul ar putea fi? Cine altul ne urăşte la fel ca el? 
— Gray. 
În seara asta parcă voia cu tot dinadinsul s-o scoată din 
pepeni. 


— Gray nu are puterea necesară. 

— lar Kress n-are suficientă imaginaţie ca să distrugă 
camera lui Gray şi să dea vina pe tine pentru asta. E ceva prea 
indirect pentru el. E în stare să-ţi fure talismanul dacă îi trebuie 
pentru ceva anume sau să-mi fure mie bagheta - asta dacă n-ar 
fi luat înainte talismanul tău! Dar să fure de la amândoi şi s-o 
facă într-un mod în care să ne dea clar de bănuit că ele 
vinovatul... Nu, nu cred că are curajul. Doar ştii că nici el nu şi-a 
recăpătat întreaga putere. 

— Dar poate extrage de la alţii. 

— La fel ca tine. 

— Dacă găsesc pe cineva dispus să-mi permită. El ar găsi 
uşor o fetişcană din anul întâi sau doi pe care s-o încânte şi s-o 
convingă să-i cedeze din puterea ei. Şi probabil că exact asta 
face deja. Prostuţa aia de Chantal... 

Oryon o întrerupse izbucnind în râs şi-i mângâie bărbia cu 
un deget. 

— lar tu nu poţi încânta pe nimeni, nu-i aşa? 

— Dar eu n-amâncepu ea cu indignare. 

— Nu, dar ai face-o dacă ai putea. Ascultă-mă, Lina! îi ceru 
el prinzând-o de umeri şi înfigându-şi degetele în carnea ei. Nu 
acţiona pripit sau la mânie. Putem găsi modalităţi mai subtile de 
a-l presa pe Kress - modalităţi care ne vor arăta dacă e vinovat 
de ceva, în afară de prostie. Nu risca tot ce-ai obţinut până 
acum pentru o răzbunare greşit direcţionată. 

Lina se smulse din strânsoarea lui şi îşi masă umerii; o să 
facă vânătăi acolo unde o strânsese el. 


— Şi ce sugerezi? întrebă ea pe un ton plin de dispreţ. El îi 
ignoră ostilitatea din glas. 

— Mă întreb la ce i-ar folosi cuiva talismanul tău şi 
bagheta mea. Şi dacă a mai fost furat şi altceva. Mai ştii pe 
cineva care utilizează vreun accesoriu magic? 

— Rehanne are câteva lucruri pe care le foloseşte pentru 
vrăji, răspunse Lina după ce se gândi o vreme. Lumânări şi 
chestii de astea. Oh, şi Vanita are un giu-vaier asupra căruia se 
concentrează când vorbeşte cu morții. 

— lar Kelby are o vergea special gravată, pe care o 
foloseşte ca să găsească apă. Aş vrea să ştiu dacă nu cumva a 
dispărut vergeaua sau giuvaierul Vanitei ori altceva. 

— O s-o întreb pe Vanita, iar tu poţi să vorbeşti cu Kelby. 
N-am auzit pe nimeni să se plângă că i-a dispărut ceva. Cu 
excepţia lui Chantal. Tot turuie despre un cercel cu diamant pe 
care 1-a pierdut - numai unul, ce să-ţi spun! Dar e sigură că i-a 
fost furat. Probabil că de vreun hoţ cu o singură ureche. 

— Deci avem încă un obiect lipsă. 

— Dar nu-i nimic misterios în asta; femeile îşi pierd mai tot 
timpul cerceii. Eu mi-am stricat astfel zeci de perechi. Unul se 
desface şi-l pierd pe undeva fără să observ şi gata, nu-l mai 
găsesc niciodată. 

Oryon îi opri divagaţia cu un gest al mâinii. 

— Trebuie să aflăm dacă lui Gray sau Reece le lipseşte 
ceva. 

— Vorbeşte tu cu Gray. Eu nu mă apropii de el; nu ştiu 
cum îl suportă Rehanne. 

— Eu aş fi ultima persoană căreia i-ar spune el ceva, daro 
să văd ce pot afla de la Reece. 

Lina devenea tot mai nerăbdătoare. 

— Bine. Şi când vom trece la scopul întâlnirii noastre de 
acum? 

Oryon o privi gânditor. 

— Mă întreb dacă e bine s-o facem. Poate că deocamdată 
avem suficientă putere. 

— Cum poţi spune aşa ceva? încă n-am recăpătat tot ce- 
am pierdut. Eu cred că am atins nivelul al treilea, dar 
directoarea n-a confirmat acest lucru. 

— Nici n-o va face. Eu sunt sigur că am revenit la nivelul al 
doilea. 


— Şi te mulţumeşti cu asta? Ţi-e suficient? Oryon clătină 
lent din cap. 

— Nu. Nu m-am mulţumit niciodată. Am vrut totdeauna 
mai mult, indiferent cât aveam. Aşa am intrat în necaz. 

— Dar acum eşti mai înţelept! Nu vei mai face aceeaşi 
greşeală. 

— Nu, nu aceeaşi greşeală. Dar cum pot fi sigur că n-am 
să fac alta, mai gravă? Cum poţi fi tu sigură că n-o să abuzezi 
din nou de puterile tale? Chestia asta cu urmărirea lui Kress... 

— Asta te supără pe tine?! Uite ce e, promit să nu-i fac lui 
Kress nimic din ceea ce nu merită. lar pe tine n-am să te implic. 
Lina îi luă mâinile într-ale ei şi adăugă: Hai, Oryon, anul trecut 
am avut atât de multe de câştigat din asta! De ce să n-o facem 
din nou acum? 

ÎI privea direct în faţă, ochii ei de pisică nefiind câtuşi de 
puţin stânjeniţi de lumina slabă. Încruntarea de pe fruntea lui 
sugera lupta interioară pe care o ducea, dar imediat se relaxă. 

— Bine, doar de data asta. Pe urmă, cred că va trebui să 
ne potolim pentru o vreme. 

— Dacă aşa crezi tu că e bine, acceptă ea supusă. Cu 
degetele împletite, cu privirile una în alta, se aşezară faţă în 
faţă. Lina îşi adună puterea şi o proiectă în spaţiul dintre ei 
unde, îngrădită de mâinile lor împreunate, întâlni puterea lui şi 
se uni cu ea. Com-binându-se şi amestecându-se în cercul acela 
magic, cele două puteri crescură, alimentate una de cealaltă. 
Aerul dintre ele pârâia. Părul se ridică electrizat pe capul Linei şi 
al lui Oryon; valuri de foc le alergau parcă prin braţe. 

— Acum! exclamă Lina şi răsuflă adânc. Simultan, îşi 
rechemară puterile. A ei îi pătrunse în corp ca o flacără lichidă, o 
străbătu şi-i spori energia, lăsând-o cu o intensă dorinţă de ao 
pune la încercare. 

— Niciodată n-am reuşit mai bine ca acum, spuse Lina cu 
un surâs triumfător. š 

Pielea lui Oryon strălucea, iar ochii îi scânteiaU. li 
răspunse zâmbind: 

— Uitasem ce bine e. Mă duc să-mi caut bagheta, adăugă 
el, desprinzându-şi mâinile dintr-ale ei. 

Şi dispăru în întuneric. Lina aşteptă câteva minute, pentru 
a se asigura că a plecat, apoi trupul ei luă forma zveltă a unei 


pantere. Se întinse şi ţâşni, labele ei cu pernuţe păşind neauzite 
pe coridor. 

Abia aştepta să pornească din nou la vânătoare. 

O noapte însângerată. 

Rehanne avea nevoie de ceva care să-i distragă atenţia de 
la Gray. Nu-1 văzuse toată după-amiaza, fiindcă el nu venise nici 
la cină. După masa de seară zăbovi puţin la parter şi apoi urcă 
în camera ei, unde îşi aranjă hainele pentru a doua zi, îşi făcu 
pantofii şi îşi pregăti caietele şi creioanele pe birou. Spera că 
astfel îi va mai spori entuziasmul pentru începerea noului an 
şcolar, dar îngrijorarea pe care i-o stârnea Gray era mult mai 
intensă. 

Chantal intră în cameră şi păru uimită văzându-şi colega. 

— Credeam că eşti pe undeva, cu Gray, îi spuse ea. 
Altceva sperase Rehanne să audă. 

— Nu l-am mai văzut de la prânz, replică scurt. 

— Doar nu v-aţi certat, nu-i aşa? 

Tonul amabil al celeilalte n-o păcăli deloc; Chantal avea 
doar chef de o bârfă. 

— Nu, nu ne-am certat, dar avem fiecare câte ceva de 
făcut, asta-i tot. 

— Serios? Tocmai l-am văzut pe Gray în salon şi nu făcea 
nimic; şedea acolo cu o mutră posomorâtă. Eşti sigură că nute 
aştepta? 

— N-am vorbit să ne întâlnim, răspunse Rehanne 
încruntându-se. 

Avea impresia că Chantal voia să scape de ea; n-ar trebui 
să plece, să-i dea fetişcanei ăsteia satisfacția de a-şi duce 
stratagema la bun sfârşit. Pe de altă parte însă, simţea o nevoie 
disperată să-l vadă pe Gray. lar dacă el o aştepta jos, sperând 
să-i poată vorbi... 

— Mă duc să văd, spuse ea îndreptându-se spre uşă. 
Poate crede că am stabilit să ne întâlnim; uneori Gray mai 
încurcă lucrurile. 

leşi hotărâtă să dea o raită scurtă. Dacă îl va găsi, va vorbi 
cu el doar cât să stabilească o întâlnire la micul dejun. Nu va fi 
indiscretă şi nu va nesocoti sfatul directoarei. Va fi mulţumită să 
vadă că Gray e bine şi atâta tot. _ 

Coborând scările, se întâlni cu VeronicA. Ingrijitoarea urca, 
ducând o valiză. 


— Ah, miss Zalos! exclamă ea, blocându-i drumul. Ce 
noroc să te întâlnesc! Giselle Dorr a sosit cu autobuzul de seară 
şi are nevoie de ajutor pentru a se aranja. Va sta în cameră cu 
miss Mueller, dar ea nu e de găsit. Miss Dorr a trecut printr-o 
perioadă dificilă. Fratele ei a murit într-un accident la vânătoare, 
iar ea a fost nevoită să rămână acasă până după înmormântare 
şi s-o ajute pe mama ei să dea lucrurile băiatului. Abia dacă şi-a 
revenit din şoc şi nu-i va fi uşor să se pregătească pentru orele 
de mâine dimineaţă. Dacă ai putea s-o ajuţi să se simtă bine- 
venită şi să se aranjeze în cameră, sunt sigură că-ţi va fi 
recunoscătoare. 

De ce eu?! se întrebă Rehanne în sinea ei şi imediat se 
certă pentru asta. Oricum, n-ar trebui să mă întâlnesc cu GraY. 
În felul acesta, n-am să mă mai gândesc la el. 

— Am să fac pentru ea tot ce pot, spuse cu glas tare şi 
porni înapoi pe scări. 

Giselle era în anul al doilea. Deşi n-o cunoştea foarte bine, 
Rehanne îşi amintea de înfăţişarea ei: subţire şi bronzată, cu 
părul deschis la culoare din cauza soarelui şi având graţia celor 
care îşi petrec mult timp în aer liber. lubea caii şi vorbea mult 
despre călărie. Părinţii ei aveau o fermă în provincia Wide 
Sands, în vestul comitatului Arucadi, undeva nu departe de 
oraşul Marquez. Fata ştia să se poarte cu animalele, unul dintre 
talentele ei fiind acela de a vorbi cu ele. Mai avea şi alte 
abilităţi, dar Rehanne nu-şi amintea care sunt acelea. 

Veronica trecu pe lângă ea, intră în cameră şi anunţă: 

— Am adus pe cineva care doreşte să te vadă, miss Dorr. 

Giselle se apropie şi ezită o clipă înainte de a-şi arunca 
braţele în jurul lui Rehanne şi a o strânge la piept. 

— Rehanne! îmi pare atât de bine că eşti aici! Ochii fetei 
erau încercănaţi, iar sub nuanţa bronzului, pielea ei era palidă. 

— Vă las împreună, domnişoarelor, le spuse Veronica. Ştiu 
că aveţi multe de povestit. 

După plecarea ei, Giselle se întoarse spre Rehanne. 

— Mă bucur enorm să te văd. Mi-era teamă să dau ochii 
prima dată cu Lina. Nu mă aşteptam să stau în cameră tocmai 
cu ea; credeam că voi fi repartizată cu cineva din anul al doilea. 

— Toate cele patru eleve din anul trei au colege cu un an 
mai mici decât ele. Nu ştiu de ce. Unii dintre băieţii din anul al 
treilea stau împreună, aşa că nu eo politică nouă a directoarei. 


Giselle privi în jur, la perdelele verzi, aşternuturile din 
satin verde şi covorul gros verde cu auriu. 

— Lina a aranjat camera aşa cum îi place ei. E drăguţ, dar 
mi-e teamă că nu mă voi simţi niciodată ca acasă aici. Aş fi vrut 
să pot veni mai devreme, ca să am un cuvânt de spus în 
decorarea camerei. Dar a trebuit s-o ajut pe mama... 

Se întrerupse brusc şi se aşeză pe marginea patului, cu 
capul plecat şi mâinile în poală. Rehanne i se alătură. 

— Veronica mi-a spus despre fratele tăU. Îmi pare rău. Te 
ajută dacă vorbeşti despre el? 

— Cred că da. Damon, fratele meu, era cu doi ani mai mic 
decât mine. Eram foarte apropiaţi. 

Şi Giselle îi povesti cu greu despre iubitul ei frate, despre 
plimbările călare pe care le făceau împreună în împrejurimile 
fermei, despre năzbătiile din copilărie şi necazurile pe care le 
făceau adesea părinţilor. 

Rehanne o ascultă şi apoi o ajută să-şi despacheteze 
lucrurile; camera nu mai părea acum exclusiv a Linei. Simţind că 
Giselle nu dorea să rămână singură, se oferi să stea cu ea până 
la întoarcerea Linei. 

— Nu-mi pot imagina unde e. Mă întreb dacă nu cumva a 
rămas jos înainte de instalarea pazei pe scări. 

— Nu e cea mai bună modalitate de a începe noul an 
şcolar, observă Giselle, scuturându-şi un fior. Atâtea lucruri par 
nelalocul lor. Eu să fiu oare de vină pentru asta? Când am 
coborât din autobuz şi am privit spre şcoală, am văzut-o 
înconjurată de o aură cafenie. Nu-mi venea să intru. 

Rehanne îşi aminti că acesta era un alt talent al fetei: 
citirea aurelor. 

— Nu tu eşti de vină, răspunse ea. Necazurile au revenit. 
N-ai fost aici când s-a întâmplat prima dată, când eram eu în 
anul întâi, dar atmosfera e aceeaşi de atunci. 

Bucuroasă că are cine s-o asculte, îi povesti despre grijile 
ei cu privire la Gray, dar omise cele aflate graţie vrăjii. Ora 
târzie şi tristeţea pe care o resimţeau amândouă păreau să fie 
propice confidenţelor, aşa că îi mărturisi că n-o place pe Chantal 
şi că se teme să-şi folosească abilităţile de constrângere. 

— Dar dacă e într-adevăr nevoie, trebuie să le foloseşti, 
replică Giselle. Ţi-au fost date pentru un motiv şi... 


Un țipăt răsună în noapte. O voce masculină, de la etajul 
de jos, urla pradă terorii. Giselle se repezi la Rehanne şi se 
agăţă de ea, tremurând. 

— Aşa a tipat fratele meu când a căzut de pe cal... când 
calul îl târa după el. Nu l-am putut ajunge. Tot urla, iar eu nu l- 
am putut ajuta. Când am ajuns lângă el, era mort deja. 

Rehanne o strânse în braţe. Strigătele se opriseră, fiind 
înlocuite acum de uşi trântite, zgomot de paşi în fugă şi voci 
speriate. 

— Trebuie să vedem ce s-a întâmplat, spuse Giselle, 
depărtându-se de Rehanne. Poate dăm o mână de ajutor. 

leşiră amândouă în hol şi le găsiră pe celelalte fete 
îngrămădite în capul scărilor. Paza de pe trepte nu le permitea 
să coboare. Un alt urlet agonizant răsună de jos, urmat de o 
tăcere cumplită. În cele din urmă, o voce de bărbat strigă: 

— Aduceţi un vindecător! Alta ceru: 

— Găsiţi-o pe directoare! 

Giselle îşi făcu loc prin mulţimea de fete, iar Rehanne veni 
după ea. 

— Trebuie să trecem de pază, spuse fata şi se aruncă spre 
reţeaua de forţă invizibilă care bloca scara. 

Dacă ar fi avut suficient timp, dacă în jurul ei n-ar fi fost 
atâta agitaţie, Rehanne poate că ar fi găsit o vrajă care să 
destrame paza. Lina avea un talisman, dar ce folos? Lina nu era 
aici. Şi cine altcineva oare...? 

O siluetă înveşmântată în negru apăru în capul scărilor. 

— Se află printre voi vreo vindecătoare? 

Oryon. El putea întrerupe paza odinioară. Poate că reuşea 
şi acum. 

— Eu pot vindeca... puţin, răspunse Giselle. 

Afirmația ei o surprinse pe Rehanne; fata nu menţionase 
niciodată că ar avea un asemenea talent. Poate că nici nu 
spunea adevărul acum. Totuşi, strigă: 

— Străpunge paza, Oryon! Lasă-ne să coborâm! 

— Încerc. 

Şi întinse un deget spre trepte. 

Printre fete se lăsă tăcerea. Rehanne amuţi şi ea, 
înăbuşindu-şi nevoia de a întreba: Oare Gray fusese cel care 
tipase? 


Brusc, paza se destrămă şi doar braţul ei o opri pe Giselle 
se se prăbuşească înainte pe trepte. Amândouă se avântară în 
jos. Celelalte le urmară în goană, dar se opriră când îşi făcu 
apariţia directoarea, împingându-l pe Oryon într-o parte şi 
încruntându-se la ele. 

— Întoarceţi-vă! strigă ea. Toate! Duceţi-vă în camerele 
voastre! 

Giselle nu încetini. Rehanne îi urmă exemplul şi trecură 
amândouă pe lângă directoare. Oryon li se alătură. 

— A treia cameră pe dreapta, spuse el. E vorba despre 
Kress. 

— Kress! exclamă Rehanne dând drumul mâinii lui Giselle. 
Ce s-a întâmplat? 

El răspunse fără a-şi întoarce ochii spre ea. 

— Nu ştiu. L-a sfâşiat ceva. 

— L-a sfâşiat! 

Ajunseră la uşa cu pricina şi Giselle dădu buzna înăuntru, 
dar ea nu reuşi să treacă printre cei strânşi acolo până ce nu-l 
auzi ppe Oryon strigându-le: 

— leşiţi cu toţii! Vine directoarea. 

Majoritatea dormeau deja când răsunaseră ţipetele şi erau 
în pijamale sau în chiloţi. Stăteau nefiresc de tăcuţi şi de 
solemni, speriaţi. Rehanne îl zări pe Reece, dar nu şi pe Gray. 
Directoarea apăru în spatele ei. 

— Miss Zalos, n-ai voie să te afli la acest etaj, la ora asta. 

— Dar trebuia... trebuia să văd, replică ea în vreme ce 
băieţii ieşeau tăcuţi din cameră. 

— Foarte bine, uită-te. 

Şi directoarea o împinse în cameră. Un sunet aspru îi 
atrase privirea către un colţ: Fenton, colegul lui Kress, vomita. 

— Trăieşte! 

Vocea tremurată a lui Giselle o făcu să se întoarcă spre 
pat. Kress zăcea pe aşternutul îmbibat în sânge. Un alt cearceaf, 
aruncat peste picioarele lui, nu izbutea să-i ascundă abdomenul 
sfâşiat, cu intestinele la vedere. Răsufla greu, horcăit. Duhoarea 
de sânge şi de fecale era cumplită. Giselle îngenunche lângă pat 
şi puse o mână pe fruntea lui. Ridică apoi privirile spre 
directoare, înlăcrimată. 


— Pe fratele meu nu l-am putut salva. Pe el trebuie să-l 
salvez, dar nu pot. Talentul meu nu e suficient de puternic. Simt 
că-l pierd! 

— Nici un vindecător nu poate salva pe toată lumea, oricât 
de talentat ar fi, replică directoarea pe un ton blând. Mă 
îndoiesc că eu am puteri suficiente pentru a-1 salva. Domnule 
Brew, domnişoară Zalos, găsiţi-o pe Veronica. Repede! 

Oryon se răsuci pe călcâie şi o luă la fugă. Rehanne însă 
nu se putea mişca, nu-şi putea desprinde privirile de la rana 
oribilă ce-1 ucidea pe Kress încetul cu încetul. 

— Cine... cine a făcut una ca asta? bâigui ea. 

— Nu am idee, răspunse directoarea accentuând fiecare 
cuvânt. 

Ba trebuia să ştie. Ea ştia totul. La urma urmei, despre 
pisica lui Maridel ştiuse. Şi... 

— Din moment ce domnul Brew a plecat acolo unde v-am 
rugat pe amândoi să vă duceţi, ai putea măcar să ai grijă de 
domnul Rhoze. 

Fenton! Uitase de el. Nu mai vomita, zăcând moale, 
rezemat de perete. Se grăbi spre el şi-l ajută să se aşeze pe un 
scaun. 

— Tu nu eşti rănit, nu-i aşa? îl întrebă ea. Băiatul clătină 
din cap. 

— Erai aici? Ai văzut ce s-a întâmplat? 

— Dormeam. M-am trezit când a început el să urle. N-am 
văzut nimic. Era prea întuneric. Dar ce urlete! exclamă Fenton, 
astupându-şi urechile cu palmelE. Incă le mai aud şi acum. 

— Dar n-ai văzut chiar nimic? insistă Rehanne. 

— M-am ridicat şi am încercat să aprind lumina. Ceva 
mare a sărit pe lângă mine. Negru. Şi fierbinte. A ieşit pe 
fereastră. 

— Deci l-ai văzut! 

Fenton clătină din nou capul şi gemu. 

— Totul s-a întâmplat prea repede. A fost ceva ca o ceaţă. 
Ar fi putut fi o felină, nu ştiu. Am aprins apoi lumina şi l-am 
văzut pe Kress. 

Se scutură din nou, înfiorat. Rehanne îl linişti, învăluindu-1l 
în puterile ei, alungându-i oroarea. 


Veronica intră în grabă, urmată de tânăra ei asistentă şi 
de Oryon. Cele două femei se repeziră spre pat, dar Oryon se 
opri lângă Fenton. 

— Vino! Trebuie să ieşi de aici, îi spuse şi, ridicân-du-1, îl 
duse spre uşă. 

Rehanne îi urmă. 

— De ce au venit îngrijitoarele? Doar nu au puteri de 
vindecare, nu-i aşa? 

— Amândouă sunt mai mult decât ceea ce par, răspunse 
Oryon. Ar fi trebuit să ştii asta până acum. 

Replica usturătoare o făcu să renunţe la celelalte întrebări. 
Rămase lângă uşă şi privi cum Oryon îl conduce pe Fenton spre 
Davy şi Jerrol, care stăteau două camere mai departe. Toţi patru 
dispărură înăuntru. Ceilalţi băieţi aşteptau pe coridor cu figuri 
confuze, înspăimântate. Printre ei îl zări pe Reece şi dădu fuga 
spre el. Era îmbrăcat cu un halat de casă albastru, iar părul îi 
era ciufulit, ca şi cum fusese trezit din somn. 

— Unde-i Gray? îl întrebă ea. E la voi în cameră? 

— Nu l-am văzut toată seara. Frica începu să-i strângă 
inima. 

— Uite ce-i, continuă Reece. Sunt sigur că e bine. Ar trebui 
să te duci sus. 

Vocea lui agitată îi aminti cât de târziu e; nu avea ce să 
caute la etajul băieţilor în miez de noapte, dar trebuia să-l 
găsească pe GraY. Încuviinţă din cap şi se îndreptă spre scări, 
privind drept înainte, cu excepţia unei scurte ocheade spre 
camera lui Kress, când trecu prin dreptul ei. Uşa era însă 
închisă. 

Îl dispreţuia pe Kress şi nu uitase câtuşi de puţin ce rol 
avusese el în răpirea lui Gray. Niciodată nu înţelesese de ce i s-a 
mai permis să rămână la şcoală. El nu se schimbase după 
aceea, aşa ca Oryon; era la fel de arogant şi de egocentric, 
îngâmfat şi plin de el. Dar să fie astfel sfâşiat... Nu, în nici un caz 
nu i-ar fi dorit aşa ceva! 

Ajunse la scări şi puse piciorul pe prima treaptă. Nu se 
vedea nimeni în jur şi totuşi avea senzaţia unei prezenţe, la fel 
cum se întâmplase în camera liberă, când făcuse vraja. 
Răzgândindu-se brusc, se întoarse şi cobori la parter. 

Jos domnea întunericul. Pipăind în jur, se apropie de salon, 
intră şi încercă să străpungă bezna cu privirile. 


— Gray, unde eşti? 

— Aici. În fotoliul de lângă şemineu. 

Ghidată de sunetul vocii lui, se duse spre el. Se lovi de 
fotoliu, dădu peste mâna lui şi o prinse într-a ei. Avea palma 
umedă şi degetele lipicioase. Rehanne în-genunche lângă el. 

— Unde ai fost? Mi-am făcut griji pentru tine! 

— Am fost aici. M-am gândit, răspunse el pe un ton plat şi 
moale, care o îndureră. Cred că am adormit. Cât e ceasul? 

— Nu ştiu. E târziu. Doar n-ai dormit şi când au răsunat 
tipetele, nu-i aşa? 

— Ţipetele? Degetele i se încleştară pe ale ei. Ţipetele au 
fost reale? Credeam... Am avut un coşmar şi am crezut că 
tipetele sunt în vis. 

Rehanne clătină din cap, deşi el n-avea cum să-i vadă 
gestul în întuneric. 

— Kress a fost. Ceva a intrat în camera lor când el şi 
Fenton dormeau şi... şi l-a sfâşiat. Nu se ştie sigur dacă va putea 
fi salvat. 

ÎI auzi icnind scurt. Atât. Voia să-1 audă spunând ceva, s-o 
liniştească, să-i alunge îndoielile. 

Însă tăcerea lui nu făcea decât să i le sporească, să le 
adâncească. Discuţia lui cu directoarea, pe care o surprinsese, îi 
reveni în minte. Şi nu mai putea suporta. Trebuia să dea totul pe 
faţă, să vorbească pe şleau cu el. 

— Lina. 

Gray rostise numele ca şi cum asta explica totul. Oare? 

— Lina, repetă el. Reece a găsit camera noastră van- 
dalizată azi - hainele, aşternuturile, păturile, totul a fost făcut 
fâşii. Erau urme de gheare pe mobilă. N-am avut ocazia să-ţi 
povestesc până acum. Dimineaţă s-a întâmplat. lar acum... asta. 
Lina. Sub formă de panteră. Ea trebuie să fie! 

— De ce? 

Gray îşi smulse mâinile din palmele ei şi ţâşni în picioare. 

— De ce?! Doar o ştii... ştii cum e... Şi mai întrebi de ce?! 

Ea se ridică şi-l prinse de braţ. 

— Linişteşte-te, Gray! Ascultă-mă! Poate că ai dreptate. 
Dar l-am văzut pe Kress. Halul în care arată... Nu cred că Lina ar 
fi... 

— Nu crezi! îţi închipui că Linei îi pasă ce face când ia 
formă de panteră? 


— Sst! Nu mai striga! Te rog, linişteşte-te! Vorbind, îşi 
extinse puterile spre mintea lui, calmându-i furia şi potolindu-i... 
Oare ce? Spaima? Da, o simţea clar - teroarea ascunsă în dosul 
mâniei violente. Şi îi transmise linişte, alinare. 

Era pentru a treia oară astăzi când îşi folosea acel talent, 
cel pe care jurase să nu-l utilizeze. Dar trebuia să-i domolească 
suferinţa, să-1 facă să asculte vocea raţiunii. Mări forţa care îi 
atenua emoţiile, o intensifică. Dar puterea îi ricoşă înapoi, 
izbindu-i mintea cu violenţa unui baros, dezechilibrând-o. 

Işi reveni. Tapiţeria groasă a fotoliului îi susţinea spatele şi 
capul. Aplecat deasupra ei, Gray o striga; îi simţea răsuflarea 
caldă pe faţă. 

— Rehanne! Rehanne, ce s-a întâmplat? Mă auzi? 
Rehanne! 

O durea capul. Încercă să deschidă gura, să rostească un 
cuvânt, dar durerea crescu. Insistă. 

— Mi-am revenit. Inspiră adânc şi încercă din nou: îmi pare 
rău, am vrut doar să te ajut. 

— Cum adică? Ce vrei să spui? 

Deci nu ştia. Nu-şi dăduse seama că puterile ei îl 
sondaseră. Nu-i făcuse rău în mod intenţionat. Nu, nici n-ar fi 
putut. Nu avea forţa necesară. Nu-i sesizase deci ingerinţa. 
Inseamnă că altceva, ceva din interiorul lui, o respinsese. 

Trase adânc aer în piept şi durerea se mai potoll. Întinse o 
mână şi îl apăsă uşor pe piept. 

— Gray, trebuie să vorbim. 

— Ascult. 

— Erai atât de furios, iar eu am încercat să-mi folosesc 
puterea pentru a-ţi potoli gândurile mânioase. lar ceva mi-a 
înhăţat-o şi mi-a azvârlit-o în faţă. 

— Cum adică, ceva? întrebă el şi în voce îi răsună un fior 
de spaimă. 

— Nu ştiu. Puterea ta sau... sau altceva. 

Gray se îndepărtă de ea şi, când vorbi, vocea îi tremura. 

— Directoarea a spus că am adus ceva... un demon... din 
locul acela în care m-au ţinut Femeile Teribile şi crede că ele 
vinovat de distrugerile din camera mea. Dar nu se poate. Nu m- 
am întors în cameră după micul dejun; tu ştii asta. 

— Nu, nu ştiu. 


— Dar am fost împreună toată dimineaţa! Rehanne se 
ridică în picioare cu greu, temându-se de reacţia lui; adevărul 
trebuia însă rostit. 

— Ne-am despărţit după micul dejun, nu-ţi aminteşti? Eu 
m-am întors la mine în cameră şi am crezut că tu ai făcut la fel. 
Ne-am întâlnit apoi în capătul scărilor, pentru a merge la 
adunare. 

— Ba am rămas împreună, replică Gray şi, auzindu-i 
şoapta chinuită, ea îşi dori să-i poată vedea faţa. Imi amintesc... 

Rehanne îl prinse în braţi şi îl simţi cum se lipeşte de ea. 

— Ne-am despărţit pentru circa o oră, GraY. Imi pare rău... 

— Şi eu de ce nu-mi pot aminti? Ce s-a întâmplat în ora 
aceea? 

— Aş vrea să ştiu şi eu, răspunse ea îmbrăţişându-l mai 
strâns. 

Gray se smulse din braţele ei, trăgându-se înapoi. 

— Crezi că eu am făcut... lucrurile acelea? 

— Nu. Nu cred nimic. Şi, oricum, nu e vorba despre tine, ci 
despre demonul acela. Dar nu ştiu dacă asta a fost. Nu ştiu 
nimic. 

— Ei bine, eu ştiu. N-am făcut absolut nimic. Şi nimeni nu 
mă crede. 

Cu aceste cuvinte, se repezi spre scări. Rehanne se luă 
după el. 

— Gray! 

Dar el nu se opri. Ajunse la trepte, le urcă în fugă şi intră 
pe coridorul băieţilor. Ea îl urmă, dar reţeaua de pază îi blocă 
drumul. În lumina unicului bec chior, îl văzu alergând spre 
camera lui şi intrând. Suspinând, Rehanne urcă scara până la 
etajul ei. Pe hol domnea tăcerea; toate uşile erau închise. 
Probabil că era foarte târziu. 

Mergând în vârfurile picioarelor, observă o rază de lumină 
pe sub uşa Linei; probabil că Giselle se întorsese în cameră şi 
poate că avea veşti despre Kress. Bătu încet în uşă, aşteptă şi 
tocmai se pregătea să renunţe şi să plece, când uşa se 
deschise. 

— Ce doreşti? se încruntă Lina la ea. 

Era îmbrăcată de zi, cu o fustă neagră şi o bluză mulată, 
de aceeaşi culoare. Rehanne se simţi jenată şi puţin speriată. 

— O căutam pe Giselle, răspunse ea. Credeam că... 


— Nu-i aici. 

— Îmi pare rău că te-am deranjat. Voiam să aflu ce mai 
face Kress. Cred că ştii ce s-a întâmplat. 

— Am auzit. 

În vocea Linei nu răsunase nici un dram de compasiune, ci 
doar nerăbdare. Bâiguind alte scuze, Rehanne se retrase, dar 
privi pe lângă ea, în cameră. Perdelele verzi fluturau în bătaia 
vântului, iar pe pervaz se zărea ceva ca o dâră lungă de sânge. 

Lina închise uşa, iar ea porni spre camera ei. Gray avea 
dreptate. Trebuia sd-lfi ascultat. Lina a fost! Ea trebuie să fi fost. 
Puse mâna pe clanţă şi deschise uşa, coborându-şi privirile. 

Degetele îi erau mânjite de sânge. 

Probabil că se murdărise de pe ceva din camera lui Kress. 
Sau... îşi aminti că mâinile lui Gray erau umede şi lipicioase. Să 
fi fost sânge? 

Auzi scârţâitul patului şi, din întuneric, vocea somnoroasă 
a lui Chantal întrebă: 

— Rehanne? 

— DA. Îmi pare rău că te-am trezit. 

Dar dacă tot nu mai dormea, înseamnă că putea să 
aprindă lumina. Pipăind, Rehanne găsi întrerupătorul veiozei de 
pe biroul ei. Chantal se ridică în capul oaselor, înfăşurată toată 
în cearceaf. Avea ochii umflaţi şi roşii. 

— Ştii dacă... Kress e în viaţă? 

— Nu ştiu. 

Rehanne nu avea chef de vorbă. Chantal aflase despre 
cele întâmplate; toată lumea ştia deja, în ciuda pazei de pe 
scărl. Întorcându-se cu spatele spre colega ei, pentru a-i 
descuraja orice tentativă de conversaţie, se dezbrăcă şi îşi puse 
cămaşa de noapte. Apoi se răsuci pentru a-i spune că va stinge 
lumina când se va întoarce de la baie. Pe podea, lângă patul lui 
Chantal, o batistă albă pătată de sânge îi atrase privirea. Fata 
observă; se aplecă, văzu bucata de pânză, o înhăţă şi o vâri sub 
cearceaf. 

— Ea mea. Am plâns atât de tare când am auzit despre 
Kress, încât mi-a curs sânge din nas. 

Din nou sângE. În seara asta, peste tot era sânge. 

Tristeji de dimineaţă. 

Gray se împletici în clasă şi se prăbuşi într-o bancă din 
ultimul rând. Nu dormise, nu se spălase, nu se răsese, nu-şi 


schimbase hainele şi nici nu mâncase de dimineaţa. Ştia că 
arată jalnic, dar nu-i păsa. Nici nu ştia de ce se mai sinchiseşte 
să vină la ore - doar că astfel avea ceva de făcut, altceva decât 
să stea pe gânduri în camera lui sau în salon. lar Rehanne avea 
să fie şi ea în clasă. 

Nu avea nimic să-i spună şi nici nu voia să vorbească. Voia 
doar să stea alături de ea, să se simtă alinat de prezenţa ei. 
Simţea nevoia efectului liniştitor pe care ea îl avea asupra lui. 
Nu-i păsa că era doar un talent al ei, că-şi folosea puterile 
pentru a-i calma lui neliniştile; trebuia să i le potolească cineva. 

Astăzi însă, prezenţa ei nu putea să-1 liniştească, fiindcă 
nu credea în nevinovăția lui. Gray nu ştia nici măcar dacă el 
însuşi mai credea în ea. Fusese atât de sigur că petrecuseră 
împreună timpul dintre micul dejun şi adunare! Şi dacă nu 
stătuseră împreună, ce făcuse el oare în acel răstimp? De ce nu- 
şi putea aminti? 

Oare fiara aceea îi distrugea mintea? Dar exista într- 
adevăr o fiară? 

Toată noaptea întorsese aceste întrebări şi pe faţă şi pe 
dos, fără a găsi răspuns, fără a izbuti să se liniştească. 

În clasă intră Coral SnoW. Îl văzu şi pe trăsăturile ei se 
întipări panica. Alese o bancă din faţă, cât mai departe de el, iar 
alura rigidă a umerilor ei dovedea că sesiza suferinţa lui Gray şi 
încerca să se ferească de ea. Artrebui să plece, să iasă din 
clasă, din şcoală, să se ducă altundeva, oriunde. Doar că nu ştia 
nici un loc în care să nu provoace suferinţe. Şi în plus, nu avea 
puterea să se mişte. 

Elevii din anul al doilea intrară în grup şi, cu excepţia unor 
priviri curioase, nu-i acordară nici o atenţie. Probabil că aflaseră 
despre Kress, dar nimic în comportamentul lor nu sugera că 
auziseră zvonuri care să-l asocieze cu cele întâmplate. Jerrol 
intră în grabă şi se aşeză alături de Coral. Răsucindu-se în 
bancă, privi spre colegii din clasă şi îl observă pe Gray. 
Zvâcnetul nervos al capului şi încruntătura care îi uni 
sprâncenele într-o linie dreaptă pe frunte îl făceau să semene 
mai mult ca niciodată cu un dihor. Se întoarse apoi la loc şi o 
salută pe Coral, ignorându-1 vădit pe Gray. 

Această reacţie ar putea însemna că ştie despre bănuielile 
care planează asupra lui - sau poate doar că nu se simţea bine 
în preajma lui, după ciocnirea din prima zi. 


Nevii Santomayor, un alt elev din anul al treilea, era tăcut 
şi timid; Gray abia dacă-l cunoştea. Fusese singurul băiat din 
anul trei care nu se implicase în complotul urzit de Oryon şi din 
acest motiv lui Gray i-ar fi plăcut să-l considere prieten, dar 
Nevii era mereu retras. Magistrul Hawke intră în clasă, se postă 
în faţa băncilor şi bătu cu bastonul de trei ori în podea - semn că 
dorea să înceapă ora. Rehanne dădu şi ea buzna, aşezându-se 
în bancă alături de Gray. Nu putea să-i spună nimic, fiindcă 
profesorul începuse deja să vorbească, dar era evident că se 
simte uşurată, văzându-l. 

Părea obosită şi probabil că nu dormise nici ea prea mult. 
Oare mai aflase ceva despre Kress? Gray nu simţea nici un dram 
de simpatie faţă de el, dar propria lui situaţie risca să devină 
extrem de gravă dacă băiatul murea şi lumea continua să-l 
învinovăţească pe el de atac. 

Trebuia să găsească o modalitate de a se disculpa. Ce 
bine ar fi fost dacă seara trecută, în loc să stea singur în salon, 
s-ar fi dus în camera lui; Reece ar fi putut depune mărturie 
pentru el. Dar voise să fie singur - şi fusese. Nimeni nu-l văzuse 
înainte de a-1 găsi Rehanne. 

Habar n-avea cât timp rămăsese în salon. Ei îi spusese că 
dormise. Chiar crezuse că a dormit, fiindcă avusese un fel de vis 
(numai că păruse real) în care parcă se rătăcise de unul singur 
într-un tunel lung pe care se aflau toate sculpturile create de el. 
Toate nimicurile acelea efemere erau păstrate acolo, pe 
piedestaluri de marmură, aliniate la perete. Dar cum întindea 
mâna spre una, încercând s-o atingă, sculptura dispărea. 
Ajunsese astfel la ultima, capul de ţap. Aceasta rămase, rânjind 
la eL. Înfuriat, o lovise cu pumnul şi se tăiase în cornul 
animalului, dar izbutise s-o fărâme în mici fragmente care 
zburaseră, urlând, în depărtare. O uşă apăruse în locul 
piedestalului şi, trecând de ea, se pomenise în salon, aşezat pe 
fotoliu în întuneric. lar Rehanne îl striga. 

Visul sau viziunea, sau ce-o fi fost ea, nu părea să fi durat 
prea mult; şi nici nu avea impresia că trecuse ceva timp între 
coşmar şi sosirea lui Rehanne. Şi totuşi, când se aşezase în 
salon, imediat după cină, luminile erau aprinse, iar el nu-şi 
amintea când se stinseseră. Probabil că venise cineva - 
directoarea, poate, sau Veronica. Era ciudat însă că nu-l 


treziseră să-l trimită în camera lui înainte de a fi instalată paza 
pe scări. 

Pe de altă parte, când urcase la etaj, după discuţia cu 
Rehanne, scările nu erau păzite. Atunci nu se gândise la asta; 
poate că paza fusese îndepărtată după rănirea lui Kress, ca să 
poată trece vindecătorii, dar la fel de posibil era ca în seara 
aceea să nici nu fi fost măcar instalată. 

Un clopoțel sună. Tresărind, Gray îşi dădu seama că ora se 
încheiase şi că el nu auzise nici măcar un cuvânt din lecţie. Pe 
bancă, în faţa lui, era un manual. Probabil că magistrul le 
împărţise cărţile şi le dăduse o temă. lar el nu avusese habar de 
nimic. Luă în mână volumul subţire şi se întoarse spre Rehanne. 

Dar nu mai era lângă el. 

Nesigur pe picioare, se ridică şi ieşi din clasă în urma 
celorlalţi elevi. Ce naiba se întâmpla cu el? Cum de n-o văzuse şi 
n-o auzise pe Rehanne plecând, când stătuse chiar lângă el? 
Doar stătuse lângă el, nu-i aşa? Era imposibil să fi fost doar în 
imaginaţia lui... Sau poate că nu? 

Îndurerată, neliniştită şi confuză, Rehanne ieşi în grabă de 
pe culoarul sălilor de clasă şi urcă spre biroul directoarei. Cu 
permisiunea magistrului Hawke, plecase de la oră cu câteva 
minute mai devreme, în timp ce el distribuia manualele. Voia să 
ajungă la directoare înainte de sfârşitul orei, ca să n-o vadă 
ceilalţi elevi. Trebuia să-i vorbească, să-i ceară sfatul. 
Comportamentul lui Gray friza nebunia, iar ea nu ştia cum să-l 
abordeze. 

Ce se întâmplase noaptea trecută fusese, oricum, 
descumpănitor - insistenţele lui că petrecuseră toată dimineaţa 
împreună, că stătuse de unul singur în salon toată seara, pe 
întuneric, umezeala aceea de pe mâinile lui, care ar fi putut fi 
sânge... Dar cel puţin izbutise să discute cu eL. In dimineaţa 
asta însă, stătuse toată ora cu o privire goală, iar când încercase 
să-i atragă atenţia, nu dăduse semne că ar auzi-o sau ar vedea- 
O. 

Bătu la uşa biroului, dar nu-i răspunse nimeni. Poate că 
directoarea era încă alături de Kress, deşi era greu de crezut că 
acesta supraviețuise. Doamna Vedreaux nu venise la micul 
dejun, dar nu era nimic neobişnuit în asta. De obicei, la fiecare 
masă lua parte un singur profesor, pentru a menţine ordinea şi a 
cere binecuvântarea Dătătorului de puterE. In această 


dimineaţă, onoarea îi revenise doamnei Dova. Rehanne sperase 
să audă ceva despre straniile evenimente din seara trecută şi o 
veste despre supraviețuirea sau decesul lui Kress, dar 
profesoara nu spusese nimic. 

Nici Giselle şi Lina nu veniseră la micul dejun, şi nici 
Fenton. Nici un elev nu ştia mai multe decât ea, dar toţi erau 
curioşi şi maşina de zvonuri era în plin avânt. Era firesc ca Gray 
să fie şi el inclus în aceste zvonuri. Trebuia neapărat să dea de 
directoare, să afle nişte răspunsuri. 

Ezitând, se apropie de camera lui Kress, îşi adună curajul 
şi ciocăni. Uşa se deschise şi se pomeni faţă-n faţă cu Veronica. 
Ingrijitoarea era ciufulită, ca de obicei, cu ochii ei negri şi 
pătrunzători pe faţa rotunjoară. Pete de praf şi, posibil, de sânge 
îi pătau şorţul alb cu care îşi acoperise rochia dungată. 

— Da, domnişoară? 

Totdeauna se simţise intimidată de Veronica, deşi n-ar fi 
putut spune de ce. Vocea îi pieri când încercă să-i explice pentru 
ce venise. 

— 0... o căutam pe directoare. Nu e în birou şi m-am 
gândit că ar putea fi aici. Şi voiam... voiam să aflu despre Kress. 

Chipul Veronicăi era impenetrabil. Făcu un pas înapoi şi-i 
dădu voie să intre în cameră. 

— Directoarea nu-i aici. Eu făceam curat. 

Toate urmele măcelului de ieri dispăruseră. Paturile erau 
acoperite cu aşternuturi curate, podeaua şi pereţii fuseseră 
spălate, iar la fereastră atârnau perdele albe, deşi cu o seară în 
urmă Rehanne nu văzuse nici o perdea. 

Trăgând aer în piept, întrebă din nou: 

— Şi Kress? 

— Nu pot spune nimic, domnişoară. Va trebui s-o întrebi 
pe directoare. 

— Păi, ştii unde o pot găsi? 

— Nu, domnişoară. Cred că se odihneşte. A stat trează 
toată noaptea şi după-amiază are ore. Dartu nu trebuia să fii în 
clasă acum? 

— Ba da, după pauză. Mi-am zis că aş putea vorbi între 
timp cu directoarea. 

— Se pare că nu. 

Şi îngrijitoarea împinse uşa pentru a o închide. Un hârşâit 
îi atrase atenţia; ceva se prinsese în uşă. Se aplecă odată cu 


Veronica şi degetele li se atinseră pipăind pe sub uşă. Rehanne 
atinse obiectul, îl trase spre ea şi-l ridică. Era un cercel cu 
filigran în formă de semilună, cu un diamant strălucitor în 
centru. 

— Cercelul pe care l-a pierdut Chantal! Cum a ajuns oare 
aici? 

Veronica îl privi, încruntându-se. 

— Mai bine mi-l laşi mie, spuse ea. Trebuie să i-1 arăt 
directoarei. 

— De ce? întrebă Rehanne închizându-şi repede degetele 
peste cercel. Chantal l-a căutat disperată. Va fi în culmea 
bucuriei văzând că a fost găsit. 

Îngrijitoarea clătină însă din cap. 

— Nu trebuie să-i pomeneşti despre el înainte de a i-1 
arăta directoarei. 

— Bine. Atunci i-l duc eu. Spune-mi unde e. 

Cu un pufnet exasperat, Veronica ieşi pe culoar, închizând 
cu cheia uşa camerei. 

— Vino, atunci! Dar directoarei n-o să-i placă să fie 
deranjată şi nici n-o să-i convină că lipseşti de la ore. 

Porni înainte, cu spatele ţeapăn şi furioasă. Rehanne nu se 
sinchisi însă; i se oferise o ocazie şi n-avea de gând s-o lase să-i 
scape. 

Dincolo de biroul directoarei, un culoar îngust ducea către 
apartamentul ei. Rehanne nu mai fusese niciodată acolo, 
elevilor fiindu-le interzis să pătrundă în această aripă a clădirii. 
Veronica ciocăni, fără nici un rezultat la începurT. In vreme ce 
aşteptau, Rehanne auzi sunetul îndepărtat al unui clopoțel, care 
anunţa sfârşitul pauzei. Va lipsi de la a doua oră. Nu-i părea 
bine, dar ceea ce avea de făcut acum era mult mai important. 

Directoarea deschise în cele din urmă şi Rehanne văzu 
uimită că era în capot şi papuci, cu părul despletit căzându-i pe 
umeri. Părea mult mai umană decât de obicei, chiar vulnerabilă. 
Avea ochii umflaţi de somn; un obraz îi era brăzdat de dungi, de 
la pernă probabil. Dormea, iar ele o treziseră; probabil că era 
nervoasă acum. 

— Miss Zalos a insistat că vrea să vă vadă, declară 
îngrijitoarea cu o strâmbătură. A găsit ceva pe prag, în camera 
domnului Klemmer, şi a refuzat să-mi dea mie obiectul. Când i- 


am spus că veţi dori să-1 vedeţi, a vrut să vi-1 aducă ea însăşi. 
Deşi i-am atras atenţia că vă odihniţi. 

Rehanne simţi cum i se înroşesc obrajii. Veronica părea 
hotărâtă să-i prezinte situaţia în cea mai proastă lumină. 

— V-am căutat, interveni ea înainte ca îngrijitoarea să-i 
mai poată aduce şi alte acuzaţii. Trebuia să vă vorbesc în 
legătură cu Gray. Când nu v-am găsit în birou, m-am dus în 
camera lui Kress. Şi am dat peste asta, adăugă ea desfăcând 
palma şi arătându-i cercelul. E al lui Chantal. Era foarte necăjită 
că l-a pierdut şi credea că i l-a furat cineva. 

Cu degetele ei subţiri, directoarea îi luă cercelul din palmă 
şi-l examină îndeaproape. Piatra portocalie a inelului sclipi în 
mişcarE. Îşi ţinea buzele strânse şi nu spuse nimic, nici nu privi 
spre Rehanne. 

— Era prins sub uşă, explică Veronica. De aceea nu l-am 
văzut când am făcut curat. 

Directoarea îl ridică, îl mirosi şi îşi încreţi nasul, de parcă 
ar fi simţit o duhoare emanânăd din cerceL. li dădu drumul în 
buzunarul capotului şi îşi scutură mâinile cu o expresie de 
dezgust. Nici acum n-o privi pe Rehanne, ci se întoarse spre 
Veronica. 

— Asta înseamnă o nouă complicaţie în enigma noastră. 
Cred că va trebui să aflăm dacă este într-adevăr cercelul pierdut 
sau perechea lui. 

Ingrijitoarea încuviinţă şi plecă. Rehanne rămase locului şi 
o auzi urcând scările spre etajul al treilea. 

— N-o să vorbeşti despre asta cu miss Navarese. Răceala 
fermă din glasul directoarei făcea ca spusele sale să pară mai 
degrabă o afirmaţie decât un ordin. Femeia îşi folosea puterea 
pentru a se asigura că Rehanne nu va putea vorbi despre cercel 
sau despre încercarea Veronicăi de a-i găsi perechea. 

— Ce voiai să-mi spui despre domnul Becq atât de urgent 
încât nu mai putea aştepta două ore? 

Se simţea ca o fraieră, dar era hotărâtă să nu dea înapoi. 
Cu un torent de cuvinte, îi povesti cum îl găsise pe Gray în 
salon, pe întuneric, îi relată conversaţia lor şi faptul că el fusese 
sigur că-şi petrecuseră împreună toată dimineaţa, deşi nu aşa 
stătuseră lucrurile, ca şi despre convingerea lui că Lina era de 
vină pentru van-dalizarea camerei lui şi pentru rănirea lui Kress. 


Apoi încheie spunându-i cât de ciudat se purtase Gray în prima 
oră de curs şi aşteptă reacţia directoarei. 

— Îţi mulţumesc că mi-ai povestit totul, replică aceasta pe 
un ton la fel de rece. Nici despre asta n-ai să mai vorbeşti cu 
nimeni altcineva. Ai lipsit de la ora a doua. Dacă te grăbeşti, vei 
mai putea să-l prinzi pe magistrul Tumberlis şi să-ţi ceri scuze 
pentru absenţă înainte de începerea celui de-al treilea curs. 

Apoi reintră în apartamentul său, ezită o clipă, se aplecă 
în faţă şi adăugă: 

— Încă un lucru, miss Zalos. Aş regreta dacă nu te-aş 
preveni că s-ar putea să te afli într-un serios pericol. Voi face tot 
ce-mi stă în puteri pentru a te proteja, dar îţi recomand să fii 
atentă şi să eviţi să te implici în problemele domnului Becq. 

După cele trei cursuri de dimineaţă, Lina era mai mult 
decât dornică să meargă la masa de prânz. Fusese de la început 
într-o dispoziţie proastă, fiindcă trebuise să se trezească 
devreme. Nu suferea să înveţe toată dimineaţa, iar orarul o 
nemulţumea complet: două ore cu doamna Dova şi una cu 
doamna Blake de dimineaţă, plus încă una cu aceasta din urmă 
după-amiază. O enerva că are numai profesoare şi că nu fusese 
înscrisă la niciunul dintre cursurile magistrului Hawke, preferatul 
ei. Doamna Dova era mereu atât de corectă şi de pedantă; 
doamna Blake nu era tocmai rea, însă avea o stricteţe şi o 
isteţime pe care Lina nu le putea întrece niciodată. 

Intră în sala de mese şi căută din priviri un scaun liber. O 
elevă din anul întâi se apropie de ea, cu o expresie speriată. 
Şuviţele de păr lungi şi drepte lăsau impresia că fata privea din 
dosul unei căpiţe de fân. Lina încercă s-o alunge cu o 
încruntătură amenințătoare, dar fetişcana era hotărâtă. 

— Eu sunt Maridel Denham, o anunţă ea. Cineva mi-a spus 
că ar trebui să vorbesc cu tine. 

Lina îşi încrucişă braţele şi o fulgeră din priviri. Fata nu 
dădu înapoi. 

— Mi-am pierdut pisoiul, pe Rază de Lună. O elevă din 
anul al doilea mi-a zis că tu ai putea şti cum să-l găsesc. 

— De ce? îţi par cumva o persoană care adună pisici 
vagaboande de pe drum? 

— Oh, nu, dar persoana mi-a spus că tu înţelegi pisicile. 


— Şi cine o fi persoana asta atât de săritoare? întrebă Lina 
în timp de unghiile ei lungi băteau darabana pe braţ cu o iritare 
ce nu izbuti s-o alunge însă pe nepoftită. 

Maridel îşi dădu părul la o parte; degeaba însă: şuviţele îi 
căzură din nou pe faţă. 

— Nu cred că ar trebui să-ţi spun. 

— Ba ar trebui, dacă vrei ca şi eu să-ţi spun ţie ceva. 

— Păi, în acest caz... leri la masa de seară am vorbit cu 
Chantal Navarese. Ea mi-a spus să vorbesc cu tine şi de atunci 
te tot caut. 

Şuierul de furie al Linei ar fi atras atenţia oricărei 
persoane cu scaun la cap. Maridel însă insistă: 

— Mi-ai văzut pisoiul? îmi poţi spune cum să-l găsesc? 

— Nu. 

— Dar ai zis că o să-mi spui şi tu ceva! exclamă fata în 
pragul lacrimilor. 

— Îţi spun. Nu fii atât de proastă încât s-o asculţi pe 
Chantal. Ticăloasa aia mică şi-a bătut joc de tine. N-o să i se mai 
pară distractiv când am să termin eu cu ea. Şi acum, dacă nu te 
superi, aş vrea să-mi caut un loc şi să mănânc. 

Dar Maridel nu se clinti. 

— Te rog, n-am vrut să-i fac necazuri lui Chantal! Și 
trebuie să-mi găsesc pisica! 

— În acest caz, sunt convinsă că nu ţi-ai dori s-o găsesc 
eu. A 

Cu aceste cuvinte, Lina o dădu la o parte din calea el. Il 
zări pe Oryon, dar la masa la care stătea el nu mai era nici un 
loc liber. Petra, Rehanne şi Coral mâncau împreună la o masă la 
care mai era un scaun gol, dar dacă li se alătura în starea ei de 
spirit actuală, o va năuci pe Coral. In cele din urmă se aşeză 
lângă Chantal; mai bine aşa: o să se şi distreze în vreme ce 
mănâncă. 

Chantal o privi alarmată, dar magistrul Hawke îi rugă pe 
toţi să se ridice pentru invocaţie. La masa lor mai erau două 
eleve din anul al doilea: Vanita Trask şi Ferene K'Sere. Când 
invocaţia se sfârşi şi toţi se aşezară, Lina moţăi un salut la 
adresa colegelor şi se întoarse cu un zâmbet dulce spre Chantal. 

— Pari cam palidă, Chantal, îi spuse ea pe un ton 
preocupat. Eşti cumva bolnavă? 


— Sunt îngrijorată, teribil de îngrijorată pentru Kress, 
răspunse ea muşcându-şi buza, parcă pentru a o opri din 
tremurat. Nimeni nu ştie ce mai face. Probabil că directoarea 
ştie, dar nu e de găsit pe nicăieri. 

— Ei, ştii cum se spune, lipsa de veşti înseamnă veşti 
bune. 

Cu această replică veselă, Lina luă din mijlocul mesei 
platoul cu carne. 

— Voi nu mâncaţi? întrebă ea. Eu una sunt lihnită. Şi 
folosindu-se de lingură, îşi puse în farfurie un rulou de vită. Oare 
cum li se părea celorlalte mâncarea? Ferene mânca în grabă, 
dar Chantal refuză platoul, iar Vanita îşi încreţi nasul dezgustată 
când luă, delicat, o porţie micuță. Probabil că nu învăţaseră încă 
să vadă dincolo de iluzia menită să testeze acuitatea percepţiei 
în rândul elevilor. Lor, ruloul de vită li se părea o bucată de 
carne tare şi aţoasă cu gust de pingea, iar legumele proaspete 
din grădină aveau probabil pentru ei aspectul unui amestec de 
varză clocită şi bucățele de cartofi tari ca nişte gloanţe. 

Lina luă în lingura de servit un rulou de vită de pe platou 
şi-l împinse spre Chantal. 

— Trebuie să mănânci, draga mea. Aşa ai să te simţi mai 
bine. Folosindu-şi puterile, destrămă iluzia, per-miţându-i 
victimei sale să vadă friptura apetisantă şi să simtă aroma 
delicioasă a sosului. Mmm, e bun, nu-i aşa? adăugă ea. 

Ochii fetei se luminară, surprinşi. Lina îi aşeză ru-loul pe 
farfurie, iar Chantal puse mâna pe furculiţă. Folosindu-şi din nou 
puterile, Lina creă o altă iluzie, direcţionată numai spre Chantal. 
Când fata înfipse furculiţa în carne, ruloul se transformă într-o 
coadă păroasă de pisică, însângerată la un capăt şi zvâcnind din 
celălalt în farfurie. Chantal sughiţă oripilată, iar furculiţa îi căzu 
din mână. 

— Oh, ce minunat! se entuziasmă Lina. Pot să-i spun lui 
Maridel că am găsit o parte din pisica ei dispărută. 

Apoi alese din platoul cu legume o bucată mare de 
conopidă şi o puse în farfuria lui Chantal. Tot numai pentru ochii 
bietei fete, conopida luă forma unui cap de pisoi, cu urechi, 
mustăţi şi un nas mic şi negru. O fâşie de ardei roşu într-o parte 
forma limba scoasă a pisicii. 

— Uite, ia încă o bucată, o îndemnă ea. 


Chantal îşi împinse scaunul în spate, se ridică şi o luă la 
fugă din sala de mese. Lina clătină din cap cu tristeţe: 

— Cred că n-ar fi trebuit s-o îndemn să mănânce. Mi-am 
zis că-i fac un bine, dar ştiam, fireşte, cât de mult îl place pe 
Kress. 

Vanita se uita la ea cu gura căscată. Ferene îi aruncă însă 
o privire încruntată. 

— De ce-ţi place să fii crudă? o întrebă ea, apoi se ridică şi 
se duse după Chantal. 

Lina se răsuci spre Vanita şi ridică din umeri cu un aer 
mirat. Dar era îngrijorată; Ferene n-ar fi trebuit să sesizeze iluzia 
pe care ea o îndreptase numai asupra lui ChantaL. Incercă să-şi 
aducă aminte ce talente avea Ferene, dar nu izbuti. 

Magistrul Hawke se apropie. Lina era bucuroasă că el 
prezida astăzi masa. 

— Miss Mueller, ce i s-a întâmplat domnişoarei Navarese? 

— S-a îmbolnăvit din cauza regretelor pentru Kress. 
Tocmai ne spunea că n-a putut afla dacă e viu sau mort şi s-a 
tulburat atât de tare, încât a fost nevoită să plece de la masă. 
Ferene s-a dus după ea, s-o liniştească. Sunt sigură că va fi bine, 
domnule. 

— Inţeleg. 

Explicaţia părea să-l mulţumească şi profesorul se 
întoarse la masa lui fără nici un alt comentariu. Deşi nu reuşise 
să scoată de la el nici o informaţie despre Kress, Lina suspină 
satisfăcută. Faptul că se răzbunase o mai înveselise şi acum îşi 
înfulecă mâncarea cu poftă. Când se pregătea să iasă din sala 
de mese, Oryon o prinse din urmă şi o luă de talie. 

— Hai să vorbim, îi ceru eL. În particular. 

Discuţii intime. 

Oryon îşi dădu drumul la gură: 

— A fost o prostie să atragi atenţia aşa asupra ta prin ce i- 
ai făcut lui Chantal! 

N-avea rost să susţină că nu-i făcuse nimic; uneori îl putea 
păcăli pe Oryon, dar niciodată pentru mult timp. 

— A meritat-o, replică ea. 

— Probabil. Dar n-ai şi aşa destule necazuri? 

— De ce am, mă rog, necazuri? 

— Ţi-ai schimbat forma. 


— Şi? 


— Kress. Tu eşti de vină? 

— Fireşte că nu. 

— Ai spus că vrei să-i dai o lecţie. 

— Dar n-am zis că am de gând să-l omor. 

— A murit? 

— Nu ştiu. Tu ai lăsat să se înţeleagă că ar fi murit. 

— Nu te mai certa cu mine, Lina! Indiferent dacă tu ai 
făcut-o sau nu, lumea tot va crede că e vina ta. 

— N-am eu ce-i face lumii, dacă aşa crede. lar pe tine cine 
te-a pus să-mi porţi mie de grijă? 

— Nimeni, slavă Dătătorului de putere! Dar după ultima 
boroboaţă, chiar ai avea nevoie de cineva. Nu e momentul să 
atragi atenţia asupra ta. 

Lina izbucni în râs. 

— Înţeleg eu care-i problema! exclamă ea. Ţi-e teamă că 
bănuielile vor cădea asupra ta. Oamenii ne-au văzut împreună. 
Kress te urăşte, iar ei ştiu asta. De fapt, nu pentru mine eşti tu 
îngrijorat, Oryon, dar ştii că toţi cei care dau vina pe mine te vor 
învinovăţi şi pe tine. 

El se încruntă. 

— Dar nu asta e... 

— Ba sigur că e! Şi de unde ştiu eu că nu tu ai făcut-o? 

— Nu fii ridicolă! 

— Nu sunt. Mă gândesc la trecutul tău recent, iar alţii fac 
probabil la fel. Cine ar fi mai capabil de o asemenea faptă decât 
tine? 

El deschise gura să spună ceva, o închise la loc, se 
întoarse cu spatele şi plecă. 

Lina îşi spuse că atinsese un punct sensibil; probabil că 
întinsese prea mult coarda. Nu voise să-1 scoată din sărite, să-l 
îndepărteze de ea. Avea nevoie de el pentru schimbul de energii 
care le putea reda puterile pierdute. Era convinsă că amândoi 
atinseseră din nou nivelul anterior, dar nu-i trecea prin minte să 
se oprească aici. 

Nu, ar fi fraieră dacă l-ar lăsa pe Oryon să fie supărat pe 
ea. Mai târziu îşi va cere scuze şi-l va asigura că, în realitate, 
nu-l suspecta de rănirea sau uciderea lui Kress. 

Când Rehanne intră în clasă pentru al treilea curs pe care 
îl aşteptase cu atâta nerăbdare, cel de Limbi oculte, Petra era 


deja înăuntru. O salută şi se aşeză lângă ea, mulţumită că şi 
prietena ei urma acest curs; puteau învăţa împreună. 

Nevii Santomayor intră în viteză, se trânti în bancă în 
spatele ei şi murmură timid un salut. Venise vremea ca ora să 
înceapă şi Rehanne îşi spuse că, probabil, numai ei trei 
participau la ore; în anul al treilea clasele erau formate de obicei 
din foarte puţini elevi. 

Dar apoi, spre dezamăgirea ei, îl văzu pe Oryon intrând, 
urmat câteva clipe mai târziu de Lina. Deşi îşi spuse că ea nu 
împărtăşeşte antipatia lui Gray faţă de ei, faptul că se afla în 
aceeaşi încăpere cu amândoi îi dădea o stare neplăcută. 

Nevii aruncă o privire spre Lina, apoi se întoarse repedE. 
Îşi adună caietele şi creioanele şi se mută într-o bancă din faţă, 
dincolo de Petra şi cât mai departe de Oryon şi Lina. 

— Care-i problema ta, Nevii? îl întrebă Lina. Ţi-e teamă că 
muşc? Sau zgârii? 

Rânjind, îşi încovoie degetele ca pe nişte gheare şi trase 
cu ele prin aer. Nevii păli. 

— Nu, eu... eu... 

— Termină! o certă Petra. Ştii că nu e deloc vesel ce faci, 
mai ales după ce s-a întâmplat seara trecută. 

Lina îşi arcui sprâncenele. 

— Oh, s-a întâmplat ceva deosebit seara trecută? 

— Pretenţiile astea de inocentă te fac să pari vinovată. 

— Ce pretenţii? Nu-s vinovată de nimic. 

— Eşti vinovată de grosolănie şi n-avem nevoie de aşa 
ceva, ripostă Petra pe un ton ridicat. 

Ochii Linei se îngustară ca ai unei pisici. Se ridică pe 
jumătate din bancă şi doar sosirea la timp a doamnei Dova 
împiedică o ciondăneală. Profesoara le aruncă o privire ascuţită. 

— Fiindcă am ajuns puţin mai târziu, m-aş fi aşteptat ca 
toată lumea să fie deja în bănci, în linişte. Domnule Brew, vrei 
să împărţi aceste manuale, te rog? 

Oryon se ridică şi luă unul dintre cele două teancuri de 
cărţi de pe catedră. Puse apoi câte un volum subţire! pe fiecare 
bancă, fără a privi în ochii nimănui. 

— Şi pe acestea, spuse doamna Dova arătând celălalt 
teanc. 

Lina se strâmbă când el execută ordinul. Acestea erau 
cărţi mai groase şi mai grele - dicţionare, văzu ea când Oryon le 


distribui, aşezându-se apoi la locul lui, cu faţa întunecată de 
mânie. 

Atmosfera tensionată nu se risipi până la sfârşitul orei. 
Rehanne era bucuroasă că în clasă nu se afla şi Coral; ar fi fost 
devastată de tensiunea ce emana, în mare parte, dinspre Oryon 
şi Lina. 

Deşi era, fără îndoială, conştientă de ea, doamna Dova 
ignoră atmosfera încărcată. Le înmână foi cu structura cursului, 
le spuse care sunt cerinţele şi le explică motivele şi natura 
străvechilor limbi ale magilor. Nu puse nici o întrebare şi nu 
dădu ocazia să-i fie adresată vreuna. Deja familiarizată cu 
materia, Rehanne îşi lăsă mintea să rătăcească, făcându-şi ca 
de obicei griji pentru Gray. 

Ultima oră era cea de Istorii de caz în etică. Era 
nerăbdătoare să vadă dacă Gray va veni şi alese o bancă în 
spate, de unde să-l poată pândi. Magistrul San Marte intrase şi 
dăduse deja bună ziua când el îşi făcu apariţia şi se trânti într-o 
bancă. Nu avea cum să vorbească cu el; nu putea decât să-i 
zâmbească încurajator şi să-i arate că ar vrea să discute după 
oră. Arăta groaznic, mai rău decât de dimineaţă. Privirile îi erau 
terne şi vagi, ca ale unui somnambul. 

Magistrul împărţi şi el cărţi: volume groase şi grele, cu 
scris mărunt, tipărit pe două coloane. Profesorul turuia de zor 
despre importanţa lor, despre „bogăţia de învățături” pe care o 
conţineau. Rehanne încercă să-l ignore, dorindu-și să aibă 
puterea de a modifica timpul, ca să treacă mai repede peste 
această oră. Sârguincioasă, îşi scrise în caiet tema pentru a 
doua zi, dar nu luă notițe. Gray, văzu ea, nu pusese nici măcar o 
dată mâna pe creion. 

La curs fuseseră repartizaţi îndeosebi elevi din anul al 
treilea, plus Giselle şi Chantal. Din fericire, aceasta din urmă se 
liniştise considerabil de la ieşirea ei precipitată din sala de 
mese, iar Giselle nu venise la oră. Rehanne n-o văzuse toată 
ziua şi deci nu avusese ocazia s-o întrebe despre Kress. 

Lângă ea şedea Fenton, palid sub puzderia de pistrui; 
buna sa dispoziţie obişnuită pierise. Poate că avea veşti despre 
starea lui Kress. Măzgăli rapid o întrebare şi rupse pagina din 
caiet în vreme ce magistrul perora despre caracterul nobil al 
istoricilor care consemnaseră destoinic problemele de etică în 
textul cărţii. Apoi, când profesorul îşi aranjă peruca şi cobori 


privirile în manual pentru a citi un fragment din introducere, se 
întinse şi puse bileţelul în faţa lui Fenton. 

El ridică din umeri, cu palmele în sus, semn că habar n- 
aveA. Intrebarea îi reamintise, probabil, oroarea de ieri, căci îşi 
scutură un fior şi se aplecă în faţă, cu coatele pe bancă şi capul 
în mâini. Rehanne se simţi vinovată fiindcă îl tulburase iar; dar 
mai simţea şi altceva: un răspuns emoţional impus din exterior. 

Chantal observase bileţelul şi-i ghicise scopul, fapt care îi 
aţâţase iar furia şi durerea. Emoţiile ei pătrunseră în sufletul lui 
Rehanne, iar în mintea ei răsuna un singur cuvânt: Lina, Lina, 
Lina! 

Era gata să explodeze, să urle de frustrare, să scuipe o 
acuzaţie. Dar nu era ea singura afectată; toţi elevii deveniseră 
agitaţi, se fâţâiau, băteau cu creioanele în bancă, închideau şi 
deschideau cărţile, aruncând priviri dese spre ceas. Ticurile 
nervoase ale magistrului San Marte deveniră şi ele mai 
accentuate: îşi tot aranja peruca, îşi netezea mustaţa, se trăgea 
de cravată, se ridica pe vârfuri, se legăna şi se bâţâia, încât 
Rehanne îşi spuse că nu mai poate suporta. 

In sfârşit, sună clopoţelul şi elevii se năpustiră din clasă de 
parcă i-ar fi fugărit vreun demon. 

Şi poate că aşa şi era. 

Rehanne îşi înăbuşi acest gând şi se grăbi să-l ajungă pe 
Gray, care se repezise afară fără a o mai aştepta. Trecu printre 
Chantal şi Britnor, dar o opri Fenton. 

— Rehanne, vreau să vorbesc cu tine, îi ceru el blocându-i 
calea. 

— Nu se poate mai târziu? 

Gray dispăru în mulţimea de elevi ieşiţi din celelalte clase. 

— E important. Mi-am amintit ceva. Şi nu cred... 

— Regret! Trebuie să mă duc după Gray. Te caut eu 
înainte de cină, bine? 

Şi fără a-i da timp să răspundă, trecu pe lângă el, străbătu 
grupul de elevi din capătul culoarului, o luă la fugă şi-l prinse pe 
Gray la picioarele scărilor. 

— Gray, bâigui ea gâfâind, de ce nu m-ai aşteptat? El îi 
întoarse o privire goală. 

— Gray? 

Îl văzu clipind şi, încet, privirea i se focaliză. 

— Scuză-mă. Ce spuneai? 


— N-are importanţă. Putem vorbi undeva în linişte? 

— După pauză am seminarul acela cu directoarea. Nu 
vreau să întârzii. 

— O să fim atenţi la ceas. 

Îl conduse spre bibliotecă; sala era deschisă şi, cu 
excepţia elevului din anul al doilea de la ghişeu, nu mai era 
nimeni înăuntru. Se aşezară la o masă în colţul cel mai 
îndepărtat şi începură să vorbească în şoaptă. 

— Vreau să-mi cer scuze că te-am suspectat noaptea 
trecută, îi spuse ea. Cred că eram amândoi tulburaţi, iar... 

— lar eu m-am purtat bizar. Şi mie îmi pare rău. Ea îi 
acoperi mâna cu palma ei. 

— Mi-era teamă. Venisem direct din camera lui Kress. Nu 
mai gândeam clar. 

— Eu nu mai gândesc clar de mult timp, replică el, 
strângându-i mâna. 

— Când m-am dus sus, am văzut lumină în camera Linei. 
Mi-am spus că poate e Giselle şi am ciocănit la uşă. Era însă 
Lina. Nu se culcase încă, era îmbrăcată şi... am văzut o urmă de 
labă însângerată pe pervazul ei. Ai avut dreptate. Ea trebuie să 
fi fost! 

— Va trebui să-i spui directoarei. Trebuie s-o convingem, 
adăugă el pe un ton mai animat. 

— Nu sunt sigură că mă va asculta. 

Fără să vrea, Rehanne privi spre mâna lui Gray şi îşi 
aminti că seara trecută fusese umedă - poate de sânge. Acum, 
murdăria adunată sub unghiile lui avea o nuanţă roşiatică. lar 
avea îndoieli! Deşi cu numai o clipă în urmă fusese atât de 
sigură. 

— Cred că şi tu ai avut sânge pe mână noaptea trecută, îi 
şopti ea aruncând priviri furişe către elevul de la ghişeu, ca să 
fie sigură că nu-i poate auzi. Ce s-a întâmplat? 

El îi dădu drumul. De această dată, când răspunse, vocea 
îi era din nou plată şi moale. 

— Până la urmă nu eşti chiar sigură... 

— Ba da, sunt! însă... 

— Nu, nu eşti, o întrerupse el. Nu-i nimic. Nici măcar eu nu 
sunt siguR. Îmi doresc să fi fost Lina. Dar ar fi mult prea uşor, 
nu-i aşa? Fiindcă adevărul e că am avut sânge pe mână. Am 
văzut când am urcat în cameră şi nu ştiu de unde a apărut. Nu 


ştiu unde am fost şi ce am făcut seara trecută. Nu ştiu unde am 
fost şi ce am făcut ieri-dimineaţă. Şi trebuie să aflu. Până ce nu 
voi afla... 

Rehanne îi luă iar mâna, strângându-i-o în a ei. 

— Am să te ajut. Trebuie să te fi văzut cineva şi 
dimineaţă, şi aseară. 

— Mulţumesc, replică el ridicându-se, dar vreau să nu te 
amesteci. Nu vreau să te pun în pericol. 

— Nu mi-e frică. 

— Ba ar trebui să-ţi fie. Acum mă duc la ore. Ai grijă. Te 
rog! 

Îi atinse obrazul cu o mişcare uşoară şi plecă. 

Dacă Gray se îndoia că Lina fusese cea care îi van- 
dalizase camera şi-l atacase pe Kress, însemna că acceptase 
teoria directoarei cu privire la demonul care-l poseda. Oare 
pierderile acelea de memorie erau de vină, sau se mai 
întâmplase şi altceva - ceva despre care nu-i spusese ei? îşi 
aminti că Fenton voise să-i vorbească - despre ceva important, 
adăugase el. Ar fi trebuit să-1 asculte. Poate că lucrul de care îşi 
amintise îl putea ajuta pe Gray... sau îl condamna definitiv. 
Trebuia să afle. nap 

Fiindcă, dintr-odată, începuse să-i fie fricA. Ingrozitor de 
frică. 

Uneltind cu inamicul. 

Gray intră în sala de seminar şi se opri brusc. Oryon era 
aşezat la masa ovală, alături de directoare; ei doi erau singurii 
din încăpere. 

— Intră, domnule Becq, şi ia loc. 

Deşi masa era suficient de mare pentru şase persoane, 
numai patru scaune erau aranjate în jurul ei. Gray înaintă încet 
până în mijlocul sălii, fără a-şi lua privirea de la Oryon. Nu se 
aşteptase să fie singurul elev la acest curs special, dar nu putea 
îndura gândul că făcea pereche cu Oryon, într-o clasă cu numai 
două persoane. Se apropie de scaunul de lângă directoare, 
lăsându-l liber pe cel dintre el şi OryoN. Îşi puse mâinile pe 
spătar, dar nu se apropie. 

— Asta e... Mai vine şi altcineva la acest curs? 

— Grupele mele de seminar sunt întotdeauna foarte mici, 
domnule Becq. Dumneata şi domnul Brew veţi fi singurii 
participanţi la curs. 


— Dar nu pot... nu am... 

Gray nu-şi găsea cuvintele pentru a-şi exprima obiecţia - 
de fapt, mai mult decât atât: revolta, aversiunea. 

— ţi înţeleg reținerea, domnule Becq. Totuşi, am avut 
motive suficiente pentru a vă alege pe voi doi la acest studiu 
special asupra Comunităţii celor dotați. Dacă vrei să iei loc, vă 
voi explica. 

Gray trase scaunul, se aşeză şi rămase ţeapăn, incomod şi 
iritat fiindcă fusese obligat la această confruntare. Rotind între 
degete un creion lung şi galben, recent ascuţit, directoarea 
începu să vorbească: 

— Cunoaşteţi bine importanţa pe care Şcoala Simonton o 
acordă formării unei veritabile comunităţi a celor dotați. 
Considerăm imperios necesar ca persoanele dotate să 
coopereze între ele şi să se susţină reciproc, în loc să concureze 
unele cu altele, intrând în rivalități ce nu duc decât la dueluri de 
putere periculoase şi uneori chiar mortale. Nefericitul incident 
de acum doi ani ne-a oferit o ilustrare clară a caracterului 
distructiv pe care îl are puterea greşit utilizată. 

Gray aruncă o privire spre Oryon. Figura lui era impasibilă, 
iar în ochii aţintiţi asupra directoarei nu se putea citi nimic. 

— Nu voi readuce în discuţie acel incident, continuă 
directoarea făcând un semn spre Gray să fie atent. El aparţine 
trecutului. Vom vorbi acum numai despre prezent şi despre 
nevoia de reconciliere şi cooperare; despre comunitate şi despre 
posibilităţile de consolidare a ei graţie schimburilor de putere 
liber consimţite. Nu vom zăbovi asupra teoriei, ci vom trece la 
practică. 

Indreptându-şi privirile de data aceasta spre Oryon, 
directoarea adăugă: 

— M-am gândit s-o înscriu şi pe domnişoara Mueller la 
acest seminar, dar m-am temut că domnului Becq îi va fi greu la 
început să colaboreze cu amândoi. 

Greu! La început! Gray se fâţâi în scaun, reprimân-du-şi 
pornirea de a se ridica şi a o zbughi afară. 

— Domnule Brew, experimentele pe care le-ai iniţiat 
împreună cu miss Mueller pentru a vă reface puterile constituie 
un exemplu al tipului de cooperare la care mă refer, pentru 
întreaga comunitate. Voi doi aţi descoperit că, atunci când este 
împărtăşită, puterea sporeşte. Dacă acest lucru se întâmplă 


când în joc se află numai două persoane, imaginaţi-vă ce ar 
însemna ca toată comunitatea să acţioneze la unison pentru ca 
întreaga putere să fie egal împărtăşită între toţi membrii ei. 

Gray se răsuci pentru a-1 privi pe Oryon. 

— Deci asta puneaţi voi doi la cale! Ştiam eu că... 

— Domnule Becq! Ascultă-mă! 

Glasul directoarei răsunase plin de forţă, obligându-l să 
tacă şi să-şi întoarcă faţa de la Oryon, spre ea. Deşi era 
frământat de frustrare, nu putea să-i ignore cuvintele. 

— N-am spus că aprob sau că accept acele experimente. 
Când sunt efectuate de numai două persoane, în scop personal, 
presupun un risc mult mai mare decât atunci când sunt 
practicate de un număr mare de persoane, în folosul tuturor. Și 
înainte ca această practică să fie acceptată în rândul 
comunităţii, va trebui să impunem anumite reguli pentru 
apărarea celor nedotaţi, în cadrul acestui seminar vom discuta 
despre posibilitatea schimburilor de putere şi vom stabili ce 
restricţii trebuie impuse la utilizarea lor. 

Directoarea se întrerupse şi, timp de câteva minute 
înainte de a continua, studie cu atenţie vârful creionului. 

— Am spus că acest seminar va fi unul practic, nu teoretic. 
Amândoi veţi deprinde modalităţi de cooperare şi de schimb de 
puteri. Discuţiile referitoare la cooperarea în cadrul comunităţii 
se vor baza pe ceea ce veţi descoperi în timpul efectuării 
propriilor schimburi. 

Pe Gray, furia îl ardea ca un fier roşu. Dacă ea îşi închipuia 
că-l va putea sili să-l ajute pe Oryon să-şi sporească puterea... 

— Eu n-am puteri de împărţit, ripostă el sec. 

— Domnule Becq, deţii un talent ciudat şi neobişnuit, care 
necesită, în mod cert, puteri considerabile. Nu ţi-ai dat seama 
niciodată de adevărata amploare a forţei tale fiindcă se 
concentrează toată în acel unic talent, pe care până de curând |- 
ai subestimat. Trebuie să-ţi vorbesc sincer, deşi ştiu că nu-ţi va 
plăcea ce vei auzi. 

Lăsă creionul să cadă pe birou, îşi încrucişă mâinile şi se 
aplecă în faţă, vorbindu-i numai lui: 

— Te-am avertizat cu privire la demonul pe care s-ar 
putea să-l porţi în tine. Cred că el este cel care te-a împins să-ţi 
foloseşti talentul, ca să se poată hrăni cu puterile tale. Mai cred, 


de asemenea, că domnul Brew are atât capacitatea, cât şi forţa 
de a te ajuta să te aperi. 

Gray sări în picioare. 

— Nu vreau nici un ajutor de la el! 

— Stai jos, domnule Becq. 

Glasul calm al directoarei îl sili să se aşeze, deşi încercă să 
nu se supună. Nu avea dreptul să facă asta! Unde era etica 
despre care tot turuise înainte? Se zvârcoli în scaun, dar nu 
izbuti să rupă firele de putere cu care ea îl ţintuise. 

— Nu l-am ales pe domnul Brew numai ca să te enervez, 
aşa cum pari a crede. Şi nici pentru că voiam să văd pace între 
voi, deşi doresc asta. L-am preferat pe el dintr-un motiv practic: 
experienţele prin care a trecut acum doi ani i-au conferit o 
rezistenţă sporită în faţa demonului, o rezistenţă mai mare 
decât a oricui altcuiva care ar încerca să te ajute. A oricui! 

Adică a lui Rehanne, îşi spuse Gray cu amărăciune. Cu alte 
cuvinte, trebuie să accept ajutorul lui Oryon sau o pun pe ea în 
pericol M-a prins într-o cursă bine ticluită. Dar am să găsesc eu 
o cale de ieşire - fie ea şi cea finală. N-am să primesc ajutor de 
la Oryon! 

— Gray, am să colaborez cu tine dacă ai să mă laşi, 
replică Oryon pe un ton potolit. Nu te învinovăţesc pentru că 
respingi această idee. Dar aş vrea să-mi dai o şansă să repar 
lucrurile. 

Gray rămase tăcut, cu maxilarele strânse şi ochii aţintiţi la 
peretele din faţă. Directoarea îl putea obliga să rămână în 
scaun, dar nu-i putea înfrânge voinţa. Femeia se ridică. 

— M-am temut că nu vei înţelege de vorbă bună, domnule 
Becq. De aceea, trebuie să-ţi arăt ceva; poate că va fi mai 
convingător decât au fost cuvintele mele. 

Deşi se opuse, Gray se pomeni ridicat în picioare şi forţat 
s-o urmeze. Oryon mergea alături, ca o umbră malefică în 
hainele lui negre. Dacă s-ar fi schimbat cu adevărat, nu ar mai fi 
purtat haine negre. 

Directoarea îi conduse afară din clasă. Dincolo de uşă, în 
locul coridorului familiar, se afla acum o scară lungă. Gray urcă 
treptele pentru că era obligat, dar treptat curiozitatea îi înf 
rânse reticenţa. Nu văzuse niciodată până acum vreuna dintre 
misterioasele încăperi şi coridoare interdimensionale despre 
care se spunea că se întrepătrund cu realitatea primară a şcolii. 


Aruncând o privire furişă către Oryon, văzu că acesta nu e 
surprins. Parcă mai fusese aici înainte şi cunoştea bine aceste 
zone secrete. Culoarele şi scara nu erau luminate electric, ci cu 
lumânări în sfeşnice, care se aprindeau singure la apropierea 
lor, pentru a se stinge odată ce treceau de ele. 

Străbătură un coridor lung şi se opriră în faţa unei uşi pe 
care directoarea o descuie cu o cheie de argint. Dincolo de ea, o 
scară în spirală urca parcă la nesfârşit. Gray gâfâia când au 
ajuns sus, în faţa unul culoar îngust, cu o singură uşă în capăt. 
Pentru a o deschide, directoarea nu-şi mai folosi cheia, ci rosti o 
formulă magică. În clipa următoare păşiră în cameră. Era cam 
cât un dormitor obişnuit şi avea ca unic mobilier un pat înalt şi 
îngust, în mijloc. Pe el zăcea Kress, cu braţele pe lângă corp, cu 
pielea galbenă ca de ceară. Un cadavru? 

— A fost nevoie de trei vindecători care au colaborat, care 
şi-au pus puterile în comun, pentru a-i tămădui trupul, spuse 
directoarea, răspunzând parcă întrebării nerostite. Din păcate 
însă, are o altă suferinţă, care scapă capacităţilor noastre 
vindecătoare. 

Un cearceaf îl acoperea aproape în întregime, uşoara lui 
ridicare şi coborâre ritmică demonstrând că era în viaţă. Vrând 
să-l vadă mai bine, Gray se apropie de pat. O reţea de putere îl 
opri. 

— Atenţie! exclamă directoarea. Du-te puţin mai înapoi! 
Domnule Brew, încearcă să destrami paza. 

Oryon făcu un pas în faţă, iar Gray se depărtă de el. 

— Mi-ar fi mai uşor cu o baghetă. A mea a fost furată, 
întinse un deget spre pat şi şopti ceva. După câteva clipe 
închise ochii, strângând din pleoape. Stropi mici de sudoare îi 
apărură pe fruntE. În cele din urmă spuse: 

— E o pază dublă. Am trecut de primul nivel, dar nu-l pot 
străpunge pe al doilea. 

Directoarea înclină din cap şi rosti o a doua formulă 
magică. Cuvântul bubui în încăpere; o flacără dansă asupra 
patului. 

— Hai, repede, înainte să se trezească! 

Şi se apropie de patul lui Kress. Gray o urmă, fără a-i mai 
da vreo atenţie lui Oryon, aflat alături. Directoarea întinse mâna 
pe care avea inelul şi ridică una din pleoapele lui Kress, dând la 
iveală un ochi de foc. Cealaltă pleoapă se deschise singură. 


Privirile arzătoare, încărcate de ură, ale unui demon se aţintiră 
asupra lor. Gura lui Kress se căscă, dar răgetul turbat care-i 
răzbătu din gâtlej nu avea nimic omenesc în el. Trupul se ridică, 
năpustindu-se spre ei. 

Directoarea îl împinse pe Gray în spatele ei şi rosti un alt 
cuvânt magic. Odată cu Oryon, sări şi ea într-o parte. Puterea pe 
care o eliberase se înfăşură în jurul demonului, care continuă să 
se zbată. Curenţii de forţă îi ridicară lui Gray părul în cap. 
Urechile îi vuiau. Camera începu să se zdruncine şi păru să 
licăre între două tărâmuri. Imagini terifiante, scene de măcel şi 
moarte se suprapuseră peste ea, astfel că, pentru o clipă, Gray 
crezu că se află iar în posesia Femeilor Teribile. Unlă. 

Încăperea redeveni stabilă. Kress zăcea pe pat nemişcat, 
cu ochii închişi, de parcă dormea liniştit. 

— Paza e restabilită, spuse directoarea. Demonul e 
reţinut. Apoi, întorcându-se spre Gray, adăugă: Ai văzut ce 
poate face acel demon? Nu ştiu cum l-am putea elibera pe 
domnul Klemmer. Atâta vreme cât e posedat, va rămâne aici, 
închis în siguranţă. Dar trebuie să preîntâmpinăm infectarea 
altora. Eu am făcut tot ce am putut, dar nu e suficient. Sper ca 
voi doi, Gray Becq şi Oryon Brew, lucrând împreună, să puteţi 
împiedica posedarea altor elevi, aşa cum demonul de aici îl 
posedă pe domnul Klemmer. 

Gray trase adânc aer în piept şi, oricât de greu i-ar fi fost 
s-o facă în prezenţa lui Oryon, rosti întrebarea la care trebuia 
neapărat să afle răspuns: 

— Demonul acela a venit prin intermediul meu? L-a 
infectat pe Kress din cauza mea? 

Oryon îl privi curios. 

— Nu sunt sigură că este acelaşi demon, răspunse 
directoarea. Mă tem însă că a pătruns în şcoală prin tine şi că l-a 
atacat pe Kress ca urmare a antipatiei tale faţă de el. 

— Dacă ar fi aşa, de ce nu l-a atacat pe Oryon? Sau pe 
Lina? 

— Poate fiindcă ei au o posibilitate de apărare pe care 
Kress n-a avut-o. Sau poate că... Veronica mi-a spus că, la 
sosire, ai avut o mică altercaţie cu Kress şi Jerrol. Poate că a 
reacţionat la acel eveniment. 

Gray uitase de incidentul de pe scări. 


— Dar m-am certat mai degrabă cu Jerrol. Şi totuşi, nu ela 
fost atacat. 

— Nu am pretenţia că înţeleg perfect această situaţie, 
replică directoarea. Important însă este să lucrăm cu ceea ce 
ştim deja - şi anume că demonul este reţinut, dar nu învins, şi 
că ar mai putea fi şi alţii la pândă. Trebuie să punem capăt 
acestei ameninţări. lar pentru asta, domnule Becq, este nevoie 
de cooperarea dumi-tale. Nu trebuie să mai existe nici o 
animozitate pe care demonii s-o poată exploata. 

În vreme ce Gray cugeta la acest lucru, directoarea îi 
conduse pe amândoi în sala de seminar, după care le spuse că 
sunt liberi. Când ieşiră din clasă, afară se întindea coridorul 
obişnuit, iar Gray îşi dădu seama că nu va izbuti să mai 
regăsească drumul spre camera în care zăcea KresS. Intrebarea 
lui Oryon îl smulse din gândurile sale: 

— Ce zici, Gray? Eşti dispus să colaborezi cu mine? 

— Nu ştiu. Lasă-mă un timp să mă gândesc. 

— S-ar putea să nu avem mult timp la dispoziţie. 

Dar Gray se îndepărtă în grabă, fără a-i mai răspunde. 
Ideea că demonul care îl poseda pe Kress venise prin 
intermediul lui era cutremurătoare. lar nevoia de a colabora cu 
Oryon îi repugna. Trebuia să găsească o altă soluţie. Dacă ar 
putea discuta cu Rehanne... 

Dar nu putea. Era necesar să stea departe de ea. Dacă i s- 
ar întâmpla ei ceva... însă nu, nu i se va întâmpla nimic! Dacă 
trebuia să colaboreze cu Oryon pentru a o proteja pe ea, ova 
face. Dar nu cu plăcere. 

Pierdut! 

Căutând un loc în care să poată gândi în linişte, Gray intră 
pe culoarul ce ducea spre bibliotecă. Probabil că mai erau 
înăuntru câţiva elevi care voiau să citească până la masa de 
seară, dar nu avea să fie atât de aglomerat ca la mijlocul 
semestrului, aşa că va putea sta singur la o masă, plănuindu-şi 
următoarea mişcare. Sau cea mai sigură metodă de sinucidere. 

Pradă depresiei, efortul de a-şi ridica un picior după altul 
pentru a merge necesita mai multă energie decât avea el. Se 
târâi însă înainte, cu umerii căzuţi şi privirea în podea. Trecu de 
bibliotecă fără a o observa şi îşi dădu seama cât de departe 
ajunsese abia când se izbi de uşa din capătul culoarului. Aceasta 
dădea afară şi era totdeauna încuiată. 


O împinse, convins că nu se va întâmpla nimic. Dar 
aceasta se deschise. Privi afară, spre grădina cu rândurile de 
legume gata să fie culese. Brusc, îl năpădi dorinţa de a se 
plimba printre ele şi a trage în piept aroma proaspătă a 
plantelor vii şi mirosul pământului fertil care le hrănea. Dar, 
dacă ieşea, uşa se putea închide în urma lui. Pentru a fi sigur că 
nu rămâne afară, se aplecă şi îşi puse caietul între tăblia uşii şi 
toc. 

N-avea de gând să stea afară mult - doar atât cât să-şi 
limpezească mintea. Mergând mai repede, îşi croi drum printre 
tulpinile înalte ale porumbului şi o porni printre şirurile de 
legume, bucurându-se de senzaţia frunzelor ce-i mângâiau faţa 
şi braţele, în foşnetul uşor al vegetației. 

Tocmai începuse să se relaxeze, când auzi glasuri în 
apropiere; două, una de băiat şi una de fată, ce se apropiau de 
el. Nu voia să vadă pe nimeni şi nici să fie văzut, aşa că se 
răsuci pe călcâie şi o luă la fugă înapoi, ieşi dintre şirurile de 
porumb şi se grăbi spre uşă. 

Era închisă; cineva luase caietul. Puse mâna pe clanţă şi 
trase. Uşa trosni şi se deschise. Avea noroc: culoarul era încă 
pustiu. Deci nimeni nu-l văzuse ieşind sau intrând pe uşa 
interzisă. De fapt, era atât de întuneric înăuntru, încât oricum nu 
l-ar fi putut zări nimeni. Probabil că becul din tavan se arsese. 
Pipăi podeaua în căutarea caietului, dar nu-1 găsi. Nici o 
pagubă; nu-şi luase notițe şi nu scrisese în el nimic altceva 
decât numele său. Porni spre bibliotecă. 

Şi acolo era întuneric şi nu se zărea nimeni, dar prin 
ferestrele acoperite de praf pătrundea o rază de lumină. Se 
încruntă; geamurile nu arătau aşa când fusese aici împreună cu 
Rehanne, ceva mai devreme. 

Şi mesele erau pline de praf. Printre pânzele de păianjen 
care acopereau rafturile, pe cotoarele putrezinde ale cărţilor se 
vedeau urme de viermi. Duhnea a hârtie veche şi piele 
mucegăită. Se apropie de un raft, scoase o carte şi o deschise. 
Coperta căzu. Paginile îngălbenite se fărâmiţară în mâinile lui. 

Merse în partea din spate a bibliotecii, se uită în micul 
atelier, dar nu văzu decât păianjeni şi întuneric. 

Dându-şi la o parte pânzele de pe faţă, se întoarse, ieşi din 
bibliotecă şi, pornind pe coridor, verifică sala de mese, salonul şi 
sălile de clasă. Toate arătau la fel ca biblioteca: părăsite de mult 


timp. Nicăieri nu se zărea vreun elev sau profesor, iar praful de 
pe podele părea că se strânsese, netulburat de nimeni, de ani 
întregi. 

Urcă scara. Balustrada tremura sub mâna lui, iar lemnul 
putred al treptelor ameninţa să se frângă. Uşile camerelor erau 
deschise, lăsând să se vadă cadrele mâncate de rugină ale 
paturilor şi, ici-colo, câte un dulap sau un sertar rupt. La 
robinetele ruginite din baie nu curgea nici un fir de apă, iar 
chiuvetele erau crăpate şi ciobite. 

Urcă la etajul fetelor şi găsi aceeaşi privelişte. 

Cu siguranţă era o iluzie, dar cine o crease şi cu ce scop - 
nu-şi putea imagina. Doar dacă nu cumva... Să fie oare un truc 
al directoarei, pentru a-1 forţa să coopereze cu Oryon? 

Iluzie sau nu, totul părea real, teribil de pustiu şi de 
sumbru. Se întoarse la primul etaj, păşind cu grijă pe trepte, şi 
încercă uşile duble de la intrarea principală. Erau încuiate. Se 
duse spre celelalte uşi, care dădeau spre curtea interioară. ŞI 
ele erau încuiate şi nu se clintiră oricât le-ar fi împins. 

Încercă şi uşa care ducea de la sălile de clasă spre 
grădină, dar nici cu ea nu avu mai mult noroc, aşa că se întoarse 
pe culoarul bibliotecii şi se apropie de uşa prin care pătrunsese 
în acest coşmar. Refăcând drumul pe acea uşă, în grădină şi 
înapoi, poate că va reuşi să destrame vraja asta deconcertantă. 

Dar speranţa i se nărui când văzu că şi acea uşă e 
încuiată, la fel ca toate celelalte. Bătu în ea, o împinse, o trase, 
o izbi cu pumnii, cu picioarele, se aruncă în ea, dar degeaba. Nu 
izbuti decât să se rănească la degete şi la picioare, şi să-şi facă 
o vânătaie la şold când se izbise în uşă. 

În pragul panicii, făcu din nou turul clădirii în căutarea 
vreunui indiciu, a unui semn pe care nu-l observase prima dată 
şi care ar fi putut explica situaţia în care ajunsese, arătându-i şi 
calea spre ieşire. Dar, degeaba. Scotoci meticulos prin 
bucătărie, dar nu dădu peste nimic comestibil. Dacă nu va găsi 
o cale de scăpare din iluzia asta, va muri de foame. Şi cu toate 
că se gândise la sinucidere, n-ar fi ales în nici un caz 
înfometarea ca metodă. 

Când simţi că picioarele nu-1 mai ţin, se aşeză pe 
podeaua prăfuită a salonului, îşi sprijini capul pe braţe şi adorml. 
În vise i se arătă demonul, rânjind şi arătân-du-şi colții. 


Când se trezi, hohotele sinistre ale fiarei îi răsunau încă în 
urechi. Amorțit, cu junghiuri peste tot, se ridică, se întinse şi 
privi în jur. Nimic nu se schimbase; somnul nu alungase iluzia. 
Probabil că dormise toată noaptea, fiindcă prin ferestrele 
murdare se strecura lumina aurie a dimineţii. 

Neştiind ce altceva să facă, porni din nou prin clădire, 
încercă iar fiecare uşă şi urcă cu grijă scările şubrede, în ciuda 
atenţiei lui, o treaptă cedă; piciorul îi intră prin lemn şi, când îl 
trase afară, marginile ascuţite îi sfâşiară carnea. Nu avea nimic 
cu care să se poată bandaja, aşa că porni mai departe, lăsând o 
dâră de sânge în urma lui. 

Pustietatea şi ruinele din jur deveniră insuportabile. Dacă 
ar lua un scaun, ar sparge un geam şi ar ieşi, oare unde s-ar 
pomeni? Habar n-avea, dar trebuia să încerce. Dacă ar mai sta 
aşa, fără să facă nimic, ar înnebuni şi, oricât de urâtă era 
situaţia la şcoală, tot nu se compara cu cea de aici. Viaţa, 
oamenii din jur, prietenii dobândiră brusc o nouă valoare pentru 
el. Dacă va scăpa din nenorocirea asta, va renunţa la orice gând 
de sinucidere şi va urma sfatul directoarei cu privire la 
înfrângerea demonului, ba chiar va coopera cu Oryon, dacă va fi 
nevoie. 

Se întoarse în salon, dezmembră un scaun pe jumătate 
rupt, alese cea mai solidă bucată de lemn şi izbi în fereastră. 

Lemnul se frânse. Sticla rezistă. 

Incercă din nou cu celelalte scaune, la ferestrele din 
celelalte încăperi. Nici un geam nu cedă. 

Era blocat înăuntru! Disperat, se prăbuşi pe podea. Mâinile 
îi erau pline de tăieturi şi zgârieturi, iar în degete i se înfipseseră 
aşchil. Îngropându-şi capul în palme, izbucni în plâns. 

Un zgomot îl smulse din ghearele disperării: mieunatul 
sonor al unei pisici. 

Rehanne plecă de la bibliotecă să-l caute pe Fenton, află 
că are oră cu doamna Blake şi se întoarse în camera ei, hotărâtă 
să se odihnească puţin, să coboare înainte să se încheie ora de 
curs şi să-l aştepte la ieşirea din clasă. 

Işi scoase pantofii şi se întinse în pat. Obosită cum era, nu 
trebuia să adoarmă, fiindcă risca să nu se trezească la timp 
pentru a-l întâlni pe Fenton. Va închide însă ochii pentru câteva 
minute... 


Sunetul clopoţelului ce anunţa cina o trezi. Sări în picioare 
şi se uită la ceas, neputând să creadă că dormise atât de mult. 
Venise ora mesei, iar ea ratase ocazia de a-l întâlni pe Fenton 
după ultima oră de curs. Va trebui să-l vadă după cin. Işi 
netezi hainele, se pieptănă şi porni grăbită spre sala de mese. 

Îl căută din priviri pe Gray, dar degeaba. Era a treia masă 
la care nu venea şi Rehanne hotări să şterpelească puţină 
mâncare pentru el. Dar nu-1 văzu nici pe Fenton, iar lui nu îi 
stătea în fire să renunţe la masă. Totuşi, astăzi parcă nu fusese 
deloc el însuşi. Probabil că va da de el după cină, dar mai 
important era să-l găsească pe Gray şi să-l convingă să 
mănânce. 

Giselle stătea la o masă cu Lina şi Vanita; al patrulea loc 
era liber. Rehanne se îndreptă spre ele, nerăbdătoare să 
vorbească puţin cu Giselle, pe care n-o văzuse toată ziua. Poate 
că, în sfârşit, aflase ceva despre Kress. 

Palidă, cu cearcăne adânci sub ochi, fata îi făcu semn din 
cap, dar nu spuse nimic. Când se aşezară din nou, după 
invocaţie, Rehanne i se adresă: 

— Arăţi de parcă n-ai fi dormit deloc, Giselle. Cât timp ai 
stat cu Kress? 

Spera că, odată cu răspunsul la întrebarea rostită, va 
primi şi celelalte informaţii dorite. 

— Am stat trează toată noaptea. Spre dimineaţă am reuşit 
să adorm puţin. Directoarea m-a învoit de la ore. 

Vorbind, Giselle luă un platou cu şuncă şi se servi. Tăie o 
bucată şi o duse la gură, apoi îşi îndreptă atenţia spre legume şi 
pâine. Rehanne bănuia că încearcă să amâne întrebările despre 
Kress şi decise să aştepte un moment mai potrivit pentru a o 
descoase. 

Lina, care părea mai liniştită ca de obicei, vorbea încet cu 
Vanita. Rehanne nu acordă atenţie conversaţiei dintre ele; la 
urma urmei, se aşezase la masa asta ca să stea de vorbă cu 
Giselle. Dar când o auzi pe Vanita spunând ceva despre cercelul 
pierdut al lui Chantal, nu putu să nu tragă cu urechea. 

— Asta a fost primul, din câte ştiu eu, răspunse Lina. 

— Ştiam. Chantal a întrebat pe toată lumea despre el. Dar 
n-am avut habar că mai lipseşte şi altceva; de aceea, când mi-a 
dispărut piatra de foc, n-am făcut legătura cu cercelul pierdut. 


— Mă îndoiesc că există vreo legătură între ele, spuse Lina 
cu gura plină. Prostuţa aia de fată probabil că l-a rătăcit pur şi 
simplu. Se poate ca zarva şi acuzaţiile ei cum că ar fi fost furat 
să-i fi dat cuiva ideea să fure şi alte lucruri. Cercelul nu e un 
instrument magic, precum celelalte lucruri dispărute. 

Spunând aceasta, Lina se întoarse spre Rehanne, 
observând parcă abia acum că le asculta conversaţia. 

— ie îţi lipseşte ceva? Vreun obiect pe care îl foloseşti la 
vrăji? 

Rehanne clătină din cap, uimită de întrebare. 

— Nu cred. Eu n-am nimic special... Doar lumânări şi alte 
chestii pe care le poţi găsi oriunde. Dar ce altceva mai lipseşte? 

— Talismanul meu de destrămare a pazei, bagheta lui 
Oryon şi piatra de foc pe care o foloseşte Vanita ca să comunice 
cu morţii. 

— Am pierdut-o aseară, explică Vanita amestecând cu 
furculiţa în farfurie, fără a lua însă vreo înghiţitură. Abia atunci 
am deschis cutia în care o păstrez, prima dată de când am venit 
aici, aşa că nu ştiu sigur când a dispărut. Am căutat-o în cameră 
şi apoi i-am spus directoarei despre dispariţia ei. E ciudat că nu 
mi-a povestit despre celelalte lucruri care lipsesc. 

— Eu nu i-am zis nimic despre talisman şi mă îndoiesc că 
Oryon a anunţat dispariţia baghetei, replică Lina. 

— Maridel şi-a pierdut pisoiul şi ştiu că i-a spus asta 
directoarei, interveni Rehanne. Zice că fără el nu-şi poate folosi 
talentele magice. 

Lina se aplecă în scaun, dintr-odată mai atentă. 

— Era pisica ei? N-am ştiut asta. 

— Ai văzut-o? 

— Nu. Dar m-a întrebat despre ea. Mi-am închipuit că a 
fugit pe undeva; n-am asociat-o cu dispariţiile, răspunse Lina 
lăsându-se pe spate în scaun, cu ochii închişi şi fruntea 
încruntată de concentrare. 

— Giselle, ţie nu-ţi lipseşte nimic? întrebă Vanita. 

Giselle mâncase tot timpul, fără a interveni în conversaţia 
lor. Acum clătină din cap, îşi mai luă o porţie de legume şi 
continuă să ronţăie ca pentru a le da de înţeles că voia să fie 
lăsată în pace. 

De ce se poartă atât de ciudat? se miră Rehanne în sinea 
ei. După ce s-a arătat atât de prietenoasă seara trecută, de ce 


lasă azi să se înţeleagă că nu vrea să aibă de-a face cu mine? Să 
fie doar obosită, sau ascunde oare ceva? 

Lina deschise ochii. 

— Vanita, piatra nu i-ar fi de folos cuiva care nu are 
talentul tău, nu-i aşa? 

— Nu. Şi cred că nici cuiva care are talentul meu; piatra e 
acordată pe vibraţiile mele. 

— Talismanul meu ar putea fi folosit de oricine, dar 
bagheta lui Oryon e la fel ca piatra ta. Şi nimeni nu poate vorbi 
cu morţii prin animalul altcuiva. Atunci, de ce s-ar fi obosit hoţul 
să fure ceva ce nu-i e de nici un folos? Sau poate că... poate că 
nu le-a luat pentru a le folosi el, ci pentru a ne împiedica pe noi 
să le utilizăm! 

— Dar Oryon îşi poate exercita puterile şi fără baghetă, 
replică Rehanne. 

— De unde ştii asta? ripostă Lina iute, suspicioasă. 

— L-am văzut aseară. 

Amintindu-şi că Lina nu fusese acolo, Rehanne îi povesti 
cum destrămase Oryon paza de pe scări, pentru ca Giselle să-l 
poată ajuta pe Kress. Amintirea îi reînvie neîncrederea în ea şi 
pentru un moment se întrebă dacă făcea bine amestecându-se 
în discuţie; Giselle era probabil deşteaptă fiindcă se ţinea 
deoparte. 

— Deci le-a arătat tuturor câtă putere are, spuse Lina a 
cărei încruntare sugera ce părere are despre imprudenţa lui 
Oryon. Dar e posibil ca hoţul să nu fi ştiut înainte că el poate 
face orice, chiar şi fără baghetă. 

Împingându-şi farfuria din faţă, Lina sări în picioare şi, fără 
a se sinchisi să-şi ceară scuze, plecă şi se duse la masa la care 
Oryon mânca împreună cu Britnor şi Reece. Al patrulea loc 
fusese rezervat probabil pentru Fenton. Lina se aplecă şi-i şopti 
ceva la ureche, iar el se ridică şi ieşiră amândoi din sala de 
mese, ignorând regula care cerea ca nimeni să nu plece înainte 
ca toţi să termine de mâncat. Probabil ştiau că nu vor fi chemaţi 
înapoi; magistrul Tumberlis prezida azi masa, iar el era atât de 
miop, încât nu avea cum să-i vadă. 

Rehanne luă o chiflă, o tăie pe jumătate, puse două felii 
de şuncă înăuntru, o înveli în şerveţel şi o ascunse în buzunar. 
Dacă Lina şi Oryon putuseră să plece mai devreme, ea de ce să 
n-o facă? 


— Scuzaţi-mă, le spuse celor două fete rămase la masă, 
apoi se ridică şi plecă să-1 caute pe Gray. 

Se opri mai întâi la masa băieţilor şi-l întrebă pe Reece: 

— Ştii cumva unde e Gray? E la voi în cameră? 

— Nu era acolo când am coborât eu. Nu l-am văzut toată 
ziua; nu avem ore împreună. 

— Dar l-a văzut vreunul dintre voi? Sau Fenton? 

— Fenton a urcat în camera lui după ultima oră de curs, 
interveni Britnor, părând dornic să-i fie de ajutor. Am trecut pe 
la el să-1 iau jos când a sunat clopoţelul pentru masă, dar nu 
era acolo. M-am gândit că trebuie să fi coborât mai devreme. 
Dar nu ştiu unde ar putea fi. Noi i-am rezervat un loc. 

Rehanne îi mulţumi şi plecă. Mai întâi căută la parter, în 
salon şi în bibliotecă, apoi în aripa sălilor de clasă şi în curtea 
interioară. Sala de reuniuni era încuiată, iar salonul din aripa 
profesorilor era gol. Se întoarse în clădirea principală. Deşi în 
programul activităţilor gospodăreşti afişat lângă uşile sălii de 
mese nu scria că Gray sau Fenton ar fi fost repartizat la 
bucătărie, încercă şi acolo, fără succes însă. Nici căutarea la 
subsol, în spălătorie, nu se dovedi mai fructuoasă. Urcă până la 
etajul băieţilor şi luă camerele la rând, bătând în uşi. Singurul 
elev din anul al treilea aflat în dormitor era Nevii Santomayor, 
care părea teribil de stânjenit de vizita ei şi-i spuse că nu ştie 
nimic. Nici de la cei din anii întâi şi doi nu reuşi să afle nimic. 
Rehanne se opri apoi în faţa biroului directoarei. | se spusese să 
nu se apropie de Gray, dar putea întreba, cel puţin, de Fenton; 
cei doi erau, probabil, împreună. 

Dar se răzgândi. Directoarea îşi va da seama de 
subterfugiu şi îi va ţine o altă predică. Şi în plus, dacă ştia unde 
sunt Gray şi Fenton, probabil că nu avea de gând să-i spună ei. 
Prin urmare, urcă din nou la etaj, pentru a le întreba şi pe fete, 
aşa cum procedase cu băieţii. Cineva trebuie să-1 fi văzut măcar 
pe unul dintre ei. Doar nu dispăruseră în cine ştie ce altă 
dimensiune! 

Lina se fâţâi de colo-colo agitată, până ce izbuti s-o alunge 
pe Giselle din cameră. Bun! Unica modalitate de a-şi potoli 
agitația era să-şi schimbe forma, dar nu putea face asta de faţă 
cu colega ei. Oryon era de vină pentru starea în care ajunsese. 
Când îi povestise despre piatra dispărută a Vanitei, el nu 
reacţionase aşa cum ar fi sperat ea; se mulţumise să ridice din 


umeri şi să-i întoarcă spatele, iar când îl chemase înapoi, se 
purtase cu ea distant şi stătuse cu nasul pe sus, ca vechiul 
Oryon. Drept urmare, Lina nu-şi mai ceruse scuze pentru 
acuzaţiile de mai devreme. Dacă era prea furios pentru a fi bine- 
crescut, lasă-1 să fiarbă în suc propriu! Ea una era gata să-şi 
recunoască greşeala, dar n-avea de gând să se umilească în 
faţa lui. De fapt, în faţa nimănui! 

Mintea ei dădu comanda necesară, muşchii i se încordară, 
apoi se relaxară în clipa în care trupul luă forma de panteră. Sări 
pe pervaz, se ghemui şi privi în noapte prin fereastra deschisă, 
cercetând grădina de jos. Ochi un strat de pământ afânat şi sări. 

Solul buretos şi plantele înverzite îi atenuară căderea; era 
puţin zdruncinată, dar nu se rănise. Zăbovi câteva clipe 
lingându-şi blana, până ce îşi reveni din şoc, apoi porni lin 
printre straturile de salată, adulmecân-du-şi prada. lepuri 
grăsuni mişunau prin grădină, ron-ţăind frunze de salată şi 
varză, iar ea abia aştepta să-şi înfigă colții într-unui. O 
schimbare în bătaia vântului îi aduse însă în nări miros iute de 
sânge. 

Atentă, cu urechile ciulite şi muşchii încordaţi, gata de 
salt, luă urma mirosului. Ajunse între tulpinile înalte ale 
porumbului. li ofereau o bună ascunzătoare, însă şi pericolul era 
mai mare aici. Ghemuindu-se cu burta la pământ, se târî încet, 
neauzită, abia atingând câte o frunză. 

Porumbul trosni. O formă se înălţă în beznă, în faţa ei. 
Ceva prea întunecat chiar şi pentru ochii ei de pisică. O duhoare 
cumplită o învălui şi, în clipa următoare, cu un mârâit, Lina 
zvâcni şi o luă la goană, traversând grădina şi avântându-se pe 
câmpul de dincolo. La fel de rapidă ca ea, creatura o urmări 
până ce sări dincolo de albia îngustă a unui râu. Acolo se opri, 
dându-şi seama că nu mai era urmărită. 

Porni apoi într-un ocol larg, cu gândul să revină la albia 
râului undeva departe de locul în care o traversase prima dată; 
dacă totul avea să fie în regulă, va sări din nou pe partea 
cealaltă şi se va întoarce la şcoalA. Inainte de a ajunge însă iar 
la râu, mirosul de iepure îi distrase atenţia. Foamea îi dădea 
târcoale din nou, aşa că porni spre ospăț. 

Mai târziu, cu botul încă plin de sângele iepurelui şi uitând 
complet de spaima prin care trecuse, o luă la picior spre şcoală, 
pe cel mai scurt drum. Cu mult timp înainte descoperise un 


traseu relativ sigur înapoi către camera ei. Acum, înconjurând 
clădirile, ajunse la zidul de piatră din jurul curţii. Dintr-un salt 
urcă pe muchia lui, apoi de acolo pe acoperişul sălii de reuniuni, 
pe care îl traversă şi, cu o nouă săritură, ateriză pe clădirea 
profesorilor. De aici se zărea bine fereastra de la baia fetelor şi, 
când toate luminile aveau să se stingă înăuntru, nu-i rămânea 
decât să străbată acoperişul în viteză şi să ţâşnească pe 
fereastră, în baie. Acolo va reveni la forma umană şi se va 
întoarce liniştită în camera ei. 

Numai că de această dată, când sări pe pervazul băii şi 
apoi jos, pe podea, lumina se aprinsE. În aceeaşi secundă, 
Ferene K'Sere tresări şi abia dacă-şi înăbuși un țipăt de spaimă, 
apăsându-şi palmele pe gură. 

— Lina? Tu trebuie să fii. Puah! Eşti toată plină de sânge. 
Ce naiba ai făcut? 

Pantera mârâi şi se ghemui, gata parcă de atac, deşi nu 
voia decât s-o sperie pe intrusă. În loc să fugă însă, fata întinse 
mâinile în faţă şi strigă: 

— Stai! Daneu V.Liet! 

Cuvintele nu-i spuseră nimic Linei; pentru panteră, ele nu 
însemnau decât că sperietura nu fusese suficientă, în clipa 
următoare ţâşni spre Ferene, dar încremeni în aer, blocată de o 
forţă neaşteptată. Se răsuci şi se zvârcoli în loc, dar nu căzu. 
Ceva, un fel de plasă invizibilă, o ţinea suspendată în aer. 

Incapabilă să scape, încercă să revină la forma umană, 
pentru a discuta raţional cu Ferene. Dar nu izbuti. lar în jur nu se 
mai vedea nici fata, nici baia, nimic. Era înconjurată de o ceaţă 
alburie, prin care nu putea străpunge nici cu privirea, nici cu 
auzul. Chiar şi propriile ei mârâituri şi răgete erau mute. 

Şi simţea că nu mai poate suporta acest neant. 

Crimă şi derută. 

Gray nu apăru nici la micul dejun; nu dormise în camera 
lui noaptea trecută şi niciunul dintre cei pe care îi întrebase 
Rehanne nu-l văzuseră. Cuprinsă de panică, era hotărâtă să 
discute cu directoarea şi să-i spună despre dispariţia lui, dar 
fusese repartizată la bucătărie imediat după masa de dimineaţă, 
înainte de prima oră de curs. Trebuia să scape într-un fel şi să-l 
mai caute o dată, după care să se ducă la directoare. 

Se prezentă la bucătărie imediat ce termină de mâncat, 
începu curăţenia devreme şi, când îşi făcură apariţia şi ceilalţi 


elevi, îi rugă s-o scuze pentru câteva minute. Majoritatea erau în 
anul întâi şi se arătară foarte binevoitori cu ea. Lăsându-1 în 
locul ei pe Troy Cavender, din anul doi, plecă în grabă. 

Oare unde se ascunsese Gray? Să fi părăsit şcoala? 
Verifică în bibliotecă şi privi spre uşa din capătul culoarului. O 
dâră subţire de lumină răzbătea de sub ea; probabil că nu era 
bine închisă. Apropiindu-se, Rehanne zări ceva prins între toc şi 
tăblie. 

Împinse uşa suficient cât să poată ridica acel ceva, apoi o 
propti cu piciorul în vreme ce examină obiectul găsit. Era un 
caiet pe care văzu scris numele lui Gray. Probabil că ieşise pe 
uşa asta şi pusese caietul acolo ca să fie sigur că nu se închide 
în urma lui. Deci nu plecase cu intenţia de a nu se mai întoarce. 
Dar nu se mai întorsese. 

Deschise uşa mai mult şi privi afară. Câţiva elevi munceau 
în grădină, ca de obicei la ora asta. Gray nu fusese repartizat în 
echipa lor; totuşi, Rehanne îşi spuse că ar trebui să lase şi ea 
caietul pe post de proptea şi să dea o tură prin grădină, 
întrebându-i pe cei de aici dacă îl văzuseră. 

Se aplecă să proptească uşa, dar un urlet o încremeni 
locului. Elevii din grădină o luară la fugă spre rândurile de 
porumb. Puse caietul în buzunar şi alergă şi ea în urma lor, 
lăsând uşa să se închidă cu zgomot. Când ajunse la parcela cu 
porumb, auzi ţipete şi trosnetele tulpinilor călcate în picioare. 

— E mort! strigă cineva. Are gâtul sfâşiat! 

— Nu! gemu Rehanne şi se repezi înainte, încercând să-şi 
facă loc cu coatele printre elevii strânşi în faţa ei. Vreau să-l 
văd! Lăsaţi-mă să-l văd pe Gray! 

Dar două braţe o prinseră şi o traseră înapoi. 

— Nu, nu trebuie să-1 vezi, îi spuse o voce bărbătească. E 
oribil! 

Petra o luă uşor de talie. 

— Nu e Gray, îi spuse ea. E Fenton. 

Nu era Gray! Rehanne îngheţă. Uşurarea resimţită lăsă 
imediat loc unei certitudini teribile. Fenton îşi amintise ceva. lar 
acum era mort. Caietul lui Gray în uşă... Dispariţia lui... Asta 
putea însemna că el era vinovat pentru ce se întâmplase aici. 
Dar caietul era bine ascuns în buzunarul ei - singura dovadă, 
probabil, care îl lega de crima asta. Dar dacă ucisese o dată, ori 
poate de două ori - la urma urmei, nu ştia dacă Kress mai trăia 


sau nu - o putea face din nou. lar ea nu avea de gând să 
permită aşa ceva. 

Desigur, nu Gray era de fapt ucigaşul, ci fiara din el, 
monstrul pe care-l adusese de pe Tărâmul Teribil. El nu putea fi 
învinovăţit pentru faptele bestiei; aceasta însă trebuia 
exorcizată. Da, îi va mărturisi directoarei tot ce ştia şi îi va arăta 
caietul, sperând ca ea să găsească o modalitate de a-1 elibera 
de fiara aceea care îl distrugea. Cineva o chemase deja, dar 
Rehanne nu voia să-l acuze pe Gray de faţă cu ceilalţi elevi; va 
vorbi cu directoarea în particular, mai târziu, nu aici, în faţa 
trupului mutilat al lui Fenton. 

Se smulse din braţele care o ţineau şi o luă la fugă spre 
clădire, intrând pe uşa dinspre sălile de clasă, fiindcă probabil 
cealaltă, pe care ieşise, se încuiase la loc. Se întoarse la 
bucătărie şi izbuti să-şi ascundă agitația, spunându-le celorlalţi 
doar că nu-l găsise pe Gray şi nici nu vorbise cu directoarea. 

După ce îşi termină treburile, se duse la prima oră de curs. 
Magistrul Hawke îşi aştepta elevii în prag. 

— Ora nu se mai ţine, le spuse el. Prezentaţi-vă în treizeci 
de minute la sala de reuniuni, pentru o întrunire de urgenţă. 

După o jumătate de oră, când toţi elevii şi profesorii se 
strânseseră în sală, vestea se răspândise deja şi Rehanne îşi 
dădu seama, din şoaptele ferite, dar şi din discuţiile pe faţă, că 
toată lumea aflase că Fenton fusese ucis, iar Gray dispăruse. La 
fel şi Lina. Nimeni n-o mai văzuse de seara trecută. 

Avem aceeaşi dilemă în continuare, îşi spuse ea. Gray sau 
Lina? 

Directoarea începu să vorbească, fără a aduce însă vreo 
lămurirE. Îi anunţă fără ocolişuri că Fenton Rhoze fusese 
asasinat în lanul de porumb, că autorităţile provinciei vor începe 
o anchetă la care toţi elevii erau rugaţi să coopereze pe deplin, 
că şcoala va iniţia propria investigaţie şi că toţi cei care 
deţineau vreo informaţie, indiferent cât de neînsemnată părea, 
erau invitaţi să se prezinte în biroul ei după încheierea şedinţei. 
Timp de două zile, cursurile erau anulate. Nici un elev nu avea 
voie să părăsească perimetrul şcolii, sub nici un motiv. O slujbă 
va fi organizată a doua zi, în memoria lui Fenton. Elevilor le era 
strict interzis să-şi folosească puterile. De asemenea, li se cerea 
să pună capăt bârfelor şi zvonurilor. Munca în grădină nu va fi 
reluată decât odată cu reînceperea cursurilor, iar până atunci 


nimeni nu avea voie să iasă în grădină. Şi nu în ultimul rând, toţi 
cei cărora le lipsea un obiect personal erau rugaţi să declare 
dispariţia. 

După această ultimă cerinţă, directoarea le spuse că sunt 
liberi pentru tot restul zilei, să-l plângă pe Fenton. 

Elevii începură să părăsească sala, în timp ce patru sau 
cinci dintre ei se apropiară de podium; probabil că aveau 
anumite informaţii. Caietul lui Gray părea că atârnă greu în 
buzunarul ei. Ar trebui să se ducă şi ea spre directoare şi porni 
într-acolo, dar o zări pe Chantal printre ceilalţi şi se opri. Oare 
voia să reclame doar dispariţia cercelului, sau mai avea şi alte 
informaţii? 

Curioasă, se apropie de grupul de elevi şi se postă în 
spatele lui Chantal, observându-i pe cei din jur: Reece, Britnor şi 
un băiat din anul întâi pe care auzise că-l cheamă Dwayne. Dar 
Ferene K'Sere ajunse prima în faţa directoarei şi o trase 
deoparte, şoptindu-i ceva la ureche. Rehanne observă că 
Chantal făcea eforturi vizibile să audă ce-i spune, dar cum ea nu 
putea distinge mai nimic, probabil că nici colega ei de cameră 
nu reuşea. 

Când Ferene termină ce avea de spus, directoarea se 
întoarse către ceilalţi. 

— Trebuie să mă duc cu miss K'Sere să rezolv o problemă. 
Nu voi întârzia mult. Vă rog să mergeţi la mine la birou şi să mă 
aşteptaţi cu toţii în faţa uşii. 

Apoi plecă împreună cu Ferene. Ceilalţi schimbară priviri 
nedumerite şi porniră în grup spre aripa sălilor de clasă. 
Pierdută în gândurile şi temerile ei, Rehanne observă abia când 
ajunse la scară că Chantal nu se mai afla printre ceilalţi. N-o 
văzuse furişându-se pe undeva, dar dispăruse, încălcând 
flagrant ordinul directoarei; prostuţa asta de fată o căuta cu 
lumânarea! 

Ferene şi directoarea erau în faţa lor şi urcară spre etajul 
al treilea, în vreme ce restul elevilor rămaseră la doi, să aştepte 
în faţa biroului, evitând să se privească unii pe alţii. Reece îşi 
drese glasul, îşi înfundă mâinile în buzunare şi îşi ridică ochii 
spre Rehanne. Roşind, începu să se bâlbâie: 

— Ar trebui... ăăâă... ar trebui să-ţi spun că... ştii... Gray n- 
a fost în cameră azi-noapte. Probabil că directoarea ştie deja, 


dar îmi închipui că se aşteaptă s-o anunţ. Nu încerc să-i fac 
necazuri lui Gray. 

— Ştiu, răspunse ea. Şi eu am de gând să-i spun cum l-am 
căutat seara trecută şi în dimineaţa asta. La urma urmei, cred 
că... Simţi că o podideşte plânsul, dar se stăpâni. Cred că şi lui 
Gray i s-a întâmplat ceva. 

Reece plecă funtea în chip de încuviinţare, dar evită s-o 
privească în ochi. Era limpede că îl suspecta pe Gray şi că avea 
intenţia să-i mărturisească asta directoarei. 

— Eu trebuie să-i spun că s-ar putea să fiu ultima 
persoană care l-a văzut pe bietul Fenton în viaţă, interveni 
Britnor, poate vrând să-1 scutească pe Reece de stânjeneală 
sau poate fiindcă doar simţea nevoia să vorbească. Adică, 
adăugă el repede, am fost ultimul, cu excepţia criminalului. 
După ultima oră am urcat împreună şi l-am lăsat la uşa camerei 
lui. Când am coborât pentru cină, el plecase deja. Şi n-am mai 
auzit să-l mai fi văzut cineva după asta. 

— Eu l-am văzut, răsună o voce de băieţel, tremurată. 
Elevul din anul întâi, scund şi grăsun, stătea chiar în capătul 
scărilor, la marginea grupului. Rehanne uitase de prezenţa lui. 
La unison cu ceilalţi, se întoarse acum spre el. Tenul rozaliu al 
băiatului devenise roşu de-a binelea. 

— Eu... eram în bibliotecă şi citeam pentru prima temă la 
cursul de etică, aşteptând ora cinei. La un moment dat am 
ridicat ochii şi l-am văzut pe Fenton trecând. Dar nu era singur. 
Era... 

Deodată, băiatul icni, se dădu brusc înapoi, ca şi cum ar fi 
fost tras din spate, zăbovi o frântură de secundă pe muchia 
scărilor şi căzu. Ceilalţi se repeziră să-l prindă, dar era prea 
târziu. Rostogolindu-se, izbind cu capul în trepte, Dwayne se 
prăvăli până în josul scărilor. 

Toţi încremeniră, ca şocaţi, până ce, involuntar, Rehanne 
scoase un țipăt. Printre strigătele celorlalţi, Reece şi Britnor 
coborâră şi se aplecară asupra băiatului. 

— Aduceţi un vindecător! urlă Reece. 

— Cred că e deja prea târziu, replică Britnor pierit. Cred că 
şi-a frânt gâtul. 

— Ei bine, cel puţin pentru moartea asta nu puteţi da vina 
pe mine! 


La auzul vocii dure şi îngheţate, Rehanne se întoarse şi o 
văzu pe Lina încadrată de Ferene şi de directoare, ca un 
prizonier între gărzi. Directoarea dădu drumul braţului Linei şi 
cobori treptele, îngenunchind lângă Dwayne. Deja începuseră să 
se adune şi alţi elevi, atraşi de ţipete. Giselle ieşi în viteză din 
salon, se trânti lângă trupul prăbuşit şi îşi împinse mâinile 
printre cele ale directoarei, încercând să atingă faţa şi gâtul 
băiatului. 

— Nu mai poţi face nimic, miss Dorr. 

— Nu! urlă Giselle. Nu! Nu din nou! Nu poate muri! N-am 
să-l las! Nu mai vreau o altă moarte! N-am să-l las! 

Şi se aruncă asupra lui Dwayne, acoperindu-i faţa cu 
obrazul ei şi apăsându-i pieptul cu mâinile. Reece şi Britnor se 
dădură la o parte din calea ei, trăgându-se înapoi şi împingând-o 
pe Rehanne spre Lina şi Ferene. Aceasta din urmă încă ţinea 
strâns braţul Linei, al cărei chip scânteia de furie. 

— Asta a fost un accident, spuse Ferene. Ce i s-a 
întâmplat bietului Fenton, nu! 

Rehanne privi din nou grupul adunat la poalele scărilor. 
Directoarea se aplecase peste Giselle, cu mâinile pe fruntea el. 
Încerca probabil să o liniştească, s-o consoleze pentru că nu 
putea învia morţii. 

Ceva îl făcuse pe Dwayne să-şi piardă echilibrul şi să cadă 
chiar în clipa în care se pregătea să rostească numele celui care 
îl însoțea pe Fenton. Să fi fost un accident? Rehanne nu prea 
credea. | se păruse, fugitiv, că sesizează o prezenţă pe scări în 
spatele băiatului, când acesta căzuse - aceeaşi prezenţă 
îngheţată pe care o simţise în camera goală când trăsese cu 
urechea şi mai târziu, pe scări, după atacul asupra lui Kress. Şi 
dacă prezenţa aceea îl ucisese pe Dwayne şi îl rănise pe Kress, 
înseamnă că nu Lina era vinovată. Şi în mod cert acelaşi era 
criminalul şi în cazul lui Fenton. Or, nu se putea ca doi asasini să 
umble liberi prin şcoală. Şi nici Gray nu putea fi vinovat. 

Dar unde naiba era Gray? 

Linei prea puţin îi păsa de grăsanul care zăcea mort la 
poalele scărilor. Nu credea că fusese vorba despre un accident, 
dar nu se sinchisise s-o contrazică pe Ferene. Cu cât atrăgea 
atenţia mai puţin asupra situaţiei umilitoare în care se afla, cu 
atât mai bine. Acum îi părea rău că spusese şi ceea ce spusese. 


Ferene era abia în anul doi, dar uşurinţa cu care o 
capturase sugera că ajunsese deja la nivelul al patrulea, sau 
chiar mai mult. Lina n-avea habar ce forţă o ţinuse prizonieră; 
ştia doar că încremenirea aceea păruse să dureze la nesfârşit. 
Faptul că nu vedea, nu auzea şi nu simţea nimic în jurul ei o 
descumpănise atât de tare, încât atunci când fusese readusă 
brusc în lumea culorilor şi a sunetelor şi îşi reluase forma 
umană, se pomenise stând în patru labe pe podea, mârâind ca 
un animal. Atingerea directoarei o liniştise şi îi dăduse 
posibilitatea să se ridice în picioare şi să-şi recapete ceva din 
demnitatea pierdută. 

Apoi o auzise pe Ferene acuzând-o că îl ucisese pe Fenton 
sfâşiindu-i gâtul cu ghearele ei de panteră, aducând ca dovadă 
faptul că avusese botul mânjit de sânge când intrase pe 
fereastra băii. Directoarea adăugase atunci că, lângă cadavrul 
lui Fenton, fuseseră găsite urme de labe. Nu i se dăduse prilejul 
de a-şi susţine nevinovăția. Directoarea şi Ferene o înhăţaseră 
de câte un braţ şi o târâseră după ele spre biroU. incercase să 
se opună şi să scape, dar puterile lor o blocaseră. Nu putuse 
decât să scrâşnească din dinţi în culmea furiei, în vreme ce o 
purtaseră pe coridoare ca pe un criminal de rând. lar când 
directoarea alergase spre cadavrul lui Dwayne, ea tot nu reuşise 
să se elibereze din strânsoa-rea în care o ţinea Ferene, aşa că 
rămăsese nemişcată, încercând să nu-i lase pe ceilalţi să 
observe cât de neputincioasă era. 

Apoi îl zări pe Oryon la poalele scărilor şi încercă să-i 
prindă privirile. Dacă i-ar putea transmite într-un fel ceea ce 
voia, el ar avea puterea s-o elibereze. Oryon o văzu şi o studie 
câteva clipe. Telepatia nu era unul dintre talentele Linei, aşa că 
nu putea decât să se încrunte spre Ferene şi să privească 
semnificativ mâna acesteia încleştată pe braţul ei; Oryon nu 
dădu însă vreun semn că i-ar fi înţeles mesajul. Ah, dacă şi-ar 
recăpăta puterile! Nu era sigură că şi le irosise încercând să se 
elibereze din „închisoarea” în care o blocase Ferene sau că 
aceasta i le suprima într-un fel anume. Fata asta părea să 
utilizeze o forţă considerabilă, pe care Lina nu reuşea s-o 
biruiască. Dar poate că va izbuti să extragă ceva din puterea ei. 
Se relaxă, se concentră şi încercă să deschidă un canal de la 
Ferene spre ea. Fata îi aruncă însă o privire mânioasă şi îşi 
încleştă mai tare mâna pe braţul ei. Canalul nu se deschisE. In 


ciuda ei însăşi, Lina nu putea să nu admire capacităţile 
extraordinare ale fetei; asta însă n-o împiedica să dorească în 
continuare să se elibereze. 

Se îndoia că vreunul dintre cei prezenţi îşi folosea acum 
puterile, dar nu strica să verificE. Întinse un fir de forţă, pentru a 
testa, dar imediat fu izbită de un şoc; atinsese ceva puternic. 
Încercă să verifice ca nu cumva sursa să fie directoarea sau 
Giselle. Oricât de mare i-ar fi fost disperarea, nu era atât de 
proastă încât să extragă putere de la directoare; şi nici atât de 
crudă nu era încât să se folosească de Giselle, când biata fată 
încerca să vindece pe cineva. 

Fluxul de putere venea de undeva din grupul celor strânşi 
la poalele scărilor. Nu era Oryon; amprenta lui o cunoştea. 
Atunci, cine să fie? Şi ce făcea persoana respectivă? Nu se 
vedea nici o manifestare de putere, şi totuşi fluxul considerabil 
indica o utilizare accentuată. 

Lina inspiră adânc, trăgând puterea în ea însăşi, bu- 
curându-se de senzaţia de forţă. Brusc, ceva întunecat şi 
veninos se abătu asupra ei, ca nişte păianjeni târân-du-i-se pe 
corP. Închise imediat canalul. Tremurând, se forţă să-şi reprime 
senzaţia de greață care îi întorcea stomacul pe dos, umplându-i 
gura de un gust amar ca fierea. Privi repede spre Ferene, pentru 
a vedea dacă simţise şi ea fluxul acela malefic. Era încruntată, 
mâna îi strângea braţul la fel ca înainte şi se uita doar la grupul 
strâns lângă scară. 

Acolo, directoarea o ridică pe Giselle de pe trupul lui 
Dwayne şi o susţinu să nu cadă. Lina îşi aminti brusc de un alt 
accident, petrecut cu ani în urmă pe scările casei ei din 
Stansbury, când fratele ei mai mic alunecase şi murisE. Închise 
ochii, îndurerată, dar îi deschise imediat când auzi paşi 
apropiindu-se pe scări şi o văzu pe Veronica venind cu Giselle şi 
ducând-o un etaj mai jos. 

Directoarea le spuse lui Oryon şi lui Kelby Carter să ridice 
trupul lui Dwayne şi să-1 ducă în salon. Celorlalţi le ceru să se 
retragă în camerele lor, dar Ferene nu se clinti, iar Lina se văzu 
nevoită să rămână lângă ea şi să suporte privirile curioase ale 
tuturor celor care treceau pe lângă ele. Chantal îi aruncă o 
uitătură veninoasă. Lina n-o zărise printre ceilalţi şi se miră de 
unde apăruse acum. 


Rehanne nu urcă nici ea, rămânând alături de Ferene şi 
Lina. Ea, cel puţin, nu se holba curioasă, ci privea doar spre uşa 
salonului, cu o expresie obosită şi îngrijorată. Când directoarea 
ieşi, urcând scările, Rehanne păşi în faţa lui Ferene şi spuse: 

— Vă rog, trebuie să vă vorbesc imediat. Directoarea 
încuviinţă şi se întoarse apoi spre Ferene: 

— Voi vorbi întâi cu miss Zalos, dar nu va dura mult. Apoi 
intră în birou împreună, iar Lina se pregăti pentru o nouă 
aşteptare, închipuindu-şi că Rehanne voia să se vaite în legătură 
cu Gray. Dar nu, trebuia să fie ceva mai mult decât atât. Uşa se 
deschise din nou şi directoarea anunţă: 

— Voi întârzia puţin. Miss K'Sere, dă-i drumul domnişoarei 
Mueller şi întoarceţi-vă amândouă în camerele voastre. Lina, vei 
constata că ţi s-a retras capacitatea de a-ţi schimba forma, până 
la elucidarea acestor crime. 

Lina îşi încleştă pumnii şi îşi înghiţi protestul; oricum, ar fi 
fost inutil. Directoarea intră imediat înapoi în birou, fără a mai 
aştepta să vadă dacă Ferene îi ascultă ordinul. Pentru câteva 
clipe lungi, păru că n-are de gând s-o facă. Nu rosti nici un 
cuvânt, mulţumin-du-se s-o fixeze pe Lina cu priviri sumbre, fără 
să-i dea drumul. Într-un târziu pufni dezgustată şi-i aruncă 
braţul cât colo, ca şi cum s-ar fi scuturat de o mizerie scârboasă. 
Lina aşteptă până ce o văzu îndepărtându-se şi apoi urcă scara 
şi se grăbi spre camera ei. 

Absența lui Giselle îi oferi ocazia să facă un mic 
experiment, încercă să-şi schimbe forma, dar constată că 
directoarea n-o păcălise; nu izbuti. Işi testă şi celelalte talente. 
Putea ridica manualele de pe birou, făcându-le să plutească în 
aer, putea mişcora şi mări iar scaunul, putea crea şi destrăma 
iluzia că perna ei era o lespede mare şi neagră. Deci directoarea 
nu-i luase şi celelalte abilităţi - ceea ce ar fi făcut, cu siguranţă, 
dacă ar fi crezut cu adevărat că ea îl ucisese pe Fenton. Sau 
poate ştia cât de reduse îi erau puterile acum... Numai că ea se 
aştepta să sporească din nou. Nu va trece mult şi o va chema, în 
mod cert, să răspundă la acuzaţia pe care i-o adusese Ferene. 

Dacă l-ar găsi pe Oryon şi l-ar convinge să mai încerce un 
schimb, şi-ar putea consolida rapid forţele, aşa că ieşi din 
cameră şi porni spre scări. În capătul lor se intersectă cu 
RehannE. Încercă s-o ocolească şi să treacă mai departe, dar 
mâna ei o opri. 


— Trebuie să vorbesc cu tine. 

— Sunt ocupată, replică Lina. 

Dar Rehanne nu se dădu la o parte din drum. 

— E important, zise ea. Am nevoie de ajutorul tău. 
Solicitarea îi stârni curiozitatea. Dădu din cap în semn că 
acceptă şi porni înapoi, spre camera ei. 

Mieunatul sonor răsună atât de neaşteptat în liniştea 
înconjurătoare, încât Gray aşteptă să-l audă de mai multe ori 
pentru a se convinge că nu are halucinaţii. Sări în picioare şi 
porni spre sursa miorlăitului. 

După ce se asigură că în salon nu se ascundea nici o 
pisică, intră pe culoarul ce ducea spre sălile de clasă. Aici abia 
dacă pătrundea o rază slabă de luminA. Işi miji ochii pentru a 
vedea mai bine şi pentru o clipă zări ceva ce semăna cu o coadă 
stufoasă dispărând pe un coridor lateral. O luă la fugă, coti după 
colţ şi alergă mai departe, stârnind nori de praf care îi îngreunau 
şi mai mult vederea. 

Un alt mieunat îl convinse că se afla pe drumul cel bun. Se 
opri la o bifurcaţie a culoarului. Fluturarea unei cozi argintii la 
mică distanţă în faţa lui îl convinse s-o ia la dreapta. 

Bifurcaţie? Pe coridoarele din clădirea şcolii nu existau 
bifurcaţii! Intersecţii da, însă cea de care tocmai trecuse el 
fusese clar o bifurcaţie. Dar nu zăbovi să desluşească misterul, 
ci goni mai departe în urmărirea ghidului său felin. 

Un alt mieunat. Şi o curbă în faţă. Culoarele şcolii erau 
drepte; curbe nu existau. 

Aici lumina era mai bună. Raze în culorile curcubeului 
pătrundeau prin ferestrele înguste, cu vitralii. Şcoala însă avea 
numai geamuri simple - prăfuite da, însă nu colorate. 

Nu mai conta însă. Fereastra din această încăpere era 
simplă, coridorul nu mai era plin de praf şi în faţa lui mergea o 
pisică argintie, cu coada stufoasă pe sus, ca un stindard. 

— Pis-pis-pis! Vino aici, pisicuţo! o ademeni Gray. Animalul 
nu-i dădu însă atenţie, continuându-şi drumul. Gray nu-l slăbi 
din ochi. Cu un aer hotărât, parcă ştiind ce face, pisica îl 
conduse într-o sală splendidă, cu candelabre de cristal şi oglinzi 
înalte cât pereţii, în rame groase de aur. Gray îşi privi cu gura 
căscată imaginea reflectată în ele - o siluetă şleampătă, 
murdară, ciufulită, cu ochi sălbatici, care contrasta grosolan cu 


eleganța din jurul lui. Ruşinat, se întoarse şi începu să caute iar 
pisica; o zări ţâşnind pe o uşă din celălalt capăt al sălii. 

Traversă în fugă pardoseala de marmură albă şi intră în 
ceea ce părea a fi o sală a tronului, unde picioarele i se afundară 
în covorul gros şi roşu. Tapiserii minunate acopereau pereţii şi 
sute de lumânări ardeau în candelabrele de cristal ce atârnau 
din plafonul înalt şi boltiT. In faţa lui, pe un piedestal, se afla un 
fotoliu aurit, cu perne de catifea roşie. Pisica sări pe el, se roti şi 
se tolăni pe o parte, privindu-l pe Gray aidoma unui rege care 
ascultă plângerile unui supus. 

— Pisicuţo, unde m-ai adus? întrebă el. Vocea sa avu un 
ecou straniu în sala goală. 

Nu se aştepta la vreun răspuns şi nici nu primi unul. Pisica 
însă îl privea fix, ca şi cum ea ar fi aşteptat ceva de la el. 
Neavând habar ce putea fi acest ceva, Gray porni să dea ocol 
sălii. Scaune cu spătar drept, din ma-hon lustruit, şi perne moi 
erau aranjate de-a lungul pereţilor. Trecu printre două, vrând să 
vadă mai îndeaproape o tapiserie. 

Era o lucrare de calitate, care înfăţişa o păstoriţă mânând 
o turmă de oi la vale pe o coastă de munte, spre un sat pierdut 
în depărtarE. Intr-o parte, privind păstoriţa şi oile ei, se afla un 
satir cocoţat pe o stâncă înaltă, care cânta la nai. Fiece detaliu 
al lucrăturii era atât de bine executat, încât Gray aproape că 
putea auzi muzica. 

Se trase înapoi şi se îndreptă spre următoarea tapiserie: o 
imagine din pădure, cu un cerb care se adăpa dintr-un pârâu, în 
vreme ce acelaşi satir, călare de astă dată pe o creangă de 
copac, cânta la nai. Din nou, în mintea lui Gray răsunară notele 
muzicale şi se gândi la Viad, elevul din anul întâi care putea 
umple imaginaţia cuiva cu o muzică suavă. Dar Viad nu era aici 
şi acordurile erau doar un produs al fanteziei lui, stimulate de 
sala misterioasă şi elegantă. 

Merse spre o altă tapiserie; şi în aceasta apărea satirul 
care cânta la nai, de această dată într-un decor hibernal, cu 
copii care patinau pe un lac îngheţat. 

Sub privirile neclintite ale pisicii, Gray studie îndeaproape 
toate tapiseriile de pe pereţi; satirul se regăsea în fiecare, deşi 
niciodată ca personaj central - ba uneori atât de retras în 
fundal, încât trebuia să examineze atent lucrătura pentru a-l 
observa. Creatura cu bărbiţă şi coarne îl trimise cu gândul la 


demonul cu chip de tap, dar respinse imediat asociaţia. De 
fiecare dată figura lui era una veselă, ghiduşă, astfel că părea 
mai degrabă un simbol al bucuriei sau al liniştii sufleteşti, decât 
al răului. 

După ce încheie turul sălii, Gray se postă din nou în faţa 
tronului pe care şedea pisica. 

— Ce semnificaţie au toate astea? întrebă el. 

Ca şi când i-ar fi răspuns, animalul sări jos şi se îndreptă 
agale spre uşă. Gray îl urmă în sala cu oglinzi. Pisica se opri în 
faţa uneia dintre ele şi dădu din coadă către sticlă. Privindu-şi 
reflexia, văzu aceeaşi figură trasă şi murdară. În jurul lui însă, 
încăperea nu mai era goală: o sumedenie de oameni splendid 
îmbrăcaţi se învârteau de colo-colo, salutându-se, schiţând 
plecăciuni şi vorbind între ei, ca la o recepţie de gală. Dincolo de 
ei, rânjind peste umăr, se afla satirul din tapiserii. 

Gray se răsuci pe călcâie, privi în spate, spre încăperea 
goală, dădu din mâini şi încercă să pipăie acolo unde ar fi trebuit 
să fie satirul; degetele lui prinseră însă doar aerul. Se întoarse 
din nou spre oglindă şi văzu încă o dată încăperea populată. 
Dintre toţi ocupanţii ei, numai satirul părea conştient de 
prezenţa lui. Prinzân-du-i privirile, creatura cu picioare de ţap 
duse naiul la gură şi începu să cânte. Lumea din sală se strânse 
în jurul lui, ascultând muzica pe care Gray o putea auzi doar în 
imaginaţiE. In final satirul făcu o plecăciune şi ceilalţi aplaudară. 
Dar nici un moment ochii lui nu se depărtaseră de la Gray, 
dându-i senzaţia clară că pentru el cântase de fapt, nu pentru 
publicul din oglindă. 

Gray se întoarse şi din nou sala era goală în spatele lui. 
Pisica miorlăi, ieşi din încăpere şi porni pe un coridor, printr-o 
arcadă îngustă, ajungând într-un culoar întunecat. Ghidul felin 
dispăruse. Se gândea să revină în zona luminată, când pisica se 
lipi de el. Torcând sonor, se freca de picioarele lui, părând să-l 
îndemne să meagă înainte. Gray se aplecă şi o scărpină între 
urechi. 

— Cred că aş face bine să mă încred în tine, amice. Pari a 
şti să te descurci pe aici. 

Şi porni pe urmele ei, în beznă. După câţiva paşi, se lovi 
de ceea ce părea a fi un zid de cărămidă. 

— Şi acum, ce facem? 


Nici un răspuns. Nici un mieunat, nici un tors. Nici o 
atingere pe picioare. Nimic. Pipăi zidul şi la un moment dat simţi 
o muchie, o deschizătură. Evaluându-i dimensiunile, se strecură 
prin ea. 

Şi se pomeni în salonul şcolii. Cel real. Şedea lângă 
şemineuU. In dreptul uşii, cu spatele spre el, se aflau Oryon şi un 
alt elev pe care, după câteva clipe, îl recunoscu: era Kelby 
Carter. Un corp omenesc era întins pe jos, în mijlocul camerei. 
Trăsăturile îi erau oarecum familiare... Era băiatul cu figură de 
copil cu care stătuse la masă, împreună cu Viad. Oare cum îl 
chema...? Ah, da, Dwayne. Făcu un pas spre el şi-i privi chipul 
rotund, care avea acum paloarea morții. 

Probabil că făcuse un oarecare zgomot, căci Oryon şi 
Kelby se întoarseră spre el. 

— De unde ai apărut? îl întrebă Oryon. 

— Nu ştiu. 

Părea un răspuns prostesc, dar habar n-avea unde fusese 
şi cum ajunsese aici. 

Ochii lui Oryon se îngustară; sprâncenele i se ar-cuiră. 
Kelby se holba la el, uluit, chiar înspăimântat. 

— Arăţi oribil, îi spuse Oryon fără urmă de simpatie în 
glas. Directoarea tocmai a ieşit. Va vrea să te vadă şi să afle ce 
s-a întâmplat cu tine. Noi trebuie să facem de pază şi să nu 
lăsăm pe nimeni să intre în salon până la sosirea poliţiei. Dar 
cred că ar prefera să te conduc la ea. 

Gray clătină din cap: 

— Kelby poate să se ducă s-o anunţe că sunt aici. Aşa voi 
avea ocazia să vorbesc cu tine înainte de a discuta cu ea. 

Oryon păru surprins, dar încuviinţă. 

— Du-te, Kelby! Grăbeşte-te! 

Băiatul fugi din salon, parcă bucuros că i se oferise prilejul 
să plece. Oryon aşteptă până ce zgomotul paşilor lui se stinse 
pe culoar, apoi se întoarse spre Gray. 

— S-a dus. Ce voiai să-mi spui? 

Inghiţindu-şi nodul din gât, Gray răspunse chinuit: 

— Doar că am hotărât să colaborez cu tine. Nu am de 
ales. 

— Tu ai făcut asta? întrebă Oryon arătând cu capul spre 
cadavrul lui Dwayne. 


— Dacă eu l-am...? Fireşte că nu! Nici măcar nu ştiu cum a 
murit! 

— Dar cu Fenton cum rămâne? Cineva i-a sfâşiat 
beregata. Tu ai fost acela? 

— Fenton?! Eu... Nu! bâigui Gray şi se prăbuşi pe un 
scaun. Cred că ar fi mai bine să-mi spui ce s-a petrecut aici. 

Pan-demon-iu. 

Oryon n-avu timp să-l pună la curent decât pe foarte 
scurt cu evenimentele dimineţii, înainte ca directoarea să intre 
în saloN. În acelaşi timp sosiră şi autorităţile, într-o limuzină 
neagră. Directoarea părea mai enervată şi mai îngrijorată ca 
niciodată. 

— Speram să nu ajungă decât după prânz, spuse ea 
privind pe fereastră. Mă întreb dacă au adus vreo persoană 
dotată, aşa cum i-am rugat. Dacă nu, mă tem că nu vor înţelege 
niciodată ce s-a întâmplat aici. 

Dar un dotat ar înţelege? se întrebă Gray în sinea sa. Ea 
oare înţelege? 

Fiindcă el unul nu pricepea nimic. Năucit de ceea ce Îi 
povestise Oryon, nu putea decât să stea şi să se holbeze 
neputincios la directoare. 

— Veronica le va deschide şi-i va reţine câteva minute, 
dar pe urmă trebuie să mă duc să discut cu ei. Voi doi duceţi-vă 
sus. Gray, dacă te grăbeşti, vei avea vreme să te speli înainte 
de masa de prânz. Eu am să trag de timp cât mai mult posibil. 
Vei putea să le faci faţă mai bine după ce vei fi mâncat ceva. 

Işi închipuie că eu sunt vinovat. Gândul îl izbi cu forţa unui 
barosS. Incearcă să mă protejeze, dar nu fiindcă ar crede în 
nevinovăția mea. Desigur, de fapt credea că demonul din el 
făcuse toate nenorocirile şi deci nu-1 învinuia pe el. Voia să-l 
ajutE. li spusese „Gray”, nu „domnule Becq”, dar credea că el 
era autorul crimelor. 

De data aceasta însă, nu mai avusese nici o pierdere de 
memorie. lar ceea ce i se întâmplase nu fusese un vis. Probabil 
că nimeni nu-i va crede povestea, niciodată, dar cel puţin el unul 
ştia că nu are absolut nimic de-a face nici cu uciderea lui 
Fenton, nici cu moartea lui Dwayne. 

— Haide, Gray, îl îndemnă Oryon, ajutându-l să se ridice 
în picioare. Să mergem sus înainte să ne vadă poliţiştii. 


Ar fi vrut să refuze ajutorul lui, dar genunchii aproape că-l 
lăsară şi ar fi căzut dacă nu l-ar fi susţinut Oryon. Bine cel puţin 
că nu era nimeni prin preajmă, ca să fie martor la umilirea lui. 
Kelby nu mai coborâse şi Oryon îi spusese că directoarea le 
ceruse tuturor să rămână în camere şi să nu iasă decât pentru a 
veni la masă. 

Se simţea ceva mai bine când ajunse la el în cameră, 
astfel că reuşi să facă un duş şi să se bărbierească singur, deşi l- 
ar fi putut chema pe Reece, dacă ar fi avut nevoie. Colegul lui se 
arătă surprins să-l vadă, iar Gray nu-i explică unde a fost. 

— E o poveste lungă, se mărgini el să spună, şi nu am 
puterea să ţi-o relatez acum. 

Când termină cu spălatul îşi dădu seama că se făcuse deja 
prea târziu pentru a mai cobori la masă, dar Oryon veni şi-l 
anunţă să nu-şi facă probleme. 

— Am aranjat să-ţi fie adusă mâncarea sus, îi spuse el 
râzând. N-a fost tocmai uşor, dar aşa vom avea ocazia să 
vorbim. 

După ce se îmbrăcă, Gray porni spre camera lui Oryon. 
Coridorul era pustiu; toţi elevii erau la masă sau cel puţin aşa 
crezu el până ce deschise uşa şi, înăuntru, pe lângă Oryon, le 
zări pe Rehanne şi Lina. Uimit şi dezamăgit, dădu să iasă, dar 
Rehanne se repezi la el şi îl îmbrăţişă. 

— Gray, am fost atât de îngrijorată pentru tine! Când 
Oryon mi-a spus că eşti aici, mi-am spus că trebuie să te văd. 
Unde ai fost? 

Strângând-o lângă el, Gray nu răspunse. N-ar fi trebuit să 
se afle aici; nu voia s-o implice şi pe ea în toată nebunia asta. 
Liniştea pe care i-o aducea însă prezenţa ei era copleşitoarE. Işi 
îngropă faţa în părul ei, trăgându-i în piept parfumul plăcut şi 
bucurându-se de moliciunea lui pe obraz şi pe buze. 

— Induioşătoare această regăsire, dar nu avem timp de 
asta acum. 

Vocea sarcastică a Linei spulberă armonia momentului. 
Gray se smulse din îmbrăţişare şi se întoarse spre Oryon. 

— Ea ce caută aici? întrebă indicând cu bărbia în direcţia 
Linei. 

— Eu am invitat-o. Rehanne era cu ea, aşa că... Gray se 
răsuci dintr-o mişcare spre prietena lui. 

— Erai cu ea?! De ce? Rehanne roşi. 


— Am... am avut o întrevedere cu directoarea, bâigui ea 
repezind cuvintele de parcă n-ar fi vrut să le rostească. Ea m-a 
sfătuit să discut cu Lina. A spus că, dacă ne adunăm 
cunoştinţele, am putea găsi fiecare câte o piesă a enigmei şi, 
punându-le laolaltă, am putea forma o imagine coerentă. Şi a 
mai spus... Rehanne ezită, trase aer adânc în piept şi continuă: 
A mai spus că Fenton şi Dwayne au fost ucişi fiindcă ştiau ceva 
ce nu mai ştia nimeni altcineva. Deci dacă vom dispune toţi de 
aceleaşi informaţii, vom fi mai protejaţi. Ucigaşul va trebui să ne 
omoare pe toţi patru pentru ca respectivele informaţii să nu se 
afle. Şi nu-i va fi uşor s-o facă. 

— Sau ucigaşa, ripostă Gray întunecat, privind încruntat 
spre Lina. Şi dacă e vorba despre unul dintre noi, ar însemna că 
rămân numai trei persoane de ucis. Ori poate numai două, 
adăugă el privind suspicios când spre Oryon, când spre Lina. 

— Eu n-am omorât pe nimeni, replică Lina. Dar tu? 

— Ne pierdem vremea cu asemenea certuri, interveni 
Oryon. Dacă unul dintre noi e ucigaşul, în mod cert nu va 
recunoaşte acest lucru. Dar dacă împărtăşim între noi tot ce 
ştim şi unul dintre noi minte, el - sau ea - va cădea în capcană. 
Şi dacă nu desluşim iţele cât de cât înainte ca poliţiştii să ne 
interogheze, unul sau unii dintre noi ar putea sfârşi în 
închisoarea din Millville. 

Rehanne îl luă de braţ. 

— Te rog, Gray, vino şi stai jos. Oryon a adus de mâncare. 

O urmă până la cele două birouri, care fuseseră alăturate 
pentru a forma o masă. Pe ele se aflau platouri cu friptură de 
vită rece, brânză, pâine, murături şi felii de roşii. Un ceainic cu 
ceai la gheaţă era însoţit de patru pahare. 

— Rehanne a zis că probabil ţi-e foame, spuse Oryon 
turnând ceaiul. Putem discuta în vreme ce mâncăm. 

Ar fi trebuit să-i fie foame, dar vederea platourilor şi 
gândul de a mânca împreună cu duşmanii lui îi întoarseră 
stomacul pe dos. Rămase ezitând în spatele scaunului şi nu luă 
paharul pe care i-1 întinse Oryon. 

— Oh, zeii mei! N-are nici un rost! exclamă Lină şi porni 
hotărâtă spre uşă. 

Oryon trânti ceainicul pe masă cu atâta forţă, încât lichidul 
gălbui ţâşni şi dădu pe afară. 

— Vino înapoi! 


Ordinul lui o opri în loc, dar nu se întoarse. Rămase cu 
spatele spre ei, ţeapănă şi imobilă. 

— Ştiam eu că n-ar fi trebuit să vin, mormăi Gray. 
Rehanne îl privi de alături de el, părând gata să izbucnească în 
lacrimi. 

— Chiar nu ne putem purta civilizat nici măcar pentru o 
oră? se răsti Oryon. 

Lina se răsuci pe călcâie. 

— Tocmai tu vorbeşti de purtare civilizată, izbucni ea, 
privindu-l cu ură. De unde ştim că nu eşti tu ucigaşul? Dintre 
toţi cei pe care îi ştiu eu, numai tu puteai să-l tragi pe bietul 
băiat pe scări în jos şi să-i frângi gâtul. Cine altul mai are 
talentul invizibilităţii? 

Rehanne icni scurt, iar Gray izbi cu pumnul în spătarul 
scaunului. 

— Asta-i primul lucru cu cap pe care-l aud de la Lina, 
spuse el. 

— Se pare că directoarea ne-a supraestimat, replică Oryon 
pe un ton îngheţat. Nu suntem în stare să cooperăm, nici măcar 
pentru a ne salva vieţile. 

— Deci recunoşti că viaţa ta încerci s-o salvezi! ripostă 
Lina. 

— Pe a mea, pe a ta, pe a lui şi... 

— Oh, încetaţi! Sunteţi ridicoli! strigă Rehanne, cu 
lacrimile şiroindu-i pe obraji. Nu pentru asta ne-am adunat aici! 

— Şi ce am... 

Un ciocănit în uşă întrerupse întrebarea Linei. Nimeni nu 
se clinti de la locul lui, dar uşa se deschise, oricum. 

Kress intră în cameră. Zâmbea. 

Nimeni nu mişcă. Nimeni nu părea să mai respire. 

— Ei bine! Tocmai mă întrebam unde a dispărut toată 
lumea. Petrecerea asta e pentru mine? Ce drăguţ din partea 
voastră! Nu mă aşteptasem la aşa ceva. 

Şi se apropie de masă. Lina se trase într-o parte când 
trecu pe lângă ea. Instinctiv, Gray făcu un pas spre Rehanne şi 
îşi puse un braţ în jurul ei. 

Ochii lui Kress scânteiau. Vocea lui avea o nuanţă 
îngheţată şi dură, ca tăişul unui cuţiT. Înhăţă o felie de pâine, 
trânti deasupra o bucată de carne şi o îndesă, întreagă, în gură. 
Luă un pahar, dădu ceaiul pe gât, lăsă paharul să cadă pe podea 


şi îşi umplu gura cu altă bucată de carne, de data asta fără 
pâine. 

Gray o împinse uşor pe Rehanne spre uşă şi se îndepărtă 
abia vizibil de Kress, în vreme ce acesta era ocupat cu 
înfulecatul. Rehanne îl urmă fără a-i pune vreo întrebare, deşi 
probabil era nedumerită. Oryon se retrăsese până la peretele 
din spate şi se apropia, cu mişcări ferite, de fereastră; poate 
avea de gând să sară, la nevoie. 

Kress continua să se îndoape şi Gray începu să creadă că 
vor izbuti să iasă pe culoar, de unde vor putea alerga apoi după 
ajutor. Lipită de el, Rehanne tremura. Probabil că îşi dăduse 
seama ce devenise Kress. Trebuia să o scoată de aici, s-o ducă 
undeva în siguranţă. 

Trecură prin faţa Linei şi ea îl prinse de braţ. 

— Ce s-a întâmplat cu el? 

— E posedat, şuieră Gray, încercând s-o tragă şi pe ea 
spre uşă. 

— Şi ai de gând să fugi şi să-1 laşi pe Oryon singur cu el? 

La şoapta ei indignată, Kress ridică fruntea şi rânji. O 
bucată de brânză îi atârna în colţul gurii, iar pe bărbie i se 
lipiseră firimituri de pâine. Dădu drumul din mână celui de-al 
doilea pahar şi se îndreptă spre ei, zdrobind cioburile sub tălpi. 

— Trebuie să ne folosim puterile împotriva lui, şopti Lina 
fără a se mişca din loc. 

Ce putere? se întrebă Gray tăcut. Poate că ea şi Oryon vor 
reuşi să facă împreună ceva ca să oprească fiara aceea. El unul 
nu putea şi probabil că nici Rehanne nu avea resurse. Se smulse 
din strânsoarea Linei, o trase pe Rehanne în spatele lui şi o 
împinse spre uşă. 

— Fugi! îi strigă. Cheam-o pe directoare! 

Slavă Dătătorului de putere, ea îl ascultă. | se auzeau paşii 
alergând pe coridorul pustiu. 

— Prostule! îi strigă Lina. Avem nevoie de toate puterile 
noastre. Foloseşte-o pe a ta! 

Cu un scrâşnet inuman, cu buzele trase înapoi şi dinţii la 
vedere, Kress se năpusti spre ei, lovindu-i şi izbindu-i cu mâinile, 
şi îl muşcă pe Gray de umăr. Oryon se aruncă în spinarea lui şi-i 
încleştă capul în în-doitura braţului. Kress îi dădu drumul lui 
Gray şi se răsuci spre noul lui atacator. 


Folosiţi-vă puterile, spusese Lina. Dar din câte îşi dădea el 
seama, Oryon îşi folosea numai forţa fizică. Kress îl trântise la 
podea, îl încălecase şi îşi înfipsese mâinile în gâtul lui, 
strângând. 

— Ajută-mă, Gray! strigă Lina. 

Un scaun se ridică în aer, se aruncă spre Kress şi i se 
sparse în cap, aparent fără nici un efect. Cărţile de pe birou şi o 
veioză grea îi izbiră ţeasta la rândul lor. Lina trecuse deci la 
treabă, dar artileria pe care o trimitea deasupra lui se dovedea 
la fel de eficientă ca un roi de țânțari. 

Gray îşi folosi talentul, adunând cioburile de pe jos, 
ridicându-le şi formând din ele capul de satir din tapiserii, pe 
care îl poziţionă în faţa lui Kress; era singurul lucru la care se 
putea gândi acum. 

Cu un urlet de turbare, Kress îl lăsă pe Oryon şi izbi 
sculptura. Fragmentele de sticlă ţâşniră în aer ca o arteziană. 
Gray le adună din nou şi formă un alt chip, de această dată al 
pisicii care îl îndrumase. Kress se trase înapoi. 

Ţinându-se cu mâinile de gât, Oryon se chinui să se ridice 
în picioare. 

— Lina, pavăză! horcăi el. 

Lina se repezi spre el şi-i prinse mâna. Gray simţea 
curenţii de putere emanând dinspre ei şi se concentră asupra 
sculpturii, pentru a-1 ţine pe Kress ocupat. Dar nu avea 
suficientă forţă. Capul de pisică se sfărâmă. Kress scoase un 
răget şi se aruncă spre el, izbindu-1 în piept cu umărul. Gray se 
împletici şi căzu pe spate, iar Kress se trânti peste el, presându- 
1 la podea, sufocân-du-1. O lovitură îi explodă parcă în cap şi un 
întuneric terifiant îl învălui. 

Rehanne alergă spre biroul directoarei, bătu în uşă cu 
pumnii, dar nu-i răspunse nimeni. Probabil că era la masă. Sau 
poate discuta cu poliţiştii. 

Se năpusti pe scări în jos. Salonul era pustiu. Cadavrul lui 
Dwayne nu se mai afla acolo. Rehanne se răsuci şi o luă la fugă 
spre sala de mese. De undeva din umbră apăru Veronica şi îi 
blocă drumul. 

— Ce s-a întâmplat, domnişoară? Alte necazuri? Rehanne 
dădu din cap, chinuindu-se să-şi recapete răsuflarea. 

— Kress... L-a atacat pe Gray. Şi pe Lina. Şi pe Oryon. ŞI 
e... 


Dar Veronica îşi adunase deja fustele şi pornise în goană 
pe scări. Rehanne ezită, neştiind dacă s-o urmeze sau s-o caute 
mai departe pe directoare. Ştia că rolul ei de îngrijitoare 
ascundea o funcţie mult mai importantă şi că femeia dispunea 
de puteri considerabile. Dar vor fi ele oare suficiente acum, când 
era în joc viaţa lui Gray? Nu putea risca. Sala de mese era la 
doar câţiva paşi distanţă; se auzeau dinăuntru murmur de voci 
şi zăngănit de vase. Se repezi într-acolo, dar tânăra asistentă a 
Veronicăi îi ieşi în cale şi-i blocă drumul. 

— Nu, Rehanne! Directoarea nu e înăuntru. Discută cu 
poliţiştii în salonul profesorilor. Nu trebuie să-i deranjezi. 

— E o urgenţă, replică Rehanne grăbită şi, când cealaltă 
nu se mişcă din calea ei, încercă s-o dea la o parte. 

Trupul acela zvelt părea însă un bolovan de neclintit. 
Rehanne era mai solidă şi mai înaltă, dar nu reuşi să treacă de 
ea. 

— Du-te înapoi, îi ceru îngrijitoarea. Vin şi eu cu tine. 

Dar cine se credea îngâmfata asta? încercă s-o ocolească, 
dar cealaltă făcu un pas în lateral, blocându-i iar drumul, şi îşi 
puse mâinile pe umerii ei. 

— Rehanne! 

Vocea asta... Rehanne o cunoştea. Sub privirile ei, 
trăsăturile banale ale îngrijitoarei se schimbară, adoptând un 
aer familiar. 

— Tria! 

Prietena ei duse un deget la buze. 

— Ssst! Nimeni altcineva nu mai ştie. Doar Lina. Ea vede 
mereu dincolo de iluzie. Acum vino, repede! 

Şi o împinse pe scări, în sus. De această dată, Rehanne o 
urmă. Ar fi vrut să-i pună o sumedenie de întrebări, dar nu era 
timpul pentru asta. Străbătură în goană treptele şi coridorul, 
spre uşa deschisă a camerei lui Oryon. Veronica era înăuntru, cu 
mâinile în şolduri, privind în jur, la cioburile şi stropii de sânge 
de pe jos. Gray, Oryon, Lina şi Kress nu se vedeau nicăieri. 

— Unde sunt? întrebă Rehanne. 

— Au dispărut. 

— Unde? 

Veronica se întoarse spre ele şi schimbă o privire cu Tria. 

— Nu ştiu, răspunse ea. Asta va trebui să aflăm. 

La un ceai. 


Rehanne privea disperată cioburile şi petele de sânge care 
mânjeau podeaua camerei lui Oryon, încercând să-şi închipuie 
ce se întâmplase acolo după plecarea ei. N-ar fi trebuit să se 
ducă; ar fi trebuit să rămână alături de Gray. Studie resturile de 
mâncare de pe masă. Dacă nu s-ar fi certat, dacă ar fi discutat 
şi ar fi cooperat, ca oamenii civilizaţi, poate că ar fi reuşit să-l 
înfrângă pe Kress. 

Poate că ei îl înfrânseseră totuşi. Ba nu; dacă ar fi făcut-o, 
ar fi fost aici. Printre atâtea cioburi şi sânge, nu putea crede că 
totul se sfârşise cu bine. 

Tria o prinse de mână şi-i arătă stropii de sânge de lângă 
uşă. 

— Să verificăm pe culoar. Poate au lăsat o urmă după care 
să ne ghidăm. 

O lăsară pe Veronica în mijlocul camerei, aparent imobilă. 
Lui Rehanne îi părea rău acum că n-o căutase în continuare pe 
directoare. Nu făcuse decât să piardă astfel timp preţios, timp 
care ar putea însemna diferenţa între viaţa şi moartea lui Gray. 

Pe coridor, o dâră de sânge trecea prin faţa camerei lui 
Kress, spre baie. Văzând-o, speranţele ei renăscură. Tria o opri 
însă în faţa uşii. 

— Intru numai eu, îi spuse ea. 

Devenind aproape invizibilă, prietena ei deschise uşa băii 
şi intră. Câteva clipe mai târziu se întoarse. 

— Nu-s acolo. Şi nu e sânge pe podea. Nu cred că au ajuns 
până aici. 

— Dar unde ar putea fi? în vreun dormitor? întrebă 
Rehanne în timp ce, mijindu-şi ochii, examina dâra de sânge 
care părea să se sfârşească brusc, în mijlocul coridorului. 

— Putem să verificăm, răspunse Tria scuturând un 
mănunchi de chei prinse la brâu. Dar nu cred că vom găsi nimic. 

— Kress s-a dus, poate, în camera lui. 

— Să ne uităm. 

Tria descuie uşa şi privi înăuntru. Rehanne se uită şi ea 
peste umărul ei. Camera era goală şi curată; pe jos nu se vedea 
nici un strop de sânge. 

Când se întoarseră, văzură că lângă ele apăruse Veronica. 

— O putere considerabilă a fost descătuşată, le spuse ea. 
Prea multă şi necoordonată. Nu-mi dau seama ce au făcut, 
fiindcă indiciile sunt confuze. Totuşi, n-are rost să mai zăbovim 


aici. Nu-i vom găsi în nici un loc în care am putea ajunge pe 
vreuna dintre uşile astea. Veniţi cu mine, amândouă. Mergem la 
mine în cameră, să bem câte un ceai. 

— Un ceai?! exclamă Rehanne, nevenindu-i să-şi creadă 
urechilor. 

— Ceaiul limpezeşte mintea şi ascute simţurile, replică 
îngrijitoarea pe un ton vesel. 

Dădu să refuze cu indignare, dar Tria se grăbi să-i explice: 

— Are în cameră lucruri care ne-ar putea ajuta să-i 
localizăm. Probabil că va dura ceva timp, dar se va apuca 
imediat de treabă. Nu-ţi face griji, nu se apucă acum să dea o 
petrecere cu ceai! 

Deşi n-avea chef să înghită nimic, Rehanne le urmă pe 
scări în jos. 

Elevii ieşeau din sala de mese; prânzul se încheiase. 
Câţiva o priviră curioşi cum se ţine după cele două „îngrijitoare”, 
astfel că răsuflă uşurată când ajunseră în relativa siguranţă a 
clădirii profesorilor. 

— Miss Zalos! 

Glasul directoarei, venind dinspre salon, o luă prin 
surprindere. Uitase ce-i spusese Tria - că directoarea discuta cu 
poliţiştii acolo. Acum se apropie de ea, iar oamenii legii din 
Castlemount, în uniformele lor verzi cu argintiu, o însoţiră. 

— Îmi pare bine că te-am găsit, îi spuse directoarea. 
Domnii ar vrea să-ţi pună câteva întrebări. 

Rehanne simţi că i se opreşte inima în piept. Nu acum! 
Veronica veni lângă ea, în vreme ce Tria îşi continuă drumul. 

— Din moment ce n-ai mâncat de prânz, le-aş sugera 
domnilor să ni se alăture la un ceai în sufrageria mea. Acolo nu 
vom fi deranjaţi sau întrerupţi de nimeni. 

— Excelent! replică directoarea, întorcându-se apoi spre 
poliţişti: Nici n-am putea găsi un loc mai potrivit pentru 
anchetarea elevilor. 

Unul dintre bărbaţi se încruntă, altul se scărpină în bărbie, 
dar al treilea încuviinţă, aşa că se aliniară frumos în spatele 
directoarei şi al lui Rehanne, în vreme ce Veronica porni înainte. 

Simţind că nu poate îndura amânarea asta, Rehanne se 
gândea numai la soarta lui Gray şi a celorlalţi, întrebându-se ce 
li s-o întâmpla oare în vreme ce ei pierdeau astfel vremea. În 
prezenţa poliţiştilor, nu putea să discute despre asta cu 


directoarea; cine ştie cum ar reacţiona sau ce concluzii ar trage 
din povestea ei neverosimilă. Aşa că se lăsă condusă în 
apartamentul de la etajul întâi al Veronicăi, unde i se făcu semn 
să se aşeze pe un fotoliu. Tria aduse o măsuţă de servit şi-i 
întinse o ceaşcă de ceai. Veronica puse pe masă un platou cu 
fursecuri. Nimeni nu părea să se grăbească; dimpotrivă, toată 
lumea era relaxată şi binedispusă. Rehanne simţea că mai are 
puţin şi înnebuneşte. 

— Domnul este inspectorul-şef Telpor Ardrey, spuse 
directoarea indicându-1 pe cel mai înalt dintre poliţişti, un 
bărbat de vârstă mijlocie cu nasul lung şi coroiat, ai cărui ochii 
păreau mereu pe fugă, fără a privi direct spre ceva sau cineva. 
Este şeful poliţiei din Millville şi conduce această investigaţie. 
Noi, fireşte, îi acordăm tot ajutorul de care are nevoie şi îi 
îndeplinim toate solicitările. 

Ceva în vocea ei părea că-i contrazice însă spusele şi 
Rehanne îşi dădu seama că trebuie să fie precaută. Polițistul îşi 
drese glasul. 

— Inţeleg că deţii informaţii despre crimele petrecute aici, 
începu el, privind undeva spre urechea ei stângă. Te rog să ne 
spui tot ce ştii. Asistentul meu, adjutantul Lewis Canby, va nota 
mărturia dumitale. 

Asistentul scoase din buzunar un carneţel şi un creion, 
pregătindu-se să scrie. Rehanne tremura atât de tare, încât 
ceaşca începu să zăngăne pe farfurioară. Nu va îndrăzni să le 
povestească oamenilor ăstora despre Gray, despre caietul lăsat 
în uşă şi despre misterioasa prezenţă pe care o simţise pe scări. 
Aruncă o privire fugară spre directoare, sperând să primească 
de la ea vreun indiciu, dar femeia se mulţumi să soarbă din ceai 
tăcută, cu faţa ca de piatră. Veronica şi Tria ieşiseră din cameră. 
Era, deci, pe cont propriu. 

Cel de-al treilea bărbat - observă ea - o studia atent. Era 
mai tânăr decât ceilalţi doi, iar faţa sa prelungă îi era ciupită de 
vărsat. Ceva ciudat în privirea lui îi atrase atenţia. Abia după 
câteva clipe îşi dădu seama ce e: omul nu avea gene. Uitătura 
lui fixă amintea de cea a unui şarpe. 

Probabil că Ardrey îi remarcase ezitarea. 

— Doamna directoare a solicitat ca măcar unul dintre 
membrii echipei să fie dotat, spuse el, adresându-se parcă 
fotoliului. Domnul Shardan are darul discernământului; îşi va da 


seama dacă spui adevărul sau dacă vei ascunde anumite 
informaţii. Te rog să începi. 

Rehanne trase aer adânc în piept. 

— Mă numesc Rehanne Zalos. Sunt elevă în anul al treilea 
şi... 

Zăngănitul veselei o întrerupse. Tria împingea măsuţa de 
servit, în vreme ce Veronica umplea din nou ceştile şi platoul cu 
fursecuri. Deşi iritaţi, poliţiştii nu obiectară. După ce servi pe 
toată lumea, Tria plecă, dar Veronica rămase în mijlocul 
încăperii. 

— Domnilor, spuse ea, obiceiul nostru cere să însoţim 
ceaiul cu puţin divertisment. Pentru încântarea dumneavoastră, 
am invitat un foarte talentat muzician. 

Făcu semn şi în cameră intră un elev din anul întâi, care 
schiţă o plecăciune. Ardrey se încruntă la măsuţa de servit. 

— Uite ce e, femeie, nu avem... 

Dar vocea îi amuţi brusc. Ochii îi luceau şi omul rămase cu 
gura căscată. Asistentul scăpă creionul din mână, iar carneţelul 
căzu pe podea, neobservat. Pleoapele omului cu ochi de şarpe 
se închiseră. Lipsa genelor dădea chipului său un aspect straniu, 
de goliciune. Directoarea zâmbi. 

Veronica o prinse pe Rehanne de braţ şi o ridică în 
picioare. 

— Repede, îi ceru ea. Nu ştiu cât de mult poate continua 
Viad muzica asta. 

— Eu n-aud nici o muzică, replică Rehanne în şoaptă, 
nedumerită. 

— Ei o aud. 

Îngrijitoarea o împinse afară din cameră, printr-un hol mic, 
în bucătăria mică în care aştepta Tria. 

— Pedeapsa pentru cei care obstrucţionează o anchetă 
oficială este aspră, spuse Veronica. Trebuie să lucrăm repede, 
să te întorci, iar Viad să plece înainte ca ei să-şi dea seama ce s- 
a întâmplat. Grăbeşte-te şi spune-mi tot ce ştii - sau ce crezi că 
ştii, iar eu o să văd cât de mult le poţi spune poliţiştilor. 

— Dar cel care e dotat... îşi va da seama dacă omit ceva. 

— Aiurea! Talentele lui sunt slabe. Am eu grijă de el; nu va 
afla nimic din ce nu vom dori noi să-i spunem. 

Rehanne aruncă spre Tria o privire neîncrezătoare. 


— Nu te îngrijora, o asigură prietena ei. Veronica îi poate 
face faţă. 

— Dar cum rămâne cu Gray? Şi cu ceilalţi? Cum îi vom 
găsi? 

— Deja lucrez la asta. Informaţiile pe care mi le vei da vor 
fi de ajutor. Aşa că, dă-i drumul! începe cu începutul şi spune-mi 
totul. 

Tria împinse spre Rehanne un taburet de bucătărie, iar 
Veronica se aşeză pe altul. Rehanne începu cu sosirea lui Gray 
la şcoală, povestindu-i cum, din cauza cercelului pierdut al lui 
Chantal, ratase întâlnirea cu el. Era o istorie lungă şi, în sinea ei, 
se frământa din cauza timpului pierdut astfel. 

Tria rămăsese în picioarE. Întorcându-se spre ea, Rehanne 
rămase uimită de privirea ei vagă, de postura rigidă şi de aerul 
de intensă concentrare care i se citea pe faţă. Se uita când la 
ea, când la ceasul de pe peretele opus; limbile lui nu se 
mişcaseră de când începuse să povestească. Însemna ori că Tria 
oprise timpul în loc, ori că ceasul era defect, dar ea bănuia care 
era adevărul. Mai liniştită, se strădui să-şi amintească fiece 
detaliu, oricât de mic, care ar fi putut avea legătură cu rănirea 
lui Kress şi moartea lui Fenton şi Dwayne. Veronica asculta 
atentă. N-o întrerupse niciodată, dar din când în când mâinile ei 
schiţau mişcări ciudate, de parcă ar fi ţesut firele poveștii într-un 
fel de tapiserie de ansamblu. 

Tocmai sfârşea de relatat intrarea neaşteptată a lui Kress 
în cameră şi purtarea lui inumană, când Veronica sări de pe 
taburet şi întinse mâinile în faţă. Rehanne se opri. 

— Continuă, continuă, îi ceru îngrijitoarea nerăbdătoare 
fără a o privi, ci îndreptându-şi ochii spre ceva ce numai ea 
vedea. 

Nedumerită, Rehanne îşi sfârşi povestea. 

— Ah, da, replică Veronica. Cred că am prins-o. 

Lina habar n-avea ce face Gray, dar era clar că implica 
mai multă putere decât ar fi bănuit ea că arE. Intotdeauna luase 
în derâdere unicul talent al lui Gray, dar iată că acum, 
sculpturile lui blocaseră forţa demonului. Când lovitura lui Kress 
îl făcu să-şi piardă cunoştinţa, brusca retezare a fluxului de 
putere o zdruncină şi, probabil, îl afectă deopotrivă pe Oryon. 

Călare pe pieptul lui Gray, Kress îşi dădu capul pe spate şi 
scoase un urlet. Apoi sări şi o luă la fugă târându-şi victima după 


el, afară din cameră, lăsând o dâră de sânge în urmă. Oryon se 
năpusti după el, însoţit de Lina. 

În mijlocul coridorului, Kress se opri şi-l ridică pe Gray pe 
un umăr. Gray deschise ochii, gemu şi începu să se zbată. Oryon 
îi ajunse din urmă şi-l apucă de umeri, încercând să-l smulgă 
din strânsoarea lui Kress. Ah, dacămi-aş putea schimba forma, 
îşi spuse Lina. Ca panteră ar fi putut lansa un atac eficient 
asupra răpitorului. Ajunse la ei în clipa în care, arătându-şi colții, 
Kress dădu drumul prăzii şi se repezi la Oryon. Gray se rostogoli 
şi Lina îl prinse înainte de a izbi podeaua. Amândoi se aruncară 
asupra lui Kress. 

Un val de ameţeală o cuprinse şi se văzu nevoită să se 
retragă. Întreaga clădire părea că se clatină. Kress se smulse 
din mâinile lor şi o luă la goană pe coridor. Regăsindu-şi 
echilibrul, Lina porni pe urmele lui. Şi se opri, dintr-odată, uluită. 

Coridorul se schimbase. Kress se pierdea în lungul unui 
tunel întunecat, ce părea săpat în piatră. Privind în jur, îi văzu pe 
Oryon şi Gray holbându-se la fel de uimiţi ca ea. Habar n-avea 
unde ajunseseră, dar în şcoală nu se mai aflau. Oryon îşi reveni 
primul. 

— Trebuie să-1 prindem, le strigă şi începu să fugă după 
Kress. 

— Vino! îi ceru ea lui Gray şi porni în goană după Oryon. 

Îl auzea gâfâind greu în spatele ei şi îşi aminti că era rănit 
şi că, probabil, nu putea ţine pasul cu ei. Dar nu se opri, fiindcă 
nu voia să se piardă de Oryon. Şi el şi Kress erau undeva 
departe, nu se mai vedeau, înghiţiţi de întunericul tunelului. 

Fugi până ce lipsa luminii o obligă să încetinească, în 
bezna asta nu-şi putea da seama unde se afla sau încotro se 
îndrepta. 

— Oryon! strigă. Gray! 

Nimeni nu-i răspunse. Pipăi în jur, sperând să găsească un 
zid după care să se ghideze. 

— Gray! Oryon! 

Continua să-i strige în vreme ce bâjbâia orbeşte, fără a 
găsi nimic care s-o ajute să se orienteze. Ochii ei de pisică 
vedeau excelent noaptea; şi acum ar trebui să poată distinge 
ceva, dar întunericul din jur era mai puternic decât ea. 

Îşi extinse puterile, testând împrejurimile, concen-trându- 
şi toate forţele pentru a îndepărta iluzia. Era un talent la care de 


obicei putea face apel cu uşurinţă, dar acum parcă bezna însăşi 
îi absorbea puterile, secătu-ind-o fără a-i da nimic în schimb. 
Fiindcă nu voia să se epuizeze, îşi încetă căutările şi îi strigă din 
nou pe Gray şi OryoN. În cele din urmă, disperată, ţipă: 

— Kress! Kress, eşti aici? 

Nimeni nu-i răspunse, dar i se păru că bezna din jur 
devine o idee mai puțin densă. Privi prin ea, încercând să 
distingă ceva. Oare locul acela din stânga era mai întunecat 
decât partea din dreapta? Porni spre zona ce părea mai 
luminoasă. 

Străbătu o distanță considerabilă mergând încet, cu 
mâinile întinse în faţă pentru a nu se izbi de vreun perete ori de 
un alt obstacol nevăzut şi neştiind dacă nu cumva îşi imagina 
doar zona aceea puţin mai luminoasă, fiindcă îşi dorea să fie 
acolO. Însă umbre mai întunecate păreau să plutească în bezna 
din faţa ei. 

— Oryon? Gray? Kress? De data aceasta nu mai strigă, ci îi 
chemă cu o voce joasă, speriată. E cineva aici? 

Ceva - o mână oare? - o prinse de talie. Scoase un țipăt 
îngrozit şi dădu din mâini, pentru a scăpa. Lucrul care o ţinea o 
strângea însă mai tare; o trăgea în faţă şi într-o parte. 

Deodată, lumina izbucni în jurul ei, orbind-o. Clipi repede, 
repetat, până ce vederea i se limpezi. Se afla într-o bucătărie 
mică. Veronica o ţinea de talie, Rehanne şedea pe un taburet, 
alături, iar Tria stătea rezemată de un perete şi părea că e în 
transă. 

— Lina! exclamă Rehanne sărind de pe scăunel. Unde ai 
fost? 

Privirile Triei începură să se focalizeze. Se depărtă de 
perete şi-i surâse Linei. 

— Mi-am spus că tu vei fi cel mai uşor de găsit. Mintea ta 
lasă o urmă adâncă. 

— Bine ai venit, miss Muller, interveni Veronica. Ai ajuns la 
timp pentru o ceaşcă de ceai. 

Bariere şi blocade 

— Habar n-am unde am fost, spuse Lina. Nu ştiu cum am 
ajuns acolo şi nici cum m-am întors aici. l-am pierdut şi pe 
Oryon, şi pe Gray şi pe Kress. Oryon fugea după Kress, iar eu 
încercam să mă ţin pe urmele lor, dar era prea întuneric pentru 
a zări ceva. Gray rămăsese undeva în spatele meu. l-am strigat 


pe toţi, dar nu mi-a răspuns niciunul. Trebuie să-l găsim pe 
Oryon! Dacă e împreună cu Kress, înseamnă că e în mare 
pericol. 

— La fel şi Gray, adăugă Rehanne. 

Ar fi vrut să afle mai multe amănunte, dar ceasul de pe 
perete funcţiona din nou. _ 

— Vom încerca să-i găsim, le asigură Veronica. In primul 
rând însă, trebuie să scăpăm de poliţiştii aceia. Miss Zalos, du-te 
şi spune-le povestea, tot ce-ţi aminteşti. 

— Adică tot ce ţi-am spus şi ţie? îngrijitoarea chicoti. 

— Ţi-am rearanjat eu puţin amintirile. Doar temporar, să 
ştii. Aşa că, spune-le tot ce-ţi trece prin minte. Lucrurile pe care 
ei nu trebuie să le afle nu ţi le vei aminti nici tu. Vino! Concertul 
lui Viad se apropie probabil de sfârşit. 

Rehanne îşi spuse că ar trebui să-i fie recunoscătoare 
îngrijitoarei, dar în realitate o enerva faptul că îi manipulase 
mintea fără ca ea să-şi dea seama. 

Intră în salon, se aşeză în fotoliu şi, în aceeaşi clipă, Viad 
se retrase încet, iar Veronica ieşi odată cu el. La câteva secunde 
după plecarea lor, inspectorul-şef Ardrey şi ajutoarele sale se 
mişcară în scaune, clipiră şi priviră nerăbdători spre Rehanne, 
aparent fără a avea habar de întreruperea care tocmai se 
sfârşise. 

— Haide, haide domnişoară... Zalos parcă te cheamă, nu-i 
aşa? Să nu pierdem timpul! o îndemnă inspectorul adresându-se 
unui punct de deasupra capului ei. Vrem să auzim tot ce ştii 
despre crimele acestea. 

Să-i dăm drumul, îşi spuse Rehanne în sinea ei şi apoi 
repetă povestea pe care i-o relatase Veronicăi. De data aceasta 
i se păru că-şi aminteşte mai uşor şi mai repede, în vreme ce ea 
vorbea, adjutantul Canby scria furibund, umplând pagină după 
pagină în carneţelul lui. Ardrey o întrerupse de câteva ori, cu 
întrebări: 

— De ce nu te-ai oprit să afli ce voia Fenton? încă îi 
explica poliţistului că încerca să-1 prindă din urmă pe Gray, 
când inspectorul lansă următoarea întrebare: 

— Ai idee ce voia? 

— Cred că îşi amintise ceva. 


— Ce anume şi-ar fi putut aminti? Ţi-a spus ceva, cât de 
puţin, în camera lui Kress? Ceva care ar putea sugera 
identitatea atacatorului? 

Rehanne răspunse că nu, iar inspectorul schimbă imediat 
subiectul: 

— Dar Dwayne? A zis că l-a văzut pe Fenton cu cineva. 
Cine ar fi putut fi? 

Fiecare răspuns al ei era urmat de o nouă întrebare: „Cine 
erau prietenii lui Fenton? Avea şi o prietenă? 

De ce nu crezi că Dwayne a căzut pur şi simplu pe scări, 
accidental? Obişnuieşti să sesizezi prezenţe misterioase? De ce 
ai venit aici, la această şcoală?” 

Se străduia să răspundă cât mai corect la fiecare 
întrebare, dar ultima o scoase din sărite; n-avea nimic de-a face 
cu ancheta. Işi muşcă buzele pentru a-şi înăbuși o replică 
nepoliticoasă şi făcu eforturi să răspundă cu răbdare: 

— Am vrut să-mi perfecţionez talentul de a face vrăji. Am 
învăţat multe despre vrăji de la bunica mea, dar ştiam că mai 
sunt multe alte lucruri pe care nu le puteam deprinde de la ea. 

— Deci ăsta e talentul tău, vrăjile? Şi îl foloseşti des? se 
interesă inspectorul privind încruntat zidul din spatele ei. 

— Ocazional. Nu ni se permite să ne folosim aptitudinile 
decât sub supravegherea unui profesor. 

— Deci n-ai încercat să faci vreo vrajă pentru a găsi inelul 
colegei tale sau alte obiecte dispărute? 

— Nu, răspunse Rehanne ezitând o clipă, dându-şi seama 
cu uimire că ar fi putut încerca o vrajă pentru a găsi cercelul, 
numai că nu se gândise deloc la astA. In cele din urmă, adăugă: 
Chantal nu m-a rugat s-o fac, iar eu ar fi trebuit să cer 
permisiunea pentru a încerca. 

— Şi vrăjile astea... dau totdeauna rezultate? 

— Nu funcţionează de fiecare dată aşa cum aş vrea eu, 
replică ea, agasată de asemenea întrebări. Dar obţin mereu un 
fel de rezultat. 

— Deci din când în când, mai dai şi rateuri, zâmbi 
polițistul, dar surâsul i se transformă rapid într-un rânjet: Ai rănit 
vreodată pe cineva? 

De data asta, Rehanne nu-şi mai stăpâni furia. 

— Nu! Sunt foarte atentă. Şi nu fac niciodată vrăji 
malefice, numai din cele bune. 


— Pricep. Poate că o voi ruga pe directoare să-ţi permită 
să ne demonstrezi şi nouă una dintre aceste „vrăji bune”. Dar 
deocamdată cred că am aflat de la tine tot ce voiam. 

Şi inspectorul aruncă o privire spre asistentul său dotat. 

— Satisfăcător, replică acesta. Ardrey încuviinţă. 

— Îţi mulţumesc pentru cooperare, miss Zalos. Gata. Era 
liberă. Ridică ochii spre directoare, pentru a afla ce trebuia să 
facă mai departe. 

— Veronica te va conduce, se mărgini ea să spună, 
îngrijitoarea intră, o însoţi spre uşă şi ieşiră amândouă pe 
coridor. 

— Tria şi Lina ne aşteaptă în clasa doamnei Dova, îi spuse 
ea. Acolo vom putea vorbi în linişte. 

lar să vorbească! Nu pălăvrăgiseră oare destul? 

Lina se aplecă pe marginea scaunului, în sala de clasă a 
doamnei Dova. 

— Deci nu mai sunt eu singura care ştie că te afli aici. Te 
deranjează? 

Tria clătină din cap. 

— E bine să ştie cât mai puţini oameni, dar în Rehanne am 
încredere. Cred că e mâhnită fiindcă nu i-am spus şi ei mai 
înainte, dar am respectat instrucţiunile Veronicăi. Dacă lumea ar 
şti că mă aflu aici, şi-ar da seama imediat că nu sunt doaro 
îngrijitoare. 

— Ceea ce înseamnă că şi-ar da seama de acelaşi lucru şi 
în privinţa Veronicăi. Dar nu crezi că toţi elevii de anul trei au 
mirosit deja că e mai mult decât o simplă îngrijitoare? 

Tria râse. 

— Nu toţi sunt atât de pătrunzători ca tine, Lina. 

— Aici ai dreptate, replică ea surâzânb. Imi aduc aminte 
cât timp ţi-a trebuit ţie până să vezi mâncarea aşa cum e ea de 
fapt. 

În clipa aceea, intră Veronica, urmată de Rehanne. 

— Ce-i aşa amuzant? întrebă aceasta din urmă, 
încruntată. Staţi aici la taclale ca două vechi prietene, în vreme 
ce Gray şi Oryon rătăcesc pe cine ştie unde şi sunt, poate, 
sfâşiaţi de un demon! 

— Dar suntem vechi prietene, replică Lina ridicân-du-se în 
picioare. Şi ce-i rău dacă ne umplem timpul vorbind? Vă 
aşteptam pe voi. 


— Ei bine, am venit, deşi habar n-am pentru ce. 

— Fiindcă sunt unele lucruri pe care trebuie să le înţelegi, 
interveni Veronica. Te rog să stai jos, adăugă arătându-i o bancă 
şi chinuindu-se să se strecoare şi ea în alta. 

Cu mâinile în şolduri, Lina rămase în picioare. 

— Când are directoarea de gând să-mi redea abilitatea de 
a mă transforma? 

— Asta va trebui s-o întrebi pe ea. Eu nu te pot ajuta. 

— Adică nu vrei! Veronica clătină din cap. 

— Nu pot desface ce a făcut ea. Şi mă îndoiesc că ai 
nevoie de abilitatea asta atât de mult pe cât crezi. 

— Ba sigur că am! Ar fi trebuit să dispun de ea când ne-a 
atacat Kress. Şi, apropo, de cât timp crezi că e posedat? 

— Din seara în care a fost atacat. De aceea îl ţineam la 
adăpost, într-un loc din care n-ar fi trebuit să poată scăpa. 

— E bine de aflat că nici tu nu eşti infailibilă, replică Lina, 
bucurându-se de rara ocazie de a o întărâta puţin pe îngrijitoare. 

Femeia refuză să muşte însă momeala. 

— N-am pretins niciodată că aş fi infailibilă, spuse ea pe 
un ton blând. Acum stai jos, te rog, şi am să vă explic cu ce 
avem de-a face. Dar mai întâi lăsaţi-mă să-i redau amintirile 
domnişoarei Zalos. 

O expresie uimită se întipări pe figura lui Rehanne. 

— Caietul lui Gray! exclamă ea. Am uitat să le spun că am 
găsit caietul lui în uşă. Şi despre cercel... Cercelul lui Chantal, pe 
care l-am găsit sub uşa camerei lui Kress. 

— Ai găsit cercelul? în camera lui Kress? Lina se aşezase 
pe scaun, dar acum să ridică iar, ca împinsă de un arc. Cânda 
fost asta? Mie de ce nu mi-ai spus? 

— Directoarea mi-a interzis să vorbesc despre el. Şi nu e 
important. Trebuie să-l găsim pe Gray. 

— De unde ştii tu că nu e important? se repezi Lina. 

— Miss Mueller, te rog să stai jos şi să nu te mai ridici, îi 
ceru Veronica. lar tu, miss Zalos, nu poţi face nimic pentru a-l 
găsi pe Gray; el însuşi e capabil să se găsească singur. 

— Dar nu poate! exclamă Rehanne care, spre dezgustul 
Linei, părea gata să izbucnească în lacrimi. Unicul lui talent este 
acela de a crea sculpturi. Şi tu ştii asta! 

— Aşa crede el, că e unicul lui talent, o corectă Veronica. 
Noi am ştiut mereu că Gray are mai multă putere decât cea care 


poate fi exprimată în sculpturile lui efemere, oricât de frumoase 
ar fi ele; nu i-am putut descoperi un alt talent, dar suntem siguri 
că mai are unul. Directoarea a cunoscut odată pe cineva pentru 
care descoperirea neaşteptată a unui talent ascuns a avut 

consecinţe fatale. Şi nu vrea ca asta să i se întâmple şi lui Gray. 

— Dar i s-ar putea întâmpla? întrebă Rehanne muş-cându- 
şi unghiile - un obicei pe care Lina îl detesta. 

— Nu i s-a întâmplat. Celălalt talent al lui pare a fi ieşit 
deja la suprafaţă şi l-a utilizat fără a-şi da seama de el. Asta mă 
face să cred poveştile pe care mi le-aţi spus voi, preciză 
Veronica făcând un semn cu bărbia spre Rehanne şi Lina. lar 
Tria a confirmat. 

— Şi care e acel talent? 

— Tria îţi va explica. 

Ingrijitoarea cea tânără îşi netezi rochia simplă, de lucru. 

— Ştii că eu am darul de a altera timpul, începu ea cu o 
voce joasă, de parcă s-ar fi jenat să vorbească despre 
neobişnuitul ei talent. 

Rehanne încuviinţă. 

— Ai făcut asta şi puţin mai înainte, în bucătăria Veronicăi, 
în vreme ce eu vă povesteam. 

— Nu e cine ştie ce, totuşi. Unele persoane au abilitatea 
de a altera spaţiul, de a trece dintr-un loc în altul ca Davy, spre 
exemplu. 

— Şi tu poţi face asta, interveni Lina. 

Tria se încruntă, ca pentru a o avertiza pe fosta ei colegă 
de cameră să n-o mai întrerupă. 

— Alterarea spaţiului presupune de fapt plierea 
dimensiunilor spaţiale astfel încât să te poţi transfera dintr-un 
loc în altul. lar timpul nu e altceva decât o altă dimensiune. 
Când pliez timpul, mă transfer de la un moment la altul. Tipul 
acesta de transfer dimensional e diferit de ceea ce predă 
Aletheia la cursul de călătorii interdimensionale. Ea se poate 
deplasa între dimensiuni şi, astfel, are acces la alte universuri. 
Petra a învăţat şi ea să facă asta. 

Ca şi tine, replică Lina, de data aceasta în gând, 
încruntându-se în acelaşi timp la Rehanne, care îşi rodea 
unghiile cu furie. Tria continuă: 

— Gray are un talent care îi permite să călătorească în 
timp şi să acceseze alte timpuri. 


— Alte timpuri? întrebă Lina. 

— E greu de explicat. Când modifici spaţiul, te muţi dintr- 
un loc în altul în lumea noastră. De obicei în cadrul aceleiaşi 
clădiri. Când modific timpul, mă duc de la un moment la altul pe 
aceeaşi axă a timpului - în urmă cu o oră sau două şi apoi din 
nou înainte. Dar aşa cum călătoriile interdimensionale duc în 
locuri din alte lumi sau chiar din alte universuri, călătoriile 
intertemporale duc pe o altă axă a timpului decât a noastră, 
unde timpul se scurge altfel, iar călătorul e martor la 
evenimente care nu s-au întâmplat niciodată în timpul nostru, 
deşi s-ar fi putut întâmpla. Nu ajunge într-o lume diferită, ci într- 
o versiune alternativă a lumii noastre. 

— Şi Gray poate face asta? Nu cred! replică Rehanne. 

— Când am modificat timpul, am sesizat o turbulenţă care 
a afectat axa temporală - o turbulenţă pe care nu eu am creat- 
o. Mi-am deschis mintea către Veronica şi i-am permis şi ei s-o 
simtă. Ea a bănuit despre ce e vorba. lar faptul că a găsit-o pe 
Lina a demonstrat că avea dreptate. 

Tria îşi îndreptă privirile spre Lina şi continuă: 

— Gray v-a luat cu el undeva între timpuri şi, când tu te-ai 
despărţit de ceilalţi, ai rămas prinsă între axele temporale. De 
aceea te-a putut localiza Veronica. Tu erai turbulenţa pe care 
am simţit-o. Dar Gray, Oryon şi Kress nu se aflau acolo; ei au 
intrat pe o altă axă a timpului. 

Intorcându-se din nou spre Rehanne, Tria adăugă: 

— Imi pare rău. Ştiu că va fi dureros ce-ţi voi spune în 
continuare: nu avem cum să-i găsim. Nu există nici o posibilitate 
de a afla unde se află. Gray are acces nu doar la toate axele 
temporale din acest plan al existenţei, ci şi la cele din toate 
celelalte planuri. lar variantele în acest caz sunt infinite. El 
singur va trebui să-şi găsească drumul înapoi. 

— Dar Oryon? întrebă Lina. El nu are talentul ăsta şi atunci 
ce va face? 

Tria îşi plecă fruntea. 

— Mă tem că totul depinde de Gray. El i-a dus acolo unde 
au ajuns şi numai el îi poate aduce înapoi. 

Rehanne sări în picioare, în faţa Triei. 

— Nu! Nu-i putem abandona! Ce s-ar fi întâmplat dacă l- 
am fi abandonat pe Gray data trecută când a fost în necaz? 

— De data asta e diferit. 


— Cum anume e diferit? E doar o consecinţă a ceea ce s-a 
întâmplat atunci! Demonul care îl stăpâneşte pe Kress este o 
creatură a Femeilor Teribile cu care ne-am confruntat. 

— Diferenţa, răspunse Tria privind-o în ochi, constă în 
faptul că de data aceasta Gray şi Oryon nu sunt captivi pe 
Tărâmul Teribil. Nu se află undeva unde i-am putea găsi noi, 
însă sunt liberi şi au resursele necesare pentru a înfrânge 
demonul şi a se întoarce aici. 

— N-ai de unde să ştii asta! ţipă Rehanne. 

— Eu ştiu că Oryon şi Gray nu sunt împreună, interveni 
Lina, ridicându-se şi ea de pe scaun. Ce-1 va determina pe Gray, 
care îi urăşte şi pe Oryon şi pe Kress, să se ducă să-i caute? N-o 
să-i pese dacă ei nu vor putea fi salvaţi. 

— Dar ţie îţi pasă? ripostă fosta ei colegă de cameră, 
ţintuind-o cu privirea. 

— De Kress, nu. El şi demonul lui pot să dispară pentru 
totdeauna. Dar Oryon... Lina se întrerupse, ridică din umeri şi 
apoi continuă parcă fără a vrea: în ultima vreme s-a dovedit util. 

— Domnişoarelor, vă rog să staţi jos şi să mă ascultați, le 
ceru Veronica. Nu vom ajunge nicăieri dacă ne vom certa ca 
nişte fraiere. 

Rehanne se aşeză în scaunul ei, ca o şcolăriţă ruşinată. 
Veronica o constrânge, îşi spuse Lina. N-are rost să-i dau ocazia 
s-o facă şi cu mine. Aşa că îşi reluă locul în scaun, atentă, dar 
îngrijitoarea se întoarse şi-i vorbi celeilalte: 

— Rehanne, eşti prea tânără ca să fii mamă şi tu asta ai 
încercat să fii pentru Gray. Tonul ei nu era moralizator, aşa cum 
ar fi fost al directoarei într-o astfel de ocazie. Avea o atitudine 
directă, chiar prietenoasă, dar în ochii lui Rehanne licăreau încă 
furia şi durerea. Te-ai străduit să-l protejezi, continuă Veronica, 
dar el nu de asta are nevoie. Trebuie să-şi găsească propriile 
forţe şi să le folosească. lar acum are şansa să o facă. Poate că 
va eşua, dar eu nu cred asta. 

Apoi, văzând că se întoarce spre ea, Lina îşi spuse în 
gând: Aha! A venit şi rândul meu. Şi se îmbărbătă pentru ce 
avea să urmeze. 

— Lina, tu te-ai folosit de Oryon. Mă miră că el ţi-a dat 
voie. Tonul îngrijitoarei era mai puţin prietenos de data aceasta, 
mai aspru. Dar moneda are două feţe nu-i aşa? Şi tu l-ai lăsat să 
se folosească de tine, ştiind ce a fost şi ce ar putea redeveni 


dacă ar dispunea prea rapid de prea multă putere. Nu ştiu cei 
se va întâmpla şi ce are sau n-are puterea să facă, dar, oricare 
ar fi situaţia, tu nu trebuie să împărţi cu el responsabilitatea 
pentru faptele lui. Dar dacă-1 vei aduce înapoi şi veţi urma 
drumul pe care aţi pornit, vei fi la fel de vinovată pentru 
rezultatele obţinute. Poate că deja eşti. 

Aluzia că ea îl îndemnase pe Oryon la crimă o izbi ca un 
fier înroşit în foc. Cuprinsă de furie, dădu iar să scoată la iveală 
pantera din ea. Şi fiindcă nu putea, se mulţumi doar să-şi bâţâie 
coada invizibilă şi să mârâie neauzit, în vreme ce îngrijitoarea 
continuă: 

— Gray, Oryon şi chiar Kress îşi vor găsi calea înapoi sau 
nu se vor mai întoarce niciodată. Nu-i puteţi ajuta şi trebuie să 
acceptaţi asta. Dar aveţi altceva de făcut. Poliţiştii care au venit 
aici nu vor putea dezlega misterul şi descoperi făptaşul. Cu cât 
rămân mai mult aici, băgându-şi nasul peste tot, cu atât vor 
încurca mai mult situaţia. Tipul ăla aşa-zis dotat e un amărât, 
abia la nivelul al doilea. Va trebui să-i lăsăm să se fâţâie pe aici 
dându-şi importanţă. Dacă nu cooperăm, şcoala riscă să-şi 
piardă licenţa de funcţionare. Dar pentru Gray şi Oryon e mai 
bine că nu sunt în raza de acţiune a poliţiei. Directoarea are 
dreptate, să ştiţi: nu putem spera ca autorităţile provinciale să 
dea dovadă de corectitudine faţă de cei dotați. lată însă care e 
misiunea voastră, Rehanne şi Lina: să puneţi capăt crimelor. 
Puneţi-vă pe treabă şi aflaţi cine-i vinovatul. Astfel, terenul va fi 
sigur pentru băieţi şi atunci poate că se vor întoarce. 

— Dar... dar..., bâigui Rehanne, demonul a fost de vină. Şi 
acum a dispărut, fiindcă e în Kress. 

Veronica dădu din cap. 

— Există mai mulţi demoni, nu unul singur. Cel din Kress 
era reţinut, închis, când Fenton şi Dwayne au fost ucişi. Deci nu 
el e vinovat. Şi nici Kress. Demonii nu pot veni aici decât dacă îi 
invocă sau îi aduce cineva de pe Tărâmul Teribil. Directoarea e 
de părere că au ajuns în şcoală prin intermediul lui Gray, dar eu 
nu cred asta. Altcineva lucrează cu demonii şi voi două trebuie 
să aflaţi cine e această persoană. 

Lina se aplecă în faţă, incitată, gata de acţiune. 

— Cum? întrebă ea. Şi câţi demoni există? Câţi ucigaşi 
trebuie să căutăm? 


— Câţi elevi sunt suficient de cruzi şi de îndrăzneţi pentru 
a invoca demoni? Cred că va trebui să căutaţi o singură 
persoană şi un singur om n-ar putea - sau n-ar avea curajul - să 
invoce mai mult decât unul sau doi demoni. Persoana aceea 
este adevăratul ucigaş - e cineva căruia îi face plăcere să le dea 
fiarelor de lucru. 

— Şi de ce ne trimiţi pe noi să-l căutăm? întrebă 
Rehanne. Directoarea ne-a avertizat să nu ne amestecăm. 

— Se va răzgândi, replică Veronica scurt. 

Adică tu o vei face să se răzgândească, replică Lina în 
gânD. Îngrijitoarea însă continuă: 

— Amândouă sunteţi isteţe, aţi mai fost puse la încercare 
şi, oricum, deja aţi început căutările; poate că nu v-aţi dat 
seama că de fapt căutaţi un ucigaş, dar cred că aţi găsit nişte 
indicii importante. Sunteţi în anul al treilea şi cel puţin la nivelul 
trel. Împreună deţineţi o putere considerabilă. lar vinovatul este 
extrem de talentat. Pentru a-1 elibera pe Kress a fost nevoie de 
o putere extraordinară. Şi pot să vă spun că nu s-a folosit pentru 
asta puterea demonilor, fiindcă reţeaua de putere care îl 
înconjura a fost special creată împotriva lor. 

Lina sări brusc de pe scaun. 

— Ferene! Ea are multă putere - aproape cât tine, Tria. Să 
mergem să vorbim cu ea. 

— Aveţi grijă! le avertiză Veronica. Eu trebuie să mă întorc 
la directoare, dar Tria poate veni cu voi. Nu uitaţi, nimeni 
altcineva nu trebuie să mai afle cine e ea. 

Lina dădu nerăbdătoare din cap în semn că a înţeles şi 
porni spre uşă, dar se opri brusc şi se răsuci pe călcâie. 

— Am nevoie de abilitatea mea de a mă transforma. 

— Ai şi alte talente, replică îngrijitoarea. Ti-am spus deja 
că numai directoarea îţi poate restitui ceea ce ea ţi-a luat. 

Lina n-o credea. Strâmbându-şi gura a dezgust, ieşi din 
încăpere, urmată de Rehanne şi Tria. Ajunseră la etajul trei, 
bătură în uşa lui Ferene. Le deschise colega ei, Sindia Carroll. 
Nedumerită, deschise uşa larg, pentru a le arăta că Ferene nu 
era în cameră. 

— N-am mai văzut-o dinainte de prânz, le spuse ea. Apoi 
Tria rămase în capătul scărilor, iar ele două se duseră mai întâi 
în camera lui Rehanne, pentru a vorbi cu Chantal. Lina se opri în 


prag, lăsând-o doar pe Rehanne să intre. Chantal stătea în faţa 
comodei şi scotea din ea hainele, aruncându-le pe jos. 

— Acum mi-a dispărut şi celălalt cercel, o anunţă ea 
imediat. L-ai văzut cumva? 

— Nu, nu l-am văzut. Şi nu ştiu la ce ţi-ar mai folosi un 
singur cercel. Ştii cumva unde e Ferene? 

Chantal scăpă din mână plicul pe care îl ţinea şi se aplecă 
să-l ridice. 

— De ce te interesează? 

— Trebuie s-o întreb ceva. E foarte important. 

— Directoarea ne-a spus să rămânem în camerele noastre 
şi eu asta am făcut. Dacă Ferene n-a ascultat-o, habar n-am 
unde ar putea fi. 

Şi cu asta Chantal îi întoarse spatele şi continuă să 
scotocească în comodă. 

Trebuia s-o iau eu la întrebări, îşi spuse Lina. Rehanne e 
prea moale. Şi proiectă iluzia unui păianjen mare şi păros în 
sertarul în care căuta Chantal. Fata scoase un țipăt şi se trase 
înapoi. Rânjind, Lina ieşi pe culoar. 

— De ce a trebuit s-o sperii aşa? o întrebă Rehanne, 
alăturându-i-se. Ce-ai obţinut cu asta? 

— M-am simţit mai bine. 

Se îndreptară apoi spre camera Linei, unde nu rămaseră 
mult: Giselle nu era înăuntru. Trecură şi pe la celelalte camere, 
întrebând dacă ştia cineva unde era Ferene, dar nu aflară nimic 
şi se duseră să-i comunice şi Triei rezultatul. 

— Să fie cumva la parter, în ciuda ordinului directoarei? 
întrebă Rehanne. Sau s-o fi chemat chiar directoarea? 

— Nu cred, replică Tria. 

— N-ar trebui să încercăm şi în camera liberă? sugeră 
Lina. 

— Ba poate că da. 

Îngrijitoarea cea tânără scoase o cheie de pe lanţul de la 
brâu şi descuie uşa. O umbră pe podea îi atrase atenţia şi Lina 
ridică privirea să vadă de unde provine. 

Trupul lui Ferene atârna de cârligul becului din plafon. 

— larăşi am ajuns prea târziu! Acum nu ne mai poate 
spune nimic. 

O pauză. 


Gray nu putea ţine pasul cu Lina; nu avea forţa necesară. 
Nu mâncase de prea mult timp, trupul îl durea din cauza 
loviturilor lui Kress, iar sângele îi curgea din rănile pe care i le 
făcuseră pe spate cioburile peste care căzuse. La toată această 
suferinţă fizică se adăuga deruta ce-l cuprinsese când se 
pomenise ajuns de pe culoarul şcolii în locul acesta necunoscut 
şi bizar, pierdut undeva în neant. 

Îşi încetini fuga şi în cele din urmă se opri şi privi în jur. 
Suprafaţa pe care se afla era solidă, de un cenușiu şters şi atât 
de simplă, lipsită de orice element distinctiv, încât habar n-avea 
dacă era din piatră, metal sau din altceva. Se aplecă şi puse un 
deget pe ea, dar atingerea nu-i oferi mai multe informaţii; părea 
ceva rece şi oarecum aspru, dar atâta tot. 

Pardoseala aceea ternă constituia unica sa legătură cu 
realitateA. In jur nu se vedeau nici pereţi, nici plafon - doar 
spaţiu gol oriunde se uita şi n-ar fi putut spune dacă spaţiul 
acela se întindea la infinit sau îl închidea într-un fel de bulă 
invizibilă. Întinse braţele în lături, dar nu întâlni vreun obstacol; 
putea merge în orice direcţie fără ca nimic să se schimbe în jur. 

Deja nu mai ştia încotro dispăruseră ceilalţi, cum i-ar 
putea găsi sau dacă voia cu adevărat să-i găsească. Poate că 
era mai bine că scăpase de ei. Numai că se simţea foarte singur 
acum. Când se pomenise în şcoala părăsită avusese în jur lucruri 
uşor de recunoscut, obiecte pe care le putea atinge, încăperi şi 
coridoare, scări şi uşi. Aici însă nu avea nimic şi pe nimeni, doar 
pe el însuşi. 

— Aşa vom vedea cât de mult îmi place propria mea 
companie, spuse încercând să facă o glumă nu tocmai fericită. 

Dar n-avu nevoie de mult timp pentru a hotărî că nu-i 
plăcea deloc. Şi-ar fi dorit acum prezenţa oricui, chiar şi a lui 
Oryon. Sau Kress. Cu demon cu tot? se întrebă înfiorat. 

Incepu să se întrebe dacă nu cumva murise când îl 
atacase Kress şi impresia că ajunsese aici însoţit de ceilalţi 
fusese de fapt doar un vis de muribund. S-ar fi aşteptat la o 
tranziţie mai clară între viaţă şi moarte, dar la urma urmei, ce 
ştia el? 

_ Se pipăi peste tot. Trupul îi părea solid. Se ciupi şi îl duru. 
Işi duse mâinile la spate să simtă rănile de la cioburi şi icni din 
nou de durere; când se uită, pe degete avea sânge. Deci trebuie 
să fie viu! 


Ei bine, dacă era într-adevăr viu, ar fi cazul să găsească o 
cale de scăpare de aici. Când îşi spusese, mai înainte, că are o 
viaţă goală şi pustie, habar n-avusese ce înseamnă pustietatea. 
lar când îi evitase pe cei din jur, nu ştiuse cum e să fii complet 
singur. Crezuse că s-a învăţat minte de când se pierduse în 
şcoala părăsită; atunci, izolarea îl convinsese să accepte 
colaborarea cu Oryon. 

Ah, dacă nu s-ar fi răzgândit între timp! Şi nu s-ar fi 
răzgândit, dacă n-ar fi fost Lina. Ea îl scosese din sărite şi-l 
făcuse să uite ce angajament îşi luase. Dar de fapt cooperase cu 
amândoi când îi atacase Kress. Şi unde-1 adusese cooperarea? 
Aici! 

Cum de se eliberase Kress? Cineva ştiuse cum să 
găsească încăperea ascunsă în care fusese ţinut. Directoarea le- 
o arătase lui şi lui Oryon, dar nu crezuse că mai ştiu despre ea şi 
alţi elevi. lar acel cineva avusese puterea de a străpunge paza 
dublă instalată de directoare. Şi nu se putea gândi decât la o 
singură persoană capabilă de toate astea. Oryon. 

Kress venise în camera lui. De ce? Cum de ştiuse unde să-i 
găsească, dacă nu-i spusese el? Treptat, suspiciunile i se 
transformară în certitudine. Oryon era responsabil, categoric, 
pentru starea lui Kress, pentru eliberarea lui şi a demonului, 
pentru că îl atacase pe el şi-l adusese în locul ăsta pustiu. 
Oryon începuse totul, cu doi ani în urmă, el provocase tot răul 
care se abătuse asupra lui. 

Cu pumnii încleştaţi, strigă în sinea lui: Dă-mi drumul de 
aici! Lasă-mă să-l găsesc pe Oryon! îşi imagină figura lui 
familiară, cu ochii batjocoritori, cu smocul de păr negru 
căzându-i pe frunte, cu bărbia ieşită în afară, arogantă. Privi în 
jur, dorindu-şi să aibă ceva din care să-i sculpteze chipul, să-i 
dea un caracter real. Dar nu avea nimic. Ah, dacă ar putea da 
formă nimicului, con-turându-şi din el duşmanul... 

Dinţii îi scrâşneau, încleştaţi. Sudoarea i se scurgea pe 
obraji. Trupul întreg îi tremura de pe urma efortului, în faţa lui, o 
umbră se adânci, căpătând soliditate. 

Oryon căzu din neant. Părul îi era zburilit în toate direcţiile, 
dintr-o tăietură de deasupra ochiului îi şiroia sângele, iar un braţ 
îi atârna moale. 

— Gray! gemu el. Slavă Dătătorului de putere! 


Se împletici înainte şi căzu inconştient la picioarele lui 
Gray. 

Rehanne se holba cu o fascinaţie oripilată la faţa purpurie 
a lui Ferene, cu limba scoasă, ochii ieşiţi din orbite şi funia 
înfăşurată strâns în carnea gâtului. Tria o trase într-o parte şi le 
împinse pe amândouă afară din cameră, închizând şi încuind 
apoi uşa. 

— Mă duc să anunţ că a murit. Le voi spune poliţiştilor că 
am găsit-o când am intrat în cameră ca să fac curat. Voi două 
duceţi-vă în camera Linei şi încuiaţi-vă acolo. Nu daţi drumul 
nimănui înăuntru şi nu ieşiţi decât dacă trimite directoarea după 
voi. Dacă o face, voi veni să vă iau eu sau va veni Veronica. Nu 
deschideţi altcuiva. 

— Nici chiar poliţiştilor? întrebă Rehanne. 

— Mai ales nu lor. 

— Dar cât va trebui să ne ascundem? interveni Lina. Şi de 
ce? N-am făcut nimic rău. 

— Sunteţi în pericol şi deja au murit prea mulţi oameni. 
Duceţi-vă! Folosiţi timpul ăsta pentru a judeca bine lucrurile. 
Discutaţi între voi despre tot ceea ce ştiţi. Vedeţi dacă împreună 
ajungeţi la o concluzie. 

— Vei veni şi tu curând, nu-i aşa? întrebă Rehanne, care 
se simţea mult mai în siguranţă şi mai încrezătoare în prezenţa 
Triei. 

— Nu. Asta e problema voastră, nu a mea. Eu vă voi ajuta 
când voi putea, dar nu vă bazaţi pe mine. 

Apoi se întoarse şi cobori scările în fugă. 

— Vino, îi spuse Lina şi porni spre camera ei. Rehanne 
simţea cum stomacul i se urcă în gât amintindu-şi scena 
cutremurătoare pe care tocmai o văzuse. Când Lina deschise 
uşa, se repezi pe lângă ea şi se prăbuşi pe patul lui Giselle, 
tremurând. 

— Atâtea morţi! Atât de mult rău! hohoti ea, ne- 
maiputându-se controla. Cum se aşteaptă oare să-l oprim noi 
două? Ce putem face noi împotriva unei forţe pe care nimeni n-o 
vede, care loveşte pe negândite, care... 

— Dacă-ţi plângi de milă n-o să rezolvi nimic, ripostă Lina 
şi replica ei căzu asupra lui Rehanne ca un duş rece. Dacă nu 
mai vrei alte morţi, ridică-te de acolo, şterge-ţi ochii şi ajută-mă 
să-mi dau seama ce am putea face. 


Rehanne se ridică, dar lacrimile continuau să-i şiro-iască 
pe obraji. Această a treia moarte, survenind după dispariţia lui 
Gray, era mult prea greu de suportat. 

— N-are rost, spuse ea. Ce putem face noi împotriva 
demonilor? De ce trebuie să facem noi ceva? 

Lina se repezi la ea, ridică o mână şi-i arse o palmă peste 
obraz. 

— Nu te mai smiorcăi! Crezi că-i faci vreun bine lui Gray 
dacă stai aici şi bâzâi? 

Rehanne îşi frecă obrazul şi ridică spre ea o privire 
încruntată. Lina se duse la birou, deschise un sertar şi scoase 
din el hârtie şi un creion, apoi se aşeză pe scaun. 

— Adună-te şi începe să gândeşti! îi ordonă ea. O să 
începem cu obiectele pierdute. Facem o listă cu tot ce ştim că a 
dispărut, când a dispărut şi cui aparţinea. Primul e talismanul 
meu, hotărî Lina şi creionul începu să-i zboare pe hârtie. L-am 
pierdut în prima seară aici. Am ajuns la şcoală dimineaţă 
devreme şi am despachetat înainte de prânz. Am pus talismanul 
în sertarul de sus al comodei. Seara târziu, când m-am uitat 
după el, nu mai era. Am lipsit din cameră aproape toată după- 
amiaza, dar încui mereu uşa. Şi, desigur, Giselle nu sosise încă. 
Mi-am spus că trebuie să-l fi furat Kress, fiindcă el e unul dintre 
puţinii care ştiau despre existenţa lui, dar nu sunt sigură..., ezită 
Lina ciocănindu-şi bărbia cu creionul. Şi ce-a fost apoi? Bagheta 
lui Oryon? 

— Cum rămâne cu cercelul lui Chantal? interveni 
Rehanne. A fost primul lucru care a dispărut. 

— Dar nu e un dispozitiv magic, obiectă Lina încruntată. 
Mă rog, bine! îl trec şi pe el pe listă. Când l-a pierdut? 

— În prima zi, înainte de sosirea lui Gray. Chantal a zis că 
purtase cerceii la prânz, ca să-l atragă pe Kress, îmi închipui. 
Apoi şi i-a scos şi i-a lăsat în tăviţa de pe comodă, aşa susţine 
ea. Mai târziu, când a vrut să şi-i pună din nou, unul dispăruse. 

— Nu văd ce legătură are cercelul cu restul, bombăni Lina 
în vreme ce nota totul pe hârtie. 

— Ar putea avea, totuşi. Mai ales că acum l-a pierdut şi pe 
al doilea. Mă întreb dacă acela pe care l-am găsit eu sub uşa lui 
Kress a fost primul dispărut sau celălalt. 

— Hmmm! Poate că, la urma urmei, e ceva în asta. 


— Şi-mi mai amintesc ceva, continuă Rehanne gânditoare. 
M-am dus la bibliotecă să-1 caut pe Gray, iar acolo era Petra. l- 
am spus că nu m-am întâlnit cu Gray din cauză că am căutat 
cercelul lui Chantal, că ea era foarte necăjită fiindcă cerceii erau 
de fapt ai mamei ei, o moştenire de familie. lar Petra a zis că nu 
crede aşa ceva; că familia lui Chantal e foarte săracă şi mama ei 
n-ar putea avea asemenea bijuterii. 

Lina se întrerupse din scris şi privi spre Rehanne. 

— Trebuie să discutăm cu Chantal, hotărî ea. Aş vrea să 
ştiu de unde are cerceii şi de ce a minţit. 

— Poate că Petra se înşală. 

— Mă îndoiesc. E isteaţă şi nu obişnuieşte să bârfească. 
lar Chantal chiar e o mincinoasă. Poate că totuşi cerceii au o 
utilitate magică şi ea nu vrea ca altcineva să afle asta. Bun, 
adăugă Lina începând să scrie din nou. Am notat şi cercelul, aşa 
că trecem la bagheta lui Oryon. 

— Nu, stai! Mi-am mai amintit ceva. Când eram la 
bibliotecă şi vorbeam cu Petra şi Coral, Britnor lucra în atelierul 
din spate, dar la un moment dat a venit să se plângă de o carte 
care lipsea. Un fel de carte de farmece, creD. Încerc să-mi 
amintesc cum spunea el că se cheamă. Ceva cu transformări. 
Nu ştiu dacă a găsit-o până la urmă, dar biblioteca nu se 
deschisese încă şi nimeni nu împrumutase cărţi, deci volumul ar 
fi trebuit să fie acolo. 

— Asta înseamnă că trebuie să vorbim şi cu Britnor, decise 
Lina, luând o nouă coală de hârtie. Mai bine să fac încă o listă. 
Se pare că o să avem mult de lucru când o să putem ieşi din 
camera asta. 

În continuare trecură pe listă obiectele despre care ştiau 
amândouă: bagheta lui Oryon, pisoiul lui Maridel, giuvaierul 
Vanitei. Lina întrebă din nou, aşa cum făcuse şi la masă, dacă 
obiectele ar fi putut fi furate pentru a-i împiedica pe proprietarii 
lor să le folosească. 

— În cazul cărţii nu poate fi vorba despre asta, spuse 
Rehanne. Dacă a dispărut într-adevăr, trebuie să fi fost unul 
dintre primele obiecte furate şi a fost luată, în mod cert, de 
cineva care voia să folosească vrăjile din ea. 

— Deci ar trebui să căutăm pe cineva care are darul ăsta. 
E un talent destul de obişnuit, aşa că asta nu ne ajută prea mult; 
cred că putem elimina însă câteva persoane. 


— Poate, o întrerupse Rehanne în clipa în care îi veni o 
nouă idee, poate că trebuie să aflăm cine a folosit o vrajă de 
transformare. 

— Pentru asta avem nevoie să ştim mai multe despre 
carte şi despre vrăjile din ea. 

— Aş vrea să găsim cartea şi celelalte lucruri, spuse 
Rehanne şi sări deodată în picioare. Dacă am găsi giuvaierul 
Vanitei, ea l-ar putea utiliza pentru a lua legătura cu Fenton, 
Dwayne şi Ferene. Astfel ar afla ce s-a întâmplat şi cine i-a ucis. 

Lina izbi cu palma în tăblia biroului. 

— Da! Poate că tocmai de asta a fost furat giuvaierul, ca 
Vanita să nu-l poată folosi. Trebuie să-l găsim. 

Se ridică şi se apropie de uşă, punând mâna pe clanţă. 

— Dar giuvaierul a fost furat înainte să moară cineva, 
interveni Rehanne. Şi, oricum, nu putem ieşi de aici. Adu-ţi 
aminte ce a spus Tria. 

— Avem prea multe de făcut pentru a rămâne închise în 
cameră. 

— Dar nu cred că am trecut totul în revistă. Poate că e 
cazul să facem şi o listă cu întrebările la care trebuie să aflăm 
răspuns. De exemplu, cine a vandalizat camera lui Gray şi de ce. 

Lina dădu drumul clanţei. 

— Şi cine are darul invizibilităţii. Bine. Lista asta o faci tu, 
hotări Lina, care se întoarse la birou şi-i aruncă hârtia şi 
creionul. 

— Cine l-a eliberat pe Kress, adăugă Rehanne după ce 
notă celelalte două întrebări. 

— Cred că ştiu răspunsul ăsta. Bănuiesc că a fost Ferene. 
Ea avea o putere uluitoare şi cred că a convins-o cineva să facă 
asta. Pe urmă ori a ucis-o persoana respectivă, ori s-a sinucis ea 
când şi-a dat seama ce a făcut. 

Rehanne o privi fix. Da, avea sens. Lina continuă: 

— Şi mai e o întrebare importantă: Cine l-a rănit pe Kress? 
Şi ce şi-a amintit Fenton? împreună cu cine l-a văzut Dwayne 
trecând prin faţa bibliotecii? 

— De ce avea Gray sânge pe mâini în noaptea în care a 
fost atacat Kress? adăugă Rehanne, apoi se opri şi privi acuzator 
spre Lina. Şi tu... tu ţi-ai schimbat forma în noaptea aceea. Când 
am venit aici s-o caut pe Giselle, am văzut sânge pe pervaz. 


Lina păru surprinsă. Se trase uşor înapoi, spre pat, şi se 
aşeză. 

— Uitasem de asta, răspunse ea gânditoare. M-am 
transformat într-adevăr în panteră în noaptea aceea. Dar dâra 
de sânge nu era de la mine; eu nu m-am întors în cameră pe 
fereastră. Nici chiar ca panteră nu pot sări pe un geam de la 
etajul al treilea. Am vrut s-o întreb pe Giselle despre asta, dar cu 
toată agitația aceea în legătură cu Kress, am uitat. 

Rehanne se încruntă, neştiind sigur dacă s-o creadă. 

— Camera ta e chiar deasupra celei în care stătea Kress, 
sublinie ea. 

Lina se ridică şi începu să se plimbe de colo-colo prin 
spaţiul îngust dintre paturi. 

— Ştiu. Dar nu m-am apropiat de camera lui. Şi nu era o 
urmă de panteră. Nu mi-am dat seama ce e, fiindcă era prea 
mânjită. Am crezut că Giselle s-o fi lovit şi... Brusc, se răsuci 
spre Rehanne: Unde e Giselle? 

— Nu ştiu. N-am mai văzut-o după ce a luat-o Veronica, 
atunci când încerca să-1 vindece pe Dwayne. 

Lina înclină din cap cu priviri sumbre. 

— Veronica a luat-o de acolo. Dar probabil că ea doara 
calmat-o şi pe urmă a lăsat-o să plece. Noi ne-am dus mai târziu 
în apartamentul Veronicăi şi Giselle nu era acolo. 

— Poate că a ascuns-o Veronica undeva. 

— Pentru ce? Mai degrabă cred că a liniştit-o şi i-a spus să 
se ducă în camera ei. Trebuie s-o găsim, decise Lina şi porni 
spre uşă. 

— Crezi că...? 

— Era alături de Kress în timpul vindecării, iar Kress e în 
centrul întregului mister. Stătea cu faţa lipită de faţa lui Dwayne 
când încerca să-l readucă la viaţă. Poate că el i-a şoptit ceva 
înainte de a muri. Sau poate că asta a crezut ucigaşul. Toţi cei 
care au fost asasinați deţineau nişte informaţii secrete. Cred că 
Giselle e în pericol. Poate că e deja moartă. Nu mai putem 
aştepta aici, declară Lina şi deschise uşa. Trebuie s-o găsim. 

Dincolo de timp. 

Lina n-avea idee de unde să înceapă s-o caute pe Giselle. 
Logic ar fi fost s-o găsească pe Veronica şi s-o întrebe unde o 
lăsase şi cu cât timp în urmă, dar ştia că, dacă nu o va convinge 


pe îngrijitoare de pericolul ce plana asupra fetei, va fi trimisă din 
nou în camera ei. 

Aruncă o privire temătoare spre încăperea în care o 
găsiseră pe Ferene. Uşa era închisă şi dincolo de ea nu se auzea 
şi nu se zărea nimic. Făcându-i semn lui Rehanne s-o urmeze, 
porni spre scară. Cobori precaută, atentă la eventuale zgomote 
de jos. Coridoarele erau ciudat de liniştite pentru o după-amiază 
obişnuită. Aruncă o privire pe palier şi văzu că uşa de la biroul 
directoarei era închisă, iar culoarul, dincolo de ea, era gol. Cu un 
alt semn spre Rehanne, cobori la primul etaj. 

Jos, Rehanne se apropie de ea, o bătu pe umăr şi-i aruncă 
o privire întrebătoare, arătând spre salon. Lina clătină din cap, 
sigură că Giselle nu era acolo, apoi se întoarse pe coridorul ce 
ducea spre sălile de clasă. 

O uşă se deschise. Inspectorul-şef Ardrey ieşi din-tr-o 
clasă. 

— Cine eşti tu? lătră el. Şi ce cauţi aici? 

— 0... o căutam pe directoare. Trebuie s-o anunţ ceva. 

— Ceva în legătură cu crimele? 

— Sper că nu, domnule, replică Lina în vreme ce mintea ei 
lucra febril. N-o găsesc pe colega mea de cameră şi m-am 
gândit că ar trebui să-i spun. 

Ceilalţi doi poliţişti ieşiră pe culoar şi închiseră uşa clasei 
în urma lor; probabil că trupul lui Ferene era înăuntru. 

— Dar tu, domnişoară... Zalos parcă te cheamă, nu-i aşa? 
Tu ce cauţi aici? 

— A venit cu mine, răspunse Lina repede. Mi-era frică să 
cobor scările singură. 

— Cine e colega ta de cameră? 

— Giselle Dorr. 

Unul dintre poliţişti notă ceva într-un carneţel. Al treilea se 
apropie de Lina; probabil că el era cel dotat, aşa că va trebui să 
fie atentă ce spune. 

— Când ai văzut-o ultima dată? 

Lina hotărî să rişte o minciună, fiindcă nu voia ca poliţiştii 
să afle că fusese de faţă la moartea lui Dwayne. 

— N-am mai văzut-o de la micul dejun. 

— Şi cum te cheamă? 

— Lina Mueller. 


— Ea e cea care îşi schimbă forma, interveni omul cu 
carneţelul. Voiaţi să vorbiţi cu ea. 

Ardrey încuviinţă, privind undeva în tavan. 

— Miss Zalos, întoarce-te în camera ta. Domnişoara 
Mueller va fi reţinută pentru o vreme. 

Rehanne îi aruncă Linei o privire neajutorată şi se retrase, 
fără îndoială cu intenţia de a face exact ce i se ordonase. N-o 
să-i treacă prin minte să se furişeze şi s-o cheme pe Tria sau pe 
Veronica, îşi spuse Lina, aşa că va trebui să mă descurc de una 
singură. 

— Ai vreun motiv aparte pentru care ai devenit brusc 
îngrijorată de soarta colegei tale? întrebă polițistul înalt. 

— Două crime nu-s un motiv suficient? 

— Nu-mi răspunde mie cu o altă întrebare! se răsti Ardrey. 

— Mi-am zis că n-ar fi trebuit să iasă din cameră. 

— Dar ţi-ai zis că tu ar trebui să ieşi, ca s-o cauţi, şi să iei 
cu tine şi o prietenă. 

Asta nu fusese o întrebare, aşa că Lina nu avea ce să 
răspundă. 

— Şi unde aveai de gând să cauţi? 

— Peste tot. 

— Încotro te duceai când te-am oprit eu? 

— Spre curtea interioară. M-am gândit că poate a vrut să 
ia puţin aer. 

— Şi în ce te schimbi tu? într-un fel de pisică? Lina îşi 
spuse că n-are de ce să se ascundă; probabil că poliţiştii avea 
deja informaţia asta. 

— Într-o panteră. 

— Ce-ar fi să ne faci o mică demonstraţie? Ar fi vrut ea să 
poată. 

— Directoarea mi-a interzis acest lucru, răspunse cu un 
aer cuminte. 

Individul dotat zâmbi, sau mai degrabă rânji cu cruzime. 
Ardrey se aplecă spre ea şi o prinse de mâini. Ajutorul lui lăsă 
carnetul şi scoase din buzunar o pereche de cătuşe, prinzându-i 
un capăt de încheietură. 

— Ce faceţi? 

— Ne încheiem cu succes investigația. Eşti acuzată că, sub 
formă de panteră fiind, l-ai ucis pe Fenton Rhoze. 


— Dar cum rămâne cu celelalte crime? ripostă Lina 
furioasă, dându-şi seama prea târziu de greşeala comisă. 

Ardrey îi prinse imediat scăparea: 

— Celelalte? Ştii şi despre o a treia crimă, nu-i aşa? 

— Ştiu despre băiatul acela din anul întâi, Dwayne şi cum 
l-o mai fi chemând. Şi despre Kress Klemmer. Toată lumea îl 
crede mort. 

Ardrey schimbă o privire cu ajutorul său dotat, în vreme 
ce adjutantul îşi scoase din nou carneţelul şi notă ceva în el. 
Apoi inspectorul-şef îşi ridică mâneca hainei şi prinse de 
încheietura sa celălalt capăt al cătuşelor. 

— Va trebui să avem o discuţie îndelungată, miss Mueller. 
Dar numai după ce vei fi închisă într-o celulă din Millville. 

În foşnet de fuste, directoarea îşi făcu apariţia dinspre 
scări. 

— Domnule inspector, strigă ea, de ce mi-ai încătuşat una 
dintre eleve? 

— Cred că este periculoasă. Ancheta noastră sugerează că 
ea e cel mai plauzibil suspect. 

— Ţap ispăşitor, vrei să spui! replică directoarea, oprindu- 
se în faţa lui; Lina n-o mai văzuse niciodată atât de furioasă. Nu 
pot permite o asemenea parodie de justiţie! 

— Daţi-vă la o parte, doamnă! Ştiţi care e pedeapsa 
pentru amestecul într-o anchetă a poliţiei. Fata va fi judecată de 
tribunalul provinciei. Dacă refuzaţi să cooperaţi, şcoala îşi va 
pierde licenţa de funcţionare. 

Călcându-şi pe inimă, directoarea se trase înapoi. Apoi se 
întoarse şi o privi pe Lina în ochi, fără a se mişca, până ce 
poliţiştii o traseră după ei, spre ieşirE. În privire i se citise un 
îndemn la precauţie, dar şi altceva. Lina simţi brusc un aflux de 
putere. Nu avea de gând să încerce încă, dar era sigură că 
directoarea îi redase abilitatea de a se transforma. 

Ardrey o duse afară şi o împinse în maşina de poliţie, pe 
bancheta din spate, apoi se urcă lângă ea. Asistentul dotat se 
înghesui în partea cealaltă, astfel că era încadrată de cei doi 
bărbaţi. Adjutantul se aşeză la volan, porni motorul şi maşina 
demară în viteză, spre Millville. 

— N-am omorât pe nimeni, spuse Lina. 

— Nu contează dacă ai omorât pe cineva sau nu. Aşa cum 
a remarcat şi directoarea ta, eşti un ţap ispăşitor convenabil. 


— În timp ce adevăratul asasin e liber să ucidă din nou! 

— Oh, o să-l prindem noi şi pe el, replică Ardrey privind 
pe fereastră. Avem de-a face cu un caz în care vrabia din mână 
e momeala de care avem nevoie pentru a prinde tot stolul. N- 
am găsit acum nici o bază legală pentru a vă închide şcoala de 
vrăjitorii, dar cred că de data asta problema se va soluţiona de 
la sine. 

Lina habar n-avea care erau intenţiile poliţiştilor, dar îşi 
putea imagina o serie de posibilităţi şi niciuna nu prevestea 
ceva bun pentru ea sau pentru şcoală. Studie cătuşele. Erau 
strânse, dar laba unei pantere ar fi putut scăpa din ele. Privi 
spre stradă. Un camion se apropia de ei. Aşteptă să treacă; era 
de preferat ca în jurul lor să nu se mai afle alte maşini când 
şoferul avea să piardă controlul volanului. 

Tipul dotat se aplecă şi scoase ceva de sub banchetă. 

— Fii atent la ea, îl preveni el pe Ardrey, în timp ce 
deşurubă capacul unei sticluţe. 

Lina se încordă, gata să se transforme, dar în aceeaşi clipă 
individul îi apăsă pe faţă o bucată de cârpă. Un miros dulceag, 
greţos, îi umplu nărilE. Încercă să-şi ţină respiraţia; cârpa însă o 
sufoca. Simţi cum ameţeşte şi capul începu să i se învârtească. 

Transformă-te! îşi spuse, dar era prea târziu. Intunericul o 
cuprinse. 

În loc să se întoarcă în camera ei, cum îi spusese polițistul, 
Rehanne urcă scările în goană, spre biroul directoarei. Trebuia s- 
o ajute pe Lina, s-o găsească pe Giselle. Bătu la uşă, deşi nu 
credea că îi va deschide cineva. Directoarea apăru însă în prag. 

— Vi s-a spus să nu ieşiţi din camerele voastre! 

— Ştiu, răspunse Rehanne jalnic. Vă rog, nu-mi cereţi să 
vă explic acum. Nu avem timp. Poliţiştii au luat-o pe Lina. Au 
spus că o rețin. 

Cu priviri furibunde, directoarea o împinse la o parte şi se 
năpusti pe scări, în jos. Rehanne porni după ea, dar femeia 
întoarse capul şi-i ceru: 

— Du-te înapoi! Aşteaptă-mă! 

Reveni în birou, unde uşa rămăsese deschisă. Era prea 
agitată pentru a se duce singură în camera ei. Dar nici răbdare 
să aştepte prea mult nu avea. Se ridică în picioare, dar 
încăperea era prea mică pentru a-i permite să se plimbe de 
colo-colo. Pentru a-şi ocupa mintea cu ceva, începu să citească 


titlurile cărţilor de pe raft. Una îi atrase atenţia. O luă şi citi titlul 
din nou, crezând că n-a văzut bine. Transformări, transmutări şi 
metamorfoze. Aşa se numea cartea pe care n-o mai găsise 
Britnor în bibliotecă. Deci nu fusese furată; o împrumutase 
directoarea. 

Deschizând-o, văzu pe prima pagină scris de mână 
„Miryam Vedreaux”. Îşi aminti vag că acesta era numele 
directoarei, deşi toată lumea îi folosea funcţia atunci când i se 
adresa. Deci exemplarul de aici era cartea ei, nu cea care lipsea 
de la bibliotecă. Verifică pe cotor, pe ultima copertă, pe pagina 
de titlu; nicăieri nu apărea ştampila bibliotecii. aa 

Se aşeză pe un scaun şi începu s-o răsfoiascA. In ciuda 
îngrijorării, deveni curând fascinată de ciudata culegere de vrăji. 
Prima parte trata alchimia şi procedeele de transmutare a 
metalelor inferioare într-unele preţioase, detaliind o procedură 
complicată de producere a aurului. A doua parte cuprindea 
diverse vrăji pentru transformarea unor obiecte în altele: un cui 
într-o broşă de argint, un şal de lână într-o capă de dantelă, sau 
o coadă de purcel într-o bluză de mătase. Mai erau şi vrăji de 
transformare a obiectelor în animale şi invers: o bobină de aţă 
într-un şoarece, o rămurică într-o lăcustă sau un băț într-un 
şarpe. La fiecare vrajă era menţionată o avertizare: că 
transformarea era temporară şi că obiectul sau animalul 
transformat avea să revină la starea sa iniţială în cel mult o oră. 

A treia parte a cărţii i se păru lui Rehanne cea mai 
interesantă: trata modalităţile de schimbare a înfăţişării. Astfel, 
autorul vrăjii putea deveni frumos sau tânăr pentru o seară, 
putea lua, temporar, înfăţişarea unei alte persoane ori putea 
schimba aspectul altcuiva pentru o scurtă perioadA. In plus - 
aici Rehanne rămase cu ochii pironiţi pe pagină - exista o vrajă 
prin care un demon putea lua, pentru o perioadă de cel mult 
optsprezece ore, înfăţişarea unei fiinţe umane! 

Cel care furase cartea de la bibliotecă făcuse probabil 
această vrajă. Deci era posibil ca nu Kress să fi venit atunci în 
camera lui Oryon, ci un demon astfel „deghizat”. Poate că 
cineva voia ca el să fie învinovăţit pentru faptele demonului. 

Trebuia să-i arate şi Linei cartea astA. Indesă volumul în 
fustă, îşi trase bluza deasupra, se duse la uşă şi privi afară. 
Directoarea încă nu se întorcea. Bun! 


Ignorând sentimentul de vinovăţie care îi dădea târcoale, 
alergă în camera Linei, a cărei uşă rămăsese descuiată când 
ieşiseră ele, scoase cartea de la brâu şi o azvârli în sertarul 
biroului. Listele pe care le alcătuise Lina erau la vedere. O puse 
deasupra şi pe cea făcută de ea, le împături pe toate trei şi le 
înghesui în buzunar. După ce închise uşa cu grijă în urma ei, 
cobori din nou scările şi se întoarse în biroul directoarei. 

Peste două minute se întoarse şi aceasta, trecu pe lângă 
ea şi se aşeză cu greu în fotoliu. Pentru un lung moment, 
rămase tăcută, cu ochii plecaţi. 

— Au luat-o pe Lina, spuse ea într-un târziu. Nu i-am putut 
opri. 

Rehanne se ridică, alarmată. 

— Şi ce-i vor face? N-o vor răni, nu-i aşa? 

— Tot ce e posibil. Se vor folosi de ea pentru a discredita 
şcoala, de asta sunt sigură. Am ales un loc izolat pentru această 
şcoală, tocmai pentru ca nedotaţii să nu ne considere o 
ameninţare, şi ne-am străduit să ne creăm o imagine pozitivă. 
Dar crimele din ultimele zile au distrus tot ce am clădit în ultimii 
cincizeci de ani. Ele au convins autorităţile că suntem periculoşi 
şi că trebuie să fim desfiinţaţi. Mi-e teamă că o vor provoca pe 
Lina să-şi folosească puterile şi apoi vor folosi acest lucru ca să 
ne pedepsească pe toţi. 

Un val de mânie se iscă în sufletul lui Rehanne. Femeia 
asta era îngrijorată numai pentru şcoală, fără a se sinchisi de 
Lina. Cât de caracteristic pentru ea! Dar văzând-o atât de 
sfârşită şi descurajată, furia i se mai potoli. 

— Dar o puteţi proteja, nu-i aşa? O puteţi salva? 
Directoarea clătină din cap. 

— Avem puterea de a o face, desigur. Dar dacă am folosi- 
o, am întoarce împotriva noastră întreaga provincie. l-am redat 
capacitatea de a se transforma. Probabil că n-ar fi trebuit s-o 
fac, dar nu m-am îndurat s-o las să plece fără a se putea apăra. 

Asta era o veste bună. Lina era deşteaptă; va găsi ea o 
cale de a scăpa şi de a se întoarce la scoală. Directoarea îşi 
ridică privirile spre Rehanne. ' 

— Mi-e teamă că ai rămas astfel într-o poziţie vulnerabilă, 
miss Zalos. Te rog să fii foarte, foarte atentă. Vi s-a spus să 
rămâneţi în camerele voastre. Dacă aţi fi făcut-o... 


Nu mai era nevopie să continue; Rehanne înţelese restul: 
ele şi-o făcuseră cu mâna lor. 

— O căutam pe Giselle, spuse ea. N-am mai văzut-o de 
câteva ore şi ne-a fost teamă să nu fie şi ea o altă victimă. 

Directoarea oftă. 

— Dacă aţi fi aşteptat şi mi-aţi fi spus mie ce vă frământă, 
eu v-aş fi putut linişti. Am ascuns-o pe miss Dorr în 
apartamentul meu. Aţi avut dreptate să bănuiţi că e în pericol, 
dar aţi greşit presupunând că eu n-am anticipat acest risc. Vino 
cu mine! 

Îşi adunase din nou puterile, asumându-şi din nou acel aer 
de autoritate şi invulnerabilitate care o părăsise pentru câteva 
minute. Rehanne o urmă în apartamentul alăturat. 

Sufrageria mică era goală. 

— Miss Dorr! strigă directoarea şi se îndreptă spre cealaltă 
camerA. In prag se opri, cu un sughiţ de surpriză, şi se prinse cu 
mâna de tocul uşil. În dormitor era vraişte: aşternuturile 
fuseseră smulse de pe pat şi zăceau în mijlocul podelei, un 
scaun era răsturnat, mărunţişurile de pe măsuţa de toaletă 
fuseseră aruncate pe jos. Giselle nu se zărea nicăieri. Urme 
însângerate mânjeau pervazul ferestrei. 

Directoarea alergă la geam şi privi în afară. 

— Nu e jos, răsuflă ea uşurată. Dar ce fel de urme sunt 
astea?! 

Rehanne le studie şi ea. Păreau a fi fost lăsate de un 
animal marE. În mod cert nu aparţineau unui om, dar nici unei 
pantere. Nu erau deci ale Linel. In minte îi veni cartea pe care o 
luase; poate că ea ar putea explica urmele acelea ciudate. Ar 
trebui să recunoască în faţa directoarei că o furase din birou, s-o 
aducă înapoi şi apoi s-o lase pe ea să vadă ce părere are. 

Când se întoarse cu faţa spre ea, directoarea părea 
şocată. 

— M-am înşelat! M-am înşelat atât de tare! spuse ea ca 
pentru sine. Trebuie să mă consult imediat cu Veronica. Apoi îşi 
ridică ochii spre Rehanne şi adăugă: Am făcut o greşeală 
teribilă. Îmi pare rău. Voi încerca tot ce pot pentru a o îndrepta. 

— Dar ce aţi...? 

— Am greşit crezând că Gray era posedat de un demon, 
m-am lăsat înşelată de semne pe care n-am timp acum să le 


explic. Trebuie să vorbesc cu Veronica şi apoi s-o găsesc pe 
Giselle. Du-te la tine în cameră şi aşteaptă. 

Şi o împinse spre uşă. Rehanne încercă să se opună, s-o 
roage şi să-i spună despre carte, dar directoarea îşi folosi 
puterea pentru a o împiedica să vorbească şi a o scoate din 
apartament. Uşa se închise în urma ei şi Rehanne se pomeni în 
capătul scărilor de la etajul al treilea, singură. 

Rămase locului, furioasă. Femeia aia recunoscuse că 
făcuse o greşeală; acum însă mai comisese încă una. Acum nu-i 
mai părea rău că furase carteA. Increderea în directoare i se 
spulberase; la urma urmei, ea zăpăcise totul. Permisese ca Lina 
să fie arestată, ca Gray să se rătăcească în alte axe ale timpului, 
ca Giselle să fie răpită şi, probabil, asasinată. Da, nu se va mai 
baza pe ea de acum înainte. 

Nu se va supune ordinelor şi nu va aştepta umilă în 
camera el. Îşi va asuma singură dificila misiune de a captura 
demonul şi a lua urma ucigaşului. Cum va face însă toate astea, 
habar n-avea. Dar va face tot ce-i va sta în puteri. 

Lina se trezi cu o durere de cap cumplită şi un gust oribil 
în gură. Când ochii i se obişnuiră cu întunericul, îşi dădu seama 
că se află într-o celulă minusculă, unica sursă de lumină fiind o 
fantă îngustă, verticală, imediat sub tavan. Pereţii erau din 
piatră groasă, iar uşa din oţel masiv avea o ferestruică mică, 
prevăzută cu gratii. Lina era întinsă pe un fel de bancă din 
piatră, lipită de zid. Nici un alt obiect de mobilier nu se mai afla 
în celulă. O scurgere într-un colţ duhnea a urină. 

Îşi scutură un fior şi dădu să se ridice, alungându-şi un val 
de greață. Nu avea de gând să se îmbolnăvească sau să se 
simtă rău. După câteva minute încercă iar să se ridice, încet, şi 
izbuti. Cu paşi nesiguri, tremuraţi, se duse la uşă. Era încuiată. 
Şi păzită. Poliţiştii nu riscau deci nimic. 

Ochii şi nasul lui Ardrey se iviră în ferestruică. 

— Ah, te-ai trezit, în sfârşit! Bun! Acum trebuie să stăm de 
vorbă, miss Mueller. 

Lina se trase înapoi, gata să se transforme şi să se 
repeadă asupra lui, când intră. El însă izbucni în râs. 

— N-am să deschid uşa. Vorbesc cu tine de aici. 

— N-am nimic să vă spun. 

— Ba ai. Când voi termina cu tine, vei fi bucuroasă să-mi 
povesteşti tot ce faceţi acolo la şcoală - vrăjitorii, invocări de 


demoni, sacrificii umane... Gazul ăsta hipnotic o să-ţi înmoaie 
complet voinţa. Curând ai să dai la iveală toată afacerea aia 
sordidă. 

Figura lui se retrase de la ferestruică şi în locul ei apăru 
capătul unui furtun, care începu să înainteze spre ea. Un jet de 
gaz ţâşni din el. 

In prezenja duşmanului. 

Gray continua să se zgâiască la faţa lovită şi însângerată a 
inamicului său. Ce putere-l adusese oare pe Oryon aici? Şi într-o 
asemenea stare? Acum nu mai era cazul să-şi facă griji în 
privinţa forţelor lui. Zăcea inconştient pe podea, la un pas de el, 
atât de uşor de ucis. Pentru Gray era teribil de simplu să-şi ducă 
la bun sfârşit răzbunarea la care visa de atâta vreme. Putea 
scăpa definitiv de întunecatul ăsta, în hainele lui negre. Aici, în 
locul acesta misterios şi pierdut, nu risca nimic; nimeni n-ar găsi 
vreodată cadavrul, nimeni n-ar şti. 

Uită-te la el, cu pantalonii lui negri şi cămaşa neagrăpe 
care le poartă ca să-şi afişeze ticăloşia! Aroganţa nu-i mai ajută 
acum la nimic. Şi Gray îl împinse uşor cu vârful piciorului. Oryon 
gemu. Să-1 lase mai întâi să-şi revină, să-şi vadă moartea cu 
ochii? Nu, asta i-ar da ocazia să-şi adune puterile şi să riposteze. 
Mai bine s-o facă acum, repede, să profite de norocul pe care 
soarta i-l scosese în cale. 

Îngenunche lângă Oryon şi îşi puse mâinile pe umerii lui. 
Sângele i se infiltră printre degete. Oare murea chiar acum? îl 
lipsea de plăcerea răzbunării? 

Era uşor de ghicit ce anume îl rănise. La urma urmei, 
Oryon fugise după Kress. Demonul din Kress se întorsese 
probabil asupra lui şi îl atacase, aşa cum îl atacase şi pe Gray 
puţin mai devreme. 

Oryon m-a salvat! Şi ce a zis oare înainte de a cădea? 

„ Gray! Slavă Dătătorului de putere! a Trebuie să fi crezut că eu 
l-am adus aici într-un fel oarecare, pentru a-l scăpa de demon. 
Au susţinut mereu până acum că nu sunt posedat. Cine mă va 
mai crede, dacă termin acum ce a început un demon?! 

Trase la o parte cămaşa de pe umărul însângerat al lui 
Oryon şi găsi rana - o tăietură adâncă de pumnal în omoplat. 

— Trebuie să opresc sângele, spuse ca pentru sine. 
Strânse marginile rănii una lângă alta şi apăsă tare. 


Fluxul scăzu, dar nu suficient. Respirația rănitului era 
sacadată şi superficială. 

— De ce nu sunt şi eu vindecător? bombăni văzând că 
eforturile lui sunt în zadar. 

Acum voia ca Oryon să trăiască tot atât de mult pe cât 
voise înainte să-l vadă mort. Un tămăduitor puternic, cum era 
directoarea, i-ar fi închis imediat rana şi ar fi cicatrizat carnea 
sfâşiată. Dar ea nu era aici. Şi nici vreun alt vindecătoR. În minte 
îi veniră marii tămăduitori care absolviseră cu un an în urmă. 
Din câte ştia el, nimeni nu-i înlocuise anul acesta. Singura elevă 
care susţinuse că are puteri vindecătoare era Giselle Dorr, dar 
nici ea nu era cine ştie ce talent. 

Orice tămăduitor ar fi fost util acum. Morocănos, privi din 
nou rana din care sângele continua să se scurgă printre 
degetele lui. Fără a-şi da seama, formă din clăbucii sângerii 
chipul lui Giselle. Sculptura supravieţui vreo două secunde 
înainte de a dispărea. 

— Nu de imaginea ta am nevoie, mormăi el, ci de tine! 

Ţipete. Strigăte. Şi un bufnet sonor. Giselle ateriză lângă 
el, dând din mâini şi din picioare. Văzându-1, se rostogoli într-o 
parte şi se ridică, încă ţipând. Pe faţă şi pe braţe avea urme 
însângerate. 

— Giselle, nu fugi! Am nevoie de ajutorul tău. Uită-te! E 
Oryon. E rănit grav. 

Giselle se trase înapoi cu paşi mici, gata s-o ia la fugă. 
Privea spre Gray cu suspiciune şi groază. Apoi ochii îi lunecară 
pe trupul lui Oryon. Scoase un alt țipăt. 

— Nu pot! E un truc! 

— Fără un vindecător, o să moară, insistă Gray. Nu e nici 
un truc. Eu nu pot opri sângerarea. 

— Era o chestie, mare ca un urs... A încercat să mă ucidă. 

— Dar acum nu mai e. Aici eşti în siguranţă. Hai, Giselle! 

Incet, fata începu să se apropie de el, în vreme ce privirile 
îi zburau în toate părţile, atentă la orice eventual atac. Se opri 
departe de Gray şi se holbă la Oryon. 

— E viu? 

— Da, dar nu ştiu cât va rămâne aşa, dacă nu-1 ajuţi. 
Giselle privi în jur, de parcă acum vedea pentru prima oară locul 
în care ajunsese. 

— Unde mă aflu? Cum am ajuns aici? 


— Mai contează? Grăbeşte-te, pentru numele Dătătorului 
de putere! 

Uite că am început să vorbesc ca el! Giselle continua să se 
zgâiască la Oryon. 

— Nu sunt chiar atât de pricepută, să ştii. Toţi cei pe care 
am încercat să-i vindec au murit. 

Gray îşi pierdu răbdarea. 

— Dar încearcă măcar, la naiba! 

Fata mai făcu un pas. Şi un altul. Oryon tuşi. Un fir de 
sânge îi apăru în colţul buzelor. Giselle ţipă scurt şi se aruncă 
spre el, dădu la o parte mâinile lui Gray şi îşi puse palmele pe 
rană. _ 

— Putere, spuse eA. Incearcă să canalizezi putere spre 
mine. 

— Eu n-am... începu Gray, dar se opri. 

Eu n-am talentul asta, voise să spună, dar îşi dăduse 
seama că, într-un fel sau altul, împărtăşise aceeaşi putere cu 
Oryon şi Lina, mai devreme. Şi o adusese pe Giselle aici. Şi pe 
Oryon. Nici talentul ăsta n-ar fi crezut că îl are. Dar nu ştia cum 
să canalizeze puterea. Tot ce putea face era să privească spre 
Giselle, să încerce să-şi adune forţele şi să i le transmită el. Işi 
imagină un tub, ca un fel de cordon ombilical gros, unindu-i şi îşi 
vizualiză puterea ca pe un fluid de preţ care trecea prin tub în 
trupul ei, în mâinile el. Închise ochii şi strânse pleoapele tare, 
străduindu-se să se concentreze. Imaginea deveni mai clară. 
Văzu un tub dintr-o membrană rezistentă, transparentă, prin 
care curgea un lichid auriu. Palmele lui Giselle străluceau în 
lumina lui. 

Se simţea însă din ce în ce mai slăbit, mai ameţit, şi-i era 
greu să menţină imaginea. Creierul părea că încetează să-i mai 
funcţioneze. Ca de la mare distanţă, auzi vocea fetei: 

— Am reuşit! 

Urechile îi ţiuiau şi avea impresia că se roteşte ameţitor în 
neanT. Incercă să stea drept, să se orienteze. Pete întunecate îi 
fugeau în faţa ochilor şi nu mai ştia încotro era susul şi josul. 

Faţa lui Giselle pluti undeva deasupra lui. 

— Nu te mişca, îi spuse ea. Ai leşinat. Mi-ai trimis foarte 
multă putere. N-aş fi crezut... 


Zăcea întins pe spate şi nu se putea mişca. Muşchii lui 
refuzau să reacţionezE. Încercă să vorbească şi nu izbuti să 
scoată decât o şoaptă abia auzită: 

— Oryon? 

— Sunt aici, răspunse o voce şi chipul lui apăru lângă cel 
al fetei. Mi-ai salvat viaţa. 

Şi am ajuns la mâna ta, spuse Gray în sinea lui, amintindu- 
şi şi făcând din nou eforturi să se mişte. Mâinile şi picioarele îi 
erau grele, ca de fier. Nu putea decât să privească în sus, la 
Oryon, şi să-i aştepte râsul crud şi cuvintele batjocoritoare. 

Oryon se aşeză însă în genunchi lângă el. 

— Partea proastă e că nici eu nu mai am vreun strop de 
putere. Mi-am epuizat-o luptând împotriva lui Kress. lar Giselle 
şi-a secătuit-o şi ea pe a ei. Va trebui să ne odihnim şi să 
aşteptăm să ne refacem. Trebuie să rămânem aici până ce vom 
avea din nou suficiente puteri pentru a trece în altă parte. 
Presupun că nu ştii unde ne aflăm, nu? 

Gray dădu din cap în semn că nu. 

— Are nevoie de apă şi de mâncare, interveni Giselle. 
Organismului îi trebuie combustibil pentru a-şi reface forţele. 

— Nu cred că vom găsi ceva aici, răspunse Oryon. Mă duc 
să caut ceva, dacă voi credeţi că ajută. Zeii îmi sunt martori că îi 
datorez asta. 

— Nu! Gray clătină iar din cap, ceva mai energic de 
această dată. O să te rătăceşti. Ca mai înainte. Daţi-mi puţin 
timp. Lăsaţi-mă să mă odihnesc. 

— Cred că are dreptate, spuse Giselle cu îngrijorare. Toţi 
trei ar trebui să ne odihnim. 

Gray adormi în clipa în care îl auzi pe Oryon că acceptă 
sfatul fetei. Când se trezi, se simţea deja mai înzdrăvenit. Izbuti 
să ridice capul şi să privească în jur. Giselle dormea la câţiva 
paşi de el. Dar unde era Oryon? Poate că îi trădase şi găsise o 
cale de scăpare în timp ce ei fuseseră cufundaţi în somn. 

O umbră se contură în vidul înconjurător, luând treptat 
chipul lui Oryon. 

— Te simţi mai bine? îl întrebă apropiindu-se de el. 

In chip de răspuns, Gray încercă să se ridice în picioare. 
Oryon îl luă de braţ şi-l susţinu. Giselle tresări, deschise ochii şi 
îşi trecu o mână peste faţă. Văzându-i pe cei doi băieţi, sări şi ea 
în picioare. 


— Crezi că e bine că te-ai ridicat? 

— Era cazul să mă ridic, replică Gray. Trebuie să găsim o 
cale de a scăpa de aici. 

— Eu mi-am testat puterile, îi anunţă Oryon. Mi-au revenit 
puţin. Nu suficient însă. Tu cum stai, Giselle? 

Fata îi privi pe amândoi printre pleoapele întredeschise. 

— Zăresc aure vagi în jurul vostru. Şi puterile mele s-au 
mai refăcut, puţin. Dar când sunt în deplinătatea forţelor, văd 
aurele clare şi strălucitoare. 

Gray uitase că fata are acest talent. Nu întrebă însă ce 
anume îi spuneau aurele. 

— Mă gândeam, interveni Oryon, că, dacă ne-am pune 
puterile în comun, am avea şansa de a-l trimite pe unul dintre 
noi înapoi la şcoală, pentru a cere ajutor. 

Giselle îşi scutură un fior. 

— Şcoala... Eu nu vreau să mă mai întorc acolo, replică ea 
strângându-şi mânile la piept şi privind spre Gray. Un demon 
umblă liber acolo. Şi mă atacase când m-ai adus tu aici. Tu mi-ai 
salvat viaţa. 

— Şi ţie? făcu Oryon, privind-o incredul. Un demon mă 
înjunghiase şi se pregătea să mă ucidă, când Gray m-a tras aici. 
Cum ai reuşit asta, Gray? 

— Nu... nu ştiu sigur, bâigui el frecându-şi bărbia şi 
simțind un început de barbă; oare cât dormise? Mi-am imaginat 
figura ta... şi ai apărut. 

— Ştiai despre demoni? întrebă Giselle, făcând ochii mari. 

— Kress e posedat - asta ştiam, şi că Oryon pornise după 
el. Despre celălalt demon habar n-am. 

— Spune-ne tu ce-i cu el, îi ceru Oryon lui Giselle. După o 
ezitare, fata începu să vorbească încet, alegându-şi cuvintele: 

— Eram atât de supărată din cauza lui Dwayne, încât 
devenisem isterică. Veronica m-a dus în apartamentul ei şi m-a 
liniştit puţin. M-a întrebat dacă am simţit sau dacă am văzut 
ceva în aura lui Dwayne care să sugereze ce i s-a întâmplat. 
Când am ajuns eu la el însă, aura lui abia se mai distingea şi n- 
am putut citi în ea decât frică. Şi surprindere. Atâta tot, până 
când am încercat să-i insuflu din nou viaţă. Dar n-am putut; era 
deja prea târziu. In clipa aceea mi-a mirosit însă ceva un parfum 
abia simţit şi un miros mai puternic, de... nu ştiu sigur, dar 
parcă era ceva ca sulful. Veronicăi i s-a părut important detaliul 


ăsta, fiindcă după o vreme m-a dus la directoare şi mi-a cerut 
să-i povestesc şi ei. Directoarea a zis că aş putea fi în pericol şi 
m-a ascuns în apartamentul ei, iar ea a plecat să discute cu 
poliţiştii. Voi fi în siguranţă acolo - aşa mi-a spus. Dar n-am fost. 
Fiindcă acolo m-a găsit demonul. 

Giselle se întrerupse, îşi scutură un alt fior şi îşi plecă 
ochii, de parcă ar fi văzut fiara din nou. 

— Şi cum arăta demonul? întrebă Gray. 

Fata păli, încă tremurând. Oryon puse o mână pe umărul 
ei, pentru a o linişti, şi în cele din urmă Giselle îşi reluă 
povestea. 

— Era înalt cât un om şi avea formă omenească, dar era 
acoperit peste tot cu păr negru, ca o maimuţă sau ca un urs. In 
loc de mâini avea labe. lar faţa... faţa îi era oribilă. Era turtită, 
cu nasul mic, lătăreţ, şi dinţii lungi, ascuţiţi. Nu i-am putut vedea 
ochii, fiindcă avea păr pe obraji, iar sprâncenele îi erau groase şi 
ieşite în afară. 

Dar el m-a văzut. Am fugit în dormitor şi a venit după 
mine. Am sărit pe pat, încercând să scap, dar a înşfăcat 
aşternutul şi m-a tras spre el. Am sărit din nou jos, dar s-a luat 
după mine şi încerca să mă sfâşie cu ghearele. Am găsit o 
foarfecă în sertarul biroului şi l-am lovit cât am putut de tare. A 
urlat şi şi-a dus o labă la umăr. Atunci am încercat să fug, dar s- 
a repezit asupra mea, m-a prins şi m-a târât spre fereastră. 
Credeam că o să mă arunce jos, dar... n-a făcut-o. Şi m-am 
pomenit aici. 

— Straniu! remarcă Oryon. 

Foarte straniu. O fiară neagră. De mărimea unui om. Cu o 
rană la umăr. Ochii lui Gray se aţintiră asupra umărului vindecat 
al lui Oryon. Cum căpătase oare rana aceea? Kress nu avusese 
la el un cuţit. 

— Dar tu nu ne-ai spus povestea ta, îi zise el. 

— Păi, nu-mi amintesc prea multe. Fugeam după Kress. 
Eram cât pe ce să-l prind, dar s-a făcut brusc întuneric şi 
aproape că nu mai vedeam. lar el s-a întors spre mine şi m-a 
înhăţat. Ne-am luptat. M-a împins cu spatele în ceva, într-un fel 
de raft sau o masă din piatră. M-am strecurat pe sub braţul lui şi 
am încercat să fug. Atunci m-a înjunghiat - cu un obiect pe care 
l-a luat de pe masă, cred. Ştiam că sunt rănit grav şi că nu voi 


putea alerga mai repede decât el, dar am încercat, oricum. Şi 
apoi... te-am văzut pe tine. 

Oare spunea adevărul? Cu el, nu puteai şti niciodată, în 
ochii lui negri nu se citea nimic. Poate era doar o coincidenţă 
faptul că Giselle înjunghiase fiara neagră în umăr, iar Oryon, 
îmbrăcat tot în negru, fusese rănit tot la umăr. Dar Gray nu prea 
credea în coincidenţe. 

— Mă întreb ce s-a întâmplat cu Kress, spuse el cu glas 
tare. De ce nu te-a urmat aici? 

— Bănuiesc că n-a putut. Totuşi va trebui să-l găsim; e 
prea periculos pentru a-1 lăsa în libertate. Ă 

— Să sperăm, mai bine, că nu ne va găsi el pe nol. Incă nu 
avem puterea de a-i face faţă, spuse Gray, întor-cându-se apoi 
spre Giselle. Tu ştiai că Kress e posedat? 

— Da, răspunse ea dându-şi pe spate părul lung şi 
decolorat de soare. Când am încercat să-1 vindecăm deşi 
contribuţia mea a fost neînsemnată - demonul s-a arătat. 
Directoarea şi Veronica au făcut o vrajă pentru a-l imobiliza şi 
m-au pus să jur că nu voi spune nimic. Se temeau că elevii vor 
intra în panică dacă vor afla. Erau sigure că îl vor putea ţine 
închis până ce-şi vor da seama cum să-l distrugă. 

— Ei bine, s-au înşelat, observă Oryon. 

— Directoarea nu se înşală prea des, ripostă Gray 
privindu-l în ochi. Mă întreb cum a scăpat. 

Chiar dacă îi sesizase suspiciunea, Oryon nu lăsă să se 
vadă nimic, mărginindu-se să spună: 

— Să lăsăm asta pe mai târziu. Acum trebuie să găsim o 
cale de a scăpa de aici. Repet, cred că ar trebui să ne punem 
puterile în comun şi să încercăm să-1 trimitem pe unul dintre noi 
înapoi la şcoală, să aducă ajutoare. 

Lui Gray ideea asta nu-i plăcea, dar nici nu avea alta mai 
bună. 

— Şi cum hotărâm cine pleacă - dacă vom putea trimite 
pe cineva? 

— Cel mai cinstit ar fi să tragem la sorţi, dar nu prea avem 
cu ce, replică Oryon pe un ton lejer. Giselle, ne dai tu câteva fire 
de păr? 

Fata îşi înfăşură câteva fire pe deget şi trase, strâm- 
bându-se, apoi îi întinse lui Oryon smocul. El alese două, rupse 


unul în două şi-l lăsă pe celălalt întreg, după care le strânse în 
pumn, astfel încât numai capetele să fie vizibile. 

— Alege tu primul, îi spuse lui Gray. Apoi Giselle. 

Gray luă un fir. Era scurt, ca şi cel pe care puse Giselle 
mâna. Oryon deschise pumnul, lăsând să se vadă firul lung. 

— Se pare că eu plec, conchise el. 

— Ai trişat! izbucni Gray. 

— Te poţi duce tu, sau Giselle. Nu mă interesează. Dar 
fetei îi era preea frică să plece, iar lui Gray nu-i surâdea ideea 
de a o lăsa singură cu Oryon. 

— Nu, replică el. Tu ai ieşit la sorţi. 

Probabil că avea să-i trădeze, să-i lase acolo, dar Gray îşi 
spuse că trebuie să rişte. 

— Şi cum procedăm? 

— Ne prindem de mâini, spuse Oryon şi, când ei îi urmară 
îndemnul, continuă: Ne concentrăm asupra punctului din centrul 
cercului. Şi ne proiectăm puterea într-acolo. O lăsăm să se 
acumuleze până ce îi simţim toţi trei forţa. Apoi o tragem înapoi 
la semnalul meu. Probabil că va trebui să repetăm întregul 
proces de mai multe ori. 

Gray se strădui să urmeze instrucţiunile, deşi nu prea 
credea că mai are ceva putere pe care s-o proiecteze. Nu simţea 
absolut nimic. Toată chestia asta i se părea o aiureală, un joc 
prostesc. Şi când Oryon le ceru „Trageti înapoi, acum!”, aproape 
că îi veni să râdă. Nu ştia cum să tragă înapoi, aşa cum nu 
ştiuse nici cum să proiectezE. Işi imagină pur şi simplu puterea 
venind înapoi spre el, dar nici de data asta nu simţi nimic. 

Repetară exerciţiul de câteva ori, în vreme ce Gray 
devenea tot mai descurajat şi mai dezgustat. Tocmai era pe 
punctul de a-i anunţa că el renunţă, când Oryon spuse: 

— Destul. Să vedem ce am reuşit. Gray era sigur că nu 
reuşiseră nimic. 

— Acum depinde numai de tine, Gray. Fă ce ştii tu să faci. 

— Dar n-am habar ce să fac! Nu sunt convins că am făcut 
ceva nici prima dată. 

— Păi, cineva a făcut, replică Oryon pe un ton vesel. 
Haide, încearcă! 

Gray intenţionă ca Oryon să se întoarcă la şcoală, îşi 
imagină camera lui şi pe el în mijlocul ei. Dar nu se întâmplă 
nimic. 


— Eşti sigur că procedezi la fel ca mai înainte? 

— Aşa cred. Dar n-am puterea necesară. 

— Ba ai! ripostă Giselle venind în faţa lui şi privin-du-1 în 
ochi. Aura ta este albă şi luminoasă, mai strălucitoare decât a lui 
Oryon. A lui e albăstruie. Şi asta înseamnă putere, daratae 
una dintre cele mai scânteietoare pe care le-am văzut vreodată. 

Gray se holbă la ea, nevenindu-i să creadă. Cum era 
posibil să aibă atât de multă putere şi el să nu-şi dea seama, să 
n-o simtă?! 

— Te blochează ceva, spuse Oryon, citindu-i parcă 
gândurile. 

— Poate că n-ai încredere în el, că va chema ajutoare, 
sugeră Giselle. 

Era adevărat, fireşte. Nu avea şi nu putea avea încredere 
în OryoN. Îl adusese aici în urma unui acces de furie, iar acum 
încerca să-1 trimită înapoi având suspiciuni şi resimţind doar 
dezgust. Văzând că el nu răspunde, Oryon se întoarse spre el: 

— Îţi dau cuvântul meu, Gray, deşi bănuiesc că nu mai 
crezi în el. Dar voi aduce ajutoare şi sigur mă voi întoarce. 

Gray dădu din cap în semn că a înţeles, închise ochii şi îşi 
recreă în minte camera lui OryoN. Încercă să-şi amintească fiece 
detaliu, să reconstituie imaginea în întregime. Paturile cu pledul 
bine întins deasupra, ca la cazarmă. Fără aşternuturi. Păturile 
erau de un bej gălbui. 

Apoi birourile. Al lui Troy era acoperit de cărţi şi hârtii, al 
lui Oryon era gol şi curat. Pe podea nu exista covor. Perdele 
simple de bumbac, bej, acopereau ferestrele, îl plasă mental pe 
Oryon în mijlocul camerei, între cele două paturi. Cămaşa 
neagră şi pantalonii aidoma erau boţite şi rupte de la toate prin 
câte trecuse. Părul ciufulit îi cădea pe frunte în şuviţe 
întunecate. Privirea arogantă, buzele curbate într-un surâs vag... 

— Ai reuşit! 

La strigătul lui Giselle, deschise ochii. Oryon dispăruse. 

Ca un şarpe, furtunul înainta spre LinA. Işi acoperi nasul şi 
gura cu o mână şi, ţinându-şi respiraţia, îşi di-rijă întreaga 
putere spre tubul de cauciuc care se roti, se răsuci şi ieşi din 
celulă printre zăbrelele ferestruicii din uşă. Lina îşi scoase bluza 
şi o îndesă între gratii, pentru a bloca intrarea gazului. Afară se 
auzeau ordinele lătrate ale lui Ardrey: 


— Închideţi-l! Găsiţi valva aceea! Repede! Ultimele 
cuvinte fuseseră de fapt o bălmăjeală. 

Urmă o bufnitură şi pe hol se instală tăcerea. După ce mai 
aşteptă câteva minute, scoase bluza din ferestruică şi, ţinându- 
şi răsuflarea, se ridică pe vârfuri pentru a privi afară. Ardrey era 
întins pe jos, inconştienT. În mână ţinea cheia de la celulă. Cu 
bluza apăsată pe nas, abia îndrăznind să respire, Lina îşi folosi 
puterea pentru a ridica cheia şi a o introduce în broască, pe 
dinafară. După câteva secunde, izbuti să deschidă uşa. 

La câţiva metri de Ardrey îl văzu pe adjutantul Canby 
ghemuit pe jos, chicotind, cu mâna pe robinetul tubului de gaz, 
pe care nu reuşise să-1 închidă însă complet. Simţindu-se deja 
ameţită, se grăbi spre capătul holului, unde trecu de o uşă şi 
intră într-un birou. 

Individul dotat o aştepta. Avea un zâmbet urât şi ochii de 
şarpe îi scânteiau. Cu braţele întinse în lături, se proţăpi în calea 
ei. 

— Ştiam eu că o să-i păcăleşti pe fraierii ăia! Eşti exact 
instrumentul de care am nevoie. Mult timp am aşteptat o şansă 
ca asta. 

— O şansă? 

Inspirase prea mult din gazul acela hipnotic şi mintea nu-i 
mai funcţiona cum trebuie. 

Individul râse, întinse braţele şi o înhăţă, trăgând-o afară 
din birou, pe coridor, spre ieşirE. In faţa uşii ce dădea afară se 
opri şi-i spuse: 

— Ar fi bine să te îmbraci înainte de a ieşi. 

Încă ţinea bluza în mână, făcută ghemotoc, şi de la brâu în 
sus n-avea pe ea decât sutienul. Se îmbrăcă, prea confuză 
pentru a se mai simţi ruşinată. Îi trecu prin minte să se revolte 
şi să încerce să fugă, dar nu avea suficientă energie pentru asta. 

Insul cu ochi de şarpe o prinse de încheietură şi o trase 
după el, afară. Limuzina cu care veniseră era parcată la bordură. 
Deschise portiera şi o împinse înăuntru, pe scaunul de lângă 
şofer, apoi se grăbi să ocolească maşina ca să urce la volan. 

Sări! Fugi! o îndemnă o voce dinlăuntrul ei. Dar muşchii 
refuzară să acţioneze. Omul se aşeză alături. 

— Sunt Drake Shardan, spuse el. Lucrez de ani buni 
pentru proştii ăştia, ascunzându-mi talentele speciale şi 


aşteptând pe cineva cu o putere pe măsura mea. Tuaio 
asemenea putere. Vom face o echipă splendidă. 

Jocuri de putere. 

Gray nu se simţea bine singur cu Giselle în locul acesta 
pustiu. Se aşeză şi îşi încrucişă braţele în jurul genunchilor. 
Foamea îi dădea târcoale, iar consumul de forţă de adineauri îi 
readusese senzaţia aceea de slăbiciune. Giselle şedea grațios, 
cu picioarele strânse sub ea. Chipul îi radia de bucurie. 

— Chiar am reuşit, nu-i aşa? Să-1 vindec pe Oryon. Gray 
încuviinţă. 

— Fireşte, n-aş fi izbutit fără puterea pe care mi-ai 
transmis-o, dar talentul este al meu. Tu nu vindeci, aşa-i? 

— Nu, replică el scurt, apoi spunându-şi că fata merita mai 
mult decât această unică silabă, adăugă: Ai mai tămăduit şi pe 
alţii înainte, am impresia. 

— O, mici zgârieturi şi tăieturi. Nimic cu adevărat 
periculos. După o clipă zâmbetul îi pieri şi fata continuă: Pe 
fratele meu nu l-am putut salva. Am încercat din răsputeri, dar 
n-am avut suficientă forţă. Ah, dacă ai fi fost tu acolo! 

— Nici un tămăduitor nu poate salva orice viaţă. 

— Şi nici pe Dwayne nu l-am salvat. 

— El era deja mort când ai venit tu. Dar Kress a fost 
vindecat. 

— Dar nu datorită mie. Directoarea şi Veronica l-au 
tămăduit. Da, m-au lăsat şi pe mine să stau acolo, să cred că 
am contribuit şi eu. Dar în realitate n-a fost nevoie de mine; s-ar 
fi descurcat ele şi în lipsa mea. 

— Cred totuşi că ţi-ar fi cerut să pleci dacă n-ai fi fost de 
nici un ajutor. 

— Şi când te gândeşti unde a dus vindecarea aceea! Am 
salvat un demon. 

Acum iar se întristasE. În sinea lui, Gray era de acord că ar 
fi fost mai bine să-1 lase pe Kress să moară, dar trebuie s-o 
liniştească într-un fel pe Giselle. 

— Dar eşti cu adevărat o vindecătoare, sublinie el. Şi eşti 
mai norocoasă decât majoritatea tămăduitorilor, fiindcă mai ai şi 
alte talente. 

Fata se lumină la faţă. 

— Asta aşa e. Poate că talentul de vindecătoare ar fi fost 
mai puternic, dacă n-aş mai fi avut şi altele. Dar mai pot face 


câteva lucruri. Chem animalele şi le liniştesc, prezic vremea, 
citesc aurele. A ta a pălit din nou, se încruntă ea. Sper că Oryon 
se grăbeşte. 

Aşa spera şi el. 

— Ce culoare are aura mea acum? o întrebă. 

— Verde cam întunecat. Nu tocmai sănătos. 

Gray nu mai spuse nimic. Nu trebuia să citească aurele 
pentru a-şi da seama că şi ea era obosită şi slăbită. Dacă Oryon 
nu se întorcea, aveau să moară aici şi nimeni nu-i va mai găsi 
vreodată. Închise ochii şi începu să picotească. Poate că adormi 
chiar, dar la strigătul vesel al fetei, se trezi. 

Oryon stătea în faţa lui, ţinând în mână un coş de nuiele. 

— M-am întors, declară el. Şi am adus de mâncare, prin 
bunăvoința directoarei şi a Veronicăi. 

— Credeam că te-ai dus după ajutor! 

— Asta-i ajutorul, replică Oryon cu un zâmbet larg. 
Suntem toţi trei aproape morţi de foame. 

— Da, dar de ce nu ne-a adus directoarea pe noi la şcoală, 
în loc să te trimită pe tine înapoi? 

Zâmbetul lui Oryon pieri. 

— A spus că nu e momentul. A mai murit cineva, iar 
şcoala forfoteşte de poliţie. Au arestat-o pe Lina. 

— Aha! 

La strigătul lui triumfător, Oryon se încruntă şi clătină din 
cap. 

— Au vrut doar să aresteze pe cineva, pe oricine. Lina nu 
e vinovată, iar directoarea ştie asta. 

Gray nu credea. Inainte însă ca el să poată spune ceva, 
Giselle întrebă: 

— A mai murit cineva? Cine? 

— Ferene K'Sere. 

— Demonul... 

— Da, replică Oryon scurt. Asta-i un alt motiv pentru care 
directoarea e de părere că suntem mai în siguranţă aici. Şi 
acum, vreţi să mâncăm, sau nu? 

Puse coşul jos, îl deschise, scoase o faţă de masă şi o 
întinse pe podea. Urmară pahare şi o carafă mare cu li-monadă, 
farfurii, tacâmuri şi, minunea minunilor, un pui întreg, umplut şi 
fript, o grămadă de legume crude şi gătite, plus o pâine 
proaspătă. 


— Asta ar trebui să vă refacă forţele. 

îndoielile lui Gray păliră în faţa mâncării. Se repezi la pui 
fără a mai aştepta-o pe Giselle şi îşi umplu farfuria cu vârf. lar 
după ce termină, îşi mai puse o porţie. Când sfârşiră, nu mai 
rămăsese nimic, decât oase de pui şi farfurii murdare. Mulţumit, 
Gray se lăsă pe spate, căscă şi simţi cum i se închid ochii. 

— Nu te aşeza prea comod, îl avertiză Oryon în vreme ce 
strângea resturile ospăţului şi le punea la loc în coş. Cina asta n- 
a fost pe gratis. Avem treabă. 

Gray se ridică în capul oaselor. 

— Ce vrei să spui? Credeam că nu trebuie decât să 
aşteptăm să plece poliţia din şcoală. 

— Nu. Directoarea are noi ordine. Acum, că am mâncat, 
trebuie s-o trimiţi pe Giselle înapoi. lar noi doi pornim după 
Kress. 

Rehanne ieşi din apartament ştiind că directoarea o va 
căuta pe Giselle şi că metodele ei se vor dovedi mai eficiente 
decât orice ar putea încerca ea. Şi nu voia să dea nas în nas cu 
creatura care trecuse de pază, intrase în apartamentul 
directoarei, o atacase pe Giselle şi lăsase urmele acelea pe 
pervaz. Sunt o laşă, recunoscu în sinea ei. Fiara era responsabilă 
pentru toate crimele care avuseseră loc. Aşa că Rehanne nu 
prea mai spera ca Giselle să fie găsită în viaţă. 

Dar dacă ucigaşul e un soi de creatură malefică, înseamnă 
că nu un elev e vinovat. Şi atunci, de ce să-l cauţi printre elevi? 
Doar dacă... îşi aminti de cartea pe care o luase; trebuia s-o 
studieze pe îndelete. 

Se duse în camera Linei, încuie uşa şi se aşeză la birou. 
Scoase cartea din sertar, dar n-o deschise imediat. Amintindu-şi 
listele pe care le făcuseră împreună, le luă din buzunar, le netezi 
şi le întinse în faţa ei. Poate că îi vor fi de folos. Scrisul curgător 
şi hotărât al Linei era uşor de citit. Rehanne trecu în revistă lista 
obiectelor dispărute şi cea a persoanelor cu care stabiliseră să 
discute, apoi examină întrebările notate pe cea de-a treia filă. 

Poate că voi găsi în carte răspunsuri la unele dintre aceste 
întrebări. O deschise la ultimele capitole şi începu să citească. 
Imediat se auzi clopoţelul care anunţa cina, dar îl ignoră; nu-i 
era foame şi, pe urmă, avea treburi mai presante decât masa de 
seară. Dacă Lina ar fi fost aici, să studieze cartea împreună... 


Lina era mai inteligentă decât ea şi ar fi sesizat unele conexiuni 
care ei probabil că-i vor scăpa. 

Dar Lina nu-i aici. Şi chiar dacă nu gândesc la fel ca ea, 
mă pricep mai bine la vrăji. Poate că eu voi înţelege ceva ce ea 
ar trece cu vederea. Examină cu atenţie fiecare vrajă prezentată 
în carte, dar singura ce părea a avea o legătură cu crimele era 
una de transformare a unui demon. 

Dar de ce ar vrea cineva să transforme un demon? 
Imediat îi veni în minte un răspuns: pentru a-l folosi la 
comiterea unei crime şi a arunca vina asupra celui al cărui chip 
îl ia demonul. Dar nu asta se întâmplase. Nimeni nu văzuse când 
fuseseră înfăptuite crimele şi deci nimeni nu ştia pe cine să 
învinovăţească. Dacă demonul ucisese pe când avea chip uman, 
n-ar fi preferat să fie văzut? Dacă luase chipul lui Kress, de ce 
fusese el prima victimă? Astfel Kress nu mai putea fi considerat 
suspect în cazul crimelor care urmaseră. Nu, n-avea nici un 
sens! 

Totuşi, Rehanne citi vraja cu atenţie, urmărind cu degetul 
lista materialelor necesare - multe neclare - şi se opri la cel mai 
ciudat. Un obiect adus de pe Tărâmul Teribil, sau care a fost 
folosit anterior de un demon. De unde ar putea obţine cineva 
aşa ceva? 

Doar dacă... Kress fusese prizonier pentru o vreme pe 
Tărâmul Teribil. Poate că adusese ceva de acolo, sau poate că el 
însuşi se potrivea definiţie. În orice caz, era clar implicat şi din 
nou Rehanne se întrebă de ce devenise el prima victimă a 
demonului. 

Sau poate că nu Kress, ci demonul fusese cel rănit, cu 
abdomenul spintecat şi sânge pretutindeni. Să fi fost o iluzie 
inspirată de acelaşi demon? 

Dar respinse imediat ideea. Directoarea şi Veronica ar fi 
sesizat o asemenea înşelătorie şi nu s-ar fi străduit toată 
noaptea să-l vindece pe Kress, aşa cum spusese Giselle că 
făcuseră. 

Dar nimic nu părea că se leagă, aşa că reîncepu să 
citească vraja. Celelalte materiale necesare nu erau greu de 
obţinut. La invocarea unui demon era totdeauna nevoie de puţin 
sângE. În acest caz, două sau trei picături ar fi fost suficiente, 
dar trebuia să provină de la persoana al cărei chip urma să-l ia 
demonul. O cantitate atât de mică nici nu era greu de obţinut - 


o împunsătură „accidentală” cu un ac sau o bucăţică de pânză 
cu care se ştersese o tăietură de la bărbierit, şi gata! 

Nici procedura nu era complicată, însă implica un pericol 
foarte mare - ca orice vrajă de invocare, de altfel. Rehanne îşi 
scutură un fior când îşi aminti dezastrul care se petrecuse cu doi 
ani în urmă, când Tria şi Lina încercaseră să invoce o Femeie 
Teribilă. Orice vrăjitoare cu cap se ferea de asemenea proceduri 
riscante, iar Rehanne refuzase atunci să ia parte. 

În carte, după textul vrăjii şi spaţiul liber de dedesubt, 
cineva scrisese câteva cuvinte cu o cerneală care în timp se 
decolorase, astfel că deveniseră greu de citit. Rehanne se chinui 
să descifreze scrisul şi simţi că i se taie respiraţia când îi desluşi 
înţelesul. 

Cuvintele formau un avertisment: Această vrajă nu trebuie 
repetată. Scrisul nu părea a fi al directoarei. Rehanne se întrebă 
dacă fraza exista şi în exemplarul de la bibliotecă. Dacă nu, cel 
care o folosise încercase probabil să repete procedura. Bunica ei 
o atenţionase cu privire la vrăjile pe care nu trebuia să le facă 
decât o singură dată; dacă erau repetate, riscau s-o ia razna şi 
să-l rănească sau să-l ucidă pe cel care le făcea. 

Poate că asta i se întâmplase lui Kress. Poate că încercase 
să facă vraja a doua oară şi fusese distrus de demonul pe care îl 
invocase. Părea o explicaţie logică pentru rănirea şi posedarea 
lui, dar nu şi pentru crimele care surveniseră. 

Rehanne rămase în continuare la birou, recitind listele şi 
întorcând problema pe toate feţele. Dacă toate astea s-ar fi 
întâmplat anul trecut, ar fi fost mai simplu. Wilce ar fi fost aici 
să-l ajute pe Gray, iar Tria ar fi putut colabora cu noi de la bun 
început, fără a se mai feri. Dar de ce nu se întâmplaseră anul 
trecut? Dacă Gray adusese cu el un demon de pe Tărâmul 
Teribil, de ce acesta se manifestase abia după aproape doi ani? 
Chestia asta n-avea nici un sens. Toţi cei implicaţi în complotul 
de acum doi ani fuseseră în şcoală şi anul trecut. 

Toţi, cu excepţia lui Reece. Şirul de evenimente tragice 
începuse atunci când camera în care stăteau el şi Gray fusese 
vandalizată. Camera lui Reece. Rehanne mai adăugă o întrebare 
pe listă: Ar fi posibil ca Reece să fi invocat demonul? 

Zgomotul paşilor pe culoar îi spuse că masa de seară se 
încheiase şi fetele se întorceau în camere. lar ea nu va rezolva 
nimic continuând să mai rămână aicl. Înarmată cu întrebările, 


hotări să treacă pe la persoanele de pe cea de-a doua listă a 
Linei: Chantal, Britnor, Vanita (să caute o modalitate de regăsire 
a giuvaierului) şi directoarea (s-o întrebe cine avea darul 
invizibili-tăţii). La urmă adăugă şi numele lui Reece. 

Directoarea probabil că nu-i va oferi nici o informaţie, iar 
Vanita, dacă ştia vreo modalitate de a-şi regăsi giuvaierul, 
probabil că ar fi făcut-o deja până acum. Şi de când luase 
cartea, Rehanne nu mai vedea vreun rost să discute cu Britnor. 
Rămâneau astfel doar Chantal şi Reece. Se ridică de la birou, 
ieşi, încuie uşa şi porni spre camera ei. 

Chantal şedea la birou, cu capul plecat şi faţa ascunsă în 
palme. Plângea oare? Rehanne se apropie şi puse o mână pe 
umărul ei. Chantal sări în picioare, se răsuci şi începu să dea cu 
pumnii în ea, privind-o cu ochi mari, îngroziţi, pe faţa albă ca 
hârtia. Rehanne se trase într-o parte, ferindu-se din calea 
pumnilor. 

— Hei! Stai uşor! îmi pare rău, n-am vrut să te sperii. 

Chantal lăsă braţele să-i cadă în lături. Treptat, răsuflarea 
agitată i se linişti şi o nuanţă rozalie îi apăru în obraji. 

— De ce te-ai furişat în spatele meu aşa? Cum vrei să 
reacţionez după toate câte s-au întâmplat? 

— Nu m-am furişat. Am crezut că ai auzit când am intrat. 

— Ei bine, n-am auzit, replică Chantal iritată. Rehanne îşi 
stăpâni pofta de a-i trage una peste mutra îmbufnată. Avea 
dreptul să fie speriată, desigur; la urma urmei, toţi erau. Dar 
pentru asta nu trebuia să se înfurie şi să-şi verse mânia pe ea. 

— Şi mă rog, unde ai fost? Parcă trebuia să rămânem în 
camerele noastre. 

— Am fost la Lina, răspunse Rehanne scurt, fără a-i mai 
povesti ce se întâmplase cu ea. 

— Nu ştiam că sunteţi aşa bune prietene. Era şi Giselle 
acolo? 

Rehanne se încruntă. De fapt, venise aici să pună ea 
întrebări, nu să fie interogată aşa. Şi furia pe care o afişa 
Chantal continua s-o intrige. N-o să-i spună ce păţise Giselle; 
asta n-ar fi făcut decât s-o sperie şi mai tare. 

— Nu, se mulţumi să răspundă. Ţi-ai găsit celălalt cercel? 
întrebă ea apoi pe un ton banal, ca şi cum n-ar fi vrut decât să 
facă puţină conversaţie. 


Frică. Furie mai intensă. Suspiciune. Emoţiile o izbiră pe 
Rehanne cu forţa unui uragan. 

— Păi... da, l-am găsit. La fel de încruntată, Chantal 
deschise pumnul, ca să-i arate cercelul. Era în sertarul tău, 
ascuns sub ciorapi. L-aş fi găsit mai devreme, dacă n-ar fi apărut 
păianjenul acela. 

— In sertarul meu! Dar cum a ajuns acolo? Şi de ce mi-ai 
căutat prin lucruri? 

— Căutam cercelul. Şi l-am găsit. lar acum vreau să ştiu 
unde-i celălalt. 

— Dar crezi că ţi l-am furat eu? 

— Ce altceva să cred? Cine ar fi avut ocazia, mai bine 
decât tine? 

Asta era deja prea mult! Ar fi căutat ea însăşi în sertare, 
dacă Chantal ar fi rugat-o. Şi de fapt scotocise prin ele atunci 
când căutaseră primul cercel. Desigur, era posibil ca bijuteria să 
fi căzut întâmplător în sertarul ei, dar Rehanne nu prea credea 
aşa ceva. 

— De ce ţi-aş fi furat un cercel? Nici măcar nu eram în 
cameră când ţi-a dispărut primul. Şi tu ştii asta. Aminteşte-ţi 
cum te-am ajutat să-l cauţi. 

— Numai că nu l-am găsit, replică Chantal pe un ton rece, 
acuzator. 

— Eu nu sunt hoaţă! De unde să ştiu că n-ai pus tu singură 
cercelul acolo? întrebă Rehanne mânioasă, fără a se mai gândi 
la ce spune, vrând doar să se răzbune pentru acuzaţia care i se 
adusese. 

Dar imediat simţi o împunsătură de frică. Cuvintele ei 
exprimaseră, poate, un adevăr. 

— la povesteşte-mi despre cerceii tăi, Chantal, îi ceru ea, 
hotărâtă să se folosească de acest avantaj. Toate celelalte 
lucruri care au dispărut aveau proprietăţi magice. Cerceii ce au? 
La ce îi foloseşti? De fapt, n-au fost ai mamei tale. Ai minţit în 
privinţa asta. Ştiu, şi vreau să aflu de ce. 

Se aşteptase ca Chantal să nege, dar văzu că se albeşte 
din nou la faţă. 

— De unde ştii? bâigui ea. Cine ţi-a spus? 

Măi să fie! Rehanne îşi spuse că e cazul să preseze şi mai 
tare. 


— Kress, minţi ea. Tocmai ne-a făcut o vizită. Crezuse că 
Chantal o să întrebe la cine se refera cu acel „ne-aa şi se chinuia 
să găsească un răspuns prin care să nu dea nimic în vileag, dar 
fata zvâcni în picioare şi începu să urle isteric: 

— Unde e Kress? Ce-aţi făcut cu el? Ce v-a spus? 

O spaimă bruscă puse stăpânire pe Rehanne. Proiectă un 
val puternic de calm şi se trase înapoi spre uşă, cu spatele. 

— N-am idee unde-i Kress. Şi în nici un caz nu sunt 
responsabilă pentru ceea ce s-a întâmplat cu el. 

Chantal rămase în picioare privind-o fix, cu o expresie 
ciudată în ochi, ceva între frică şi furie. Ţinând cercelul între 
degetul mare şi arătător, ridică braţul. Rehanne o zbughi din 
cameră înainte ca ea să apuce să arunce micul giuvaier - dacă 
asta avusese intenţia să facă. Evident, fata nu era într-o 
dispoziţie propice dezvăluirilor, aşa că mai bine s-ar duce la 
Reece, deşi habar n-avea ce să-i spună. Cum să întrebi pe 
cineva dacă n-a invocat cumva un demon?! Va trebui să-l ia pe 
ocolite, să-i pună întrebări din care să nu reiasă că-1 suspecta, 
dar care să-i ofere un indiciu, cât de mic, dacă el era într-adevăr 
vinovatul. 

Preocupată în încercarea de a-şi formula în minte 
întrebările, ajunse în capătul scărilor şi puse piciorul pe prima 
treaptă, înainte de a deveni conştientă de ceva periculos. 

Ceva în spatele ei. 

Se întoarse, dar nu văzu pe nimeni. O mână o izbi în piept. 
Pierzându-şi echilibrul, căzu pe spate, dădu să se prindă de 
balustradă, nu izbuti şi începu să alunece. Pe când încerca să se 
oprească, auzi o şoaptă feroce: 

— Ghash, prin acest zălog îţi poruncesc ţie s-o ucizi. O 
fiară hidoasă, de înălţimea unui om, se materializă în capătul 
scărilor. Rânjindu-şi colții, ţâşni spre ea, cu ghearele întinse în 
faţă. Răsuflarea fierbinte a monstrului, duhnind a sulf, o 
împresură. Ghearele îi sfâşiară bluza. 

Foloseşte-ţi puterea! îi comandă o voce interioară şi, 
disperată, Rehanne proiectă un jet calmant spre fiară, în 
încercarea de a-i potoli turbarea. Dar mintea ei era 
impenetrabilă. Bestia o înhăţă; îi înfipse colții în umăr; îşi 
încleştă ghearele în şoldul ei. 

Ignorând durerea, azvârli spre monstru un nou val de 
forţă, menit să-i întunece mintea. Fiara urlă. Rehanne îşi dirijă 


întreaga putere în ceața care învăluia mintea bestiei. Ghearele 
se retraseră, lăsând în urmă şiroaie de sânge. Colţii îşi slăbiră 
strânsoarea, eliberân-du-i umărul. Cu greu, Rehanne se ridică. 
Fiara întinse o labă spre ea, dar izbuti să se ferească. 

— Du-te înapoi de unde ai venit! îi ordonă ea încercând 
să-şi stăpânească tremurul din glas. 

Care era numele pe care îl şoptise vocea? Ghash! 

— Ghash, îţi poruncesc ţie: întoarce-te pe tărâmul tău! 

Monstrul făcu un pas în spate şi dispăru. 

Umărul şi şoldul o dureau înfiorător; colții şi ghearele fiarei 
erau probabil veninoase. Trebuia să caute ajutor. Izbuti să se 
ridice în picioare. 

Ceva o împinse la loc. Capul i se izbi de marginea dură a 
treptelor. Năucă, ghemuită la baza scării, auzi paşi apropiindu- 
se de sus. Nu putea, nu avea voie să leşine! Trebuia să lupte cu 
inamicul acela nevăzut. Dar bezna îi dădea târcoale, trăgând-o 
în adâncurile ei. 

Strânsoarea unor mâini în jurul gâtului - mâini omeneşti, 
nu gheare - o readuse în simţiri. Se zvârcoli, încercând să-şi 
elibereze braţul prins în cădere sub corp. Degetele îi apăsau tot 
mai tare beregata, retezând fluxul de aer spre plămâni. Şi bezna 
o absorbi cu totul. 

Ispita. 

Shardan îşi conducea maşina prin Millville cu o viteză 
ameţitoare, fără a vorbi, ceea ce o scutea pe Lina de grija de a 
se concentra asupra conversaţiei în vreme ce mintea ei încă nu- 
şi revenise de pe urma gazului hipnotic. Privea apatică pe 
fereastră, la vitrinele magazinelor. Străbătură centrul oraşului şi 
apoi intrară pe o serie de străduţe înguste, într-o zonă cu 
locuinţe. Shardan nu încetini nici măcar în faţa câinilor şi a 
copiilor care se jucau în stradă; maşina îi ocolea în viteză, în 
scrâşnet de pneuri, iar copiii o luau la fugă, speriaţi. Pe Lina 
numai starea de letargie o împiedica să ţipe. 

Uşurarea pe care o resimţi când ieşiră din oraş şi intrară 
pe autostradă nu dură mult. Limuzina rula şi mai repede, 
hurducăind în gropi şi scârţâind la curbe. Probabil că individul 
încerca să ajungă la destinaţie înainte ca efectul gazului să 
dispară complet. Lina îşi simţea mâinile şi picioarele grele, dar 
mintea începea să i se limpezească. Îşi spuse că poate ar izbuti 
să-şi folosească puterile, dar la viteza cu care mergeau nu avea 


curaj să încerce; dacă omul ar pierde controlul volanului, ar muri 
amândoi. 

Shardan coti de pe autostradă pe o străduţă îngustă, care 
îl obligă să încetinească. Lina întinse uşor mâna spre mânerul 
portierel. Înainte de a mai putea face însă vreo mişcare, maşina 
se opri în faţa unei case vechi. 

— Vreau să fii atentă la mine, îi spuse Shardan. Ascultă ce 
îţi propun înainte de a hotărî să-ţi foloseşti puterile împotriva 
mea. După ce vei auzi ce am de gând, cred că vei fi bucuroasă 
să cooperezi. 

Lina încuviinţă, nu fiindcă ar fi avut intenţia să asculte sau 
să coopereze, ci pentru a-l face să vorbească şi a-i înşela 
vigilenţa. 

— Am făcut un lucru periculos acolo, în Millville, continuă 
el. L-am trădat pe inspectorul-şef şi te-am luat din închisoare. 
Dacă el şi Canby află despre asta, n-am să mă mai pot întoarce, 
fiindcă m-ar ucidE. Îţi spun toate astea ca să înţelegi ce risc am 
fost dispus să-mi asum. Am aşteptat mult timp o asemenea 
ocazie, iar acum n-o puteam lăsa să-mi scape. Când ai făcut 
trucul acela cu furtunul de gaz, mi-am dat seama că era un 
semn, indiciul pe care i-l cerusem Dătătorului de putere. Aşa 
cum ţi-a spus Ardrey, am darul discernământului, ştiu să sesizez 
adevărul, dar nu numai atât. Pot simţi şi nivelul de putere al 
oricărui dotat. Tu ai o putere considerabilă; ai ajuns la nivelul al 
patrulea. Nu ştiam că la şcoala voastră sunt elevi atât de dotati, 
aşa că am fost încântat să te descopăr. Profesorii, desigur, sunt 
toţi la nivelul al cincilea sau al şaselea, dar ei sunt prea înguşti 
la mine şi prea conservatori pentru a-mi fi mie de folos. 

Uite că infailibil nu e, îşi spuse Lina. Habar n-are despre 
Veronica şi despre Tria. Mă întreb ce ar zice dacă ar afla despre 
cele două Experte de nivelul al şaptelea. Probabil că ar prefera-o 
pe Tria în locul meu. Ba nu, i-ar fi prea frică de ea. Ei bine, o să 
înveţe el să se teama şi de mine. Am ajuns deci la nivelul al 
patrulea? Aşa credeam şi eu, dar nu eram sigură. Nu ma 
surprinde însă că directoarea nu s-a sinchisit să-mi dea de ştire. 

— Sunt sigur că ai observat cum mă tratează Ardrey. 

Lina ridică din umeri într-un gest echivoc, considerând că 
e mai bine să nu-i spună că fusese prea preocupată de 
problemele ei pentru a-i da lui cine ştie ce atenţie. 


— EI îi dispreţuieşte pe cei dotați, continuă Shardan. Nu 
fiindcă e invidios pe puterile lor. Asta aş mai putea înţelege. Dar 
el crede că ne este superior din punct de vedere moral. De fapt, 
pe noi ne consideră o formă de viaţă inferioară. 

— Şi atunci, de ce lucrezi pentru el? 

— N-o fac fiindcă am nevoie de o slujbă, ci pentru că am 
aşteptat un prilej de a-1 discredita şi a prelua eu controlul 
poliţiei. 

Lina se încruntă. Nu vedea de ce i-ar fi mai bine poliţiei 
sub conducerea lui Shardan, dar chestia asta n-o privea pe ea. 

— De ce nu-mi spui mai repede ce ai de gând? îl întrebă 
ea enervată. 

— Foarte bine. Uite ce e: cei dotați se mulţumesc să stea 
pe margine, fără să-şi folosească puterile în avantajul lor. Aş 
vrea să văd că toţi dotaţii, nu numai eu, ocupă locul pe care îl 
merită. Fiindcă avem abilităţile, inteligenţa şi, nu în ultimul rând, 
puterea necesare. Ştiu - te-am „citit” în privinţa asta - că nu eşti 
loială faţă de nici un grup şi faţă de nici o persoană, decât faţă 
de tine însăţi. Eşti genul de om care vrea puterea fără să-i pese 
de modul în care o obţine. 

— Şi acesta e tipul de om pe care îl vreau la guvernare. Cu 
puterea ta, pe de o parte, şi cu experienţa şi cunoştinţele mele, 
pe de alta, va fi simplu să punem stăpânire mai întâi pe poliţie, 
apoi pe Consiliul din Millville şi în cele din urmă pe guvernul 
provinciei. Cine ştie, poate ajungem în final şi la Triumvirat! 

— Eşti ţicnit! 

— Ba deloc. Cei nedotaţi sunt uşor de influenţat. 
Ostilitatea lor şi scrupulele Comunităţii dotaţilor sunt cele care 
ne-au împiedicat să punem mâna pe întreaga provincie Arucadi. 
Dar în ultimii ani ostilitatea lor a pălit substanţial. Ardrey e un 
rebut al vremurilor trecute. Şi tocmai din cauza asta e ideal 
pentru planurile noastre. 

— Planurile tale, îl corectă Lina, plictisită de elucubraţiile 
lui. 

— Să nu-mi spui că tu nu eşti ambițioasă. N-am să te cred. 
Ascultă aici! îţi ofer şansa de a deveni una dintre cele mai 
influente persoane din rândul celor dotați. Primul pas în planul 
meu este discreditarea totală a lui Ardrey. Şi nu-mi pot închipui 
că te-ai opune la asta. 


Lina ridică din umeri. Ea credea că deja îl discreditase pe 
inspector când evadase, lăsându-i pe el şi pe ajutorul lui 
inconştienţi în hol. 

— Eu îl urăsc, continuă Shardan, pentru că mă târăşte 
după el ca pe dotatul lui personal, deşi toată lumea ştie ce 
părere are despre cei talentaţi. Acum are de gând să se 
folosească de problemele de la şcoală, de crimele acelea, 
pentru a-i acuza pe cei dotați şi a lansa un veritabil pogrom. Dar 
noi putem face ca planul ăsta să se întoarcă împotriva lui. Să 
arătăm cum s-a amestecat în soluţionarea crimelor, împiedicând 
aducerea în justiţie a adevăratului ucigaş, aruncând şcoala într-o 
lumină rea şi încercând să ascundă contribuţia pe care dotaţii o 
aduc la bunăstarea ținutului şi a provinciei în ansamblu. 

Deci totul se rezuma la şcoală şi la crime. 

— Şi cum propui să faci toate astea? îl întrebă ea. 

— İl deconspirăm pe adevăratul asasin, aducem dovezi că 
Ardrey a împiedicat buna desfăşurare a anchetei şi a complotat 
împotriva şcolii, iar apoi oferim Consiliului provincial irezistibila 
ocazie de a-şi spori averea concediindu-1l pe Ardrey şi punându- 
mă pe mine în locul lui. 

Shardan deborda de entuziasm, iar în ochii fără gene îi 
sclipea o licărire nebunească. 

— Dar nu ştim cine e asasinul, obiectă Lina. Şi nu văd cum 
soluţionarea crimelor ar spori averea provinciei. 

— Tu nu ştii cine e asasinul, şi nici eu. Dar directoarea ştie 
aproape sigur. Talentul meu îmi permite să-mi dau seama că ea 
deţine o sumedenie de cunoştinţe pe care le ascunde faţă de 
ceilalţi profesori şi faţă de elevi, în plus, are acces la alte 
dimensiuni, în care bogății fabuloase aşteaptă să fie 
descoperite. lar pentru a afla ucigaşul şi a exploata acele 
bogății, nu trebuie decât s-o controlăm pe directoare. 

— Ceea ce nu-i deloc simplu, ripostă Lina, fascinată de 
ideile trăsnite ale omului. Directoarea deţine o putere 
considerabilă. 

Nu mai adăugă şi că puterea ei era susţinută de cele două 
Experte. 

— Considerabilă, într-adevăr, spuse Shardan bâţâ-ind tare 
din cap, de parcă Lina tocmai răspunsese corect la o întrebare 
dificilă. Eu însă am mijloacele necesare pentru a o neutraliza. Ţi- 


am spus deja că am alte talente pe care nu le-am dezvăluit 
niciodată în faţa şefilor mei. Priveşte! 

Shardan stătea cu braţul stâng întins firesc pe lângă corp. 
Acum îl ridică însă atât de brusc, încât Lina se repezi la mâner şi 
deschise portierA. Înainte să poată sări afară, filamente de 
lumină izbucniră din degetele lui întinse şi formară o plasă în 
jurul el. In numai câteva secunde o învăluiră, înfăşurând-o într- 
un fel de pâclă albă. Deşi nu rostise nici un cuvânt, Shardan 
reuşise o vrajă exact ca aceea prin care o imobilizase Ferene. La 
fel ca atunci, era închisă într-un soi de cocon prin care nu 
răzbătea nimic din lumea de afară. Veronica spusese că 
individul era abia la nivelul al doilea, dar în cazul ăsta n-ar fi 
putut produce o închisoare ca asta în care o prinsese pe ea. Şi 
eforturile de a scăpa nu făceau decât să-i consume forţele. 

Plasa se dizolvă în cele din urmă şi Lina căzu înapoi pe 
bancheta maşinii. Shardan radia de satisfacţie. 

— Aşa o putem neutraliza pe directoare, o înştiinţă el. Pot 
să te învăţ şi pe tine trucul ăsta mărunt. 

Lina făcu ochii mari. Truc mărunt! Da, i-ar fi plăcut să afle 
şi ea secretul. Ba chiar era musai să-l afle, deşi asta însemna 
să-i cânte individului în strună pentru o vreme. Shardan zâmbi. 

— Acum, că ai aflat cât de uşor te pot împiedica să fugi, 
vino în casă cu mine şi îţi voi arăta încă unul dintre talentele 
mele ascunse. 

Cobori din maşină şi Lina îl urmă în casă. Interiorul era 
simplu, cu câteva piese de mobilier din lemn lucrat de mână, 
banal şi practic. Probabil că nimeni nu locuia aici; ţicnitul folosea 
clădirea doar pentru scopurile lui ticăloase. Curent electric nu 
exista; Shardan aprinse o lumânare, o puse într-un sfeşnic, şi o 
conduse pe Lina în dormitor. Pe patul cu cadru din lemn era 
întinsă o saltea plină de praf, fără aşternuturi. Pe un perete 
atârna o oglindă înaltă, într-o ramă din lemn de pin lustruit, mai 
bine cizelată decât celelalte lucruri din jur. Shardan o împinse în 
faţa ei. 

Lina nu era deloc încântată de imaginea pe care o vedea: 
haine boţite, păr nepieptănat, obrazul murdar. 

Dar uită imediat de aspectul ei când Shardan veni în 
spatele ei, ţinând încă lumânarea în mână. Temătoare, îl privi în 
oglindă, însă nu imaginea lui, ci a ei începu să tremure şi să se 
transforme. Nu-şi putu stăpâni un strigăt de surpriză când văzu 


trăsăturile familiare ale directoarei înlocuindu-le pe ale ei. 
Shardan chicoti. 

— Vezi deci că nu mă laud degeaba. Poate că n-am eu 
prea multe talente, dar cele pe care le am sunt foarte utile. Pe 
acesta l-am dobândit recent. Te pot face să-i ţii locul directoarei 
în vreme ce vom scoate de la ea informaţiile necesare. Nu 
reuşesc să menţin transformarea decât pentru perioade scurte - 
cel mult o oră sau două - deci va trebui să gândim totul bine, ca 
să exploatăm la maximum acest interval. 

Cu aceste cuvinte, insul cobori lumânarea, imaginea din 
oglindă tremură din nou şi Lina văzu cu bucurie cum figura ei 
reapare. 

— Dacă ai atâta putere, de ce mai ai nevoie de mine? 
întrebă ea. De ce n-ai luat pur şi simplu înfăţişarea lui Ardrey, ca 
să-l înlocuieşti de mult la conducerea poliţiei? 

— Aş fi făcut-o, dacă aş fi putut. Din păcate, pe mine 
însumi nu mă pot transforma; talentul meu nu funcţionează 
decât pe o altă persoană. De aceea am nevoie de un alt dotat 
lipsit de principii rigide. 

Lina ştia că multe talente puteau fi folosite doar pe alţii. 
Poate că individul nu minţea, dar asta nu-i alungă suspiciunile. 

— Trebuie să-mi dai o dovadă că pot avea încredere în 
tine, îi spuse ea. De unde să ştiu că nu mă vei trăda odată ce vei 
obţine ceea ce vrei? 

— Încredere! scuipă el. Uite un cuvânt pe care 
Comunitatea dotaţilor îl flutură adesea. Eu n-am să vorbesc însă 
despre încredere, ci despre siguranţă. Iţi voi da şi ţie arma pe 
care ţi-am arătat-o mai devreme, ca s-o poţi imobiliza pe _ 
directoare. Ştiu că ţi-ai dori să stăpâneşti şi tu trucul acela. In 
schimb, voi lua ceva de la tine, un lucru pe care-l voi păstra ca 
o garanţie că vei coopera; ceva ce ştiu că n-ai vrea să pierzi. Şi 
cred că ai să-mi urmezi planurile. 

Lina se răsuci pentru a-l privi în ochi. Semăna cu un şarpe 
mai mult ca niciodată. Se încordă, încercând să se preschimbe 
în panteră. Dar nu izbuti. Shardan făcu o strâmbătură: 

— Ah, da! Ştiu despre talentul tău şi despre cât de drag îţi 
e. Când directoarea ţi l-a redat, am obserrvat imediat. De fapt, 
îţi puteam distinge forma de panteră în interior. Şi am identificat 
procesul prin care directoarea a prins acea formă şi ţi-a retras-o, 
iar apoi ţi-a înapoiat-o. Shardan îşi frecă mâinile de satisfacţie şi 


continuă: Nu-ţi pot spune cât de încântat am fost să văd acest 
proces. Imediat mi-am dat seama de valoarea lui pentru mine. 

Lina explodă aidoma unui vulcan. Se aruncă asupra lui, 
lovindu-l cu mâinile şi cu picioarele. Brusc însă, se pomeni 
prinsă din nou în plasa aceea albă. De data aceasta, când el fi 
dădu rumul, se prăbuşi, deloc elegant, pe pat. El nu se mişcase 
de lângă oglindă. 

— Linişteşte-te! îi ceru el. Talentul îţi va fi înapoiat atunci 
când şi tu mi-1 vei reda pe al meu. Nu vei avea nevoie de forma 
de panteră pentru a duce la îndeplinire sarcina pe care ţi-o 
încredinţez. Doar asta îţi va trebui, preciză Shardan şi, 
deschizând pumnul, îi arătă ceva ce semăna cu un ghem de fire 
luminoase. Darul meu în schimbul capacităţii tale de a te 
transforma. 

Şi-i aruncă ghemul. Ea îl prinse şi-l examină suspicioasă. 

— Cum funcţionează? îl poate folosi oricine? 

— Toţi cei care au chiar şi cel mai neînsemnat talent. 
Strânge-l în palmă, îndreaptă mâna spre persoana pe care 
doreşti s-o imobilizeze, deschide degetele şi lasă-ţi mintea să 
dirijeze firele. Se vor deplasa cu viteza gân1 dului pentru a 
înfăşură victima. 

Lina strânse ghemul în mână, întinse braţul în direcţia lui 
Shardan şi desfăcu apoi pumnul, aşa cum o învățase el. 
Filamente de lumină ţâşniră spre el, dar imediat se retraseră în 
palma ei cu o forţă ce-i dădu furnicături în piele. El izbucni în 
râs. 

— Mi-am ridicat o pavăză împotriva ei. Doar nu credeai că 
sunt chiar atât de neghiob?! Dar directoarea nu se va aştepta la 
aşa ceva; n-ar trebui să ai probleme utilizând plasa pe ea. 

— De unde o ai? Tu ai făcut-o? întrebă Lina, fremă-tând de 
curiozitate. 

— A fost 0... 0... cum să-i spun... o recompensă pentru un 
serviciu pe care i l-am făcut în Tirbat unui tip foarte dotat. Din 
păcate, cu câţiva ani în urmă intrase în conflict cu un înalt 
membru al guvernului naţional, iar eu l-am ajutat să scape de 
condamnarea la moarte în schimbul acestui truc pe care mi l-a 
împărtăşit. Fireşte că pe urmă a trebuit să plec pentru 
totdeauna din Tirbat. 

— Ziceai că nu e nevoie de un talent deosebit pentru a-l 
folosi. Ar putea fi utilizat şi de cineva nedotat? 


— Nu. Dacă autorităţile l-ar fi putut exploata în vreun fel, 
eu nu l-aş mai fi obţinut. 

Lina roti în palmă ghemul miraculos. Indiferent de unde 
provenea, era minunat şi tare i-ar fi plăcut să-l aibă. Ştia că nu 
cu asta o imobilizase atunci Ferene; atunci fusese vorba despre 
magie în adevărata putere a cuvântului, nu de vreun obiect sau 
dispozitiv. Dar ghemul i-ar fi oferit Linei aceeaşi abilitate, chiar 
dacă nu avea talentul aparte al lui Ferene. 

Dar mai ştia şi că, oricât de mult şi l-ar fi dorit, n-ar fi dat 
în schimb abilitatea de a se transforma. Shardan înţelesese 
perfect acest lucru; de aceea acceptase să-i încredinţeze un 
asemenea dar minunat. 

— Acum trebuie să mă întorc în Millville şi să văd ce fac 
colegii mei, o anunţă el. Dacă şi-au revenit, am pregătit o 
poveste pe care să le-o spun. Tu aştepţi până când mă întorc. 
Va trebui să rămâi peste noapte aici. Am să-ţi dau aşternuturi şi 
o pătură. Dimineaţă te duc înapoi la şcoală şi ne vom pune 
planul în acţiune. 

Lina încuviinţă morocănoasă, puse ghemul magic în 
buzunar şi aşteptă în linişte în vreme ce el se fâţâi de colo-colo, 
luând din dulap cearşafuri, arătându-i unde e oala de noapte şi 
scoțând dintr-o cămară un borcan cu dulceaţă de mure şi o 
pâine, pe care le puse pe o masă albă, smălțuită. . 

— Regret că n-am nimic mai bun să-ţi ofeR. iți voi aduce 
mâine ceva mai consistent. lar în curând ne vom putea ospăta 
ca nişte regi. 

Şi cu asta, plecă. Lina auzi cheia răsucindu-se în broască 
şi, câteva secunde mai târziu, motorul limuzinei pornind. 
Aşteptă până ce sunetul se pierdu în depărtare, apoi luă 
borcanul cu dulceaţă şi-l izbi de perete, unde se sparse şi se 
împrăştie formând o mânjeală ce-i mai ostoi furia. Pâinea o 
trânti pe jos şi o fărâmiţă sub tălpi. Păcat că Gray nu e aici, ca 
să sculpteze ceva din firimiturile astea, îşi spuse. 

Încercă uşile şi ferestrele şi constată că, aşa cum bănuia 
de fapt, erau încuiate. Nu conta însă. Shardan nu-i luase toate 
talentele. 

Luă o mână de dulceaţă şi scrise cu ea pe tăblia albă a 
mesei: Ne vedem la şcoală. Apoi, în faţa uşii, îşi adună întreaga 
putere şi micşoră ivărul şi balamalele până ce uşa începu să se 
mişte uşor, o trânti la pământ, păşi peste ea şi ieşi. Traversă 


aleea şi porni pe marginea autostrăzii, privind în zare după o 
maşină. Una avea să apară curând, fără îndoială, şi n-avea să-i 
fie greu să-1 convingă pe şofer să oprească şi s-o ia până la 
şcoală. 

Gray se ciondăni puţin cu Oryon înainte de a accepta să 
plece amândoi în căutarea lui Kress. Ştiuse în sinea lui, de când 
hotărâse să-i salveze viaţa, că urma să se implice în problemele 
lui Oryon. La urma urmei, prostia lui fusese cea care dezlănţuise 
demonii, iar acum venise vremea ca aceştia să fie înfrânți. Poate 
că avea să fie ucis în încercarea de a le veni de hac; 
probabilitatea - îşi spuse el - era chiar mare. Viaţa lui nu valora 
prea mult, iar dacă şi-o va pierde în lupta cu răul care ameninţa 
şcoala, măcar moartea lui va preţui ceva. 

Întinse mâinile spre Oryon şi Giselle, pentru un alt schimb 
de putere. Prima dată nu simţise nimic; acum însă, energia 
părea că lasă în urmă o dâră de furnicături în vreme ce-i 
părăsea corpul, iar când o absorbi din nou, o fierbinţeală 
cumplită îl cuprinse. Nu ştia dacă devenise el mai sensibil sau 
dacă senzațiile indicau o sporire a puterii. Dacă o va putea 
trimite pe Giselle înapoi la şcoală, putea fi sigur că era mai 
puternic. 

Îşi imagină culoarul din faţa biroului directoarei, 
amintindu-şi în detaliu podeaua de scânduri, tocită de paşii 
generaţiilor de elevi care aşteptaseră acolo, uşa masivă, 
palierul, scara ce urca spre etajul al treilea şi cea care cobora 
spre primul. Apoi o plasă pe Giselle în mijlocul scenei, în faţa 
uşii, gata să ciocănească. 

Îşi înăbuşi un impuls puternic de a se transfera totodată şi 
pe sine împreună cu Oryon. Ar fi putut, era sigur de asta, dar 
ştia că nu va avea linişte la şcoală până ce nebunia asta nu se 
va sfârşi. Ceva părea că trage de el, chemându-l acolo, în 
capătul scărilor. Strânse pleoapele pentru a alunga ispita şi 
refuză să se vadă pe sine însuşi în mijlocul scenei. 

De data aceasta îşi dădu seama când Giselle dispăru; 
transferul trimise o undă de şoc pe canalul pe care îl deschisese. 
Imaginea ei mentală începu să se deplaseze: o văzu înaintând şi 
apoi răsucindu-se să privească la ceva pe scări. 

Oryon îl scutură de braţ. Deschise ochii. Viziunea dispăru. 

— Foarte bine! îl lăudă el. Şi acum, îl poţi găsi pe Kress? 


— Nu ştiu. O să încerc, dar înainte de asta... Cum ne vom 
proteja pe noi înşine? Ce arme vom folosi împotriva demonului? 

— Directoarea mi-a dat două lucruri. Primul este numele 
demonului. Cât timp l-a ţinut captiv în corpul lui Kress, şi-a 
folosit puterile pentru a-1 descoperi. Prin faptul că-1 ştim, vom 
avea un oarecare control asupra lul. Il cheamă Grimgrist. Şi al 
doilea lucru... Oryon căută în buzunar şi scoase un obiect mic. 
Directoarea a zis că s-ar putea să-l recunoşti. 

Şi-i întinse un cercel ca o semilună din argint, cu un 
diamant în mijloc. Gray îl privi, nevenindu-i să creadă. 

— De unde-1 are? întinse mâna spre el, dar şi-o retrase 
imediat. E unul dintre cerceii pe care i-am cumpărat pentru 
Rehanne, ca dar de întâlnirE. Îi aveam în buzunar în seara 
Balului de larnă, când... când tu... când Femeile Teribile... 

Amintirile dureroase îl copleşiră, aducând cu ele un nou 
val de mânie. Oryon făcu un pas înapoi şi închise cercelul în 
palmă. 

— A fost găsit sub uşa lui Kress, în seara în care l-a atacat 
demonul, îi spuse el. Directoarea crede că, atunci când a fost pe 
Tărâmul Teribil, Kress l-a găsit - sau i-a găsit pe amândoi - şi l-a 
adus cu el când a fost salvat, fără a spune nimănui nimic. Apoi 
şi-a dat seama că, din cauza asocierii lor cu Tărâmul Teribil, 
cerceii puteau fi utilizaţi pentru a invoca un demon şi a-l 
controla. Dar Kress s-a întins mai mult decât l-a ţinut pătura; 
niciodată n-a fost foarte deştept. N-a mai putut păstra controlul, 
demonul a pus stăpânire pe el şi acum e posedat. 

Explicaţia reuşi să-l calmeze pe Gray. Era logică. Şi cu 
toate că îl învinovăţea încă pe Oryon, responsabilitatea pentru 
toată nebunia de acum cădea în întregime pe umerii lui Kress. 

— Deci noi va trebui să-l salvăm de consecinţele propriei 
lui tâmpenii? 

— Trebuie ori să distrugem demonul, ori să-1 trimitem 
înapoi de unde a venit şi să ne asigurăm că nu se va mai 
întoarce. 

— Şi cercelul ne va ajuta? 

— El ne poate duce la demon; faptul că-i cunoaştem 
numele ne-ar putea ajuta să-l controlăm. Asta e tot ce ne-a 
putut promite directoarea. 

Gray se simţi străbătut de un fior premonitoriu. Din nou se 
văzu nevoit să-şi alunge tentaţia de a se transfera şi pe el în 


adăpostul sigur al şcolii. Dar atâta vreme cât demonul rămânea 
liber, siguranţa avea să fie doar o iluzie. 

— Bine, spuse. Hai să-i dăm drumul! 

Evadarea. 

Un țipăt ascuţit răzbătu dincolo de perdeaua de 
inconştienţă care era pe cale s-o cuprindă. Mâinile de pe gâtul ei 
îşi slăbiră strânsoarea. Câteva clipe mai târziu, două braţe moi îi 
ridicară capul; o atingere delicată îi atenuă durerea din piept. 
Revenindu-şi în simţiri, Rehanne îşi aminti dureros de vânătăile 
şi loviturile pe care le căpătase când căzuse pe scări. Apoi şi 
acea durere cedă, înlocuită de o senzaţie caldă, plăcută. Fiindcă 
nu voia să deschidă ochii şi să distrugă starea minunată de 
relaxare care o cuprinsese, încercă să blocheze şoaptele care o 
chemau, insistent, pe nume. 

În cele din urmă ridică însă pleoapele şi privi chipul 
îngrijorat, aplecat deasupra ei. Giselle! Abia după câteva 
secunde izbuti creierul ei să înţeleagă adevărata semnificaţie a 
prezenţei fetei acolo. 

— N-ai murit! bâigui ea uluită. Am fost atât de 
îngrijorate... Dar se întrerupse, fulgerată de un gând bizar, şi 
după o secundă continuă: Dacă nu cumva... Am murit, oare? 
Suntem amândouă... 

— Fireşte că nu, prostuţo! A fost totuşi cât pe-aci. Slavă 
Dătătorului de putere că am ajuns la timp! 

— Dar unde ai fost? Şi cum ai ajuns aici? De unde ai ştiut? 

— Nu ştiam că ai probleme. Doar printr-un noroc am ajuns 
la vreme. Am fost împreună cu Gray. Tocmai mă atacase un 
demon, când Gray m-a transferat, nu ştiu cum, din biroul 
directoarei într-un alt loc. Habar n-am unde; era un loc pustiu, 
fără nimic în jur. Dar Oryon şi Gray erau acolo; Oryon fusese 
grav rănit, iar Gray m-a chemat să-1 vindec. 

Rehanne se holbă la ea, abia venindu-i să creadă ce 
auzea. De ce era Gray împreună cu Oryon - asta înţelesese din 
ce-i povestise Lina. Dar de unde căpătase el talentul de a aduce 
pe cineva la el, în ceea ce Tria descrisese ca fiind o altă axă a 
timpului? Şi dacă acum avea această putere, de ce o adusese 
pe Giselle şi nu pe ea? 

Dar imediat se mustră singură pentru această mică 
gelozie; n-o chemase pe ea fiindcă avusese nevoie de un 
vindecător. Şi totuşi, Giselle nu era o tămăduitoare puternică. 


Mai potrivite ar fi fost directoarea, Veronica sau Tria. De ce nu 
apelase la ele? Dar Gray nu ştia despre Tria şi... 

— Gray m-a trimis înapoi, iar el şi Oryon pleacă în 
căutarea lui Kress, continuă Giselle să-i explice. Când am 
apărut, te-am văzut zăcând aici şi părea că te strangulează 
ceva. 

— Chiar mă strangula! 

Deja pieriseră şi ultimele urme ale letargiei; oricum, 
pierduse prea multă vreme. Se ridică în capul oaselor şi privi în 
jur. 

— Cineva, continuă ea, asasinul probabil, are darul 
invizibilităţii. Şi m-ar fi ucis, cu siguranţă, dacă n-ai fi apărut tu. 
lar acum nu poate fi departe. Suntem în pericol aici. 

Şi porni în jos pe scări. Giselle o prinse de braţ. 

— N-ar trebui să cerem ajutor directoarei? Rehanne 
clătină din cap. 

— Directoarea a făcut deja prea multe greşeli. Trebuie s-o 
găsim pe Veronica. Dacă există cineva care ne poate ajuta, ea e 
aceea. 

Cu fiecare utilizare a puterii, Gray era tot mai mândru de 
talentele sale nou-descoperite. Pentru prima dată în viaţă îl 
încerca dorinţa de a-şi pune forţele la încercare şi de a testa noi 
modalităţi de a şi le extinde. Pentru prima dată înţelegea cum 
se lăsase Oryon ademenit de ispita puterii. Devenise nerăbdător 
să se confrunte cu Kress, încrezător că va izbuti să-l controleze 
şi să înfrângă demonul. Acum Oryon îl tempera şi-i cerea să fie 
precaut. Fără îndoială că se gândea la rana aproape fatală pe 
care i-o făcuse Kress. (Dacă fusese Kress; Gray încă nu-şi putea 
risipi îndoielile.) 

— Dacă-1 aducem aici, transferul îl va prinde cu garda jos 
şi ne va oferi nouă avantajul surprizei, insistă Oryon. 

— Dar ne va lipsi de o armă esenţială, sublinie Gray cu 
alte cuvinte ceea ce-i mai spusese de două ori până acum. 
Sosirea noastră neaşteptată îl va lua prin surprindere. lar dacă 
are o armă şi încearcă să ne atace, îl pot timite pe el aici, iar noi 
îl vom urma şi-l vom înhăţa cât va fi dezorientat, înainte de a se 
dezmetici şi a-şi da seama ce s-a întâmplat cu el. 

— Kress va fi, poate, dezorientat, dar crezi că va fi şi 
demonul? Şi ştim că are cel puţin o armă, cea cu care m-a 
înjunghiat pe mine. A doua oară nu-l vom mai lua prin 


surprindere. Dacă folosim cercelul pentru a-l atrage aici şi-l 
imobilizăm cu ajutorul numelui, vom evita să ne irosim puterile. 
Dacă însă facem cum spui tu, riscăm să rămânem fără forţe. 

Gray refuză cu încăpățânare să accepte opiniile celuilalt. 
Puterea acumulată în urma schimbului pulsa în el, îi curgea prin 
vene, cerea să fie folosită. Se simţea atotputernic, invincibil. 

— Dacă tu nu vrei să vii, mă duc singur, declară fără a da 
ascultare acelei voci micuţe care îi şoptea că replica asta 
îngâmfată suna exact ca una dintre frazele pe care le-ar fi putut 
rosti Oryon înainte. 

— Vin, răspunse acesta demn. 

Gray îşi savură victoriA. Încordându-şi muşchii braţelor, 
strânse pleoapele tare, ca să arate cât de bine se concentrează. 
Fiindcă nu putea vizualiza împrejurimile lui Kress cum făcuse 
când o trimisese pe Giselle înapoi la şcoală, şi-1 închipui aşa 
cum îl văzuse ultima dată, construind apoi mental imaginea sa 
şi a lui Oryon de o parte şi de alta a lui Kress. Neştiind ce se află 
în jurul lui, acolo unde se afla el, îşi trimise fluxul de putere în 
afară, în căutarea lui Kress, în loc să-1 tragă spre sine, aşa cum 
ar fi făcut pentru a-l aduce pe el aici. Nu simţi nimic din 
tranziţie. Şoapta lui Oryon, „Dătătorul de putere să ne ajuteâl 
făcu să deschidă ochii. 

Se transferaseră într-o sală din piatră cu plafonul înalt. 
Pereţii accidentaţi sugerau că ar putea fi o peşteră, în centru, pe 
o masă din piatră chiar în faţa lor, zăcea Kress; era legat, iar în 
priviri îi scânteia teroarea. În spatele mesei, trei demoni hidoşi, 
cu colții rânjiţi, discutau. Pe unul Gray îl recunoscu: era cel pe 
piatră ascuţită, îndreptată spre pieptul lui Kress. Locul întreg 
duhnea a sulf. 

Ca şi cum imaginea aceasta nu ar fi fost suficient de 
înspăimântătoare, Gray ridică ochii şi zări ceva ce-i îngheţă 
sângele în venE. În spatele demonilor, pe tronuri aşezate sus, pe 
o platformă, şedeau cele două Femei Teribile care îl răpiseră, îl 
torturaseră şi-l transformaseră şi pe el într-o fiară. Pe chipurile 
lor de mort se lăţeau rânjete flămânde. La un gest al lor, două 
creaturi se repeziră şi-i înhăţară pe el şi pe Oryon. Gheare 
tăioase ca nişte pumnale se înfipseră în braţul lui. 

— Gray, du-ne înapoi! strigă Oryon. 

Dar frica şi groaza îl paralizaseră, lăsându-l neajutorat în 
prada duşmanului. Fiara care-l înhăţase îl azvârli ca pe un fulg 


peste masă, spre o alta şi, ca pe o minge, demonii începură să-l 
arunce de la unul la altul, prinzându-1 cu ghearele lor ascuţite 
până ce începu să sângereze din toate rănile. 

— Grimgrist, prin numele tău şi prin zălogul pe care-l 
deţin, îţi poruncesc ţie să mă eliberezi pe mine şi pe colegul 
meu, răsună vocea lui Oryon, fermă şi sonoră. 

Râsul macabru al Femeilor Teribile îi spulberă lui Gray şi 
ultima speranţă. În pragul leşinului, era pasat de colo-colo, în 
vreme ce demonii ţeseau fire în jurul lui, legându-i braţele şi 
picioarele strâns. Firele îi tăiau carnea şi aşa îndurerată. Fiarele 
îl azvârliră pe masă, lângă Kress. Câteva secunde mai târziu 
ateriză alături şi Oryon, legat şi el fedeleş. Femeile Teribile se 
apropi-ară şi se aplecară deasupra lor, umbrind masa cu aripile 
desfăcute. 

— Aşa deci, Gruefell, ne-ai oferit un ospăț grozav. Bravo! 

La cuvintele ei, Gruefell şi ceilalţi doi demoni începură să 
alerge şi să ţopăie în jurul mesei, scoțând chiote de încântare. 

— Gray! Şoapta lui Oryon abia ajunse până la eL. Îţi 
transmit toată puterea pe care o am. Scoate-ne de aici! 

Dar nu putea. Cu Femeile Teribile aici, lângă el, simţea că 
îşi pierde minţile rapid. 

— Încearcă, îl îndemnă Oryon din nou şi imediat simţi un 
val de putere infiltrându-se în el. 

Oryon se străduia, făcea tot ce putea. Gray trebuia să 
încerce şi el. La urma urmei, din vina lui ajunseseră aici. Avea 
datoria să-şi răscumpere greşealA. Închise ochii, încercă să 
blocheze urletele şi chiotele care îl înconjurau, durerea care îl 
măcina, senzaţia cumplită pe care i-o dădea firul care-i bloca 
circulaţia sângelui în mâini şi picioarE. Încercă să-şi imagineze 
camera lui de la şcoală, însă chiar şi cu ochii închişi, tot vedea 
craniile hidoase ale Femeilor Teribile. 

Una dintre ele îşi trecu pe obrazul lui degetele terminate 
cu gheare. Amintirile ce-i reveniră în minte la gestul ei îi 
înăbuşiră orice alt gând. 

— Mai repede! auzi strigătul lui Oryon ca de la o distanţă 
uriaşă. 

Incercă din nou, vizualizând disperat patul lui şi al lui 
Reece, cu aşternuturile vraişte, aşa cum le lăsau de obicel. Îşi 
imagină că simte sub el nu piatra rece a mesei, ci salteaua 
moale a patului... cearşafurile şifonate... pătura aspră de lână... 


perna sub cap... Oryon întins pe patul lui Reece... liniştea şcolii 
în locul urletelor demonilor. 

— Oh! Ai reuşit! izbucni glasul lui Oryon în tăcerea 
înconjurătoare. Dar unde-i Kress? 3 

Gray privi în jur, la încăperea familiară. În ciuda tuturor 
aşteptărilor, izbutise! Dar la Kress nu se gândise nici o clipă. lar 
acum, toată puterea îi pierise. Oryon se zvârcolea, încercând să- 
şi desfacă legăturile de la braţe şi picioare. 

— Trebuie să-l aduci şi pe el. Altfel o să-1 ucidă. Repede! 

— Nu pot. Nu mi-a mai rămas putere deloc. 

— Ce s-a întâmplat? Voi de unde aţi apărut, băieţi? răsună 
vocea tremurătoare a lui Reece, de undeva de lângă uşă. 

Gray reuşi să-şi întoarcă puţin capul, suficient cât să-l 
vadă pe colegul lui de cameră ghemuit lângă perete. 

— Reece! Direcţionează-ţi puterea spre Gray. Lasă-1 s-o 
absoarbă! 

La ordinul lui Oryon, Reece făcu un pas spre ei. 

— De ce? 

— Fără întrebări! Fă-o! 

Gray simţi un fir slab, ca atingerea unei pene. Nu! Cum l- 
aş putea salva pe Kress? Nu pot! Apoi îşi aminti, ruşinat, de 
recenta lui aroganță, de prostia pe care o făcuse ignorând sfatul 
lui Oryon. 

— Mai mult, îi ceru el lui Reece. ` 

Atingerea deveni mai fermă şi Gray o absorbl. Işi contură 
în minte imaginea lui Kress zăcând pe masa de piatră. Aici, 
comandă în gând. La mine! 

Reece abia avu timp să sară într-o parte, f erindu-se din 
calea mesei de piatră care ateriză cu un trosnet între paturi, 
crăpând podeaua şi zguduind camera, clă-tinându-se într-o 
parte şi-n alta înainte de a se stabiliza. Pe ea, trupul lui Kress 
luneca de colo-colo, cu mânerul cuţitului din piatră ieşindu-i din 
piept. 

Când ecoul căzăturii se stinse, glasul lui Oryon sparse 
tăcerea: 

— Reece, pentru numele Dătătorului de putere, dezleagă- 
mă! 

Apoi se auzi şi vocea lui Kress, slabă, sfârşită: 

— E prea târziu. Sunt terminat. Dar la fel e şi Gruefell. 
Femeile Teribile l-au ucis când aţi dispărut voi. 


Şi apoi se aşternu liniştea. Câteva clipe mai târziu, Oryon 
confirmă ceea ce Gray bănuia deja: 

— E pe moarte. 

Abia simţea mâinile lui Reece desfăcând firul care îl 
imobiliza. Nu-i mai păsa acum de nimic. Ratase încă o dată. 
Kress murea din cauza mândriei şi îngâmfării lui. 

Oryon, cel pe care atâta vreme îl dispreţuise, îşi păstrase 
capul şi acţionase curajos, în timp ce el se pierduse cu firea şi se 
văitase ca un laş. Şi cu toate că merita cele mai aspre învinuiri, 
nimeni nu rosti nici un cuvânt de reproş. 

Când scăpă şi de ultimul fir, se ridică în capul oaselor, 
frecându-şi braţele şi picioarele rănite. Reece trebuia să-l 
dezlege şi pe Oryon. Ferindu-şi privirile de chipul însângerat al 
lui Kress, Gray ocoli masa, ieşi pe coridor şi se împletici spre 
scări. Nu voia să se ducă undeva anume; trebuia doar să fugă. 

Cineva - nu se uită să vadă cine, dar îşi spuse că era 
probabil Veronica - trecu în grabă pe lângă el şi o voce, poate 
tot a ei, spuse: 

— Stai! Nu te duce mai departe. 

Dar nu-i dădu atenţie. Trebuia să fugă. Dar unde se putea 
duce ca să scape de el însuşi? 

Morţii vorbesc, cei pierduţi sunt regăsiji. 

Rehanne şi Giselle ajunseră în capătul scărilor şi se 
îndreptară spre curtea interioară. Coridoarele, în mod normal 
forfotind la ora aceasta a serii, erau pustii. Toţi elevii respectau 
probabil ordinul de a rămâne în camerele lor. 

— De unde să ştim că asasinul nu e cumva prin apropiere, 
dacă e invizibil? 

La auzul vocii temătoare a lui Giselle, Rehanne încetini. 

— Cred că îi pot simţi prezenţa, răspunse ea încercând să- 
şi ascundă îndoiala din glas. Am mai simţit-o şi înainte, dar nu 
ştiam ce e. 

Nu era sigură că ar putea sesiza-o însă la vreme pentru a 
fugi. N-ar trebui s-o pună pe Giselle în pericol. Dar fata era deja 
în pericol; asasinul trimisese o dată demonul s-o ucidă şi nu va 
ezita să-l mai trimită o dată. 

— Şi ce ai de gând să faci dacă-i simţi prezenţa? 

— Ssst! făcu Rehanne, fiindcă nu putea recunoaşte că nu 
avea nici un plan. 


Mergând pe vârfuri, pentru a-i da celeilalte de înţeles că 
trebuie să facă linişte, îşi continuă drumul prin faţa sălilor de 
clasă. Privind spre culoarul cu care urmau să se intersecteze, 
văzu în locul lui o arcadă dincolo de care se înălța, clar vizibilă, o 
scară de marmură. Abia îşi stăpâni un strigăt de surpriză. Mai 
zărise şi altă dată imagini fugare ale sălilor tainice aflate într-o 
altă clădire a şcolii, mai mare, care constituia o punte între 
dimensiuni şi deschidea calea către alte lumi. Intrase o dată sau 
de două ori în câteva săli mici, splendid decorate, şi aruncase o 
privire scurtă înainte ca imaginile să dispară, înghiţite de 
obişnuita lor invizibilitate. 

Acum era însă altfel. Scara pe care o zărea nu avea nimic 
din atmosfera vagă, ireală, care înconjurase sălile acelea; 
dimpotrivă, se întindea în faţa ei solidă, ademenitoare. Aruncă o 
privire spre Giselle şi, din înfăţişarea ei uluită, îşi dădu seama că 
şi ea o vedea. 

Intraţi pe fiecare uşă care vi se deschide în faţă, îi sfătuise 
de atâtea ori magistrul Tumberlis. Rehanne îşi amintea foarte 
bine lecţiile în care Moşu' Tumbă le vorbise despre caracterul 
multidimensional al şcolii, spunându-le că abilitatea de a vedea 
şi de a explora sălile şi culoarele care îţi apăreau în faţă pe 
neaşteptate constituia semnul unui nivel de dotare superior. 

În ciuda nevoii presante de a o găsi pe Veronica, scara 
aceea splendidă o îmbia. Probabil că Giselle simţea şi ea aceeaşi 
atracţie, fiindcă trecu pe sub arcadă în vreme ce Rehanne ezită. 

— Trebuie să intrăm, şopti ca în vis, şi începu să urce 
treptele. 

Rehanne o urmă cu paşi înceţi, temându-se că fac o mare 
greşeală. Era abia la jumătatea scărilor, când Giselle ajunse deja 
sus. 

— Aşteaptă-mă! strigă, dar fata nu-i dădu atenţie. 

Întorcând capul, constată cu spaimă că holul familiar al 
şcolii dispăruse; uşi aurii, închise, blocau arcada. Poate că 
fuseseră atrase în cine ştie ce capcană. 

— Giselle! strigă alarmată. 

— Grăbeşte-te, Rehanne! Vino să vezi ce-i aici! 

Cuvintele ei păreau că se pierd în depărtare şi Rehanne 
urcă în viteză restul treptelor. Se afla pe un coridor mărginit pe 
o latură de ferestre în culoarea ambrei, prin care lumina ce 
pătrundea de afară avea o strălucire auriE. In capătul coridorului 


se vedea o încăpere în care Giselle intrase deja. Rehanne se 
grăbi s-o prindă din urmă. 

Era o sală circulară, fără mobilier, fără ferestre, fără alte 
uşI. În pardoseala din marmură albă erau încastrate inele dintr- 
un fel de metal, fiecare într-o altă culoare, distanţate astfel încât 
o persoană de înălţime medie să poată păşi dincolo de ele, pe 
placa de marmură care despărţea un cerc de altul. In centrul 
inelelor se afla un disc auriu, suficient de mare ca un om să 
poată sta pe el în picioare. 

Cu braţele pe lângă corp, Giselle stătea pe discul acela şi 
se uita în sus, cu o expresie fascinată. Rehanne ridică şi ea 
privirea. Plafonul boltit al încăperii era decorat cu aceleaşi 
cercuri colorate, ca podeaua, iar în centru un disc auriu părea 
suspendat în aer, sub cupolă, chiar deasupra discului din 
pardoseală. 

— Ce e acolo? Ce vezi? o întrebă. 

Dar Giselle nu răspunse, părând că nici măcar n-a auzit. 
Rehanne îşi spuse că trebuie să ajungă la ea, dar simţea o 
reticenţă stranie la gândul că va fi nevoită să treacă peste 
cercurile acelea metalice. Se opri în faţa primului, un inel 
galben, trase adânc aer în piept şi păşi peste el, atentă să nu-l 
atingă cu piciorul. O furnicătură ca un curent electric slab o 
străbătu când trecu pe deasupra lui. Nu era neplăcut, dar nici 
nu-i alungă temerile. 

Următorul inel era albastru şi, când păşi dincolo de el, un 
fior îngheţat o scutură, sporindu-i frica. Traversarea celui de-al 
treilea cerc, unul albastru deschis, îi stârni o greață cumplită, 
care o făcu să se prăbuşească în genunchi de cealaltă parte a 
benzii metalice, cu stomacul întors pe dos. Slăbită, tremurând, 
se ridică în picioare şi privi în faţă. Alte două cercuri se aflau 
înaintea ei, unul roşu strălucitor, iar celălalt violet. Strigă din 
nou la Giselle, dar nici de această dată nu primi vreun răspuns. 
Prietena ei stătea nemişcată, de parcă ar fi fost o stană de 
piatră. 

Luându-şi elan, Rehanne sări peste inelul roşu. O 
fierbinţeală feroce o învălui. Simţea carnea arzându-i parcă. 
Dacă s-ar opri, probabil că n-ar mai putea să se mişte, aşa că se 
avântă dincolo de cercul violet. Oroarea morţii puse stăpânire 
pe ea. Un urlet îi ţâşni din piept. Avea impresia că alunecă într- 


un mormânt deschis. Hohotind isteric, se târî pe pardoseală, 
spre discul auriu, şi se prinse de picioarele lui Giselle. 

Deodată se simţi parcă pe o insulă de serenitate. Spaima 
îi dispăru. Se ridică şi o privi pe Giselle, se întinse, o luă de 
umeri şi începu s-o scuture. Fata se smulse din mâinile ei şi o 
împinse fără a rosti un cuvânt. Teama începu s-o cuprindă din 
nou. Se repezi iar la Giselle, trase de ea şi o dădu jos de pe disc. 
Clipind derutată, Giselle strigă: 

— Nu! N-ai nici un drept! Vorbeam cu fratele meu. ŞI 
continuă să se zbată, dar Rehanne o tinu strâns. 

— Revino-ţi, Giselle! Fratele tău e mort. Nu cu el vorbeai. 

— Ba da. Era chiar aici, replică ea plângând şi arătând cu 
mâna spre discul de sus. Apoi, răsucindu-se brusc, se smulse din 
mâinile ei şi sări din nou pe disc. Rehane o prinse şi începu să 
tragă de ea până ce o dezechilibră şi, împingând-o în partea 
cealaltă, din elan, se pomeni că păşeşte ea pe disc. 

Calm. Alinare. Seninătate. Ridică ochii spre discul de sus. 
O figură privea spre ea. A lui Fenton. Zâmbetul lui larg, familiar. 
Părul roşcat, ciufulit, aşa cum îl ştia dintotdeauna. 

— Rehanne, o strigă el pe un ton vesel. Voisem să-ţi spun 
ceva, dar n-am mai avut ocazia. Şi nu-mi pot lăsa treburile 
neterminate. Făcu o pauză, timp în care zâmbetul i se şterse, 
apoi continuă: Mi-am amintit ceva ce mi-a spus Kress. Ştii, nu 
era uşor să fiu colegul lui de cameră. Totdeauna se lăuda cu 
ceva, iar eu nu prea mai eram atent la ce spune. Dar îmi 
amintesc că, puţin mai devreme în seara în care a fost sfâşiat, 
tot bătuse toba că în curând va avea mai multă putere decât 
oricând în viaţa lui. L-am întrebat cum urma s-o obţină şi mi-a 
zis: „Chantal o să mă ajute. E o mică depravată, dar are nişte 
talente utile. Am ademenit-o cu o pereche de cercei şi cu 
promisiuni pe care n-am de gând să le respect.” A început să 
râdă şi cred că şi-a dat seama că spusese cam prea multe. „Să- 
ţi ţii gura”, m-a atenţionat. „Altfel, ţi-o închid eu pe vecie.” Nu 
m-am speriat, dar n-am mai spus nimănui altcuiva. Dar nu Kress 
m-a ucis, ci un demon. Cred... 

Giselle o împinse de pe disc şi căzură amândouă pe 
podea, bătându-se şi trăgând una de alta, până ce se 
rostogoliră, încleştate, peste inelul violet. Rehanne se ridică 
ameţită, tremurândă, pradă unui presentiment negru. Giselle 
zăcea ghemuită, gemând scuturată de fiori. Rehanne întinse o 


mână şi-i atinse umărul. Încet, fata se întinse. Privirea pe care o 
îndreptă spre ea era ternă, însă normală, sănătoasă. 

— Trebuie să plecăm de aici. 

Giselle încuviinţă. Ajutându-se una pe alta, se ridicară în 
picioare şi străbătură restul inelelor de pe podea. Rehanne le 
simţea şi acum efectele, dar mai slab ca la venire, iar Giselle 
părea prea împietrită pentru a mai da atenţie acelor senzaţii 
ciudate. Când ajunseră la uşă şi intrară pe coridorul cu ferestre 
de culoarea ambrei, se opriră de parcă avuseseră amândouă 
acelaşi gând. 

— Chiar am vorbit cu fratele meu, spuse Giselle pe un ton 
mirat. l-am văzut figura în discul auriu. Mi-a spus să nu mă 
învinovăţesc pentru moartea lui. Fusese prost dispus şi gonise 
cu calul peste un câmp periculos, căzuse, piciorul îi rămăsese 
prins în scară şi calul îl târâse astfel pe pământul stâncos. 
Murise deja de mult când am ajuns eu la el şi fireşte că nu l-am 
mai putut vindeca. 

Şi privi în ochii lui Rehanne cu o expresie care parcă o 
sfida să-i spună că toate astea nu-s decât aiureli. 

— Te cred, o asigură ea. Când am păşit pe disc, eu l-am 
văzut pe FentonN. li povesti pe scurt ce-i zisese roşcovanul, apoi 
adăugă: încă mai vorbea când m-ai tras tu la o parte. Nu ştiu ce 
altceva voia să-mi mai spună, dar sper că a fost suficient pentru 
a-l lăsa să se odihnească în pace. 

Giselle încuviinţă. 

— Parcă aşa a fost să fie, să venim aici şi să vorbim cu ei. 
Pentru binele lor, dar şi pentru al nostru. 

Rehanne dădu din cap dar, frapată de implicaţiile 
cuvintelor ei, se opri brusc. Desigur că aşa a fost să fie, aşa a 
trebuit; altfel uşa nu s-ar fi deschis în faţa lor. Nu-i părea rău 
pentru experienţa pe care tocmai o avusese, vorbind cu morţii, 
dar nu-i plăcea senzaţia că era un pion într-un joc pe care nu-l 
înţelegea. 

Lumina filtrată prin ferestre era mai palidă acum; se făcea 
târziu. Rehanne porni în grabă spre scara de marmură, urmată 
de Giselle. Un mieunat sonor o încremeni locului. Se răsuci pe 
călcâie. O pisică argintie venea spre ea, cu coada ridicată în aer, 
ca un stindard. Torcând, se frecă de picioarele ei. 

— Pisoiul lui Maridel! El trebuie să fie! exclamă ea şi ridică 
motanul, luându-l în braţe. 


— Dar de unde a apărut? se miră Giselle. 

— Nu ştiu, însă e unul dintre lucrurile dispărute. Să i-l 
ducem lui Maridel. 

Coborâră scările în grabă, intrară pe coridorul familiar şi 
se îndreptară direct spre camera lui Maridel. 

Trupul cald al pisicii şi huruitul uşor pe care-l scotea 
torcând erau liniştitoare şi Rehanne îi mângâie blana moale în 
timp ce aşteptau la uşă. Cam prea mulT. Îngrijorată, ciocăni din 
nou, mai tare. 

În sfârşit, un glas timid se auzi dinăuntru: 

— Cine e? 

Fireşte că le era teamă să deschidă, după tot ce se 
întâmplase; ar fi trebuit să-şi dea seama de asta. 

— Sunt eu, Rehanne. Şi Giselle. Am găsit pisica lui Maridel. 

Uşa se deschise vreo doi centimetri. O pereche de ochi 
înfricoşaţi priviră afară. Rehanne ridică pisica la vedere. 

— Rază de Lună! Maridel îi smulse motanul din braţe şi-l 
strânse la piept, lipindu-1 de rochia de flanel trasă - ciudat - 
peste o cămaşă de noapte din mătase. Oh, Rază de Lună, mi-am 
făcut atâtea griji pentru tine! Unde ai fost, motănel obraznic? 

Apoi ridică privirea şi îşi dădu părul la o parte din ochi. 

— Unde l-ai găsit? întrebă ea repezit, ca şi cum ar fi 
suspectat-o pe Rehanne că-i ascunsese pisica. 

— Pe coridor, lângă scări, răspunse ea, fără a-i mai explica 
la ce coridor şi la ce scări se referea de fapt. 

Acum, că înapoiase motanul, nu mai voia decât să plece. 
Maridel reintră în cameră şi dădu să închidă uşa, dar pisica 
scoase un mieunat sonor şi întinse o labă spre Rehanne. Uşa 
rămase deschisă. Îngropându-şi faţa în blana ei, Maridel spuse: 

— Rază de Lună zice că am fost nepoliticoasă. Ar trebui să 
vă invit în cameră, dar Debra s-a culcat. Nu se simte prea bine, 
aşa că... 

— Nu-i nimic, interveni Rehanne repede. Noi trebuie să 
plecăm. 

Pisica miorlăi şi mai tare, se zvârcoli, sări din braţele 
stăpânei lui şi începu să se frece de picioarele lui Rehanne, 
împingând-o parcă înăuntru. 

— Cred că ar fi mai bine să intri, spuse Maridel. Rază de 
Lună insistă. 


— Aşa cred şi eu, şopti Giselle. Pisica are o aură pozitivă. 
Poate că ne va fi de ajutor. 

Gray rătăci pe culoarele şi prin sălile pustii ale vechii şcoli 
părăsite, fără a şti cum ajunsese iar aici şi fără a-i păsa, de fapt. 
Locul se potrivea cu starea lui de spirit - praful, mobilierul rupt, 
mirosul de lemn putred... Şi în primul rând pustietatea. 

Singurătatea era bună pentru el. Nu merita să trăiască 
alături de alţi oameni. Nu le putea suporta acuzaţiile. Sau mila. 
Bietul Gray! Bietul, prostul de Gray! Avea puteri pe care nu ştia 
că le are, nu ştia cum să le folosească şi nu putea învăţa să le 
controleze. Prost şi incapabil, ăsta era el. 

El era vinovatul. Nu doar pentru moartea lui Kress, ci 
pentru totul. Pentru că nu-şi folosise puterea mai devreme. 
Pentru că o utilizase în mod greşit. Pentru că refuzase să-l ajute 
pe Oryon când i-o ceruse directoarea prima dată, înainte să 
înceapă şirul asasinatelor. 

Dacă ar fi făcut ce i se ceruse, dacă n-ar fi fost atât de 
încăpățânat, n-ar mai fi murit atâţia oameni. Veselul, glumeţul 
Fenton... Dwayne, doar un copil... Kress... Kress, care nu fusese 
o victimă nevinovată, aşa cum fuseseră ceilalţi; dar nici n-ar fi 
meritat să moară aşa. 

Sacrificat de demoni! Ucis pentru a satisface setea de 
sânge a Femeilor Teribile. Măcar acum demonul Gruefell era 
mort - dacă puteau fi crezute ultimele cuvinte ale lui KresS. Insă 
mai erau încă doi demoni, rămaşi să terorizeze întreaga şcoală. 
Oare ar putea face el ceva pentru a-i opri? Sau orice efort al lui 
risca doar să înrăutăţească lucrurile? Poate că, dacă nu s-ar mai 
amesteca, dacă i-ar lăsa pe ceilalţi să se ocupe... 

Ajuns în salon, luă un picior al unui scaun rupt şi începu să 
deseneze cu el în praful de pe jos. Preocupat de amărăciunea 
lui, nici nu-şi dădu seama ce desenează, decât atunci când o 
rază de soare pătrunse prin fereastră şi lumină pardoseala preţ 
de o clipă. Era un soi de portret al satirului. 

Satirul... Oare ce era el? Gray avea senzaţia pregnantă că 
nu era o creatură rea. L-ar ajuta, oare? Ar putea? Merita să 
încerce. 

Îşi amintea sala cu oglinzi, în care îl văzuse pentru prima 
dată. Închise ochii şi încercă să-şi recreeze în minte încăperea în 
fiece detaliu - oglinzile în ramele lor sculptate, oaspeţii în 
veşminte de epocă, satirul însuşi, privind peste umăr, la propria 


sa reflexie în oglindă. Amănunt cu amănunt, recreă întreaga 
scenă în închipuire. Când simţi că a inclus absolut tot ce-şi 
amintea, deschise ochil. În faţă îşi văzu imaginea oglindită, în 
spatele lui, satirul zâmbea. 

Când Lina ajunse la şcoală, era deja întuneric de mult. 
Masa de seară se sfârşise; şcoala era învăluită în tăcere, cu uşile 
încuiate. Nu voia să bată şi astfel toată lumea să afle de sosirea 
ei. Dacă s-ar fi putut transforma, intrarea în clădire n-ar mai fi 
fost o problemă. Aşa însă, nu vedea nici o soluţie. Procedeul pe 
care-l folosise ca să iasă din casa lui Shardan nu-i era util aici; 
şcoala era păzită împotriva unor astfel de vrăji şi nici măcar nu 
avea talismanul la ea. 

Probabil că va trebui să trezească pe cineva pentru a-i 
deschide, însă înainte de asta ar fi bine să se ducă prin spate şi 
să încerce intrările de acolo. Poate că nu erau la fel de bine 
păzite. 

Îşi croi uşor drum la lumina ferestrelor de la etajele doi şi 
trei. La primul nu se vedea nimic, deci salonul rămăsese închis 
şi ordinul directoarei ca fiecare să rămână în camera lui era încă 
în vigoare. N-ar trebui s-o surprindă asta, îşi spuse, deşi avea 
impresia că lipsise zile întregi, nu doar câteva ore. Era greu de 
crezut că atât de multe se întâmplaseră într-o singură după- 
amiază. 

Privind spre ferestrele de la etajul al doilea, observă cu 
surprindere lumina aprinsă în camera lui Oryon; îl crezuse încă 
rătăcind într-un alt timp. Dar probabil că în cameră era doar 
colegul lui, Troy. O umbră întunecată apăru în fereastră. Privi 
atentă. Era Oryon, nu Troy! Fără îndoială. Dacă i-ar putea atrage 
atenţia... 

Se aplecă şi căută câteva pietricele, strânse un pumn, se 
ridică şi începu să le arunce spre fereastră, folosindu-şi puterea 
pentru a nu rata ţinta. La una dintre ele azvârli prea tare şi 
geamul se sparsE. Il văzu pe Oryon dând perdeaua la o parte şi 
privind în joS. Îi făcu semn cu mâna. 

— Oryon, Lina sunt! strigă ea cu vocea înăbuşită. Am 
rămas încuiată pe afară. Ajută-mă să intru! 

El scoase capul pe fereastră şi o privi lung. 

— Poţi să urci pe frânghie? o întrebă. 

— Da. 

— Aşteaptă. 


Dispăru de la geam şi Lina studie celelalte ferestre, 
sperând că nu i-a auzit nimeni. Aşteptarea se prelungi, într-un 
târziu, Oryon reapăru şi-i aruncă o frânghie lungă. Făcuse noduri 
din loc în loc, ca să poată urca mai uşor. Lina se căţără fără 
probleme, iar când ajunse sus, el o prinse de mână şi o trase 
peste pervaz. Apoi ridicară împreună frânghia. 

— Ce s-a întâmplat aici? întrebă ea aruncând o privire 
fugară în jur. Când te-ai întors? Şi cum? 

Troy şedea lângă biroul său, cu ochii mari şi în mod clar 
stânjenit. Privea agitat, când spre Oryon, când spre ea. 

— Eu să plec? întrebă şi porni spre uşă, mergând cu 
spatele, sperând probabil să primească un răspuns afirmativ. 

— Nu, rămâi, replică Oryon repede, înainte ca Lina să 
poată spune ceva. Apoi, văzând-o că se încruntă, adăugă: Deja 
au fost prea multe secrete. De asta au murit oameni. Suntem cu 
toţii implicaţi, întreaga şcoală. Şi trebuie să colaborăm unii cu 
alţii. 

Lina hotărî să nu piardă timpul discutând cu el în 
contradictoriu, deşi avea încă îndoieli. Troy era doar în anul al 
doilea, iar ea nu-şi amintea exact ce talente avea el, însă ştia 
sigur că are abilitatea de a bloca exercitarea puterii. Acest dar 
putea fi util, dar nu voia s-o împiedice pe ea să facă schimb de 
putere cu Oryon. 

— Troy e un domolitor, spuse acesta, de parcă i-ar fi citit 
gândul. Dacă situaţia se agravează, poate că vom avea nevoie 
de talentul lui. Şi nu ne putem aştepta să ne ajute dacă nu ştie 
ce se petrece. 

Lina ridică din umeri, acceptând punctul lui de vedere fără 
a fi totuşi de acord cu el. 

— E posibil ca Kress să fie mort, spuse Oryon pe 
neaşteptate. Demonii l-au ucis. Aproape că ne-au terminat şi pe 
mine, şi pe Gray. Ela reuşit să ne transfere de acolo la timp, dar 
când l-a putut lua şi pe Kress, deja îi înfipseseră un cuţit în piept 
şi era pe moarte. Gray se învinovăţeşte pentru asta. A fugit 
undeva şi acum nu ştiu unde e. Veronica a venit şi m-a trimis să- 
1 caut, iar ea a încercat să-l ajute pe Kress. Am încercat să-l 
găsesc pe Gray, dar probabil că s-a transferat iar undeva. Tipul 
are o putere extraordinară; ciudat e că şi-a dat seama de ea 
atât de târziu. 


Lina îşi spuse că Veronica şi Tria l-au salvat, poate, pe 
Kress, dar ei una nu-i păsa, iar Oryon habar n-avea. Alte lucruri 
erau mai importante acum. 

— Ce-i cu Rehanne întrebă ea? Ce-a mai făcut? Rehanne 
era o bună executantă, dar nu avea deloc iniţiativă; în nici un 
caz nu o vedea acţionând de una singură. 

— Nu ştiu. Când l-am căutat pe Gray, am încercat să dau 
şi de ea, dar n-am găsit-o; nu era în camera ei. Poate căa 
chemat-o Gray şi a luat-o cu el, acolo unde s-o fi dus. 

Lina se strâmbă. Contase pe ajutorul fetei, deşi asta 
fusese înainte de a şti că Oryon se întorsese. Acum ar putea 
colabora cu el, dar ştia că n-ar reuşi să-l manipuleze aşa cum ar 
fi manevrat-o pe Rehanne. 

— Sunt şi un localizator, interveni Troy pe neaşteptate. Nu 
pot localiza o persoană care se află într-un alt plan, fireşte, dar 
dacă e aici, în acest plan, o pot face. 

Lina îşi încruntă sprâncenele, exasperată. 

— De ce n-ai spus asta mai devreme? Te-am fi putut folosi 
ca s-o găsim pe Giselle. Ea s-a întors? 

— Nu ştiu unde-i acum, dar o vreme a fost cu mine şi cu 
Gray. Ea m-a vindecat când un demon mi-a sfâşiat umărul. Gray 
a trimis-o înapoi la şcoală înainte de a porni noi doi în căutarea 
lui Kress şi de atunci n-am mai văzut-o. 

— Inţeleg că sunt încă multe lucruri pe care nu mi le-ai 
spus, dar detaliile mai pot aştepta, decise Lina. Ar trebui să ne 
apucăm de treabă. 

— Intr-o clipă. Dar tu nu mi-ai spus unde ai fost şi cum ai 
rămas încuiată pe dinafară. 

Lina se trânti pe un scaun şi povesti pe scurt aventura prin 
care trecuse, descriind cum scăpase mai întâi de Ardrey şi apoi 
de Shardan. li spuse despre ambițiile acestuia din urmă, dar nu 
pomeni nimic despre arma pe care el i-o dăduse şi nici despre 
capacitatea lui de a-i conferi ei înfăţişarea directoarei. 

— N-ar trebui să te duci mai întâi la directoare şi să-i spui 
despre acest Shardan? întrebă Oryon. 

— Dacă ea nu mă cheamă, nu. Şi ea ne ascunde unele 
lucruri. 

— Bine. Atunci, să trecem la treabă. Troy, fă ce trebuie să 
faci pentru a-i găsi pe Gray şi Rehanne. 


— Am făcut-o deja, răspunse puştiul blonziu. Nu-1 pot 
localiza pe Gray, dar Rehanne şi Giselle sunt împreună, în 
camera lui Maridel. 

Lina sări în picioare. 

— Să mergem! 

— Prea târziu, obiectă Troy. Scările sunt păzite. 

— Oryon le poate debloca. A mai făcut-o şi înainte. 

— Da, dar... Staţi puţin! Mă întorc imediat. 

Cu aceste cuvinte, Oryon ieşi în fugă din cameră şi se 
întoarse două minute mai târziu, aducându-1 cu el pe Reece. 

— Puterile mele sunt scăzute acum, le explică el. Reece e 
un intensificator; îmi va da un surplus de putere, dacă voi avea 
nevoie. Şi, apropo, zice că Veronica şi asistenta ei l-au dat afară 
din cameră când au încercat să-l vindece pe Kress, iar când el 
s-a întors, mai târziu, dispăruseră cu toţii, aşa că nu ştie dacă au 
reuşit sau nu să-l salveze. 

— Chiar şi masa de piatră dispăruse, împreună cu toate 
distrugerile făcute, interveni Reece. 

— Lăsaţi asta acum! Să mergem sus! 

În maiou şi chiloţi, Reece nu părea deloc dornic să 
pornească în această aventură, aşa cum nu era nici Troy. Dar 
amândoi îi urmară pe Oryon şi Lina spre scări. 

O adunare, o răsfirare. 

Gray se întoarse lent cu spatele spre oglindă, privind spre 
locul în care păruse să se afle satirul. La fel ca înainte, încăperea 
era goală, oaspeţii şi satirul fiind vizibili doar ca o reflexie în 
oglindă. Se răsuci din nou spre imaginea reflectată în luciul 
sticlei. Creatura zâmbi, arătă în spate, se întoarse şi îşi croi 
drum prin mulţime spre uşa aflată de cealaltă parte a camerel. 
În prag se opri şi, privind spre Gray, îi făcu semn să vină, apoi 
ieşi. 

Gray se întoarse şi el, zgâindu-se la încăperea goală. Văzu 
într-adevăr o uşă în capătul opus, una pe care n-o zărise până 
atunci. Era deschisă, aşteptând parcă. Se grăbi spre ea. 

Uşa ducea către o scară îngustă, cufundată în întuneric. 
Pipăind, începu să coboare. Jos, o a doua uşă dădea într-un fel 
de grădină mică, închisă. Se făcuse deja noapte, unica sursă de 
lumină fiind cea a stelelor, aşa încât lucrurile din jur abia se 
distingeau. În mijlocul grădinii se afla ceva ca un bolovan, pe 
care se zărea cocoţată o siluetă. Satirul! 


Creatura îşi duse mâinile la gură şi imediat sunetul înalt, 
ademenitor, al naiului, umplu aerul nopţii. Gray se simţea vrăjit 
de muzică, alinat şi liniştit. 

Habar n-avea de când cânta; notele îl învăluiau într-o 
dulceaţă atemporală. lar când muzica se încheie, Gray îşi spuse 
că armoniile îi vor rămâne în suflet pentru totdeauna. Silueta se 
ridică şi se apropie de el. Era un om, nu un satir. 

— E vremea să intrăm, îi spuse. 

Gray clipi şi recunoscu locul în care se aflau. Chiar şi pe 
întuneric putea recunoaşte curtea interioară a şcolii. lar ceea ce 
i se păruse a fi un bolovan era de fapt bazinul fântânii arteziene. 
La lumina de pe coridor îşi dădu seama că persoana care îl 
vrăjise cu muzica ei era Viad, elevul din anul întâi care avea 
darul de a transmite armonii sonore. 

— Veronica m-a trimis să te aduc, îi explică el. Prietenii tăi 
te aşteaptă la etajul trei, în camera lui Maridel. 

— La etajul trei? Acolo stau fetele şi scările sunt păzite. 

— Grăbeşte-te şi vei vedea că paza a fost suspendată. 

— Dar cine e Maridel? Eu n-o cunosc. Şi de ce sunt 
prietenii mei la ea în cameră? 

— E o elevă din anul întâi. Prietenii tăi o cunosc. Stă în a 
doua cameră pe stânga, când urci scările. Du-te înainte de a fi 
reluată paza. 

Gray ajunsese deja la jumătatea scării când îşi dădu 
seama că Viad nu-l urmase şi că nici nu-i spusese care erau 
„prietenii” care îl aşteptau. 

Rehanne intră în camera lui Maridel. Rază de Lună torcea 
lipit de picioarele ei. Maridel le făcu semn ei şi lui Giselle spre 
scaunele de la cele două birouri, iar ea se aşeză pe pat. Colega 
ei stătea întinsă în celălalt pat, cu cuvertura trasă până sub 
bărbie şi faţa palidă, încadrată de părul negru. 

Giselle dădu să se aşeze, dar imediat sări şi se îndreptă 
spre ea, întrebând: 

— Ce s-a întâmplat? Eu sunt o vindecătoare. Te pot ajuta. 

Rază de Lună îi tăie calea şuierând şi se repezi la ea, 
muşcând-o şi zgăriind-o. 

— Au! Nu! Opreşte-te! ţipă Giselle, lovind pisica şi 
trăgându-se înapoi. 

Maridel făcu un pas şi luă motanul în braţe. 

— Pisoi rău! îl certă ea. 


Fără a scăpa animalul din ochi, Giselle continuă să se dea 
înapoi, spre scaun. 

— Nu vrea s-o vindec pe... cum o cheamă pe colega ta, 
Debra? 

Maridel încuviinţă cu un semn din cap. 

— De ce? Poţi să afli? întrebă Rehanne, intrigată de 
comportamentul straniu al pisicii. 

— O să încerc. 

Maridel se aşeză din nou pe pat, ţinând motanul strâns în 
braţe şi îşi îngropă faţa în blana lui argintie. După o clipă ridică 
fruntea; părul îi acoperea ochii aproape în întregime. 

— Nu vrea să-mi spună, le înştiinţă ea. Unicul lucru pe 
care l-am aflat de la el e că boala Debrei nu e gravă. 

Rehanne era totuşi sceptică. Fata zăcea cu ochii închişi, 
iar pielea îi era galbenă ca de ceară. Părea să nu fi remarcat 
sosirea lor, deşi ţipetele lui Giselle ar fi trebuit s-o trezească 
dintr-un somn obişnuit. Parcă era însă în comă. Poate că Giselle 
ar fi trebuit să mai încerce o dată, în vreme ce Maridel ţinea 
pisica. Tocmai voia să sugereze asta, când se auzi un ciocănit în 
uşă. 

— Rehanne e acolo? se auzi vocea Linei. 

Rehanne sări şi alergă spre uşă. Ignorând-o pe Maridel, 
care îi strigă să fie atentă, deschisE. În prag se afla, într-adevăr, 
Lina, dar nu era singură: împreună cu ea veniseră Oryon, Troy şi 
Reece. Rehanne se holbă la ei, nevenindu-i să creadă, până ce 
Lina întrebă: 

— Ei, ai de gând să ne laşi să intrăm? 

— Nu! ţipă Maridel, dar Rehanne se dădu la o parte, 
făcându-le loc. 

Troy şi Reece erau vizibil stânjeniţi să se afle în camera 
unor fete în toiul nopţii. Privirea acestuia din urmă zăbovi o clipă 
asupra Debrei, în pat, după care băiatul întoarse capul, roşu la 
faţă. Lina înaintă între paturi şi arătă cu degetul spre fata 
culcată: 

— Ce-i cu ea? 

— E bolnavă, îi răspunse Rehanne. 

— Şi pisica nu-mi dă voie s-o vindec, adăugă Giselle. 

— Pisica? se răsuci Lina în loc, privind spre Maridel şi 
ghemul de blană din braţele ei. 

Rază de Lună căscă şi întoarse capul. 


— Nu vă pot oferi un loc să staţi, îmi pare rău, spuse 
Maridel pe un ton plângător, care mai degrabă sugera că îi 
invită să plece din camera ei. 

— O să stăm pe jos, replică Oryon. Trebuie să discutăm. 

— Dar e târziu! lar Debra nu se simte bine. 

— Nu contează cât e ceasul. Au murit oameni, demonii 
umblă liberi, suntem cu toţii în pericol şi, ca să preîntâmpinăm 
alte morţi, trebuie să facem ceva în seara asta. 

Oryon se aşeză pe podea între cele două birouri, iar Lina 
se trânti lângă el. Reece şi Troy rămaseră în picioare, acesta din 
urmă rezemându-se de colţul unui birou. 

— Dar de ce ne implicaţi pe mine şi pe Debra? Noi n-avem 
nimic de-a face cu crimele sau cu demonii! protestă Maridel. 

— Şi crezi că sunteţi în siguranţă? o întrebă Lina. Suntem 
implicaţi cu toţii, toţi cei din şcoală. 

Maridel se ridică, fără a-şi lăsa pisica din braţe. 

— Atunci hai să trezim pe toată lumea şi să convo-căm o 
adunare generală. La care s-o chemăm şi pe directoare; ar 
trebui să fie şi ea aici. 

Lina clătină din cap. 

— Directoarea pare că lasă totul pe umerii noştri. lar noi o 
să rezolvăm problema. 

— Aveţi vreun plan? întrebă Rehanne, abia îndrăznind să 
spere că Lina va putea rezolva într-adevăr ceva, însă dorind cu 
disperare să creadă că da. 

— Am o idee... 

Dar o bătaie în uşă întrerupse cuvintele Linei. Maridel 
scoase un mormăit exasperat. Reece, aflat cel mai aproape de 
uşă, o deschise de-o palmă, privi afară şi apoi se trase într-o 
parte. Gray intră în cameră. Înfăţişarea lui frântă îi stârni 
îngrijorare lui Rehanne. Nu se bărbierise şi nu-şi schimbase 
hainelE. Îl strigă şi se apropie de el, printre cei ghemuiţi pe jos. 
El părea că n-o văzuse; privea ţintă spre Oryon. Dar Lina îi 
adresă imediat o întrebare tăioasă ca o lamă de cuţit: 

— De unde ai ştiut unde suntem? 

N-ar fi trebuit să-i vorbească pe un ton atât de acuzator, 
îşi spuse Rehanne; trecuse deja prin prea multe. El clipi şi se 
întoarse spre Lina, trezindu-se parcă dintr-un vis. 

— Viad m-a trimis. 


— Viad? Dar cum...? Lina se întrerupse însă brusc şi în 
clipa următoare pocni din degete. Veronica! Ea a aranjat totul! 
Ei, nu şi crimele, fireşte. Numai situaţia asta în care noi trebuie 
să le rezolvăm, să oprim asasinul şi să înfrângem demonii. Aşa 
lucrează ea; mi-am dat eu seama de asta! Nu face nimic pe faţă, 
ci manipulează oamenii. Conduce şcoala şi ne manevrează de 
parcă am fi nişte piese pe o tablă de şah. lar directoarea nu-i 
decât o marionetă. 

Se opri, gâfâind şi încruntându-se la feţele din jur, care o 
priveau uluite. Avea dreptate, Rehanne era sigură de asta, deşi 
ceilalţi o credeau probabil dusă cu plutA. Întinzându-se printre 
Reece şi Troy, Rehanne îşi puse braţul în jurul lui Gray. 

— Am fost atât de îngrijorată pentru tine! 

El nu reacţionă, nici măcar n-o privi, ci îi spuse Linei: 

— Nu cred una ca asta despre directoare. 

— Dar e adevărat, indiferent dacă tu crezi sau nu. Mâine 
am să vă dovedesc. Ştiu câteva trucuri de care Veronica n-are 
habar. Şi cred că am să aranjez astfel încât directoarea s-o ia 
prin surprindere. 

Rehanne nu era încântată de modul în care Lina preluase 
frâiele, dar ceilalţi păreau dispuşi să accepte acest lucru. 

— Cum adică? întrebă Giselle. Dar Lina ridică din umeri. 

— Asta mai poate aştepta. Ne-am adunat aici ca să-l 
găsim pe ucigaş înainte să dea el - sau ea - peste noi. 

— Păi, se pare că el sau ea sau ce-o fi n-are nici o 
problemă să ne găsească atunci când vrea, sublinie Rehanne. 

Maridel scoase un suspin şi strânse pisica la piept. Troy 
strecură o privire speriată spre uşă. 

— Nu e nici un el, nici o ea, interveni Reece. E un demon. 

— Demonul sau demonii sunt cei care ucid, preciză Oryon, 
dar cineva i-a invocat. Cineva îi controlează, sau cel puţin 
încearcă. Fiindcă nu sunt uşor de controlat. Kress a învăţat asta 
pe pielea lui. Apoi se întoarse spre Reece şi-1 întrebă: Ce s-a 
întâmplat după ce am plecat eu? Kress a murit? 

— Nu ştiu. Poate că nu. Veronica şi asistenta ei l-au luat 
din cameră. 

Gray ridică din umeri şi deveni chiar mai palid, dacă era 
posibil aşa ceva. Rehanne încercă să-l îmbrăţişeze. Blând, dar 
cu o mişcare fermă, el o împinse şi se aşeză pe singurul scaun 
care rămăsese liber la birou. 


— Dacă a murit, îi spuse Oryon privind spre el, nu e vina 
ta, Gray. Tu ai făcut tot ce-ai putut. 

— Ştii bine că nu-i adevărat. Dacă te-aş fi ascultat şi aş fi 
procedat aşa cum voiai tu, l-am fi putut salva. 

— N-ai de unde să ştii asta. Nu te mai chinui gân-dindu-te 
la ce-ar fi putut fi. 

— Aşa e, interveni Lina. N-avem timp acum să ne 
analizăm greşelile trecute. Trebuie doar să nu mai facem unele 
noi. 

— Şi deci ce propui? întrebă Giselle. 

— În primul rând, să ne împărtăşim toate informaţiile pe 
care le deţinem. Vreau să aflu tot ce s-a întâmplat cât timp am 
fost în Millville. Şi am sesizat aici ceva ce ne-ar putea fi de 
ajutor, adăugă Lina întorcându-se spre Rehanne. Oryon mi-a 
povestit deja ce s-a petrecut cu el şi cu Gray. Tu ce-ai făcut? Ce 
idei ţi-au mai venit? 

Rehanne aruncă o privire spre Reece. Simti cum roşeşte în 
timp ce mărturisi cum se întrebase de ce toată nebunia asta nu 
se întâmplase cu un an în urmă şi cum se hotărâse să se ducă la 
etajul băieţilor pentru a-1 lua pe Reece la întrebări. 

— Adică m-ai suspectat pe mine? exclamă acesta. 

— De ce nu? Nimeni nu e mai presus de orice bănuială, 
ripostă Lina. Continuă, Rehanne. 

Le povesti apoi cum simţise prea târziu prezenţa aceea 
stranie în spatele ei, cum fusese împinsă pe scări, cum fusese 
atacată de demon şi cum o salvase Giselle. 

— Aşa că, încheie ea, ideea mea cu privire la Reece a fost 
greşită. Atacul a venit de undeva din spatele meu, de la etajul 
feteloR. Îmi pare rău, Reece. 

El dădu din cap în semn că da, fără a se lumina însă la 
faţă. 

— Să nu-ţi pară rău, interveni Lina. A fost o idee bună. 
Chiar, de ce nu s-au întâmplat toate astea anul trecut? Ştim cu 
toţii ce s-a petrecut înainte! 

Gray privea fix în podea, Oryon şi Reece înclinară din cap 
îndureraţi, iar Troy mormăi ceva jenat. Doar Maridel se holba la 
ei perplexă. În anul întâi fiind, ea probabil că nu ştia. Dar Lina 
continuă: 

— Cele aflate de mine în Millville ar putea oferi un răspuns 
la întrebarea asta. Shardan mi-a zis că inspecto-rul-şef Ardrey 


vrea cu orice chip să discrediteze şcoala şi, pentru a-şi duce 
minunatul proiect la bun sfârşit, a înscris aici un elev care să 
tragă cu ochiul pentru el. Poate că asta n-are nimic de-a face cu 
problemele de anul acesta, dar poate că are. E posibil ca Ardrey 
să-şi fi recrutat spionul spre sfârşitul anului trecut. O să ţinem 
minte lucrul ăsta în timp ce vom trece în revistă tot ce ştim 
despre crime, despre circumstanţele în care s-au produs şi 
despre obiectele dispărute. 

Rehanne abia dacă mai asculta în vreme ce Lina 
recapitula datele care ei îi erau deja cunoscute. O amintire îi 
dădea târcoale, dar nu reuşea să pună degetul pe ea. Ca prin 
vis, o auzi pe Lina enumerând obiectele pierdute şi întrebându- 
se pentru ce or fi fost luate. Apoi fu adusă în discuţie cartea care 
dispăruse de la bibliotecă şi totul deveni clar în mintea ei. 

— Am priceput! exclamă cu glas tare. 

Pentru prima dată, Gray privi spre ea, cu o expresie de 
interes în ochi. 

— Ştii despre cine e vorba? 

— Da. Cred că da, răspunse Rehanne, scrutând feţele din 
jurul ei. Vă amintiţi cum anul trecut, spre sfârşit, trei eleve au 
dat de necaz în Millville? Eula şi Bettina au făcut o prostie; erau 
amândouă în anul întâi, când... când noi am avut celălalt necaz, 
şi au renunţat după primul trimestru, dar s-au întors anul 
următor. După cele întâmplate în Millville, au plecat din nou; nu 
ştiu dacă au renunţat ele sau dacă au fost exmatriculate, dar nu 
contează. Cea de-a treia elevă era Chantal, iar ei i s-a permis să 
rămână la şcoală. Era pe atunci doar în anul întâi şi a pretins că 
nu făcuse decât să se ia după Eula şi Bettina. Eu una mă 
îndoiesc. Oricum, ideea e că a putut lua legătura cu Ardrey şi e 
posibil ca el s-o fi ameninţat ca s-o convingă să-i facă pe plac. 

— Da, se potriveşte, spuse Oryon. 

Gray se încruntă însă, cu un aer dezamăgit. 

— O fi Chantal spioană, dar asta nu-i totuna cu a invoca 
demonii pentru a ucide oameni. 

— Nu, dar ascultați mai departe, interveni Rehanne cu 
grabă. Nu-i place să spună ce talente are. Coral mi-a zis că 
Chantal e empată inversă, dar se poate să aibă şi darul 
invizibilităţii. 

— Asta-i doar o presupunere, obiectă Reece. 

— Una bună, sublinie Lina. Mai departe? 


— Ştiţi cartea aceea care lipsea? Am găsit un exemplar la 
fel în biroul directoarei. Rehanne le povesti despre ultima vrajă 
din carte, cea care transforma un demon dându-i înfăţişarea 
unei persoane anume, şi despre avertismentul scris de mână pe 
aceeaşi pagină, apoi continuă: Ştim cu toţii cât de prietenoasă 
era Chantal faţă de Kress. Să presupunem că, indiferent pentru 
ce motiv, au folosit amândoi vraja aceasta cândva înainte de 
rănirea lui Kress. Dar n-au ştiut că vraja nu trebuie făcută şi a 
doua oară. Habar n-am când au folosit-o prima dată şi nici ce 
plan aveau, dar oricum ceva n-a mers bine când au încercat a 
doua oară, şi demonul l-a sfâşiat pe Kress. 

— Cred că ştiu eu când au folosit-o prima dată, interveni 
Gray brusC. În ziua în care am ajuns eu la şcoală. Tocmai 
ieşeam din salon ca să mă duc sus, când Kress s-a izbit de mine 
şi m-a împins în Jerrol. Aşa am crezut eu, că era Jerrol. Dar el n-a 
spus nimic, doar a mârâit şi m-a atacat. M-ar fi atras într-o luptă, 
dar a apărut Veronica, ne-a oprit şi pe mine m-a trimis în biroul 
directoarei. Sunt sigur că n-a fost Jerrol, ci un demon, iar ei 
încercau să mă atragă pe mine - probabil şi pe adevăratul Jerrol 
- în necaZ. În salon se afla atunci un poliţist, care ne privea. 
Cred că era Ardrey. Dacă ne-am fi bătut, i-am fi făcut jocul, 
aruncând şcoala într-o lumină proastă. 

— Adică exact ce voia Ardrey, preciză Lina. Mie mi se pare 
o teorie rezonabilă. 

— E însă o mică problemă, continuă Rehanne ro-zându-şi 
o unghie. Pentru vrajă e necesar un obiect adus de pe Tărâmul 
Teribil. Nu ştiu de unde ar fi putut face Chantal rost de aşa ceva. 
Dar cred... Vocea începu să-i tremure şi privi spre Gray, apoi 
adăugă: Cred că de la Kress. 

— Da, şi exact aşa s-a întâmplat, interveni Oryon, care se 
întoarse spre Gray. Cercelul pe care ţi l-am arătat, îţi aminteşti? 

— Cumpărasem cerceii pentru tine, Rehanne, ca dar de 
întâlnirE. Îi aveam la mine... atunci. Kress i-a găsit, probabil, şi i- 
a adus aici. 

Atunci! tresări Rehanne ducându-şi mâna la gură şi 
rozându-şi frenetic unghiile. 

— Ha! izbucni Lina. lar el i-a dat lui Chantal. Ticăloasă 
mică! Ar fi trebuit să ne dăm seama. 

Rehanne îşi luă mâna de la gură şi reluă: 


— A minţit când a spus că l-a pierdut pe primul; voia doar 
să îndepărteze bănuielile de la ea însăşi. Dar apoi chiar a 
pierdut unul, cel pe care l-au folosit pentru a invoca demonul 
care l-a sfâşiat pe Kress. Şi s-a prefăcut, cu surle şi trâmbiţe, că 
l-a găsit pe primul în sertarul meu, dând vina pe mine, că i l-aş fi 
luat eu. 

— Da, totul se leagă până acum, conchise Oryon. Putem 
înţelege ce s-a întâmplat cu Kress. Dar cum rămâne cu 
asasinarea lui Fenton şi Dwayne? 

— Dacă Chantal are darul invizibilităţii, spuse Rehanne 
după o clipă de gândire, l-ar fi putut împinge cu uşurinţă pe 
Dwayne pe scări. Şi cred că ar fi putut invoca un demon pentru 
a-l ucide pe Fenton, cu toate că n-a mai avut cum să folosească 
încă o dată vraja de transformare. De asta a trebuit să-l atragă 
afară, ca nimeni să nu vadă ce face. 

— Dar, interveni Giselle încruntându-şi sprâncenele, cum l- 
a eliberat pe Kress - dacă ea a făcut-o? Cum l-a găsit acolo unde 
l-a ascuns directoarea? 

Gray privi spre Oryon insistent, dar Troy fu cel care 
răspunse: 

— Cred că eu pot fi învinovăţit pentru asta. Chantal a venit 
la mine plângând, disperată fiindcă nu ştia dacă Kress mai era în 
viaţă sau nu, şi m-a implorat să încerc să-1 găsesc. Şi-a dat 
seama că, dacă ar fi fost mort, nu l-aş fi putut localiza; prin 
urmare, dacă dădeam de el, însemna că trăieşte. Şi l-am găsit, 
deşi nu am identificat locul cu precizie. A fost ceva ciudat... La 
început am crezut că e undeva la etajul al treilea, deşi nu 
pricepeam de ce ar fi fost dus la etajul fetelor. Apoi mi-am dat 
seama că era de fapt mai sus, poate undeva la mansardă. 

Deşi... Dacă şcoala ar fi avut vreun turn, aş fi zis că e într- 
o cameră din turn. Nu înţelegeam şi i-am spus asta lui Chantal, 
dar ea a părut mulţumită; mi-a spus că-i e suficient să ştie că el 
trăieşte încă. 

— Dar tot nu înţeleg cum ar fi putut ajunge la el, insistă 
Gray. Şi chiar dacă a ajuns, cum l-a eliberat? Oryon n-a reuşit. 

În faţa privirilor nedumerite ale celorlalţi, Oryon se grăbi 
să explice că directoarea dezvăluise în faţa lui şi a lui Gray locul 
în care era ascuns Kress. 

— Mi-a cerut să încerc să destram paza, dar n-am reuşit. 

Lina sări în picioare. 


— Sunt sigură că Ferene l-ar fi putut găsi şi ar fi izbutit să 
destrame şi paza. Avea o putere uluitoare. lar Chantal a 
convins-o probabil s-o facă. Numai zeii ştiu ce i-o fi spus 
ticăloasa aia mică. 

— Trebuie s-o găsim pe Chantal, decise Giselle, ridicându- 
se şi ea de pe podea. 

— Nu va fi uşor, dacă se face invizibilă, preciză Lina. Troy 
stătuse tot timpul mai în spate, lipit de perete, ca şi cum ar fi 
vrut să se facă una cu el. Acum însă, făcu un pas în faţă, 
hotărât. 

— Invizibilă! exclamă el entuziast. Eu pot să contracarez 
darul ăsta. 

Oryon izbucni în râs. 

— Fireşte! Orice domolitor poate asta. Uite şi motivul 
pentru care ai fost repartizat în cameră cu mine. Deşi eu nu mi- 
am mai folosit talentul invizibilităţii de când... 

Vocea i se stinse şi Oryon ridică din umeri. Chiar îi pare 
rău pentru ce a făcut atunci, îşi spuse Rehanne. Giselle, palidă şi 
cu vocea tremurând, întrebă: 

— Şi ce vom face cu Chantal când o vom găsi? E 
periculoasă. 

Doar Maridel mai rămăsese aşezată, ţinând pisica strâns 
la piept. 

— Orice aveţi de gând să faceţi, interveni ea, aş vrea s-o 
faceţi în altă parte. Nimeni nu vă dă dreptul să veniţi aici când 
Debra e atât de bolnavă. 

— Ce talente are Debra? întrebă Oryon, fără a da atenţie 
spuselor ei. 

Maridel dădu drumul motanului, care sări pe podea. 

— De ce întrebi? Doar nu te aştepţi ca ea să poată lua 
parte la... 

— Răspunde! se răsti Oryon. Nu ne jucăm aici. Avem 
nevoie de tot ajutorul, din partea oricui. 

— Păi, Debra nu vă poate fi de nici un folos. Ea ştie să 
controleze animalele; ăsta e singurul ei talent. 

— Atunci, de ce nu te-a ajutat să-ţi găseşti pisica? întrebă 
Rehanne aproape fără să vrea. 

— Păi, fiindcă Rază de Lună e mai deosebit; nu e o pisică 
obişnuită. 


Motanul ridică ochii spre ea, cu capul întors într-o parte. 
Apoi se răsuci şi se apropie de Lina, se aşeză în faţa ei şi o privi 
fix, cu urechile ciulite. Lina se strâmbă la el şi i se adresă lui 
Oryon. 

— Pierdem timpul. El încuviinţă. 

— Troy, vezi dacă o poţi localiza pe Chantal. 

— Am nevoie de linişte pentru asta. 

— Vei avea linişte, replică Oryon privind aspru chipurile 
din faţa lui. 

În cameră se aşternu tăcerea. Toţi ochii se îndreptară spre 
Troy, care nu făcu altceva decât să stea nemişcat, privind în gol, 
concentrat. Rehanne număra secundele în gând. Curând, se 
transformară în minute. Nimeni nu mişca. 

— E în prima cameră pe cealaltă parte a coridorului, cea 
mai apropiată de scări, anunţă Troy brusc, şi toată lumea 
tresări. 

— E vorba despre camera goală, spuse Rehanne. Cea în 
care a fost spânzurată Ferene. 

Şi unde simţise ea pentrru prima dată prezenţa aceea 
nevăzută. 

— Îi poţi contracara invizibilitatea de aici? îl întrebă Oryon 
pe Troy. Sau trebuie să fii în aceeaşi încăpere cu ea? 

— Pot să încerc de aici, răspunse el cu îndoială în glas. 

— Aşteaptă, îi ceru Oryon, care se întoarse spre Gray: Tu 
poţi s-o transferi aici? Imediat ce Troy o face vizibilă? 

Gray îşi frecă bărbia ţepoasă. 

— Nu ştiu. Nu sunt sigur că pot transfera pe cineva în 
cadrul aceleiaşi axe temporale. O să încerc, dar... 

— Încercarea nu-i suficientă. Trebuie să reuşim. Reece, fă 
tot ce poţi pentru a-i spori puterea. Şi pe a lui Troy. Gray şi Troy, 
acţionaţi la semnalul meu. 

Nimeni nu obiectă la comanda lui Oryon şi nici nu întrebă 
cu ce drept îşi asumase rolul de lider. Totdeauna a avut aerul 
ăsta de autoritate, îşi spuse Rehanne în sinea ei. De aia a intrat 
în necaz atunci. Sper însă că de acum ştie bine ce face. 

— Acum! strigă el îndreptând o mână spre Gray şi alta 
spre Troy. 

Maridel ţipă de spaimă. Lângă Lina, Rază de Lună căscă, 
arătându-şi dinţii albi şi ascuţiţi. Debra gemu şi se răsuci în pat, 
pradă parcă unui acces de febră. Cu un urlet de furie, Chantal 


căzu în mijlocul lor, în faţa lui Rehanne şi atât de aproape de ea, 
încât o călcă pe picior. 

— Inhăţaţi-o! comandă Oryon. 

Rehanne o prinse de umeri. Ţipând, Chantal se zvârcoli, 
încercând să scape. Reece se repezi şi el s-o ţină. Brusc, fata 
încetă să se mai zbată. Arăta caragios, înfăşurată aşa cum era 
într-un halat de baie roz, vechi şi şleampăt. Nemişcată, privi pe 
rând la chipurile celor strânşi în jurul ei şi în cele din urmă ochii i 
se opriră asupra Linei. 

— Ce înseamnă asta? se răsti ea. 

Dar umerii îi tremurau sub mâinile lui Rehanne. 

— Cred că ştii şi tu, răspunse Oryon. 

Privirile ei treceau repezi de la unul la altul. Apoi, scoțând 
ceva din buzunar, strigă: 

— Ghash, te invoc! 

Rehanne îşi încleştă mai tare braţele în jurul ei, Gray îşi 
sări în ajutor, iar Oryon păşi în faţa Linei, ca pentru a o proteja. 
Secunde lungi se scurseră, fără ca nimic să se întâmple. O 
expresie de uşurare se întipări pe unele feţe. Dar un geamăt 
adânc le atrase atenţia spre Debra. Fata ţâşni în capul oaselor, 
de parcă ar fi fost o marionetă trasă de sfori. Ochii îi erau 
închişi, dar gura i se deschise larg, mai larg decât orice gură 
omenească. Un fum negru începu să-i iasă din gâtlej, 
solidificându-se şi luând forma hidoasă, ca de urs, a demonului 
Ghash. 

Maridel urlă de groază, fără a-şi putea lua ochii de la 
colega ei de cameră. O ceaţă cenuşie se scurgea acum din gura 
deschisă a Debrei, dând naştere unui al doilea demon, o fiară cu 
creastă şi cioc lung de pasăre, cu gâtul subţiratic şi trup de om, 
cu pielea în culoarea oaselor îngălbenite de vreme. 

Debra căzu înapoi pe pat, zăcând nemişcată, ca moartă. 
Maridel se trase înapoi, lipindu-se de zid. Rază de Lună veni 
lângă ea. Giselle căzu în genunchi şi se ghemui sub unul dintre 
birouri. 

Primul demon trecu pe lângă Lina şi o smulse pe Chantal 
din strânsoarea în care o ţinea Rehanne. Al doilea îl împinse pe 
Reece din drumul lui, aruncân-du-se spre Rehanne şi Grav. 
Ingrozită, ea se răsuci într-o parte, iar Gray se azvârli în faţa ei, 
apărând-o cu trupul lui. Reece şi Troy se ascunseră în spatele 
lor. 


— Grimgrist! strigă Oryon, revenindu-şi din şoc. Şi Ghash! 
Vă spun pe nume şi vă ordon să nu ne faceţi nici un rău. 

Cei doi se răsuciră cu faţa spre el, Ghash ţinând-o încă pe 
Chantal în labe. Rehanne privi pe după umărul lui Gray, abia 
îndrăznind să spere că demonii vor asculta ordinul lui Oryon. 
Fiarele se holbau la el, cu colții rânjiţi. Gata de atac, aşteptau 
amândoi într-un echilibru precar, între nemişcare şi dezlănţuire. 
Chantal îşi smulse un braţ din strânsoarea demonului şi duse 
mâna la buzunar, de unde scoase o baghetă neagră. 

— Uite, răcni ea spre Ghash. E a lui. Foloseşte-o pentru a- 
1 ataca. 

Demonul înhăţă cu greu bagheta în laba lui cu gheare 
lungi, o flutură spre Oryon, apoi o trânti pe jos şi călcă pe ea, 
făcând-o mici fărâme. Ca şi cum o coardă se rupsese, Grimgrist 
porni la atac, îl înşfăcă pe Oryon de gât şi-l ridică de la podea. 

Lina sări de lângă patul lui Maridel şi înălţă pumnul, ca 
pentru a arunca un obiect. Cu un muget înfiorător, Ghash o 
azvârli pe Chantal într-o parte şi prinse în labe un braţ şi un 
picior al lui Oryon. Grimgrist nu-i dădu drumul, aşa că demonii 
începură să tragă de el; dacă o mai ţineau aşa, riscau să-l 
sfâşie în două. 

— Opriţi-vă! strigă Gray făcând un pas în faţă. 

— Nu, Gray! ţipă Rehanne agăţându-se de el şi încercând 
să-l tragă înapoi. Te vor ucide. 

Dar el continua să înainteze, cu Rehanne atârnată de el. 
Se aruncă asupra lui Grimgrist şi încercă să-i desprindă degetele 
de pe gâtul lui Oryon. Demonul mârâi şi dădu să-l muşte. 

— Foloseşte-ţi puterea! strigă Lina apropiindu-se de ei, cu 
pumnul ridicat în aer. Reece, ajută-1 să se concentreze. 

Oare cum se aştepta fata asta ca el să-şi adune puterile în 
vreme ce se lupta cu un demon? Gray simţi colții monstrului 
înfigându-i-se în umăr. Miorlăind feroce, scuipând şi şuierând, 
Rază de Lună ţâşni spre faţa lui Grimgrist. Demonul căscă 
ciocul, dădu să-1 în-şface, dar rată. Motanul îşi înfipse ghearele 
în pieptul lui. Ghash îi dădu drumul lui Oryion, încercând să 
scape de pisică. 

Confuzia şi teroarea pe care le resimțea Rehanne erau 
suficiente pentru a explica brusca ameţeală care o cuprinse şi 
impresia tulbure de dezorientarE. Işi spuse că vede probabil 
dublu până ce, pe măsură ce mintea i se limpezi, îşi dădu seama 


că are în faţă un zid de oglinzi în care se reflectau cei doi 
demoni, Oryon, Gray, ea şi Rază de Lună. Ceilalţi nu. 

N-avea idee cum ajunseseră aici - poate că îi transferase 
Gray într-un fel. Era cumplit locul acesta în care oglinzile 
multiplicau la nesfârşit trupurile hidoase ale demonilor şi 
chinurile la care îi supuneau pe Oryon şi Gray. Sânge picura pe 
pardoseala de marmură. Sângele lui Gray. Al lui Oryon. Al lui 
Grimgrist. 

Ghash izbuti să smulgă pisica ale cărei gheare i se 
încleştaseră în piept. Rază de Lună căzu la podea şi se feri din 
calea demonului. Rehanne îşi văzu imaginea în oglindă, o figură 
palidă, tremurând, cu braţele înfăşurate în jurul lui Gray. Ca o 
lipitoare, îşi spuse. Nu-l ajut în felul ăsta. Nu fac decât să-l trag 
înapoi. 

Se sili să-i dea drumul. Trebuia să găsească o modalitate 
de a-l ajuta să înfrângă fiarele. Foloseşte-ţi puterea, strigase 
LinA. Îşi utilizase darul de constrângere mentală asupra lui 
Ghash când îl trimisese Chantal s-o atace. Nu era sigură însă că 
o mai putea face încă o dată, şi asupra ambilor demoni în 
acelaşi timp. Dar trebuia să încerce. 

De cealaltă parte a oglinzii. 

Lina se rotea în jurul demonilor, încercând să găsească 
locul potrivit din care să azvârle asupra lor plasa oferită de 
Shardan. Dar cu Oryon între ei, nu-i putea prinde fără a-l 
imobiliza totodată şi pe eL. În plus, Gray şi Rehanne îi stăteau şi 
ei în cale. Oare cât de departe se putea întinde plasa asta? 
Poate că ar trebui să-i captureze pe toţi şi apoi să găsească o 
modalitate de a-i reţine doar pe demoni, eliberându-i pe ceilalţi. 
Ah, dacă ar fi avut mai multe ocazii să exerseze aruncatul 
plasei! 

Strigase la Gray să-şi folosească puterea, dar ştia că-i este 
greu s-o facă în vreme ce lupta cu demonii. lar acum era prea 
absorbit de ei pentru a o auzi dacă-i cerea să se dea la o parte 
din drum. 

Pisica lui Maridel sări la unul dintre demoni. Foarte bine! 
Poate că mâţa asta era totuşi bună de ceva. Dacă ar distrage 
fiarele îndeajuns să-şi poată arunca ea plasa... 

Deodată, demonii, Oryon, Gray, Rehanne şi pisica 
dispărură. Pur şi simplu se evaporară, lăsând un spaţiu gol în 
mijlocul camerei. Cu o mişcare lentă, Lina cobori braţul. Probabil 


că Gray îşi folosise puterea pentru a-i transfera în altă parte. 
Acum îi părea rău că-i sugerase să facă uz de puterea lui; nu-i 
plăcea deloc sentimentul de neajutorare care o năpădi ştiind că 
nu mai poate face nimic pentru a-l ajuta pe Oryon. Ar fi trebuit 
să arunce plasa cât a avut timp. 

Privirile îi căzură asupra lui Chantal, care se ghe-muise 
lângă patul Debrei. Tocmai potrivită pentru a-şi vărsa furia şi 
frustrarea asupra ei! Deschise pumnul şi azvârli plasa spre ea 
înfăşurând-o într-un cocon alb, conectat de mâna ei printr-un fir 
strălucitor. Trase de fir şi gogoaşa pluti spre ea ca şi cum n-ar fi 
cântărit nici cât o pană. 

Giselle ieşi din ascunzătoarea ei de sub birou. 

— Ce s-a întâmplat? Unde au dispărut? Ce i-ai făcut lui 
Chantal? bâigui ea tremurând. 

— Chantal e aici, înăutru, răspunse Lina ciocănind coconul 
alb, pufos şi delicat ca un nor. Acum n-o să mai facă nici o 
prostie. Dar nu ştiu unde s-au dus Gray împreună cu Oryon şi 
demonii. 

Încercase să pară neafectată, dar îngrijorarea îi răzbătea 
din glas. Dacă i-ar veni o idee, ceva, orice! 

— Troy, îi poţi localiza? 

Băiatul şedea lângă uşă, cu o expresie buimacă pe chip. 
Lina repetă întrebarea încă de două ori înainte ca el s-o 
conştientizeze. Deschise gura să răspundă, însă o închise la loc 
când Reece izbi cu pumnul în perete. 

— Şcoala asta! Blestemata asta de şcoală! O să ne ucidă 
pe toţi! 

Lina îi aruncă o privire furibundă. 

— Panichează-te aşa şi chiar o să fii ucis. Dacă vrei să 
rămâi în viaţă, trebuie să gândeşti limpede. 

— Vreau să plec de aici! gemul el, lipindu-şi faţa de zid. 

— Păi, nu poţi! Termină odată! Avem nevoie de ajutorul 
tău. 

Dar el îi întoarse spatele şi-şi acoperi urechile cu palmele. 
Prostul! Aproape că merita să moară. Mai bine să-l lase în pace. 

— Troy, poţi să-i localizezi? 

— Încerc, răspunse el, dar nu dau de nimic. Sunt în afara 
razei mele de acţiune. 

Exact de asta îi fusese şi ei teamă. Nu avea cum să ajungă 
la ei, nu avea cum să-l ajute pe Oryon. Dar dacă exista un om 


în lumea asta capabil să aibă grijă de el însuşi, Oryon era acela. 
De ce el, şi nu Gray sau Rehanne, era cel care o preocupa atât 
de tare? Oare în cursul acelor schimburi de putere devenise într- 
un fel o parte din ea? Dar imediat Lina scutură din cap, pentru 
a-şi alunga această idee aiurită. N-avea rost să-şi facă acum 
probleme pentru soarta celor dispăruţi; oricum, nu-i putea ajuta 
cu nimic. Mai bine să-şi ocupe mintea cu ceea ce putea face 
într-adevăr. 

Se apropie de Giselle şi o împinse spre patul în care Debra 
zăcea palidă şi nemişcată. 

— Vezi dacă mai trăieşte. Cum a fost posibil ca demonii s- 
o folosească în felul ăsta? 

Giselle se împletici spre pat şi puse o mână tremurândă 
pe fruntea fetei. 

— Trăieşte! 

— O poţi vindeca? O poţi ajuta să-şi revină? 

— O să încerc. 

Se aşeză pe marginea patului şi privi pacienta de parcă s- 
ar fi temut s-o atingă. 

— Haide, insistă Lina. Grăbeşte-te puţin! 

— Şi dacă... dacă se întorc demonii? 

— N-or să se întoarcă! se răsti Lina, deloc sigură că 
demonii nu vor reveni, dar pierzându-şi răbdarea în faţa atâtor 
dovezi de laşitate din partea tuturor. Se întoarse apoi spre 
Maridel: Tu de ce te smiorcăi? 

— Rază de Lună! în sfârşit îl recuperasem, iar acum a 
dispărut din nou şi chestiile alea îl vor ucide! 

— Trei oameni au dispărut împreună cu „chestiile” alea, 
iar tu-ţi faci griji pentru o mâţă proastă?! Scoate-ţi asta din 
minte! Vreau să vii cu mine. 

— Unde? bâzâi Maridel, ştergându-şi lacrimile cu părul 
lung. 

— În camera goală. Vreau să aflu ce făcea Chantal acolo. 

— De ce nu-i iei pe ei? protestă fata arătând spre Troy şi 
Reece. 

— Eu mă duc s-o chem pe directoare, decise Reece. Ala e 
singurul loc în care am să mă duc. 

Şi deschise uşa. 

— Treci înapoi! 


Lina îşi folosi puterea pentru a trânti uşa la loc şi a o ţine 
închisă, în ciuda eforturilor lui. 

— Dar de ce nu vrei? întrebă Troy timid. De ce nu vrei s-o 
chemăm pe directoare? 

— Încă nu. 

Era totuşi conştientă că directoarea - sau Veronica, sau 
Tria - i-ar fi putut găsi şi salva pe Oryon şi pe ceilalţi; ele aveau 
puteri de care ea nu dispunea. Veronica spusese că nu-l poate 
localiza pe Gray în alte axe temporale, dar Lina nu avea 
încredere în bondoaca de îngrijitoare. 

Ha, îngrijitoare! îi venea să şi râdă. Veronica, nu 
directoarea, conducea de fapt şcoala şi îi controla pe toţi. Lina 
îşi dăduse de mult seama de asta şi nu-i plăcuse. 

Pe de altă parte, o capturase pe Chantal şi ştia că ar fi 
trebuit s-o predea directoarei, dar asta însemna să deconspire 
darul primit de la Shardan şi încă nu era gata să facă asta. 

— Nu ne-ar ajuta cu nimic s-o chemăm, răspunse ea la 
întrebarea lui Troy. N-ar putea face nici ea mare lucru. Giselle, 
reuşeşti ceva cu Debra? 

Aplecată deasupra fetei bolnave, Giselle clătină din cap. 

— Nu pot s-o trezesc. 

— Mai insistă! Troy, rămâi cu ea. Reece, tu vii cu Maridel 
şi cu mine. 

Se apropie de cei doi băieţi, trăgând coconul după ea. 
Maridel o urmă, târându-şi picioarele, de parcă fiecare pas ar fi 
însemnat un efort uriaŞ. Îi făcu semn lui Troy să se apropie de 
Giselle, dar el se opri la distanţă de pat, ca şi cum i-ar fi fost şi 
lui teamă că demonii se vor întoarce. Totuşi, în el avea Lina 
încredere să-l lase aici; pe Reece ştia că nu se poate baza. 

— Vino! îi spuse acestuia, apucându-1 de braţ. Nu te paşte 
nici un pericol. 

Apoi deschise uşa şi-l împinse afară. Reece se opuse 
pentru o vreme, apoi cedă şi porni pe culoar alături de ea, 
aruncând priviri speriate spre coconul alb care plutea în pas cu 
ei. 

Camera goală era încuiată, aşa cum Lina bănuise de fapt, 
dar încuietoarea nu constituia o problemă. În câteva secunde 
izbuti să deschidă uşa, aprinse lumina şi intrară cu toţii. 


— Chantal avea bagheta lui Oryon, le aminti ea. Probabil 
că a ascuns-o pe aici pe undeva, aşa cum a ascuns probabil şi 
celelalte obiecte furate. Haideţi să le căutăm. 

Nu se aştepta ca Reece sau Maridel să-i fie de prea mare 
ajutor; îi adusese cu ea fiindcă nu avea încredere în ei. Maridel 
însă privi în jur, arătă spre un sertar pe jumătate deschis al _ 
comodei, îl trase afară cu totul şi scoase un strigăt de triumF. În 
spaţiul gol rămas se aflau o grămadă de lucruri: talismanul Linei, 
giuvaierul Vanitei, lumânări, cartea, unele obiecte despre care 
Lina îşi dădu seama că erau ingrediente pentru vrăji, plus 
câteva lucruri care fuseseră probabil furate, fără să le reclame 
cineva însă. Printre acestea era un minunat şal de dantelă albă, 
un mic pumnal cu plăsele de argint şi un inel bărbătesc din aur 
masiv, de forma unui şarpe care îşi înghite coada - al 
magistrului Hawke, cu siguranţă. 

— Ce mai colecţie! exclamă Lina, aplecându-se să-şi 
recupereze talismanul. 

Dădu apoi să se ridice, dar în ultimul moment se răzgândi 
şi înhăţă şi giuvaierul Vanitei. Puse talismanul în buzunar, 
păstrând piatra prețioasă în palmă. Lumina reflectată în ea îi 
dădea străluciri ca de foc. 

— Cred că ar trebui s-o înapoiem imediat Vanitei. 

— Dar e târziu, obiectă Maridel. Probabil că doarme. 

— O s-o trezim. Cu ajutorul pietrei, poate că ne va spune 
dacă Oryon, Gray şi Rehanne sunt încă în viaţă, le explică ea, 
împingându-i spre uşă. 

Crezuse că Reece va protesta, dar el căzuse într-o tăcere 
morocăânoasă. Mergea alături de ea ca un somnambul. Poate că 
reacţia aceea isterică pe care o avusese fusese din cauză că 
rămăsese fără putere, după ce o dirijase atât de multă spre 
Gray şi, probabil, spre Oryon. Dar nu conta; nu avea acum timp 
să se înduioşeze pentru el; trebuia să afle ce s-a întâmplat cu 
Oryon. 

In faţa camerei Vanitei, bătu la uşă. 

— Cine e? se auzi imediat un glas dinăuntru. 

— Lina. Eşti îmbrăcată? E şi Reece cu mine. Ţi-am găsit 
giuvaierul. 

Un pufnet enervat al lui Maridel îi aminti că uitase să 
menţioneze şi numele ei, dar nu se mai sinchisi să-şi îndrepte 
greşeala. Uşa se deschise şi Vanita păşi pe culoaR. Imbrăcase 


un capot elegant din mătase roşie care, cu părul ei negru, lung 
până la umeri, îi dădea un aer exotic. 

— Shadoe doarme, explică ea şi apoi, văzând giuvaierul, 
zâmbi larg. Chiar l-ai găsit! Unde? 

— Îţi explic mai târziu. Acum avem nevoie să-1 foloseşti. 

Vanita îl luă din mâna ei. Piatra licări într-un roşu aprins, 
ca şi cum şi-ar fi salutat stăpâna, deşi probabil că reflecta doar 
culoarea capotului. Fata o ridică la nivelul feţei şi privi în 
adâncurile ei. 

— Am nevoie de un loc ferit ca să aflu ceva, spuse ea. 

— Putem merge în camera mea, replică Lina. Giselle e în 
altă parte. 

Vanita încuviinţă, apoi zări coconul alb. 

— Ce-i asta? 

— N-avem timp de explicaţii. Vino, insistă Lina, din ce în 
ce mai nerăbdătoare. 

Vanita aruncă o privire îndoielnică spre Maridel şi Reece. 
El rămase în aceeaşi muţenie, dar Maridel se lansă într-o 
avalanşă de explicaţii entuziaste: 

— Chantal. Ea era hoaţa şi Lina a prins-o şi a închis-o în... 
în aia, şi Rehanne mi-a găsit pisica, dar demonii au venit şi... 
Au! 

Ciupitura Linei îi opri potopul de cuvinte. Maridel îndreptă 
spre ea o privire înveninată, dar primi în schimb un ghiont care 
o împinse înainte pe culoar. 

— Explicaţiile mai târziu, zise Lina ferM. Încearcă să-1 
contactezi pe Oryon, ca să vedem dacă e viu sau mort. La fel ca 
Gray şi Rehanne. 

— Dar unde sunt? întrebă Vanita în vreme ce Lina descuie 
uşa camerei şi aprinse lumina. 

— Nu ştim. Pe o altă axă temporală, unde nimeni nu-i 
poate contacta dacă sunt în viaţă. Dacă sunt morţi însă, vei 
putea să iei tu legătura cu ei, nu-i aşa? întrebă ea împingând 
coconul în cameră şi făcându-le celorlalţi loc să intre. 

— Probabil. Morţii sunt undeva în afara timpului. 

Vanita se duse la biroul lui Giselle, care era mai ordonat 
decât al Linei, puse giuvaierul jos, se aşeză pe scaun şi se 
aplecă în faţă. 

— Vrei să încerc mai întâi cu Oryon? 

— Da. 


Lina îşi trase lângă birou celălalt scaun, ca să urmărească 
şi ea procedura îndeaproape. Maridel se aşeză pe pat, iar Reece 
se trânti pe jos, lângă perete. Lina nu le mai acordă nici o 
atenţie, absorbită de focul ce licărea în giuvaier, aprins ca o 
flacără adevărată. Brusc, Vanita se ridică şi îşi dădu capul pe 
spate. Gura i se deschise, iar buzele începură să se mişte. 
Maridel scoase un chiţăit de spaimă când fata începu să 
vorbească cu glasul lui Oryon: 

— Cine mă cheamă înapoi? Tocmai trecusem dincolo. Eu... 
nu, eu... 

Vocea pieri. Umerii Vanitei căzură. Flacăra din giuvaier se 
stinse. 

— Ce s-a întâmplat? întrebă Lina strângând în mâini 
marginea biroului. E mort? 

— E... Era. Am ajuns la el, apoi a dispărut. Nu ştiu de ce. 
Asta nu mi s-a mai întâmplat niciodată, replică Vanita zgâindu- 
se la piatra întunecată, ca şi cum i-ar fi putut veni vreun răspuns 
din ea. 

— Mai încearcă o dată, o îndemnă Lina cu inima bubuindu- 
i în piept. 

Nu, nu putea fi mort! Nu Oryon! 

Vanita încuviinţă şi de data asta îşi făcu mâinile pâlnie în 
jurul pietrei, ascunzând-o de ochii curioşi ai Linei. După câteva 
minute, ridică fruntea şi clătină din cap. 

— Nu-l pot contacta. Nu ştiu ce înseamnă asta. 

Oare să îndrăznească să spere? Dar le vorbise deja prin 
canalul accesibil doar celor morţi! Lina îşi muşcă buzele. Simţea 
cum o podidesc lacrimile şi în nici un caz n-avea să le dea voie 
să izbucnească. După ce se asigură că vocea nu-i va tremura, 
spuse: 

— Încearcă să-l contactezi pe Gray. Sau pe Rehanne. Din 
nou se aplecă Vanita asupra giuvaierului. lar Lina din nou 
aşteptă. Un răstimp ce i se păru interminabil. Piatra licări atât de 
puternic, încât strălucirea ei răzbătu dincolo de palmnele făcute 
căuş ale Vanitei. Prin gura ei, se făcu auzit un alt glas: 

— Nu! Nu poţi... 

Era vocea lui Rehanne, plină de teroare. 

— Dă-mi drumul! Dă-mi drumul! răsună şi glasul lui Gray 
limpede, ferm şi ascuţit. 


Apoi se lăsă tăcerea, o tăcere cumplită, fiindcă nu puteai 
şti ce ascunde. 

Palidă şi tremurând, Vanita privea mută giuvaierul ale 
cărui străluciri se stinseseră. Încercând să priceapă ceva din 
strigătele acelea tulburătoare, Lina îşi şterse, absentă, câteva 
lacrimi. 

Gray se zbătu să se elibereze din strânsoarea lui 
Grimgrist. Oryon zăcea moale în labele păroase ale lui Ghash şi 
nu-ţi puteai da seama dacă trăieşte sau e mort. Fiarele n-o 
atacaseră încă pe Rehanne, dar odată ce vor fi terminat cu ei 
doi, se vor întoarce asupra ei, fără îndoială. Poate că ar reuşi s-o 
trimită înapoi, deşi efortul îi va consuma toate puterile rămase. 

Grimgrist îi răsuci braţul la spate cu o forţă ce-i trimise un 
val de durere în umăr şi-n piept. Strânsoarea se accentuă şi, cu 
un trosnet sec, osul braţului se rupse. Suferinţa îl potopi, 
amenințând să-l înghită într-o mare de întuneric. 

Zvârcolelile sale nu izbutiră decât să-1 împingă pe 
Grimgrist să se fâţâie de colo-colo, ca într-un balet bolovănos, 
până ce ajunseră amândoi cu faţa spre zidul de oglinzi. Gray îşi 
zări imaginea reflectată în luciul sticlei. Văzu cum cealaltă labă a 
demonului îi înşfacă umărul şi ştiu că îşi urmăreşte propria 
moarte. 

Dar, cu un urlet de turbare, demonul ridică ochii, privindu- 
şi reflexia în oglindă. Reacţia sa îi distrase atenţia lui Ghash 
care, la rândul lui, se uită spre oglindă şi, răcnind, azvârili trupul 
lui Oryon spre zidul de sticlă. 

Oryon trecu prin oglindă, contopindu-se cu propria sa 
imagine. Cu un alt urlet furios, Grimgrist îi dădu drumul lui Gray 
şi se repezi spre perete. Elanul îl duse dincolo, unde începu să 
se lupte cu dublul său. Ghash îl urmă, atacându-şi la rândul său 
reflexia. Ca un fundal bizar al unei scene suprarealiste, bărbaţi 
şi femei în veşminte elegante se adunară în jurul intruşilor, 
urmărindu-i cu expresii de scârbă şi spaimă. 

Două braţe cuprinseră capul şi umerii lui Gray. Rehanne 
venise lângă eL. Încercă să-i aşeze braţul rupt pe piept, ceea ce- 
i smulse un urlet de durere. 

— Am să te duc la un vindecător, îi spuse ea. 

— Nu. Trebuie să-1 salvez pe Oryon. Ajută-mă, îi ceru el, 
încercând să se ridice. 

— Stai liniştit. Eşti rănit rău. Nici nu poţi sta în picioare. 


— Dar trebuie. 

Se sforţă din nou să se ridice, şi aproape că leşină de 
durere. 

— Te rog, Gray, păstrează-ţi forţele pentru a ne scoate de 
aici. 

— Nu pot să-l părăsesc... cum l-am părăsit pe Kress. 

— De ce ţi-ai risca tu viaţa pentru Oryon? 

Nu-i răspunse, dar îşi adună puterile pentru o a treia 
încercare de a se ridica. Rehanne îl trase înapoi. El se zbătu, se 
eliberă din strânsoarea ei înghiţindu-şi gemetele de durere şi se 
împletici spre oglindă. Ajunse suficient de aproape cât s-o poată 
atinge cu braţul sănătos, dar Rehanne se ivi din nou în spatele 
lui, ca o găină ce-şi proteja unicul pui. 

— Trebuie să fac asta, bolborosi el, disperat s-o facă să 
înţeleagă. Nu îi... ajuta... pe demoni. 

— Încerc să te ajut pe tine! 

— Atunci... nu mă... opri. 

Apăsă cu palma în oglindă, simţindu-i răceala. 

— Lasă-mă pe mine! 

Rehanne trecu între el şi oglindă, presând sticla în 
încercarea de a trece dincolo. Dar nimic nu se întâmplă şi din 
cauza ei Gray nu mai vedea ce se petrece dincolo. Se rostogoli 
peste ea şi braţul rupt i se lovi de picioarele ei. Impactul îi 
smulse un urlet de suferinţă. Întunericul îl înghiţi. Avea impresia 
că e absorbit într-un vârtej. Orbeşte, izbi în stânga şi-n dreapta 
cu mâna sănătoasă, atinse ceva, înşfăcă obiectul şi-şi încleştă 
degetele pe el. 

— Gray, nu! Glezna mea! 

Probabil că Rehanne se aplecase deasupra lui, iar el, 
agăţându-se de ea, o dezechilibră, căci se prăvăli peste el şi 
căzu cu toată greutatea pe braţul lui frânt. Gray leşină. 

Plutea undeva în faţa oglinzii şi siluetele reflectate îl 
chemau parcă. Demonii încă se luptau, dar păreau că se 
micşorează, că-şi pierd din consistenţă. Oryon zăcea acolo unde 
căzuse şi un bărbat dintre dansatori se apropie de el, ocolind 
demonii pe departe, se aplecă deasupra lui şi-i atinse umărul. 
Rănitul se mişcă. 

Oamenii strânşi în jurul fiarelor se despărţiră în două 
grupuri şi dintre ei apăru satirul, care zâmbi către Gray, fără a 
se depărta de dansatori. Sub privirea lui, Gray începu să se 


simtă dintr-odată apăsat de o greutate ce-l trăgea în jos; se 
ghemui în sine însuşi, iar durerea îl copleşi. Gura i se umplu deo 
amăreală greţoasă. 

— Gray! 

Strigătul; lui Rehanne nu făcu decât să-i sporească 
chinurile. N-o putea lăsa să-l tragă înapoi. Trebuia să ajungă la 
Oryon. Fiindcă înţelese deodată atât lumea aceea de dincolo de 
oglindă, cât şi motivul pentru care Oryon intrase în ea. Era o 
lume a morţilor, iar dacă el îşi prelua locul între dansatori, Gray 
probabil că i se va putea alătura, însă niciodată nu va mai izbuti 
să revină de acolo. 

Se ridică în genunchi, sprijinindu-se pe braţul sănătos, şi 
se târî spre oglindă, cu mâna ruptă atârnându-i pe podea. 
Rehanne îi cuprinse mijlocul cu braţele. 

— Nu! strigă ea. 

— Ajută-mă să mă ridic, o imploră el printre dinţii strânşi. 

De data aceasta îi împlini rugămintea, dar picioarele lui 
tremurânde refuzară să-i susţină greutatea; se împletici şi 
Rehanne îl prinse în ultima clipă, împiedicân-du-1 să se 
prăbuşească peste oglindă. În mişcare, braţul lui rupt se balansă 
înainte. Gray se pregăti pentru şoc, dar braţul îi trecu lin prin 
sticlă. Cu un zvâcnet, îşi lăsă trupul să treacă în sala de dincolo 
de oglindă. Rehanne încercă să-l urmeze, dar se pomeni 
blocată la jumătatea drumului, zbătându-se ca o muscă prinsă 
în răşină, cu degetele întinse pentru a se agăța de cămaşa lui 
Gray. 

— Nu! Nu poţi! 

— Dă-mi drumul! strigă el. Dă-mi drumul! 

Şi forţele probabil că îi reveniră, căci se smulse din 
strânsoarea ei şi se avântă spre Oryon. Braţul nu-1 mai durea; 
răspundea acum bine comenzilor sale, iar rana parcă i se 
vindecase. Ţâşni printre cei doi demoni care încă se mai luptau, 
deşi păreau acum două biete fantasme, şi ajunse lângă Oryon. 

— Nu poţi să-l iei! strigă el spre bărbatul care îl conducea 
spre dansatori. 

Acesta se întoarse spre el, mânios. Gray ridică braţul şi 
izbi, pumnul aterizând în bărbia lui, dezechili-brându-1. Il înşfăcă 
apoi pe Oryon şi-l trase către oglindă. Oryon îl urma ca în 
transă; se împleticea, dar nu i se opunea. Gray îl duse printre 
demoni, spre braţele deschise ale lui Rehanne. 


— Trage- 1 înapoi! îi spuse. la-1 cu tine! 

Şi îl împinse atât de tare spre ea, încât amândoi se 
rostogoliră pe spate, dincolo de oglindă. Îşi luă şi el avânt, dar 
sticla îl opri. Era prins. 

— Bine lucrat! rosti o voce în spatele lui. O viaţă în 
schimbul alteia. 

Când se întoarse, îl văzu pe satir zâmbindu-i. 

Rehanne zăcea pe podea, tremurând. Secundele de 
captivitate în sticlă fuseseră un coşmar; nici acum nu izbutea 
să-şi revină. Resimţise aceleaşi senzaţii înfricoşătoare ca atunci 
când traversase inelul violet în sala aceea circulară, în care 
vorbise cu Fenton. Teroarea şi fiorul îngheţat al morţii puseseră 
iar stăpânire pe ea, împreună cu iluzia că aluneca într-un abis 
fără fund. lar Gray se depărtase de ea, o abandonase. Panica îi 
sporise, cuprinzându-i fiece colţişor al minţii. 

Când ceva căzu peste ea, se agăţă de el cu disperarea 
unuia care se îneacă. Greutatea aceea atârna pe ea, împingând- 
o în spate, dincolo de încleştarea oglinzii. Căzu cu un bufnet, 
gata să-şi piardă cunoştinţa. Povara o apăsa; abia mai putea 
respira. Instinctiv, o împinse într-o parte şi, rostogolindu-se, 
trase adânc aer în piept. 

Se ghemui, strângându-şi genunchii la piept şi cuprin- 
zându-şi corpul cu braţele, pentru a se încălzi şi a-şi opri 
tremurul. Lângă ea, cineva gemu. Sunetul o readuse în simţiri. 
Îşi întinse picioarele, se ridică în capul oaselor şi privi în jur. 

— Gray? 

Dar pe podea, alături de ea, zăcea Oryon, cu capul în 
mâini. Gemu din nou. Rehanne merse de-a buşilea până la el. 

— Oryon! Trezeşte-te! Trebuie să-1 găsim pe Gray. El 
deschise ochii, dar părea că-i este greu să-şi fixeze privirile. 

— Demoni...? bâigui el cu o voce hărâită, abia audibilă. 

Ea îi făcu semn spre oglindă şi rămase cu gura căscată 
văzând că în luciul ei nu se mai zărea decât imaginea ei alături 
de Oryon. 

— A dispărut! 

Sări în picioare şi se aruncă în oglindă. Era solidă, dură, 
rece, dar nu îngheţată; sticlă, pur şi simplu. Rezemată de ea, 
începu să plângă în hohote. 

— L-am pierdut. Ţi-a salvat viaţa; pe el însuşi nu s-a putut 
salva. 


După o vreme, se întoarse spre Oryon. El şedea în capul 
oaselor, zgâindu-se la ea şi la oglindă, părând năuc. 

— Ce s-a întâmplat? 

— Nu-ţi aminteşti? întrebă ea, arătând spre imaginea 
reflectată. Nu-ţi aduci aminte că ai fost acolo? Mort, cred. Gray a 
intrat după tine şi te-a adus înapoi. Dar el... el nu s-a mai putut 
întoarce. 

— Poate că s-a transferat în altă parte. 

Ea clătină din cap. Gray nu mai avusese suficientă putere, 
era sigură de asta. 

— Şi vrei să spui că e mort acum? bâigui el ridicân-du-se 
cu greu şi venind în faţa ei. 

— Nu ştiu. Lacrimile îi urcară din nou în ochi. Mi-e teamă 
că da. 

Oryon o privi timp de câteva clipe, apoi se răsuci cu o 
mişcare lentă, privind în jurul lui. 

— Unde suntem? întrebă el. Unde au dispărut demonii? 
Spune-mi ce s-a întâmplat. 

Rehanne îşi şterse obrajii cu dosul mâinilor şi îi descrise 
lupta lui Gray cu demonii, reacţia lor la vederea oglinzii, îi spuse 
cum îl aruncase Ghash prin sticlă şi apoi trecuse şi el prin ea, 
cum Gray - în ciuda eforturilor ei - se dusese pe urmele lor şi-l 
azvârlise pe Oryon afară. 

— Deci suntem pierduţi, conchise el. Fără Gray, nu mai 
avem cum să ne întoarcem la şcoală. 

Cuvintele lui păreau nepăsătoare. Oare nu-i păsa că Gray 
îşi sacrificase viaţa pentru a-1 salva pe el? Nu era îngrijorat 
decât pentru că nu se mai puteau întoarce acasă? 

— Nu pot face nimic pentru Gray de aici, spuse el pe un 
ton blând. La şcoală vom găsi ajutor. Poate că nu va fi prea 
târziu pentrtu a-l salva, dacă ne-am putea întoarce suficient de 
repede. 

Replica lui o făcu pe Rehanne să se ruşineze. Avea 
dreptate. Era necesar să se întoarcă şi să aducă ajutoare. Dar 
cum? Prin minte îi trecu brusc imaginea unei pisici cu blană 
argintie. Rază de Lună! Motanul venise cu ei. Oare unde 
dispăruse? 

— Rază de Lună! strigă. Hei, pis, pis, pis! 

Un mieunat îndepărtat îi răspunsE. impreună cu Oryon, 
porni într-acolo. Sunetul părea să vină dinspre peretele opus 


oglinzii. Când se apropiară de el, Rehanne zări o uşă abia 
vizibilă, atât de bine părea să se confunde cu tencuiala zidului. 
Se grăbi spre ea, temân-du-se să nu fie încuiată. Dar când o 
atinse, se deschise. Dincolo de ea se afla o scară; la jumătatea 
ei, Rază de Lună şedea ca şi când i-ar fi aşteptat. Când puseră 
piciorul pe prima treaptă, pisica re ridică şi începu să coboare. 
Amândoi o urmară de-a lungul unui coridor îngust, dincolo de o 
altă uşă. Aceasta dădea afară. În numai câteva secunde, în 
ciuda întunericului, Rehanne îşi dădu seama că ajunseseră în 
curtea şcolil. Îl prinse pe Oryon de braţ şi arătă cu mâna spre 
clădirea profesorilor - un contur masiv în lumina stelelor. 

— Veronica, îi spuse. Ea va şti ce să facă. 

Schimbul. 

Rehanne bătu cu pumnul în uşa îngrijitoarei şi aşteptă, 
nerăbdătoare. Poate că nu era înăuntru. Sau poate că dormea 
într-o cameră din spate şi nu auzea. Bătu din nou. Oryon puse o 
mână pe braţul ei, ca pentru a o linişti. 

— Se aud paşi. Vine cineva. 

Uşa se deschisE. In prag se afla Tria. 

— Veronica! Avem nevoie de Veronica. Gray... Trebuie să- 
1 ajute! 

Durerea şi groaza o împiedicau să-şi adune gândurile. Tria 
părea să-i înţeleagă însă bâiguielile. 

— Intraţi. Ştie şi ea. La asta lucrează. 

Intrară amândoi în salon. Veronica era aşezată la o masă 
mică şi ţinea în palme un glob de cristal. Alături de ea, 
directoarea stătea ţeapănă, cu mâinile încleştate una pe 
cealaltă, cu trăsăturile încordate şi privirile aţintite la glob. 
Niciuna dintre cele două femei nu acordară atenţie nou-veniţilor. 

Rehanne îşi aminti cum avusese mai devreme certitudinea 
că e manipulată, că directoarea ascundea informaţii faţă de ea 
şi de ceilalţi. Poate că greşise venind aici. Dar asta era singura 
speranţă de salvare a lui Gray. Se apropie de Veronica şi o 
zgâlâţi de umăr. 

— Gray, spuse ea. L-am pierdut. Trebuie să-1 aduci înapoi. 

— E prea târziu, replică îngrijitoarea şi făcu un semn cu 
bărbia spre cristal. 

Rehanne îl privi şi în luciul lui zări un vârtej de forme. Se 
lăsă într-un genunchi pentru a vedea mai bine. O scenă licărea, 
mică şi îndepărtată, în profunzimile globului. Concentrându-se, 


începu să distingă oameni şi obiecte. Mai întâi văzu o siluetă 
aşezată pe un bolovan, cu un fluier de trestie în gură. Nu 
semăna a om; picioarele păroase se terminau cu copite, iar pe 
cap avea coarne. Un demon, oare? Şi ce făcea? 

O mulţime de oameni se adunaseră în jurul lui, ascultând 
probabil muzica. Oameni, nu demonl. Îmbrăcaţi aşa cum îi 
văzuse mai devreme pe cei din oglindă, în costume şi rochii 
elegante, dintr-o epocă de mult apusă. 

Creatura de pe bolovan lăsă fluierul şi surâse - un zâmbet 
cald, plăcut şi vesel, nu unul hain. Spectatorii aplaudară, 
încântarea citindu-li-se pe chip. 

Mijindu-şi ochii pentru a vedea mai bine, Rehanne studie 
feţelE. In primul rând, chiar în faţa creaturii, îl zări pe Gray. 
Părea la fel de fericit ca toţi ceilalţi, aplauda entuziast, iar braţul 
rănit îi părea acum perfect sănătos. Se întoarse spre tânărul 
aflat alături de el şi dădu din cap. Puştiul cu păr roşcovan avea 
trăsături familiare, dar Rehanne nu-şi putea da seama cine e. 

— Les! 

Directoarea şopti numele ca şi când ar fi rostit o 
rugăciune. Rehanne privi spre ea, uluită să vadă că ochii i se 
umpluseră de lacrimi. Uitându-se din nou în cristal, îl recunoscu 
pe tânărul de lângă Gray: era bărbatul din portretul aflat pe 
perete, în holul cel mare al şcolii. 

Apoi scena păru că se disipează. Rehanne îşi lăsă şi 
celălalt genunchi pe podea şi se întoarse spre Veronica. 

— De ce nu-l poţi salva? Probabil că îl urmăreşti de ceva 
vreme. Ştii unde e. lar demonii au dispărut, nu-i aşa? 

— Cei doi mai periculoşi au dispărut, într-adevăr, Ghash şi 
Grimgrist. Gruefelle a fost distrus mai devreme. Cel puţin pentru 
prezent, alţii nu mai au acces în şcoală. Ducându-i pe cei doi în 
Sala Oglinzilor şi silindu-i să-şi privească dublurile în oglindă, 
Gray a descoperit cea mai bună cale de a-i distruge. Demonii nu 
pot suporta contactul cu perechile lor de pe tărâmul morţilor. 
Păcat că Gray a trecut şi el dincolo. Acum e bine, în siguranţă, 
dar noi nu mai putem ajunge la el. 

Rehanne se agăţă de fusta Veronicăi. 

— De ce? Ai o putere uriaşă, ştiu asta. Tu ne-ai manipulat 
pe toţi. 

Directoarea scoase un sunet straniu, sugrumat, iar 
îngrijitoarea replică: 


— Recunosc că am aranjat unele provocări pentru voi, dar 
n-am făcut nimic care să provoace cuiva moartea. Şi nici n-am 
trimis pe nimeni în alte dimensiuni sau pe alte axe temporale. 
Ceea ce nu înţelegi tu e că Dătătorul de putere manevrează 
totdeauna oamenii şi situaţiile şi că el sălăşluieşte într-un loc 
care transcende axele temporale şi diferitele planuri ale 
existenţei. 

În vreme ce Rehanne ezită, cuprinsă de îndoieli, Oryon se 
apropie. 

— Asta înseamnă că Dătătorul de putere este viu? Tria 
puse o mână pe umărul lui şi răspunse blând: 

— Da, Oryon, Dătătorul de putere este încă viu. Vorbe! Nu 
făceau decât să vorbească mereu şi să ignore rugăminţile ei. 
Rehanne îşi încleştă degetele pe braţul Veronicăi. 

— Dar tu ai puterea de a-1 salva pe Gray! îngrijitoarea îi 
acoperi mâna cu palma ei. 

— Draga mea, nici chiar eu nu pot aduce morţii înapoi. 

— Morţii! Dar Gray nu e... Avea braţul rupt, iar demonul i-a 
sfâşiat o bucată de umăr, însă nu era mort. Ar putea fi vindecat, 
ŞI... 

Oryon se întoarse spre ea. 

— Eu am fost mort. Ghash m-a sugrumat, spuse el 
frecându-şi ceafa. Gâtul încă mă mai doare. Eu sunt cel care ar 
trebui să se afle dincolo de oglindă. Gray a venit ca să mă 
salveze şi a rămas acolo în locul meu. Şi-a dat viaţa în schimbul 
vieţii mele. 

— Gray a făcut una ca asta! exclamă directoarea pe un 
ton uluit. Totdeauna am ştiut că are această putere. La fel ca 
Les. Se ridică, mai înaltă decât toţi cei din jur, şi adăugă: Fiindcă 
era în viaţă şi a acceptat un schimb de bunăvoie, un alt schimb 
ar trebui să fie posibil. 

Prinsă în ghearele fricii, Rehanne îşi înghiţi nodul din gât şi 
se forţă să deschidă gura: 

— Mă duc eu. 

— Singură nu vei putea ajunge pe acel tărâm, răspunse 
directoarea privind-o blând. Eu am puterea de a te duce acolo, 
dar lui Gray îi va trebui un motiv pentru a se întoarce, iar tu ai 
datoria de a i-l oferi. Dacă-1 vei putea convinge să plece, voi 
rămâne eu în locul lui. 

Veronica îşi dădu capul pe spate şi o privi: 


— Avem nevoie de dumneavoastră aici. 

— Acum cincizeci de ani, când am vrut să-l urmez pe Les, 
acest argument m-a convins să n-o fac. Timp de cincizeci de ani, 
în singurătate, mi-am făcut datoria, dar durerea fiindcă l-am 
pierdut nu s-a potolit nici azl. Îmi e suficient. Tria! Tria, adu-1 pe 
Viad. Repede! 

Se auzi zgomot de paşi în fugă şi apoi o uşă trântită. 

— Comunitatea la care spuneţi că ţineţi atât de mult, îi 
spuse Veronica privind-o în ochi, e într-un mare pericol. Crimele 
acestea i-au făcut mult rău. Dacă n-am fi pierdut-o pe Ferene 
K'Sere... Fata avea o putere fantastică, poate chiar mai mare 
decât a Triei. Dacă mi-aş fi dat seama... 

— Nu trebuie să te simţi vinovată, interveni directoarea. Şi 
eu regret profund moartea ei, dar nimeni nu e de neînlocuit, 
inclusiv eu. 

— Sunteţi cea mai potrivită pentru a apăra Comunitatea, 
insistă îngrijitoarea. Crimele au oferit autorităţilor civile un motiv 
pentru a ne ataca. Inspectorul-şef Ardrey va face tot ce-i va sta 
în puteri ca să... 

— A venit timpul ca şi altcineva să apere Comunitatea. Eu 
mi-am făcut datoria. Daţi-mi voie să mă alătur Comunităţii aflate 
de cealaltă parte. 

Veronica îşi plecă fruntea. 

— Atunci, aşa să fie, Miryam. Eu nu te voi opri. 

Tria se întoarse atât de repede cu Viad, încât Rehanne 
bănui că îşi folosise puterea pentru a-1 aducE. Încercă să se 
ridice şi Oryon îi dădu o mână de ajutor. 

— Am nevoie de muzica ta, Viad, îi spuse directoarea, 
pentru a ne croi o cale. lar dacă ajungem acolo, Gray şi Rehanne 
vor avea la rândul lor nevoie de ea pentru a-i ghida înapoi. 

Băiatul înclină din cap, arătând că a înţeles perfect ce 
anume se aştepta de la el. 

— Tu vii cu mine, îi spuse ea apoi lui Rehanne, lu-ând-o de 
braţ. Dar numai până la uşă. 

Insă nu spre uşa apartamentului o conduse, ci către un 
perete în care tocmai apăruse un fel de rampă largă, care se 
întindea dincolo de zidurile clădirii. Directoarea şi Rehanne 
urcară pe această rampă, urmate de Viad. 

Rehanne simţi cum mintea îi este învăluită de o muzică 
atât de dureros de dulce, încât îi frângea inima. 


Drumul era lung. Rampa se întindea până departe de tot, 
aşa încât, când Rehanne întoarse capul pentru a privi în urmă, 
salonul Veronicăi dispăruse deja într-o ceaţă deasă. Aerul 
devenea tot mai rece pe măsură ce urcau, deşi nu exista nici o 
adiere de vânT. În faţă, de o parte şi de alta a rampei, nu se 
vedea nimic, decât un fel de vid limpede şi strălucitoR. Incercă 
să privească în jos, se cutremură şi se trase într-o parte, ferindu- 
se de neantul ce părea să se întindă până la infinit. 

Într-un târziu, ajunseră la o perdea de lumină 
tremurătoare, unde directoarea se opri. 

— Tu nu vei merge mai departe, îi spuse ea, la fiecare 
cuvânt trimițând în aerul îngheţat un fuior de abur. Eu pot intra 
doar dacă Gray acceptă să facă schimbul. Trebuie să-l chemăm 
de cealaltă parte a perdelei. 

— Şi cum facem asta? De unde va şti că noi suntem aici? 

— Muzica lui Viad îl va atrage suficient de aproape şi deci 
ne va putea auzi. Tu trebuie să-l convingi să treacă dincoace. 

O umbră apăru dincolo de perdea. 

— E aici, spuse directoarea. Vorbeşte cu el. 

Deşi se strădui să distingă ceva, Rehanne nu izbuti, dar 
spuse cu voce tare: 

— Gray, sunt Rehanne. Am venit să te iau acasă. Muzica îi 
cânta încă în mintE. În afara ei, nu mai auzea nici un sunet. 

— Ai înfrânt demonii, continuă ea adresându-se siluetei 
aflate după perdea. Eşti un erou. Acum trebuie să te întorci. 
Şcoala are nevoie de tine. 

Nici un sunet nu răzbătu de dincolo; silueta nu se mişcă. 

— Eh am nevoie de tine, Gray! Te iubesc! Te rog, nu mă 
părăsi! 

Perdeaua tremură, umbra deveni mai întunecată, dar 
nimeni nu apăru. Directoarea se apropie. 

— Gray, tu ai înainte o viaţă întreagă, spuse ea pe un ton 
imperios. A mea e aproape de sfârşit. Lasă-mă să trec eu în 
locul tău. Vino la Rehanne şi dă-mi mie voie să mă duc la Les. N- 
o obliga pe prietena ta să trăiască în aceeaşi singurătate care 
m-a măcinat pe mine timp de cincizeci de ani. 

— Vino, Gray! Te rog, vino! îl imploră Rehanne, cu 
lacrimile îngheţate pe obraji. 

Disperată, îşi puse în funcţiune talentul coercitiv, 
transmiţându-i impulsul de a face pasul înainte, de a i se 


alătura, fără a şti însă dacă mesajul va putea trece de perdea. 
Muzica lui Viad ademenea, plângea şi se ruga. Perdeaua se 
mişcă. O mână apăru prin ea. Rehanne o prinse şi o trase spre 
ea. Dar o voce, alta decât a lui Gray, răsună de dincolo: 

— Vino la mine, Miryam! 

Ca o fetiţă, directoarea se avântă înainte. Braţele ei larg 
deschise străbătură perdeaua. Pentru o clipă, vălul de lumină se 
despărţi în două. Gray trecu prin el şi, în acelaşi moment, 
directoarea, tânără şi fremătândă, se aruncă în braţele întinse 
ale băiatului roşcovan care stătuse alături de GraY. Inainte ca 
perdeaua să se închidă la loc, Rehanne îl şi strânse la pieptul ei. 
Carnea îi era rece, iar când buzele ei le atinseră pe ale lui, i se 
părură atât de reci şi de imobile, încât se trase imediat înapoi, 
fără a-l mai săruta. Ochii lui păreau că privesc în gol, lipsiţi de 
orice expresie. 

Viad porni să coboare rampa. Rehanne îl urmă în tăcere, 
conducându-l pr Gray, care mergea ca în vis. Temându-se să nu 
fi readus lângă ea decât un cadavru viu, îşi înăbuși tot ce ar fi 
vrut să-i spună. Ceaţa din faţa lor începea să se subţieze şi 
salonul Veronicăi deveni vizibil. Oryon stătea în picioare, 
aşteptându-i; Veronica şedea tot la masă, cu globul de cristal în 
faţă. Paşii lui Viad erau deja mai grăbiţi. Curând, cobori de pe 
rampă şi muzica încetă. 

Când păşi de pe rampă pe covorul decolorat, Gray se 
împiedică şi un braţ începu să-i atârne, moale. Rehanne scoase 
un țipăt văzând cum osul îi iese prin pielea galbenă ca de ceară, 
iar sângele îi ţâşneşte din rana de la umăr. Oryon făcu un pas 
înainte şi-l prinse în clipa în care era pe cale să se prăbuşească, 
iar Viad îl ajută să-1 întindă uşor pe podea. 

— Era vindecat, spuse Rehanne. Până acum, nu avea 
nimic. 

— Dincolo de oglindă, toate rănile sunt vindecate, îi 
explică Veronica; vocea ei părea obosită şi îmbătrânită. Gray a 
revenit la starea în care se afla când a trecut de cealaltă parte. 
Să se ducă cineva după Giselle. Ea este unica vindecătoare pe 
care o mai avem acum. 

Despre dramă şj artă. 

Lina stătea singură la masă. Puţini alţi elevi se 
aventuraseră afară din camerele lor, pentru a veni la micul 
dejuN. Încă nu fusese anunţată nici dispariţia directoarei, nici 


capturarea asasinului şi înfrângerea demonilor, aşa că toţi erau 
încă agitaţi şi temători. Magistrul Tumberlis, cu o înfăţişare mai 
solemnă decât de obicei, prezida masa şi anunţă că la ora două 
după-amiaza va fi convocată o adunare la care toată lumea era 
obligată să participe. Până atunci, ordinul ca toţi elevii să 
rămână în camerele lor, cu excepţia orelor de masă, era încă 
valabil. 

Lina mânca încă atunci când Tria, în uniforma ei de 
îngrijitoare, veni s-o anunţe de sosirea lui Shardan, ceva mai 
devreme. Renunţând la şunca şi clătitele din farfurie, Lina se 
duse să răspundă la chemarea lui. Se aşezară amândoi în salon, 
pe scaunele de lângă şemi-neu, la distanţă de uşă. Ochii lui 
Shardan o fixau cu intensitatea unei cobre. Ardrey avea să vină 
mai târziu, îi explică el, adăugând că fusese trimis pentru a 
stabili întrevederile inspectorului-şef cu directoarea, cu unii 
profesori şi cu diverşi elevi. 

— Ar fi trebuit să-mi urmezi instrucţiunile şi să aştepţi să 
mă întorc, îi spuse el. Ţi-ai asumat un risc prostesc şi periculos 
venind aici de una singură. 

Lina zâmbi cu gura până la urechi. 

— Dar totul a mers bine. Eu cunosc obiceiurile şcolii. Ceea 
ce voiai tu să fac era mult mai uşor de făcut noaptea. La lumina 
zilei mi-ar fi fost imposibil s-o păcălesc pe directoare şi s-o prind 
singură. 

— Deja ai făcut-o? întrebă el în şoaptă, aplecându-se spre 
ea. 

Lina încuviinţă. 

— Vrei s-o vezi? 

— O ai în plasă? Şi nimeni nu ştie? 

Cu un surâs îngâmfat, Lina aprobă încă o dată: 

— A fost simplu. Şi după ce a stat în coconul acela câteva 
ore, sunt sigură că-ţi va spune tot ce vrei să ştii. 

— Adu-mi-o! 

— Nu, e prea multă lume în jur. Dacă o aduc aici în cocon, 
acum, vom trezi prea multe suspiciuni. Şi oricum, va trebui să-ţi 
respecţi şi tu partea din înţelegere: vreau să-mi redai abilitatea 
de a-mi schimba forma. 

— Mai întâi va trebui să joci rolul directoarei când va veni 
Ardrey. Te învăţ eu ce să spui şi ce să faci, astfel ca el să fie 
discreditat, iar eu să apar ca un erou. 


Şi-i expuse planul său. Părea fezabil, iar pericolul implicat 
nu era mai mare decât ar fi fost Lina dispusă să rişte, însă mai 
adăugă şi ea câteva idei proprii. Shardan acceptă cu atâta 
uşurinţă spusele ei cum că Chantal era ucigaşa, încât Lina bănui 
că nu era deloc surprins de acest lucru. 

— Am să-ţi urmez planul, declară ea, dar nu înainte de a- 
mi reda talentul de transformare. Doar când îl voi avea înapoi te 
vei putea răzbuna şi tu pe Ardrey. Ştii să-mi citeşti gândurile, 
aşa că îţi dai seama - sunt convinsă - dacă spun adevărul sau 
nu. 

Pleoapele lipsite de gene clipiră. Buzele lui se lăţiră într-un 
rânjet larg. _ 

— Şi am să ştiu dacă vei încerca să mă păcăleşti. BinE. Iți 
vei avea talentul înapoi când îmi vei aduce plasa, cu directoarea 
înăuntru. Şi ar fi bine s-o faci repede, adăugă el ridicându-se de 
pe scaun. Ardrey trebuie să vină dintr-un moment în altul. 

Lina clătină din cap. 

— Ţi-o voi aduce când va fi şi Ardrey aici. Am să-l conving 
că înăuntru e închisă asasina şi că ar fi prea periculos s-o 
eliberăm. Te vei ocupa tu de asta, pretinzând că ştii o metodă 
prin care s-o scoţi de acolo în siguranţă. O să te duci în sala de 
seminarii aflată de cealaltă parte a scărilor, unde am să aranjez 
să te aştepte Chantal, legată şi ascunsă. Acolo o să doseşti 
plasa cu directoarea prinsă în ea şi o să te întorci cu Chantal, pe 
care i-o predai lui Ardrey. Apoi te întorci mai târziu după plasa 
cu directoarea. 

Ochii lui străluciră ameninţători. 

— Dacă încerci să mă tragi pe sfoară, o să-mi dau seama. 
Dacă sesizez orice mică înşelătorie, te distrug înainte să apuci 
tu să mă trădezi. 

— Sunt sigură că îmi citeşti deja intenţiile, deci ştii dacă 
am de gând să te trădez. 

— Imi pari că spui adevărul, recunoscu el. Am încredere în 
tine. Ai fi o fraieră să dai cu piciorul la tot ce-ţi ofer eu. Dar ai 
grijă! Respectă planul pe care l-am convenit. 

Lina se ridică în picioare. 

— O să fii mulţumit de ceea ce am să fac. 

Cu aceste cuvinte, ieşi din salon şi urcă scările. Când 
ajunse la etajul al treilea, Rehanne o aştepta. 


— Totul a mers bine? întrebă ea neliniştită. Nu ţi-a putut 
citi gândurile? 

— Ba mi le-a citit perfect, răspunse Lina şi începu să râdă 
văzând dezamăgirea care se întipări pe figura ei. Fii liniştită, 
adăugă ea apoi. Vraja ta a ţinut. Nu mi-a putut citi gândurile pe 
care mi le-ai reprimat. La urma urmei, i-am spus adevărul exact 
aşa cum îl ştiam eu în momentul respectiV. Înainte să mă întorc 
la el, o să te las să-mi mai împrospătezi reprimarea. Mai întâi 
însă, hai să ne adunăm toţi şi să mai trecem o dată planul în 
revistă. 

Încet, cu precauţie, Lina coborî scările şi intră în salonul în 
care aşteptau bărbaţii: Ardrey, Canby, Shardan şi patru membri 
ai Consiliului provincial. Se simţea cam bizar imitând mersul 
directoarei şi păşind ca şi cum ar fi fost mult mai înaltă decât 
era în realitate. Şi-ar fi dorit să aibă la îndemână o oglindă 
pentru a se asigura că iluzia era una reuşită. 

Trase spre ea filamentul de putere la capătul căruia era 
legat coconul alburiu şi se opri o clipă pentru a-şi pune ordine 
gândurile înainte de a se adresa vizitatorilor. Privirea lui Ardrey 
se fixă asupra plasei. 

— Ce-i asta? Unde e prizoniera mea? 

— Prizoniera dumneavoastră îşi revine după efectele 
tratamentului dur şi inacceptabil pe care i l-aţi aplicat, inspector- 
şef Ardrey, răspunse Lina pe tonul şi cu intonaţia directoarei. Pe 
feţele care o priveau nu se citea nici urmă de suspiciune. Miss 
Mueller, continuă ea, nu are nimic de-a face cu crimele de care 
aţi acuzat-o. 

— Dacă e nevinovată, de ce a folosit vrăjitoria pentru a 
fugi înainte de a o putea interoga? 

— Fiindcă era mult prea speriată. Aţi adormit-o cu 
cloroform! Când s-a trezit, aţi ameninţat-o cu tortura şi aţi 
încercat s-o reduceţi la neputinţă cu ajutorul unui gaz hipnotic. 
Colegul dumneavoastră care are darul de a citi gândurile poate 
depune mărturie că spun numai adevărul. 

— Aiurea! exclamă Ardrey privind undeva lângă Shardan. 

Cei patru membri ai Consiliului se aplecară spre acesta, 
pentru a-i auzi verdictul, în vreme ce Canby scria de zor în 
carneţel. Shardan îşi drese vocea şi cobori pleoapele lipsite de 
gene, ca şi cum ar fi fost puţintel stânjenit. 

— Nu detectez nici urmă de falsitate în declaraţiile ei. 


— E imposibil! tună Ardrey, furios. Caută mai adânc; 
probabil că te păcăleşte. 

— Îmi pare rău, domnule inspector-şef. Adevărul e cât se 
poate de limpede. 

Consilierii se fâţâiră descumpăniţi în scaunele lor, 
încruntându-se şi ei la Shardan. Până şi Canby se oprise din scris 
şi îl privea uimit. 

— Crime oribile au fost comise aici, reluă Ardrey pe un ton 
din ce în ce mai ridicat. Fata aceea nu poate fi singura implicată, 
însă în nici un caz nu e nevinovată. Şi cred că l-aţi corupt pe 
ajutorul meu. 

— Ba deloc. Ajutorul dumneavoastră n-a făcut altceva 
decât o evaluare onestă, aşa cum i-o cere de altfel şi funcţia sa. 
Domnilor, continuă Lina cu glasul directoarei, întorcându-se spre 
cei patru consilieri, mă bucur că l-aţi însoţit aici pe domnul 
inspector-şef Ardrey. Regret profund tragicele evenimente din 
ultimele zile şi mi-am dedicat întregul timp şi toate abilităţile 
mele pentru a-l demasca pe asasin. 

— Şi aţi reuşit? întrebă unul dintre consilieri. 

— Am reuşit. Domnule, se întoarse ea spre Shardan, vreţi 
să luaţi în primire această plasă, verificând şi comunicându-le 
celorlalţi ce conţine? 

Şi-i întinse firul de care era prins coconul privindu-l drept 
în faţă. Acesta era cel mai periculos moment. Probabil că 
puterile lui nu vor putea distinge ce se afla în plasă, dar dacă ar 
observa unicul firicel înfăşurat pe degetul ei mic... 

Mâna ei o atinse pe a lui. Shardan luă firul şi, în aceeaşi 
clipă, Lina simţi un val de energie, când esenţa formei de 
panteră îi pătrunse în corp. Forţa o luă prin surprindere şi avu 
impresia că deghizarea ei fusese uşor afectată. Dar, trăgându-se 
cu un pas înapoi, văzu că ochii tuturor erau aţintiţi spre coconul 
alb. Filamentul subţire legat de degetul ei nu era mai vizibil 
decât un fir de păianjen. 

— Asta e un truc! declară Ardrey. Orice-o fi chestia aceea, 
ştiu sigur că în ea nu-i nici un ucigaş. 

— Pare, într-adevăr, foarte fragil, adăugă şi consilierul 
care vorbise mai înainte. Trebuie să insistăm să ni se ofere o 
dovadă. Cuvântul domnului Shardan nu este suficient. 

Lina încuviinţă. 


— Vă voi oferi o dovadă. Dar mai întâi daţi-mi voie să vă 
explic, le ceru ea, revenind la locul ei de lângă uşă. Şcoala 
noastră a fost totdeauna o instituţie care a respectat legea şi şi- 
a propus să ofere societăţii absolvenţi de cea mai bună calitate, 
tineri şi tinere graţie cărora comunitatea din Arucadi să poată 
prospera. Din păcate, cei dotați au fost adesea şi pe nedrept 
ţinta multor prejudecăţi şi neînţelegeri. Reaua credinţă a 
inspecto-rului-şef, continuă Lina ridicând braţul şi arătând cu 
degetul spre Ardrey, l-a determinat să plaseze un spion, un 
informator, în rândurile elevilor noştri, în speranţa că va găsi 
astfel dovezi prin intermediul cărora să ne poată incrimina. 

Ardrey ridică pumnii încleştaţi. 

— N-am să stau să ascult asemenea aberaţii! 

— Las-o să vorbească, interveni brusc cel mai vârstnic 
consilier. 

— Spionul, continuă Lina, era o tânără pe nume Chantal 
Navarese. Fiindcă n-a descoperit nici o infracţiune în şcoală, 
miss Navarese a hotărât să creeze ea unele. A căutat un tânăra 
cărui forţă morală nu era atât de solidă pe cât ar fi trebuit şi l-a 
convins s-o ajute să vandalizeze camerele altor elevi şi să le fure 
din bunuri. Pentru aceasta, l-a ispitit să caute un surplus de 
putere pe tărâmul demonilor. Planul lor s-a soldat însă cu 
consecinţe neprevăzute: demonii au intrat în ei şi i-au 
determinat să ucidă. După ce au făcut ce au voit aceştia, 
demonii l-au distrus pe bietul tânăr. Fata trăieşte însă şi este 
prizonieră în plasa pe care i-am încredinţat-o domnului Shardan. 

Din nou, toţi îşi întoarseră privirile spre acesta toţi, cu 
excepţia cu Ardrey, care se făcuse dintr-odată livid. 

— Faceţi acuzaţii fără a avea dovezi! răcni el. 

— Eu simt că spune adevărul, întări Shardan. 

— Scoate-o din... din chestia aceea. Lasă-ne s-o vedem. 

Cu o înclinare a capului, consilierii cerură şi ei acelaşi 
lucru. 

— Fata e periculoasă, replică Lina, respectând scenariul 
convenit. Sunt necesare anumite precauţii. O eliberare 
prematură i-ar permite să dezlănţuie demonii din nou. 

— Ridicol! Nu-i nimic în chestia aceea. Cum ar putea fi? 
strigă Ardrey, lovind coconul cu pumnul. Nu e decât un soi de 
balon modificat prin vreo vrăjitorie. 

Shardan trase plasa de lângă el. 


— Repet, directoarea spune adevărul. 

— Trădătorule! urlă Ardrey. Minţi! 

Un consilier se ridică şi-l prinse pe inspector de braţ. 

— Liniştiţi-vă! îi cerul el, iar apoi se întoarse spre aşa-zisa 
directoare: Doamnă, aţi lansat nişte acuzaţii grave. Trebuie să le 
susţineţi şi prin dovezi. 

— Aşa voi face. 

Până aici, Lina respectase planul lui Shardan; spera că 
modul în care îşi jucase rolul până acum îl convinsese că era 
cooperantă şi îi îndepărtase orice suspiciune, în picioare, Ardrey 
o privea furibund, cu mâinile în şolduri. Lina îşi aţinti şi ea ochii 
asupra lui. 

— Dumneata şi oamenii dumitale, îi spuse indicând cu 
bărbia spre Shardan şi adjutantul Canby, care scria agitat în 
carneţel, aţi examinat cadavrele celor trei victime, nu-i aşa? 

— Ştii bine că am făcut-o! Doar erai de faţă! Atenţie! se 
admonestă Lina în gând. Nu-ţi poţi permite prea multe greşeli ca 
asta. 

— Exact, întări ea. Prin urmare, îi veţi recunoaşte pe 
martorii mei. 

Apoi se întoarse spre uşă şi făcu un semn cu mâna. În 
cadrul uşii, palidă pe fondul holului întunecat, se ivi o arătare - 
un cadavru al cărui păr roşcovan era năclăit de sânge uscat, în 
care se prinseseră fragmente de lemn, cu obrazul învineţit, 
gâtlejul sfâşiat şi carnea din jur înnegrită. 

Consilierii icniră de groază. Unul dintre ei se înecă. Un 
altul strigă: 

— Vrăjitorie! Eu unul nu cred aşa ceva! 

— Morţii sunt martori de încredere, domnilor, interveni 
Lina. Ei nu pot minţi. Fenton Rhoze, spune-le acestor domni cine 
te-a ucis. 

Cu un gest lent, fantoma ridică un braţ şi arătă spre 
coconul de lângă Shardan. Un sunet bolborosit se auzi dinspre 
gâtul ei, iar la marginile rănii începură să apară balonaşe de 
sânge. Cu un horcăit, cuvintele răsunară clar: 

— Chantal Navarese. M-a ademenit afară. A chemat un 
demon să-mi reteze gâtul. 

Şi la fel de lin precum apăruse, năluca ieşi din încăpere, 
pe coridorul întunecat. 

— Următorul martor! strigă Lina. 


Un al doilea vizitator din lumea morţilor se materi-aliză în 
cadrul uşii. 

— Dwayne Echols, numeşte-l pe asasinul tău! Ochii lui 
priveau goi; capul i se clătina într-o parte şi-n alta. 

— N-am putut s-o văd, spuse el. Fiindcă s-a protejat cu o 
vrajă de invizibilitate când m-a împins şi m-a făcut să cad pe 
scări şi să-mi frâng gâtul. l-am simţit mâinile şi i-am recunoscut 
parfumul. lar după ce am murit, am ştiut că Chantal Navarese 
m-a ucis. 

leşi apoi şi el din cameră, în locul lui apărând un al treilea 
spectru; părul lung îi era prins la spate, astfel că se vedeau pe 
gât urmele frânghiei, iar faţa îi era de un roşu aprins, ochii îi 
ieşiseră din cap, iar limba îi atârna dintre buzele vineţii. 

— Ferene K'Sere, ai murit de propria ta mână. Cine te-a 
împins să te sinucizi? 

— Chantal Navarese. Şoapta hârâită abia se auzi. M-a 
convins să-mi folosesc puterea pentru a-1 elibera pe Kress. Nu 
ştiam că el e posedat de un demon. Când mi-am dat seama ce 
am dezlănţuit, vinovăția m-a copleşit. Chantal mi-a sporit 
sentimentul de culpabilitate, cu puterile ei, până ce m-a 
determinat să mă spânzur. 

Lina era bucuroasă că folosiseră giuvaierul Vanitei pentru 
a vorbi cu Dwayne şi Ferene, astfel ca mărturiile lor să fie reale. 
Ultima informaţie pe care le-o oferise Ferene elucida o problemă 
care o tot măcinase: nu înţelesese de ce fata, cu puterea pe 
care o deţinea, ar fi vrut să-şi ia viaţa. 

Ultimul martor plecă şi el, iar Lina se întoarse spre 
reprezentanţii autorităţilor. 

— Aţi auzit cuvintele victimelor. lar acum... 

— Aşteptaţi! strigă o voce în spatele ei. 

Se întoarse şi văzu cum în cameră intră Kress, cu mânerul 
unui pumnal ieşindu-i din piept. 

— Am şi eu dreptul s-o acuz pe Chantal. Ea m-a împins să 
conspir împreună cu demonii. Ei m-au sacrificat, dar ea este 
responsabila. Şi cer răzbunare. 

Se apropie de Shardan şi de coconul alb. Ardrey se trase 
înapoi la vederea cadavrului umblător. Carneţelul adjutantului 
căzu cu zgomot pe parchet. Shardan nu se clinti din loc. 

— Destul cu şarada asta! mârâi el. 


Spectrul atinse coconul. Lina trase de firul prins de deget 
şi desfăcu plasa. Chantal se rostogoli pe podea, ridică privirea 
spre Kress, urlă îngrozită şi ochii i se dădură peste cap, până ce 
numai albul ochilor rămase la vedere. Corpul îi zvâcnea şi i se 
zvârcolea. 

Fantoma se retrase. Shardan se încruntă la Lina. 

— M-ai trădat! strigă el strângând firele plasei, inclusiv pe 
cel pe care îl păstrase ea. Lina încercă să se opună, dar nu 
izbuti. 

Ascunzând plasa în pumn, Shardan se întoarse spre 
ceilalţi. 

— V-a păcălit pe toţi, spuse el. Nu e directoarea. Priviţi! 

Lina simţi furnicături în tot corpul când el încercă să 
destrame aparenţa. Forţa lui era considerabilă, dar iluzia rezistă. 
La urma urmei, nu puterea lui Shardan o crease; ca şi spectrele, 
înfăţişarea directoarei fusese menţinută cu ajutorul unei vrăji pe 
care o găsise Rehanne în cartea luată din biroul acesteia. 
Shardan se făcu roşu la faţă. 

— E o impostoare, urlă el şi, sărind peste Chantal, se 
repezi la Lina. 

La nici o palmă de ea, se opri brusc şi căzu pe spate, ca şi 
cum s-ar fi izbit de o barieră invizibilă. Lina zâmbi. Oryon nu-şi 
pierduse îndemânarea. 

— Domnilor, se adresă ea consilierilor, după cum 
observați şi dumneavoastră, nu numai că asasinul a fost 
descoperit, dar s-a demonstrat şi că aceşti poliţişti sunt corupți 
şi ineficienţi. Ei sunt responsabili pentru plasarea acestei 
năpârci în mijlocul nostru, adăugă ea cu o privire dispreţuitoare 
spre Chantal. Am încredere că veţi lua măsurile care se impun 
pentru ca şcoala mea să nu mai sufere alte neplăceri. 

— Mincinoaso! Trădătoareo! continuă Shardan să urle. 

Şi din nou Lina simţi efortul lui de a destrăma iluzia, 
înnebunit de furie, începu să sară în sus şi-n jos, bolborosind 
ceva de neînțeles. Iluzia persistă. Lina se temu că va folosi plasa 
de forţă asupra ei, dar înainte ca el să poată face o mişcare, cei 
patru consilieri se ridicară, îi înhăţară pe el şi pe Ardrey şi-i 
scoaseră din încăpere. Canby îi urmă cu aerul unui câine bătut. 
Un consilier se întoarse şi întrebă, arătând spre Chantal: 

— Cum rămâne cu ea? Să trimit alţi poliţişti s-o ridice? 


— Dacă aveţi încredere, ne vom răfui noi cu ea, răspunse 
Lina. Cei dotați au obiceiul de a-şi disciplina singuri membrii. Vă 
promit că, după ce vom termina cu ea, nu va mai putea face 
nimănui vreun rău. 

Consilierul încuviinţă, evident uşurat că scăpa de o 
asemenea responsabilitate. 

Când toată lumea ieşi din cameră şi rămase singură, Lina 
se prăbuşi pe un scaun şi se debarasă de iluzie. Câteva clipe 
mai târziu, pe uşă îşi făcură apariţia colegii el. Indrumati de Tria, 
Viad şi Todrick o ridicară pe Chantal şi o scoaseră din încăpere. 

— Ai fost extraordinară, Lina! exclamă Maridel. Alături de 
ea, Rază de Lună torcea audibil. 

— Aş fi putut jura că erai chiar directoarea, se minună şi 
Giselle. Fiecare cuvânt, fiecare gest părea al ei. 

— Mulţumesc, replică Lina, a cărei oboseală pieri la auzul 
atâtor laude. Şi voi aţi fost grozavi. Nici nu mi-am dat seama 
cine pe cine a imitat. 

Rehanne îi explică: 

— Britnor a jucat rolul lui Fenton, Troy a fost Dwayne, iar 
Petra s-a dat drept Ferene. 

— Ne-am fi simţit jigniţi dacă nu ne-ai fi lăsat să luăm şi 
noi parte, o informă Petra, alături de care Britnor, zâmbind, 
încuviinţă şi el. 

— Dar... Kress! El nu fusese inclus în plan, se miră Lina, 
întorcându-se spre Oryon. Tu trebuie să fi fost! 

El clătină însă din cap. 

— Eu doar am adăugat amănuntul cu pumnalul. 

— Excelent! Cu adevărat înfiorător. 

— Doar că morţii nu sunt înfiorători, interveni Gray. Stătea 
rezemat de perete, cu un braţ în ghips şi cu obişnuita sa 
expresie sumbră. Cel puţin, nu sunt înfiorători după ce trec 
dincolo, adăugă el. 

— Dacă i-am fi înfăţişat fericiţi şi sănătoşi, n-am fi obţinut 
efectul dorit, preciză Lina. Dar cine a jucat rolul lui Kress? 

— Eu, răspunse o voce din uşă. 

Înalt, arătos şi părând cât se poate de sănătos, Kress intră 
în salon, îl traversă şi se opri în faţa şemineului. Doar Oryon 
părea că nu e deloc surprins de spectaculoasa lui apariţie. Toţi 
se traseră cu un pas înapoi, cu excepţia lui Gray, care se 
apropie încet de el. 


— Tu eşti? Chiar tu? N-ai murit? 

— Arăt a mort? Acum, vreau să spun, replică el 
demonstrând că nu şi-a pierdut nimic din vechea aroganță. 
Directoarea m-a vindecat; de fapt, ea şi Veronica. 

Şi se încruntă pentru o clipă, nedumerit parcă de acest 
gând. Probabil că încă nu ghicise rolul adevărat al presupusei 
îngrijitoare. Mda, îşi spuse Lina în sinea ei, Kress nu dă pe afară 
de isteţime. 

— Slavă Dătătorului de putere! exclamă Gray. Mă 
învinovăţeam pe mine pentru moartea ta. 

Kress avea totuşi suficient de mult bun-simţ ca să se 
ruşineze la auzul acestei remarci. 

— După tot ce-am făcut euy tu dădeai vina pe tine? 
întrebă el, apoi adăugă repede: N-am ştiut... Adică... n-am vrut 
să atrag demonii aici. Asta a fost lucrătura lui Chantal, să ştiţi, 
şi... 

Oryon îşi drese glasul, iar Kress se opri, roşu în obraz, şi 
după o clipă spuse: 

— Da, aşa e. Am făcut multe lucruri pe care n-ar fi trebuit 
să le fac. N-am vrut totuşi să moară nimeni şi... şi mi-am învăţat 
lecţia. Sincer! La urma urmei, demonii au încercat să mă ucidă 
de două ori. Şi ar fi reuşit, dacă n-ar fi fost vindecătoarele 
noastre. Şi Gray. Aşa cum... 

Kress se întrerupse şi privirea îi zbură undeva în 
depărtare; faţa lui păru dintr-odată îndurerată, brăzdată de cute 
care nu fuseseră acolo înainte. Nimeni nu spuse nimic şi, după 
un moment de tăcere stânjenitoare, continuă: 

— După lucrurile pe care mi le-au făcut... Nu mai vreau să 
am niciodată de-a face cu vreun demon. 

— lar eu nu mai vreau să am nimic de-a face cu poliţiştii, 
interveni Lina, dorind să abată gândurile tuturor de la subiectul 
demonilor. 

— Cred că după toate astea ne vor lăsa în pace, remarcă 
Oryon. 

— Şi ce se va întâmpla cu Chantal? întrebă cineva. 

— Veronica se va ocupa de ea; probabil îi va confisca 
toate puterile şi o va închide undeva. Într-o altă lume, poate. 

— Excelentă soluţie! spuse Debra scuturându-şi un fior. 
Stătea pe braţul fotoliului în care era aşezată Maridel; culoarea îi 
revenise în obraji, iar privirea îi era din nou limpede. Nu mi-a 


plăcut să fiu un canal de trecere pentru demoni. N-avea nici un 
drept să mă folosească aşa. 

— Avrăjit-o pe Debra după ce Kress a fost ucis, explică 
GisellE. Îi era teamă că demonii vor veni după ea şi a procedat 
aşa crezând că, dacă îi va canaliza în Debra, ea va scăpa de 
pericol. Numai că ei au trecut prin trupul Debrei şi au înhăţat-o 
în cele din urmă. 

— Nu mi-am dat seama ce face, insistă Debra. Eram puţin 
răcită, iar ea mi-a spus că vraja mă va vindeca. 

Maridel îşi mângâie pisica, privind-o cu mândrie. 

— Rază de Lună nu lăsa pe nimeni să se apropie de ea 
fiindcă ştia ce făcuse Chantal şi voia ca demonii să iasă la iveală 
fiindcă era sigur că îi vom învinge şi-i vom alunga din şcoală. 

Auzind pluralul folosit de Maridel, Lina surâse. Motanul 
avusese, într-adevăr, un rol important, trebuia să recunoască 
asta. Dar Maridel?! L-o fi considerând ea pe Rază de Lună 
animalul ei de casă, dar Lina era sigură că situaţia stătea de 
fapt invers. Indiferent ce identitate reală avea motanul, Maridel 
nu era altceva decât purtătoarea lui de cuvânt. 

— Cred că ar trebui să sărbătorim, spuse Vanita. Nu doar 
demascarea lui Chantal şi înfrângerea demonilor, ci şi modul în 
care am colaborat şi ne-am împărtăşit puterile pentru a pune la 
cale toată şarada asta şi a-i păcăli pe poliţişti. Şi pentru salvarea 
lui Kress. 

— Da, e o idee grozavă, exclamă Petra. Putem să ne 
îmbrăcăm elegant la cină şi pe urmă să dansăm. 

— Da, da, aşa să facem! răsunară alte câteva glasuri. 

— Dacă noua directoare sau noul director ne permite. 
Remarca lui Reece avu efectul unui duş rece. 

— Ai dreptate, întări Troy. S-a convocat o adunare 
generală pentru după-amiază. Mă întreb cine va deveni director. 

— Probabil Moşu' Tumbă. El e cel mai vârstnic profesor. 

— Ei, asta-i! Tumbă e dus bine cu pluta! ripostă Maridel. 

— Eu cred că va fi numită doamna Dova sau doamna 
Blake, spuse Vanita. Cea de-a doua ne-ar da voie să facem o 
petrecere. 

— Doar magistrul San Marte să nu fie! exclamă Britnor cu 
o strâmbătură. 

— Totuşi, îi place şi lui dansul. 


Lina o zări pe Tria stând lângă uşă, neobservată. La 
zâmbetul ei, îi făcu uşor cu ochiul. 

— Cred că, indiferent cine va fi noul director, tot vom 
putea petrece. 

— Am să port rochia mea de şifon! anunţă Maridel sărind 
de pe scaun. Debra, tu poţi să îmbraci chestia aceea albastră 
mulată, care îţi vine atât de bine. 

— Cred că Oryon ar trebui să onoreze evenimentul 
purtând altceva decât negru, sugeră Giselle. 

Toţi ceilalţi încuviinţară şi-l priviră. 

— Păi, ăăă, bâigui el, n-am decât haine negre. 

— Împrumută ceva! strigă un glas. 

— Da, Oryon, a venit vremea să nu te mai îmbraci ca un 
cioclu, spuse şi Britnor. 

Obrajii lui se înroşiră şi mai tare. 

— Eu... ca să fiu sincer... nu disting culorile. Aş arăta 
ridicol dacă aş încerca să-mi asortez hainele. 

— Nu distinge culorile! Gray făcu un pas în faţă, se holbă 
la Oryon şi apoi izbucni într-un hohot uriaş de râs. Nu distinge 
culorile! exclamă el încă o dată, plesnindu-şi genunchiul cu 
mâna sănătoasă. Haide, omule! îţi dau eu ceva de la mine. Doar 
sunt un artist; poţi să ai încredere în gusturile mele. 

Încă râzând, luă braţul lui Oryon şi îl conduse afară. 
Ceilalţi îi urmară, chicotind şi vorbind între ei. Rehanne rămase 
lângă şemineu, privind portretul de pe perete. 

— E prima dată când îl aud pe Gray râzând aşa, de doi ani 
încoace, spuse Lina. O să fie bine, Rehanne. 

Ea continua să privească tabloul. 

— S-a dus la el. A avut nevoie de cincizeci de ani pentru a 
o face, dar în cele din urmă s-a dus la el. Eu n-am avut curajul 
ăstA. În loc să mă duc eu la Gray, l-am obligat pe el să se 
întoarcă. Ştiu că o să fie bine, dar... Se întoarse spre Lina, cu 
ochii înotându-i în lacrimi. Directoarea mi-a spus totdeauna că 
trebuie să învăţ să-l las liber, dar n-am ascultat-o. Giselle i-ar fi 
putut vindeca braţul, dar n-a lăsat-o el. A zis că-l vrea doar pus 
în ghips. Voia să-l doară, ca să-i îndepărteze gândurile de la 
cealaltă durere, cauzată de întoarcerea aici. Nu dă vina pe mine. 
M-a lăudat fiindcă l-am ajutat să lupte cu demonii şi aşa mai 
departe. Dar situaţia nu va mai fi aceeaşi între noi. Nu mai 
poate fi aceeaşi. 


— Lucrurile se schimbă, Rehanne, spuse Lina pe un ton 
somnoros. Nimic nu rămâne la fel. Oamenii se schimbă. Uită-te 
cât de diferit este acum Oryon. Ai fost alături de Gray când a 
avut nevoie de tine. Acum nu mai are fiindcă, în sfârşit, s-a 
vindecat. E un om puternic. Dacă îl iubeşti numai fiindcă are 
nevoie de tine, nu e suficient. Mai dă-i ceva timp. Aşteaptă să 
vezi ce se mai întâmplă. Poate că vei avea o surpriză. 

Ochii i se închiseră. O auzi pe Rehanne ieşind din cameră. 
Era obosită, dar mulţumită de reuşită. Doar că-şi pierduse plasa 
de putere, pe care sperase s-o poată păstra. Dar n-avea nici un 
rost să plângă acum pentru eA. Într-o zi, ori o va recupera, ori va 
găsi alta. 

— Nu pricep, Gray, spuse Reece şezând călare pe scaun, 
cu braţele sprijinite de spătar, şi privind valiza în care Gray îşi 
îndesa lucrurile împăturite. De ce pleci acum, când totul s-a 
aranjat? 

El nu răspunse. Auzise deja toate argumentele, de la Lina 
şi de la Oryon, de la Giselle şi mai ales de la Rehanne. Reece 
insistă însă: 

— Tocmai ţi-ai regăsit întreaga putere. Acum ai nevoie 
doar s-o dezvolţi. lar ăsta e ultimul tău an de şcoală. De ce să 
dai cu piciorul la tot? 

Gray se îndreptă de spate şi privi spre colegul lui. 

— Nu dau cu piciorul la nimic, încercă el încă o dată să 
explice, deşi ştia că Reece nu va înţelege. Nu mai am nici o 
putere. Mi-a dispărut. Şi n-o vreau înapoi. Am avut-o atunci când 
mi-a trebuit. Gata, mi-a ajuns. Aş irosi tot anul dacă aş rămâne. 
Nu, lasă-mă să termin, spuse el când Reece încercă să-l 
întrerupă. Nu ştiu de unde am căpătat puterea dea mă 
transfera - pe mine şi pe alţii, pe alte axe temporale. Poate că 
mi-a fost împrumutată de cineva care, după ce şi-a împlinit țelul, 
a luat-o înapoi. Un lucru ştiu sigur însă: adevăratul meu talent 
este arta. Pe el vreau să-l dezvolt, ori aici n-o pot face, adăugă 
el şi închise capacul valizei peste hainele strânse. Arta pe care o 
realizez cu ajutorul puterilor mele durează doar câteva secunde. 
Vreau să creez lucruri durabile. Am aflat că există în Stansbury o 
şcoală de artă şi sculptură care mă va accepta, la recomandarea 
doamnei Blake. 

Încă nu-i putea spune „directoare”; pentru el, directoarea 
era şi va rămâne una singură. 


— Dar o părăseşti pe Rehanne, obiectă Reece. Gray 
clătină din cap, refuzând să mai vorbească. Îşi luă valiza şi se 
îndreptă spre uşă. Autobuzul sosea abia peste o oră, dar voia să 
iasă şi să-l aştepte afară. 

— Te iubeşte, să ştii, insistă Reece. 

Gray se întoarse şi se rezemă de uşă cu un oftat. 

— De asta trebuie să plec. Timp de doi ani m-am bazat pe 
ea, m-am alimentat din puterea ei. Şi nu mai pot face asta. 
Trebuie să-mi găsesc propria mea sursă de forţă. 

Deschise uşa, ieşi pe culoar, se opri şi se întoarse pentru a 
arunca o ultimă privire în cameră. 

— Poate că, dacă voi găsi ceea ce caut, mă voi întoarce la 
ea. Deşi nu ştiu dacă atunci o să mă mai vrea. 

Cu aceste cuvinte, porni pe culoar, trecu pe lângă biroul 
fostei directoare, cobori scările şi ieşi pe uşile duble. Lângă 
bordură, puse valiza jos şi se aşeză pe ea, să aştepte autobuzul. 


SFÂRŞIT 


